
Pabudės Vokietijoje 


“' abiausiai mane, matyt, nustebino tauta. Aš iš tiesų pa- 

„dariau visa, kas žmogui įmanoma, kad šioje priešo iš- 
niekintoje žemėje sunaikinčiau bet kokias tolesnio egzis- 
tavimo sąlygas. Įsakiau sugriauti tiltus, elektrines, kelius, 
geležinkelio stotis. Ir dabar jau iš spaudos žinau, kad kovo 
mėnesį šiuo reikalu padariau aiškų aiškiausią pareiškimą. 
Turėjo būti sunaikintos visos aprūpinimo įmonės, vanden- 
tiekis, telefono tinklai, gamybos įmonės, fabrikai, dirbtu- 
vės, valstiečių ūkiai, visos vertybės, viskas, ir taip saky- 
damas turėjau galvoje viską! Tokiais atvejais reikia viską 
nuodugniai pasverti, kai duodi tokį įsakymą, neturi likti 
jokių abejonių, juk Žinia, kad paprastas kareivis, savo fron- 
to ruože, savaime suprantama, nežinantis visų strateginių 
ir taktinių sąsajų, paskui gali ateiti ir paklausti: 

— Hm, nejau man tikrai reikia padegti, tarkim, štai šį 
kioską? Ar jis negali pereiti į priešo rankas? Nejau bus taip 
jau blogai, jei tas kioskas atiteks priešui? 

Aišku, kad blogai! Juk priešas irgi skaito laikraščius! Jis 
jais prekiauja ir tą kioską panaudos prieš mus — visa, ką 
jame ras! Reikia sunaikinti, pabrėžiu dar kartą, visas ver- 
tybes, ne tik namus, bet ir duris. Ir durų rankenas. Kartu ir 
jų varžtus, ir ne vien didžiuosius. Varžtus reikia išsukti ir 


be gailesčio sulankstyti. O duris sumalti, paversti pjuveno- 
mis. Tada padegti. Antraip priešas beatodairiškai jomis nau- 
dosis, vaikščios pro jas kada panorėjęs. O kai rankena bus 
sugadinta, varžtai sulankstyti, ir iš durų likusi tik pelenų 
krūva, tada maloniai prašom, pone Čerčili, linkiu sėkmės! 
Tokie reikalavimai, savaime aišku, yra brutalus karo pada- 
rinys, visuomet tai supratau, todėl mano įsakymai negalėjo 
būti kitokie, nors juos ir lėmė skirtingos priežastys. 

Bent jau iš pradžių. 

Jau nebuvo galima neigti, kad vokiečių tauta pralaimėjo 
epinę kovą su anglu, su bolševizmu, su imperializmu ir 
tuo būdu pati, tiesiai pasakysiu, grąžino tolesnę savo egzis- 
tenciją į primityviausią medžioklių ir rinkėjų stadiją. Todėl 
prarado bet kokią teisę turėti elektrines, tiltus, kelius. Ir 
durų rankenas. Tokį įsakymą daviau iš dalies ir dėl to, kad 
tos tautos išties neliktų, mat kartais išeidavau truputį pasi- 
vaikščioti priešais reicho kanceliariją ar aplink ją ir būtinai 
pamatydavau, jog amerikiečiai bei anglai su savo skraidan- 
čiomis tvirtovėmis jau buvo už mus atlikę didumą darbo. 
Aš, žinoma, smulkiai netikrinau, kaip vykdomas tas mano 
įsakymas. Ir galima suprasti kodėl, - turėjau per akis dar- 
bo gniuždydamas amerikietį vakaruose, gindamasis nuo 
ruso rytuose, tobulindamas pasaulio sostinės Germanijos 
planą ir taip toliau, o su durų rankenomis vokiečių ver- 
machtas, manding, turėjo susidoroti pats. Mat tos tautos 
turėjo išvis nebelikti. 

Vis dėlto ji, kaip dabar matau, išliko. 

Ir man tai truputį nesuprantama. 

Kita vertus: aš irgi išlikau — šitai man taip pat ne ką la- 
biau suprantama. 


10 risimenu, kai pabudau, turėjo būti ankstyva popietė. 
J Atmerkiau akis ir virš savęs išvydau dangų. Jis buvo 
mėlynas, truputį apsiniaukęs, oras šiltas — tuojau supra- 
tau, kad per šiltas balandžiui. Beveik galėjai pasakyti, kad 
karštas. Buvo palyginti tylu, virš savęs nemačiau nė vie- 
no priešo lėktuvo, negirdėjau patrankų griausmo, bombų 
sprogimų šalimais, oro pavojaus sirenų. Dar pastebėjau: 
nėra reicho kanceliarijos, fiurerio slėptuvės. Pakėlęs galvą 
pamačiau, kad guliu ant žemės tuščiame sklype tarp namų 
sienų, sumūrytų iš plytų ir vietomis išterliotų nevalų pie- 
šiniais, kaipmat supykau ir spontaniškai nusprendžiau 
išsikviesti Denicą. Iš pradžių pusiausnūda pamaniau, kad 
Denicas irgi guli kur nors čia pat, paskui nugalėjo savi- 
drausmė, logika, greitai įvertinau ir padėties išskirtinumą. 
Paprastai aš nestovyklauju po atviru dangumi. 

Iš pradžių pasvarsčiau: ką veikiau išvakarėse? Kad iš- 
gėriau per daug alkoholio, nereikėjo nė spėlioti, nes išvis 
negeriu. Paskui prisiminiau, kaip sėdėjau su Eva ant sofos, 
ant jos patalo. Taip pat prisiminiau, kad aš arba mes ten sė- 
dėjome gan nerūpestingai, kiek žinau, buvau nusprendęs 
pagaliau truputį atidėti į šalį valstybės reikalus, neturėjo- 
me tam vakarui jokių tolesnių planų; aišku, negalėjo būti 


nė kalbos, kad eitume į restoraną, kiną ar panašiai, mat 
pramogų pasiūla reicho sostinėje, iš dalies ir mano įsaky- 
mu, tuo metu buvo menkoka. Negalėjau tvirtai pasakyti, 
ar artimiausiomis dienomis į miestą neateis Stalinas, tuo 
karo tarpsniu tai buvo visiškai įmanoma. Galėjau tik už- 
tikrinti, kad jis čia veltui būtų ieškojęs kino teatro, kaip ir 
savajam Stalingrade. Manau, kad paskui mes truputį pa- 
plepėjome, Eva ir aš, parodžiau jai savo pistoletą, tolesnių 
smulkmenų nebeprisiminiau. Dar ir dėl to, kad skaudėjo 
galvą. Taigi išvakarių prisiminimai man nieko nedavė. 
Tad nusprendžiau imtis veiksmų ir geriau susipažinti 
su padėtimi. Per savo gyvenimą buvau išmokęs stebėti, 
analizuoti, pastebėti pačias menkiaušias smulkmenas, 
kurių tūlas mokytas Žmogus dažnai nevertina ar net jas 
ignoruoja. O aš dėl ilgametės geležinės drausmės ramia 
sąžine galiu apie save pasakyti, kad krizės metu būnu 
šaltakraujiškesnis ir apdairesnis, kad visos mano juslės 
paaštrėja. Tada veikiu tiksliai, ramiai kaip mašina. Me- 
todiškai įvertinu visą turimą informaciją. Taigi guliu ant 
žemės. Dairausi aplink. Šalia manęs visokios šiukšlės, veši 
piktžolės, siūbuoja jų stiebai, auga vienas kitas krūmas, 
yra ir saulučių, pienių. Girdžiu balsus, jie aidi netoliese, 
kažkas šaukia, nuolatos trinksi; aš krypteliu galvą tų gar- 
sų pusėn - juos kelia keli vaikigaliai, žaidžiantys futbo- 
lą. Jau nebe pimpfai*, folksšturmui dar per jauni, matyt, 
priklauso hitlerjugendui, o dabar jiems tikriausiai laisva- 
laikis, priešas, matyt, daro šiokią tokią pertrauką. Medžio 
lajoje kruta paukštis — čirškauja, gieda. Kitam tai tik geros 
nuotaikos ženklas, bet esant tokiai neaiškiai padėčiai, kai 
svarbi bet kokia, net pati menkiausia informacija, gamtos 


* Jauniausia hitlerjugendo grandis (čia ir toliau vertėjo pastabos). 

ir kasdienės kovos už išlikimą žinovas gali daryti išvadą, 
kad aplinkui nėra plėšrūnų. Prie pat mano galvos bala, ji, 
rodos, džiūsta, tad lyta, matyt, senokai, o vėliau nė kiek. 
Palei balos kraštą guli mano uniforminė kepurė. Taip 
dirba mano išlavintas protas — taip jis dirbo tuo neaiškių 
metu. 

Atsisėdau. Man tai pavyko be jokio vargo, judinau ko- 
jas, rankas, pirštus, rodos, nebuvau sužeistas, fizinė būklė 
džiugino, matyt, buvau visiškai sveikas, jei neimsim do- 
mėn galvos skausmų, netgi rankos buvo beveik nustoju- 
sios drebėti. Apžiūrėjau save, palenkęs žemyn galvą. Vil- 
kėjau karišką uniformą. Ji buvo sutepta, bet tik truputį, 
vadinasi, nebuvau užverstas. Uniforma atrodė žemėta ir, 
kaip man pasidingojo, apiberta kažkokio kepinio, gal py- 
rago trupiniais. Medžiaga smarkiai atsidavė degalais, vei- 
kiausiai benzinu, matyt, dėl to, kad Eva bandė ją valyti, 
žinia, negailėdama valiklio. Galėjai pamanyti, kad išpylė 
ant manęs visą kanistrą benzino. Jos pačios nemačiau, kaž- 
kur buvo prašapęs ir visas mano štabas. Ėmiau purtyti nuo 
savo munduro, nuo jo rankovių pačius didžiausius purvus 
ir tuo metu išgirdau: 

— Ei, seniau, žiūrėk! 

— Ei, kas tenais per kretena? 

Matyt, atrodžiau nepavydėtinai, ir tie trys hitlerjugendo 
vaikiai šitai taikliai įvertino. Liovėsi žaidę, pagarbiai prisi- 
artino, - suprantama, juk jaunam, dar ne visai subrendu- 
siam vyrui tikrai nekasdienis įvykis tuščiame nedirbamos 
žemės plote, tarp pienių ir saulučių, paprastai naudojama- 
me sporto ir bendrojo fizinio pasirengimo tikslams, staiga 
akis į akį sutikti patį Vokietijos reichsfiurerį, - vis dėlto tie 
keli vyrukai tuoj prilėkė kaip kurtai, pasiruošę padėti. Jau- 
nimas yra mūsų ateitis! 


Jie per tam tikrą atstumą apstojo mane, ėmė apžiūri- 
nėti, paskui didžiausias jų, matyt, kameradšaftsfiureris, 
kreipėsi: 

— Visks gera, meister? 

Kad ir kaip nerimavau dėl savo padėties, vis dėlto atkrei- 
piau dėmesį, kad jis nė nemėgino pasisveikinti vokiškai. 
Tokį familiarų kreipinį ir tai, kad vietoj fiurerio buvau pa- 
vadintas meistru, žinia, galima pateisinti sutrikimu, esant 
menkiau gluminančiai padėčiai iš to, ko gero, būtum galėjęs 
pasijuokti, juk dažnai ir per pačias baisiausias plieno audras 
apkasuose atsitinka keisčiausių pokštų, ir vis dėlto karei- 
vis net pačiomis netikėčiausiomis aplinkybėmis turi rodyti 
tam tikrus automatizmus, čia ir glūdi muštro esmė - jeigu 
automatizmų nebus, visa armija bus neverta nė skatiko. Aš 
atsitokėjau, man tai buvo nelengva, matyt, buvau nemažai 
pragulėjęs. Vis tiek pasitaisiau švarką, bent kiek apsivaliau 
kelnių klešnes, keliskart plekštelėdamas per jas delnu. Tada 
atsikrenkščiau ir paklausiau kameradšaftsfiurerį: 

— Kur Bormanas? 

— A kas ans toks? 

Tai buvo nesuprantama. 

— Bormanas! Martinas! 

— Ei, tokia nepažįst? 

— Negirdėts. 

— A kaip ans atrod? 

— Kaip reichsleiteris, po perkūnais! 

Kažkas čia buvo visiškai ne taip. Aš, matyt, tebebuvau 
Berlyne, bet aiškiai atkirstas nuo viso savo valstybės val- 
dymo aparato. Reikėjo skubiai grįžti į fiurerio bunkerį; 
kiek supratau, galėjau nesitikėti, kad čia esantis jaunimėlis 
man rimtai padėtų. Iš pradžių turėjau rasti kelią. Ta užda- 
ra erdvė, kurioje atsibudau, galėjo būti bet kurioje miesto 

vietoje. Tereikėjo išeiti į gatvę - matyt, kai ilgai nešaudoma, 
ten bus užtektinai praeivių, tarnautojų, vežikų, jie man pa- 
rodys, kur eiti. 

Tie hitlerjungendo vyrukai veikiausiai nemanė, kad 
man labai reikia pagalbos, nes, rodos, vėl baudėsi toliau 
žaisti futbolą, šiaip ar taip, didžiausias jų nusigręžė, tada 
galėjau perskaityti jo vardą, motinos išsiuvinėtą tiesiai ant 
ryškiaspalvių marškinėlių. 

— Hitlerjungendieti Ronaldai! Kaip išeiti į gatvę? 

Reakcija į mano klausimą, reikia pripažinti, deja, buvo 
menka, būrys, galima sakyti, praleido jį pro ausis, tik vie- 
nas mažėlesnis vyrukas eidamas plačiai mostelėjo ranka 
į sklypo kampą; geriau įsižiūrėjęs išties pastebėjau kažką 
panašaus į perėjimą. Ir įsidėjau galvon mintį atleisti Rustą 
arba pašalinti Rustą, juk tas žmogus švietime dirba nuo 
1933 metų, o kaip tik ten negalima taikstytis su tokiu bai- 
siu aplaidumu. Kaip jaunas kareivis ras pergalingą kelią į 
Maskvą, į bolševizmo širdį, jeigu net nepažįsta savo vado! 

Pasilenkiau, pakėliau savo kepurę ir, dėdamasis ją, tvir- 
tu žingsniu patraukiau nurodyta kryptimi. Pasukau už 
kampo, tada siauru perėjimu tarp aukštų sienų nusitaikiau 
į jo gale šviečiančią gatvę. Pro mane palei sieną šmurkšte- 
lėjo baikšti katė, ji buvo raina ir apšepusi, tada žengiau dar 
keturis penkis žingsnius ir išėjau į gatvę. 

Tenai mane užgriuvo tokia šviesos ir spalvų banga, kad 
netekau žado. 

Prisiminiau, kad paskutinįsyk miestas man pasirodė 
labai dulkinas arba pilkas kaip lauko uniforma, pilnas 
griuvėsių kalnų ir duobių. O dabar nieko panašaus prie- 
šais save nemačiau. Griuvėsiai buvo dingę arba bent jau 
rūpestingai pašalinti, gatvės sutvarkytos. Vietoj jų šalikelė- 
se stovėjo daugybė įvairiaspalvių mašinų, matyt, automo- 

bilių, pažiūrėti nedidelių, bet itin pažangiai atrodančių — 
be abejo, pagamintų daugiausia Meseršmito gamyklose. 
Namai buvo tvarkingai nudažyti skirtingomis spalvomis, 
šios man priminė vaikystės saldainius. Prisipažinsiu, tru- 
putį ėmė suktis galva. Žvilgsnis ieškojo pažįstamų dalykų, 
galiausiai pamačiau palaikį suolą, stovintį kitapus gatvės 
žaliame ruože, žengiau kelis žingsnius - ir nesigėdydamas 
prisipažįstu, kad tuo metu galėjau atrodyti ne per tvirčiau- 
siai. Išgirdau skambutį, padangų cyptelėjimą, ir kažkas 
ant manęs užriko: 

— Kas tau, seniau, yr! Gal tu žabals? 

— Pra... prašau man atleisti... — išgirdau, išgąstingai ir 
sykiu su palengvėjimu sakant save. Šalia manęs stovėjo 
dviratininkas, jo išvaizda man atrodė ganėtinai iškalbin- 
ga, bent jau dviem bruožais. Supratau, kad mes vis dar 
kariaujame: saugodamas galvą jis buvo užsidėjęs smarkiai 
nukentėjusį per ankstesnius puolimus, tiesą sakant, visiš- 
kai sušaudytą šalmą. 

— Ko išvis čia slankioj? 

— Aš - prašau man atleisti —- norėjau atsisėsti. 

— Tau greičiau reik atsigult. Ir ilgam! 

Sprukau nuo jo ant parko suolo; matyt, parkrisdamas 
ant jo buvau kiek pablyškęs. Ir šis jaunas vyras, rodos, ma- 
nęs nepažino. Ir vėl nesulaukiau prideramo vokiško pasis- 
veikinimo, vyro reakcija buvo tokia, lyg būtų atsitrenkęs į 
paprasčiausią praeivį. Ir to šalaputrio elgesio, rodės, niekas 
nesmerkė! Pro mane kraipydamas galvą praėjo pagyvenęs 
ponas, masyvi dama su futuristiniu vaikišku vežimėliu — 
tai buvo dar vienas pažįstamas dalykas, bet ir jis nėmaž 
nepadėjo pataisyti beviltiškos mano padėties. Atsistojau, 
priėjau prie jos išsitiesęs, stengdamasis atrodyti tvirtas ir 
nesutrikęs. 

— Atleiskite, galbūt mano klausimas jus nustebins, bet 
man reikia skubiai trumpiausiu keliu nueiti į reicho kan- 
celiariją. 

- Jūs Štefano Rabo žmogus? 

— Prašom? 

- Ar Kerkelingas? Iš Haraldo Šmito trupės? 

Matyt, buvau susinervinęs, nes neištvėriau ir čiupau jai 
už rankos. 

— Suimkit save į nagą, ponia! Kaip tautos atstovė pri- 
valot man padėti! Mes kariaujam! Manot, kad rusas pasi- 
žiūrės į jūsų vaiką ir pasakys: „Oho, kokia daili vokietukė, 
dėl to vaiko sutramdysiu savo žemuosius instinktus“? Šio- 
mis dienomis, šiomis valandomis sprendžiamas vokiečių 
tautos, kraujo grynumo, žmonijos išlikimo klausimas, gal 
norit civilizacijos pabaigoje stoti prieš istorijos teismą už 
tai, kad per savo neįtikimą ribotumą nenorėjote parodyt 
Vokietijos reicho fiureriui kelio į jo kanceliariją? 

Beveik nenustebau, kad į savo žodžius nesulaukiau jo- 
kios reakcijos. Ta idiotė ištraukė rankovę man iš saujos, 
kelis ratus tarp savo ir mano galvos, parodė aiškiai nepri- 
tariamą gestą. Buvo aišku, kad čia vyksta kažkokie visiš- 
kai nekontroliuojami dalykai. Su manimi buvo elgiamasi 
visai ne kaip su kariuomenės vadu, su reicho fiureriu. Tie 
vaikigaliai su kamuoliu, pagyvenęs ponas, dviratininkas, 
moteris su vaikišku vežimėliu - jie taip elgėsi neatsitikti- 
nai. Pirma mano mintis buvo pranešti saugumo organams, 
kad atkurtų tvarką. Vis dėlto susivaldžiau. Negana žinojau 
apie savo padėtį. Man reikėjo daugiau informacijos. 

Vėlei metodiškai veikiantis mano protas atmušinėjo 
smūgius. Buvau Vokietijoje, Berlyne, nors jis man atrodė 
visiškai svetimas. Šią Vokietija regėjau kitokią, nors kai 

kuriais atžvilgiais ji panėšėjo į man pažįstamą reichą. Te- 
bebuvo dviratininkų, automobilių, taigi, matyt, ir laik- 
raščių. Apsidairiau. Po mano suolu išties kažkas gulėjo 
kažkas panašaus į laikraštį, žinoma, jis, tik truputį per iš- 
laidžiai išspausdintas. Spalvotas, man visiškai nežinomas, 
vadinosi „Media Markt“ - nieku gyvu neprisiminiau, kad 
būčiau davęs leidimą tokį leisti, niekada nebūčiau leidęs. 
Jame spausdinama informacija buvo visiškai nesupranta- 
ma, man pašoko pyktis, kaip galima tokiais popieriaus sty- 
giaus laikais šitaip švaistyti brangius tautos turto išteklius 
visiškam šlamštui. Funko lauks didelė pyla, kai vėl atsisė- 
siu prie savo rašomojo stalo. O dabar man reikėjo patikimų 
žinių, tokių laikraščių kaip „Volkischer Beobachter“, „Stūr- 
mer“, pirmai pradžiai gal būčiau pasitenkinęs ir „Panzer- 
bar“. Netoliese iš tiesų stovėjo kioskas, ir net iš nemenko 
atstumo buvo matyti, kad jo pasiūla stulbinanti. Galėjai 
pamanyti gyvenąs dideliausioje, tingiausioje taikoje! Ne- 
kantriai atsistojau. Jau ir taip buvau praradęs per daug 
laiko, reikėjo skubiau atkurti tvarką. Kariuomenė laukė 
įsakymų, ko gero, manęs buvo pasigesta ir kitur. Greitai 
patraukiau prie kiosko. 

Jau po pirmo atidesnio žvilgsnio priėjau prie įdomių iš- 
vadų. Ant išorinės sienos kabojo daug spalvotų laikraščių 
turkų kalba. Dabar čia, matyt, lankėsi daug turkų. Veikiau- 
siai ilgokai išbuvau be sąmonės, ir per tą laiką į Berlyną jų 
atvyko gausybė. Tai pasirodė verta dėmesio. Žinia, turkas 
ištikimas vokiečių tautos pagalbininkas, nors visąlaik la- 
bai stengėsi išlikti neutralus ir niekada nesileido įkalbamas 
kare palaikyti reicho pusę. Tačiau dabar, kol manęs nebu- 
vo, kažkam, matyt, Denicui, pavyko jį įkalbėti, kad mus 
paremtų. Ir ta veikiau taiki nuotaika gatvėje leido manyti, 
kad turkų įsikišimas netgi nulėmė karo eigą. Aš nusistebė- 

jau. Be abejo, visuomet gerbiau turką, bet tokių laimėjimų 
iš jo niekada nesitikėjau, kita vertus, dėl laiko stokos nega- 
lėjau atidžiai sekti jo šalies raidos. Kemalio Atatiurko refor- 
mos, matyt, davė šaliai tiesiog sensacingą postūmį. Rodos, 
įvyko stebuklas, į kurį visąlaik dėjo viltis Gebelsas. Mano 
širdis prisipildė karšto pasitikėjimo. Pasiteisino tai, kad aš, 
kad reichas niūriausią menamos tamsos valandą niekada 
nenustojo tikėti galutine pergale. Keturi penki spalvoti 
turkų laikraščiai aiškiai liudijo, jog esama naujos ašies Ber- 
lynas-Ankara. Dabar, kai taip netikėtai atlėgo didžiausias 
mano rūpestis dėl reicho gerovės, reikėjo išsiaiškinti, kiek 
laiko praradau taip keistai snūduriuodamas tame dirvo- 
ne tarp namų. Laikraščio „Vėolkischer Beobachter“ nema- 
čiau, tikriausiai buvo išpirktas, todėl mečiau žvilgsnį į kitą, 
mano akiai kiek artimesnį laikraštį, vadinamąjį „Frankfur- 
ter Allgemeine Zeitung“ . Šis irgi buvo man neįprastas, bet 
kai palyginau su kitais ten kabančiais, nudžiugino kelian- 
tis pasitikėjimą jo antraštės šriftas. Negaišau laiko skaity- 
damas žinias, man rūpėjo data. 

Tenai buvo parašyta: 2011 m. rugpjūčio 30 d. 

Apstulbęs, netikėdamas savo akimis Žiūrėjau į tą skai- 
čių. Nukreipiau žvilgsnį į kitą laikraštį, į „Berliner Zei- 
tung“, jo pavadinimas buvo taip pat išspausdintas neprie- 
kaištingu vokišku šriftu, ir ėmiau ieškoti datos. 

2011. 
antrą, trečią puslapį. 

2011. 

Pastebėjau, kad tas skaičius ima beveik pašaipiai šok- 
čioti man akyse. Jis lėtai judėjo į kairę, paskui greitėliau į 
dešinę, tada dar greičiau atgal, kaip plačiosioms masėms 
linguojant prie alaus. Bandžiau žvilgsniu jį pasekti, sugau- 

ti, kol galiausiai laikraštis iškrito man iš rankų. Pajutau 
svyrąs į priekį, veltui bandžiau įsitverti į kitus lentynoje 
esančius laikraščius ir braukdamas ranka per juos visus 
susmukau ant žemės. 

Pasidarė tamsu akyse. 


44. 


oe gulėdamas ant žemės. Kažkas dėjo man ant 
2 Kkaktos kažką drėgna. 

— Kaip jaučiatės? 

Prie manęs buvo palinkęs vyras, kokių keturiasdešimt 
penkerių metų, gal net vyresnis kaip penkiasdešimties. 
Su languotais marškiniais, paprastomis kelnėmis, kokias 
mūvi darbininkai. Dabar jau Žinojau, ko klausti. 

— Kokia šiandien data? 

— Hm... rugpjūčio dvidešimt devinta. Ne, stop, trisde- 
šimta. 

— O kelinti metai, žmogau? - karktelėjau sėsdamasis. 
Drėgna skepeta bjauriai šleptelėjo man ant kelių. 

Vyras pažvelgė į mane suraukęs kaktą. 

į mano švarką, - o ką jūs manėt? Kad tūkstantis devyni 
šimtai keturiasdešimt penkti? 

Ieškojau tinkamo atsakymo, bet paskui nusprendžiau 
verčiau atsistoti. 

— Gal jums reikėtų dar truputį pagulėti, —- patarė vy- 
ras, - arba pasėdėti. Turiu kioske krėslą. 

Buvau besakąs, kad man nėra kada ilsėtis, bet turėjau 
pripažinti, kad kojos dar per daug dreba. Taigi nusekiau 

paskui tą vyrą į kioską. Jis pats atsisėdo ant kėdės, stovin- 

— Gal gurkšnį vandens? Truputį šokolado? Javainio 
juostelę? 

Apdujęs linktelėjau. Jis atsistojo, atkimšo butelį ga- 
zuoto vandens ir įpylė man į stiklinę. Iš vienos lentynos 
paėmė margaspalvę juostelę, matyt, iš savotiško neliečia- 
mojo raciono, suvyniotą į spalvotą foliją. Praplėšiau foliją, 
pamačiau kažką panašaus į pramoniniu būdu suslėgtus 
grūdus ir išstūmiau į delną. Rodos, su duona vis dar buvo 
sunkoka. 

— Jums reikėtų daugiau valgyti per pusryčius, - pasakė 
jis. Paskui vėl atsisėdo. - Ar čia netoliese filmuojat? 

— Filmuojam?.. 

— Na, kokį nors filmą, dokumentinį, meninį. Čia nuola- 
tos kas nors filmuojama. 

— Filmą? 

— Klausykit, jūs visiškai nežinot, ką šnekate. - Jis nusi- 
juokė ir parodė ranka į mane. - O gal visąlaik vaikštot taip 
apsirengęs? 

Pasižiūrėjau į save. Ir neradau nieko neįprasta, nebent 
tai, kad buvau dulkinas ir atsidaviau benzinu. 

— Ne kitaip, - atsakiau. 

Ar tik nebuvau sužeistas į veidą? 

— Gal turite veidrodį? 

— Žinoma, - atsakė jis ir parodė ranka, - šalia jūsų, iškart 
virš „Focus“. 

Aš pasekiau jo pirštą. Veidrodis buvo oranžiniuose rė- 
muose. „Der Spiegel“, dėl visa ko buvo užrašęs kioskinin- 


* „Focus“ ir „Der Spiegel“ — garsūs Vokietijos žurnalai. Der Spie- 
gel - liet. veidrodis. 

kas, tarsi ir taip nebūtų aišku. Apatinis jo trečdalis buvo 
įspraustas tarp kažkokių kitų Žurnalų. Pažvelgiau į jį. 

Mano atspindys buvo stebėtinai puikus, netgi kitelis at- 
rodė išlygintas — kiosko apšvietimas, matyt, truputį gerino 
vaizdą. 

— Jūs dėl antraštinio straipsnio? — paklausė tas vyras. — 
Jau trečiame numeryje spausdinama Hitlerio istoriją. Man- 
ding, jums nereikia dar labiau stengtis. Atrodote įtikimai. 

— Ačiū, — pasakiau išsiblaškęs. 

— Ne, išties, — tarė jis, - aš mačiau „Žlugimą“. Dukart. 
Brunas Gancas puikiai vaidina, bet negali jums prilygti. Ta 
laikysena... galima pamanyti... Kad jūs tai jis. 

Aš pakėliau akis. 

— Kas tas jis? 

— Ne, tarsi būtumėt fiureris. - Ir jis pakėlė abi rankas, 
sudėjo didįjį pirštą ir smilių krūvon, sulenkė juos ir dukart 
truktelėjo aukštyn žemyn. 

Sunkiai galėjau patikėti, bet, rodos, po šešiasdešimt 
šešerių metų tai buvo visa, kas liko iš kadaise energingo 
vokiško pasisveikinimo. Mane tai sukrėtė ir parodė, kad 
mano politinė įtaka šiuo laikotarpiu nebuvo išlaikiusi 
ankstesnio lygio. 

Atsakydamas į pasveikinimą atmečiau ranką atgal. 

— Aš esu fiureris! 

Jis vėl nusijuokė: 

— Po šimts, nieko neprikiši. 

Nelabai supratau įkyraus jo linksmumo priežastį. Pa- 
mažu aiškėjo, kokioje esu padėtyje. Jeigu tai ne sapnas — 
tam jis buvo per ilgas, - aš iš tiesų atsidūriau 2011 metuose. 
Taigi man visiškai nežinomame pasaulyje; reikia manyti, 
ir aš tam pasauliui esu visiška naujovė. Ir jeigu tas pasaulis 
funkcionuoja bent kiek logiškai, tai iš manęs tikimasi, kad 

sulaukiau 122 metų arba - tai labiau įtikima - kad esu se- 
niai miręs. 

— Arir dar ką nors vaidinat? - paklausė jis. - Esu jus matęs? 

— Aš nieko nevaidinu, - atsakiau gal ir šiurkštokai. 

— Aišku, ne, — pasakė jis ir nutaisė keistai rimtą miną. 
Paskui mirktelėjo man. - O kur rodotės? Ar turit programą? 

— Savaime suprantama, - atsakiau. — Nuo 1920 metų! 
Kaip tautietis, matyt, žinote 25 jos punktus. 

Jis uoliai linktelėjo. 

— Ir vis dėlto aš jūsų niekur nemačiau. Ar turit skrajutę? 
Arba dar ką nors? 

— Deja, ne, - liūdnai atsakiau aš, - viskas liko štabe. 

Vis svarsčiau, ką pirmiausia daryti. Buvo aišku, kad 
ir reicho kanceliarijoje, netgi fiurerio bunkeryje penkias- 
dešimt šešerių metų fiureris gali sukelti įtarimą, ne šiaip 
gali, o tikrai sukels. Reikėjo laimėti laiko, kad galėčiau iš- 
analizuoti savo padėtį. Reikėjo pastogės. Staiga skaudžiai 
suvokiau neturįs kišenėje nė pfenigo. Akimirką nemalo- 
niai prisiminiau tą metą, kai gyvenau vyrų bendrabutyje 
1909-aisiais. Šitai buvo reikalinga, kaipgi kitaip, šitai man 
davė tai, ko nebūčiau gavęs jokiame pasaulio universitete, 
ir vis dėlto tasai nepriteklių tarpsnis nebuvo toks, kad jo il- 
gėčiausi. Mintyse pralėkė niūrūs mėnesiai, mano menkini- 
mas, niekinimas, netikrumas, nerimas dėl reikalingiausių 
dalykų, dėl duonos kąsnio. Susimąstęs, išsiblaškęs atsikan- 
dau niekad nematytos suslėgtos juostelės. 

Keista, ji buvo saldi. Ėmiau apžiūrinėti. 

— Aš juos irgi mėgstu, - pasakė kioskininkas, - gal no- 
rit dar? 

Papurčiau galvą. Dabar buvo svarbu ne tai. Turėjau ap- 
sirūpinti menkiausiomis, primityviausiomis pragyvenimo 
lėšomis. Man reikėjo pastogės, šiek tiek pinigų, kol geriau 

išsiaiškinsiu padėtį, galbūt teks dirbti, bent jau laikinai, 
kol suprasiu, ar galiu vėl imtis valstybės valdymo ir kaip 
tai įgyvendinti. Iki tol reikėjo kaip nors užsidirbti duonai. 
Galbūt dažyti namus ar braižyti architektūros biure. Iš 
pradžių, savaime suprantama, būčiau nesibodėjęs ir fizinio 
darbo. Mano žinios vokiečių tautai, aišku, būtų labiau pra- 
vertusios kare, bet nežinant dabartinės padėties tai buvo 
iliuzija. Juk nė nenuvokiau, su kuo Vokietijos reichas dabar 
turi bendras sienas, kas kėsinasi jas pažeisti, kam reikėtų 
atsakyti ugnimi. Todėl kol kas, matyt, reikėjo tenkintis tuo, 
ką duos mano rankos, galbūt ruošdamos strateginio plac- 
darmo teritoriją ar tiesdamos greitkelio ruožą. 

— O dabar rimtai, - pasiekė mano ausį kioskininko bal- 
sas. — Jūs kol kas rodotės tik kaip mėgėjas? Su savo nu- 
meriu? 

Man tai vėl pasirodė gan stačiokiška. 

— Aš ne mėgėjas! - atsakiau jam. - Ir ne koks nors tingus 
miesčionis! 

— Ne, ne, - nuramino mane tas vyras, pažiūrėti išties 
doras. - Aš tik noriu paklausti, ką dirbate. 

Hm, ką aš dirbu? Ką turėjau į tai atsakyti? 

— Aš... šiuo metu šiek tiek.. atitolęs nuo darbų, - atsargiai 
apibūdinau savo padėtį. 

— Supraskit mane teisingai, - karščiavosi prekijas, - bet 
jeigu jūs iš tiesų dar ne... tai neįtikima! Noriu pasakyti, kad 
čia vaikšto daug tokių, visas miestas pilnas agentūrų, tele- 
vizininkų, kino Žmonių, jie visada džiaugiasi gavę gerą pa- 
tarimą, išvydę naują veidą. Ir jeigu neturit kortelės - kaip 
tada jus rasti? Koks jūsų telefono numeris? Elektroninio 
pašto adresas? 

-Ė... 

— Arba kur gyvenate? 

Čia jis užkliudė išties skaudžią vietą. Kita vertus, neat- 
rodė, kad būtų turėjęs kokių nors nedorų tikslų. Ir aš ry- 
žausi pamėginti. 

— Su gyvenamąja vieta... kaip čia jums pasakius... šiuo 
metu neaišku... 

— Ką gi, tai gal esat prisiglaudęs pas kokią nors draugę? 

Akimirką prisiminiau Evą. Kur ji galėtų būti? 

— Ne, - sumurmėjau neįprastai nusiminęs, — palydovės 
neturiu. Nebeturiu. 

— Ak, - tarė prekijas, - suprantu. Viskas dar, matyt, labai 
šviežia. 

— Taip, - prisipažinau, - visa, kas čia vyksta... man išties 
geroka staigmena. 

— Pastaruoju metu nekaip sekėsi, ką? 

— Matyt, galima taip pasakyti, — linktelėjau aš, — Štei- 
nerio grupės puolimas, turėjęs pralaužti apsuptį, galutinai 
žlugo. 

Jis sutrikęs pažvelgė į mane. 

— Turiu galvoje jūsų draugę. Kieno buvo kaltė? 

— Nežinau, - prisipažinau aš, - veikiausiai Čerčilio. 

Jis nusijuokė. Paskui susimąstęs ilgai žiūrėjo į mane. 

— Jūsų nuostata man patinka. Klausykit, turiu jums pa- 
siūlymą. 

— Pasiūlymą? 

— Nežinau jūsų reikalavimų. Bet jeigu jie ne pernelyg 
dideli, vieną dvi naktis galėtumėt pernakvoti čia. 

- Čia? - Apžvelgiau kioską. 

— Ar galit sau leisti apsistoti Adlone? 

Jis buvo teisus. Sumišęs nudūriau akis į žemę. 

— Aš praktiškai... likęs be jokių lėšų... - prisipažinau. 

— Na štai. Tad nenuostabu, kad būdamas toks gabus ne- 
drįstate niekam rodytis. Jūs neturite slapstytis. 

— Aš ir nesislapsčiau, - paprieštaravau. —- Viskas per tą 
bombų lietų! 

— Taip, taip, - jis numojo ranka, - taigi kartoju: pagyven- 
site čia dvi dienas, o aš šnektelėsiu su pora savo pirkėjų. 
Vakar atėjo naujas „Teatras šiandien“ ir vienas kino laik- 
raštis, jie dabar visus po truputį renka. Gal ir mums kas 
nors nukris. Tiesą sakant, jums nė nebūtina ko nors gebėti, 
užtenka vien "Pup 

— Vadinasi, Keku čia? 

— Kol kas. Dieną būsite su manimi. Jeigu kas nors ateis, 
galėsiu iškart jus pristatyti. O jeigu niekas neateis, bent tu- 
rėsiu iš ko pasijuokti. Ar galit apsistoti kur kitur? 

— Ne, - atsidusau aš, - na, iki atgausiu fiurerio bunkerį... 

Jis nusijuokė. Paskui susigriebė. 

— Sakykit, ar neištuštinsit man kiosko? 

Pasipiktinęs pažvelgiau į jį. 

— Argi aš panašus į nusikaltėlį? 

Jis pažiūrėjo į mane. 

— Jūs panašus į Adolfą Hitlerį. 

— Tataigi, - pasakiau aš. 


114. 


gps dienos ir naktys turėjo man tapti sunkiu 
1 išbandymu.  Žeminančiomis sąlygomis, vargingai 
įspraustas tarp abejotinos vertės spaudos, tabako gaminių, 
skanėstų ir gėrimų skardinių, nakčia susirietęs ant paken- 
čiamo, bet ne per švariausio krėslo, nesukeldamas nepa- 
lankaus dėmesio turėjau įvertinti pastaruosius šešiasde- 
šimt šešerius metus. Kiti tikriausiai būtų valandų valandas 
veltui sukę galvą stengdamiesi išsiaiškinti gamtos mokslo 
klausimus, bergždžiai stengęsi įminti šios fantastiškos, vi- 
siškai nepaaiškinamos kelionės laiku mįslę, o mano meto- 
diškai mąstantis protas sugebėjo prisitaikyti prie tikrovės. 
Užuot graudžiai aimanavęs jis priėmė naujus faktus ir ty- 
rinėjo padėtį. Juolab kad - aš čia truputį užbėgu už akių — 
pasikeitusios aplinkybės, rodos, tam teikė daugiau ir ge- 
resnių galimybių. Taip, tarkim, išaiškėjo, kad sovietinių 
rusų kareivių skaičius Vokietijos reicho teritorijoje ir ypač 
Berlyno srityje buvo pastebimai sumažėjęs. Buvo manoma, 
kad dabar jų yra nuo trisdešimties iki penkiasdešimties — 
žaibiškai apskaičiavau, kad tai nepaprastai padidina ver- 
machto galimybes laimėti, palyginti su paskutiniais mano 
generalinio štabo vertinimais, kad vien Rytų fronte esama 
2,5 milijono priešo karių. 

Tad man akimirką dingojosi, kad tapau sąmokslo, pa- 
grobimo auka ir kad slaptoji tarnyba, galimas daiktas, 
iškrėtė brangiai kainuojantį pokštą, tikėdamasi palaužti 
geležinę mano valią ir išgauti vertingų paslapčių. Bet ne, 
kokių būtų reikėję vien techninių sąlygų sukurti visiškai 
naują pasaulį, kuriame galėčiau net laisvai judėti — toks 
tikrovės variantas atrodė dar labiau neįtikimas nei aplin- 
ka, kurioje buvau atsidūręs, galėjau ją paliesti rankomis ir 
pamatyti akimis. Ir tokiomis keistomis dabarties aplinky- 
bėmis man reikėjo tęsti kovą. O pirmas žingsnis joje visuo- 
met yra žvalgyba. 

Nesunku numanyti, kad neturint reikiamos infrastruk- 
tūros gauti patikimą naujausią informaciją atrodė beveik 
neįmanoma. Sąlygos buvo labai nepalankios: apie užsienio 
politikos reikalus manęs negalėjo informuoti nei abveras, 
nei Užsienio reikalų ministerija, o kad Žinočiau padėtį ša- 
lies viduje, pirmiau reikėjo užmegzti ryšį su gestapu. Net 
apsilankyti kokioje nors bibliotekoje artimiausiu metu 
man atrodė pavojinga. Todėl turėjau tenkintis spaudos 
publikacijomis, kurių patikimumo, aišku, negalėjau pa- 
tikrinti, ir praeivių frazėmis bei pokalbių nuotrupomis. 
Kioskininkas, tiesa, maloniai leido naudotis radijo apara- 
tu, dėl šiuo laikotarpiu padarytas technikos pažangos su- 
sitraukusiu iki neįsivaizduojamo mažumo, bet Didžiosios 
Vokietijos radijo tradicijos nuo 1940 metų buvo klaikiai pa- 
sikeitusios. Vos įjungus aparatą, pasigirsdavo pragariškas 
triukšmas, dažnai nutraukiamas nesuvokiamų, visiškai 
nesuprantamų plepalų. Jų turinys niekad nesikeitė, didė- 
jo tik triukšmo ir plepalų kaitos dažnis. Prisimenu, kelias 
minutes bandžiau išsiaiškinti, ką reiškia to technikos ste- 

kiolika minučių sėdėjau nejudėdamas, kone ištiktas šoko, 

kol ryžausi laikinai atsisakyti radijo. Tad galų gale buvau 
priverstas naudotis spauda, nors ši niekada nelaikė teisin- 
go istorinio Žmonių švietimo svarbiausiu savo tikslu, ir da- 
bar, aišku, negalėjo būti kitaip. 

Taigi pačios ankstyviausios išvados, be abejo, tik iš da- 
lies atspindinčios esamą padėtį, buvo tokios: 

1. Turkas, matyt, vis dėlto neatėjo mums į pagalbą. 

2. Septyniasdešimtųjų Barbarosos plano metinių proga 
pirmiausia daug rašoma apie šį vokiečių istorijos pus- 
lapį. Pati operaciją daugiausia vertinama neigiamai. Iš 
esmės spauda tvirtina, kad žygis buvęs nesėkmingas ir 
kad karo mes nelaimėję. 

3. Aš pats laikomas mirusiu. Man prikišama, kad nusi- 
žudžiau. 

Prisiminiau, jog patikėtinių aplinkoje išties buvo 
svarstoma tokia galimybė, iš atmintis buvo dingusios 
tik kelios to neabejotinai sunkaus meto valandos. Vis 
dėlto galiausiai užteko vos pasižiūrėti į save, kad su- 
prasčiau, kaip iš tiesų yra. 

Argi aš negyvas? 

Žinia, kokie tie mūsų laikraščiai. Priekurtis užrašo, 
ką jam pasakoja neregys, kaimo kvailelis redaguoja, o 
kolegos iš kitų redakcijų nusirašo. Kiekviena istorija 
apliejama tuo pačiu užsistovėjusiu melo nuoviru, kad 
nieko nenutuokiančiai tautai paskui būtų patiekta pui- 
kios putros. Vis dėlto nusiteikiau į tai žiūrėti visiškai 
atlaidžiai. Kad likimas taip keistai imtų veikti savo 
paties mechanizmą, pasitaiko itin retai, ir šitai sunku 
suvokti net pačioms protingiausioms galvoms, ką jau 
kalbėti apie vidutinius mūsų vadinamosios viešosios 
nuomonės skleidėjus. 

4. Kai dėl visų kitų dalykų, tai jie be galo sunkiai sunkiai 
suvirškinami. Į karines, karines istorines, politines, bet 

kokias bendriausias spaudos nagrinėjamas temas, kaip 
ir į ekonomikos vertinimus, tenka nekreipti dėmesio, 
antraip mąstantis žmogus tiesiog pamištų nuo tiekos 
skelbiamų kvailysčių. 


„Arba gauti skrandžio opą - šitaip bedieviškai nuo sifi- 


lio degeneravę, matyt, visiškai valstybės nekontroliuo- 
jami kurstomosios spaudos protai bruka savo susikur- 
tą pasaulio vaizdą. 


„ Vokietijos reichas, rodos, virtęs vadinamąja federacine 


respublika, iš visko sprendžiant, vadovaujama moters 
(„federacijos kanclerės“); tiesa, pirmiau šias pareigas 
ėjo keli vyrai. 


7. Vėl esama partijų ir, aišku, su tuo susijusių bergždžių 


o 


rietenų. Beveik neišnaikinama socialdemokratija vėl sėdi 
daug iškentusiai vokiečių tautai ant sprando ir saviva- 
liauja, kitos šutvės vėl kaip įmanydamos grobsto tautos 
turtą, 0 jų nusikaltimų vertinimo - kad ir kaip keista — 
beveik nėra, net pažiūrėti tokioje geranoriškoje ir mela- 
gingoje spaudoje. O Nacionalsocialistų partijos veikla iš- 
vis neminima, matyt, dėl galimo praeities pralaimėjimo 
nugalėtojų kariuomenei jos darbas apsunkintas, jei tik ši 
organizacija išvis nepriversta pereiti į pogrindį. 
Laikraštis „Volkischer Beobachter“ neprieinamas, bent 
jau gan liberalaus laikraščių pardavėjo kioske negaliu 
jo gauti, kaip ir kitos vokiškos nacionalistinės pakrai- 
pos spaudos. 


„ Reicho teritorija, rodos, bus gerokai sumažėjusi, o ap- 


linkinės valstybės išlikusios tokios pačios, netgi Lenki- 
ja, priešingai sveikam protui, tebėra tokio pat didumo, 
net šiek tiek išsiplėtusi reicho teritorijos sąskaita. 

Kad ir kaip blaiviai viską vertindamas, čia vis dėlto 
neištvėriau ir riktelėjau į kiosko tamsą: „Tada man iš- 


41 

vis neapsimokėjo pradėti to karo 

10. Reichsmarkė jau nebėra atsiskaitymo priemonė, nors 


11. 


mano planą padaryti ją visoje Europoje galiojančia va- 
liuta, rodos, bus įgyvendinę kiti, galimas daiktas, kokie 
nors nieko nenutuokiantys nugalėtojų pusės diletantai. 
Šiaip ar taip, skolos apmokamos dirbtine valiuta euru, į 
ją, kaip ir reikia tikėtis, žiūrima su dideliu nepasitikėji- 
mu. Kad ir kas ją įvedė, aš jam iš anksto būčiau galėjęs 
pasakyti, jog taip bus. 

Atrodo, kad šalyje stojusi savotiška taika, bet vermach- 
tas kaip ir anksčiau kariauja, tiesa, dabar jis vadinamas 
bundesveru ir yra pavydėtinos būklės, aišku, dėl tech- 
ninės pažangos. Jei galima tikėti skelbiamais duomeni- 
mis, vokiečių kareivis mūšio lauke faktiškai nepažei- 
džiamas. 

Galima įsivaizduoti mano sielvartą — dejuodamas 
prisiminiau savo paties tragišką dalią, niūrias naktis 
fiurerio bunkeryje, liūdnai palinkus prie štabo žemėla- 
pių, galynėjantis su priešišku pasauliu ir likimu: tuomet 
daugelyje frontų žuvo daugiau kaip 400 000 kareivių, 
vien tik 1945 metais. Su tokia puikia kariuomene kaip 
dabartinė būčiau be vargo nubloškęs Eizenhauerio ar- 
mijas į jūrą, o Stalino ordos palei Uralą ir Kaukazą per 
kelias savaites būtų buvusios sutraiškytos kaip kirmi- 
nai. Viena iš nedaugelio išties gerų Žinių: užkariauti 
gyvybines erdves šiaurėje, rytuose, pietuose, vakaruo- 
se su šiuo naujuoju vermachtu man atrodė beveik taip 
pat įmanoma kaip su senuoju. Tai, rodos, leido neseniai 
įvykdyta jauno ministro reforma. Vis dėlto šis Šarn- 
horsto* rango Žmogus buvo priverstas pasitraukti dėl 


* Gerhardas fon Šarnhorstas (1755-1813) - Prūsijos generolas, ar- 
mijos reformuotojas. 

priešiškai nusiteikusių kietakakčių universitetininkų 
intrigos. Galėjai manyti, šiandien padėtis tokia pat, ko- 
kia andai buvo Vienos akademijoje, kuriai aš kadaise 
kupinas vilčių įteikiau savo eskizus ir piešinius: pavydo 
graužiami riboti žmogeliai tebetrukdo žvaliam, drąsiai 
reiškiančiam mintis genijui, nes negali pakęsti, kad jo 
spindesys šitaip ryškiai stelbtų jų pačių pasigailėjimą 
keliančias švieseles. 

Tataigi. 

Suvokdamas šias visokeriopo pripratimo reikalaujan- 
čias aplinkybes, galėjau ne be pasitenkinimo konstatuoti, 
kad bent kol kas negresia didelis pavojus, nors nepatogu- 
mų esama. Kaip ir dera kūrybingam Žmogui, pastaruoju 
metu buvau įpratęs ilgai dirbti ir ilgai ilsėtis, kad išsaugo- 
čiau įprastinį žvalumą ir reagavimo greitį. O laikraštininko 
pareiga reikalavo atidaryti kioską anksčiausią rytą, tad ir 
aš, dažnai dirbdamas iki paryčių, nebegalėjau tikėtis, kad 
pavyks gaivinamai numigti. Padėtį sunkino tai, kad tas 
žmogus turėjo nervus alinantį poreikį be perstogės taukš- 
ti nuo ankstyvo ryto, kai aš pats paprastai būdavau tam 
tikroje ieškojimų fazėje. Patį pirmą rytą jis griūte įgriuvo į 
kioską šaukdamas: 

— Na, mano fiureri, kaip praėjo naktis? 

Ir tuojau pat atlapojo kiosko langelį, įleisdamas į vidų 
gausybę itin ryškios, žilpinančios šviesos. Sudejavau, už- 
merkiau skausmo nusmelktas akis ir bandžiau atsiminti, 
kur esąs. Tikrai ne fiurerio bunkeryje, tai iškart buvo aišku. 
Antraip būčiau kaipmat atidavęs tą liurbį karo lauko teis- 
mui už neginčijamą kovinės galios žlugdymą. Vis dėlto su- 
silaikiau, įvertinau savo naująją padėtį, nuraminau save sa- 
kydamas, kad toks jau to kretino darbas, kad jis neturi iš ko 
rinktis ir, kaipo toks, gal net tariasi gerai elgiąsis su manimi. 

— Nagi, kelkitės, - karktelėjo kioskininkas, - eikšekit čio- 
nai man padėti! 

Ir parodė galva į kilnojamuosius Žurnalų stendus, vieną 
jų jau stumdamas į lauką. 

Dūsaudamas, vis dar pavargęs, sunkiai pakilau, kad 
įvykdyčiau jo norą. Koks paradoksas: dar užvakar per- 
kėliau į kitą vietą dvyliktąją armiją, o dabar kilnoju len- 
tynas. Žvilgsnis užkliuvo už naujo žurnalo „Wild und 
Hund“ numerio. Pasirodo, kai kurie leidiniai tebeėjo. Nors 
niekad nebuvau aistringas medžiotojas ir į medžioklę žiū- 
rėjau greičiau kritiškai, tą akimirką vis dėlto ūmiai apėmė 
noras pabėgti iš šios keistos būties, su šunimi klajoti po 
gamtą, drauge su gyvu padaru stebėti pasaulio tapsmą ir 
žūtį... Netrukau nusikratyti šių svajonių. Ir mes kartu per 
kelias minutes paruošėme kioską darbui. Laikraštininkas 
atnešė dvi sudedamąsias kėdutes ir pastatė priešais na- 
melį saulėje. Jis pasiūlė man atsisėsti, išsitraukė iš kelnių 
kišenės cigarečių pakelį, sprigtu išmušė kelias jų pro plyšį 
ir atkišo man. 

— Nerūkau, - papurčiau galvą, - bet ačiū. 

Jis paėmė cigaretę, įsikišo į burną, išsitraukė iš kelnių 
kišenės žiebtuvėlį ir uždegė ją. Įtraukė dūmo, paskui mė- 
gaudamasis išpūtė ir tarė: 

— Ak, kaip gerai, o dabar kavos! Jums irgi? Tai yra, jeigu 
norite, mat čia turiu tik tirpiosios. 

Manęs tai nenustebino. Aišku, anglas kaip ir anksčiau 
blokavo jūrų kelius, su ta bėda iki soties prisikamavau, 
tad suprantama, kad net visiškai kitokia ir kitaip vadina- 
ma naujoji reicho vadovybė man nesant nesugebėjo rasti 
išeities, ir viskas liko po senovei: narsi, kenčianti vokiečių 
tauta kaip ir anksčiau turėjo tenkintis erzacu. Tas kavos 
pakaitalas, rodos, vadinosi Muckefuck, ir aš išsyk prisimi- 

niau salsvą kartono skonio suslėgtų grūdų juostelę, iš bė- 
dos turinčią atstoti gerą vokišką duoną. Tam pasigailėjimo 
vertam laikraštininkui buvo gėda prieš savo svečią, kad 
smaugiamas anglų parazitų negali pasiūlyti nieko geres- 
nio. Tai, aišku, piktino. Ir kėlė graudulį. 

— Jūs dėl to nė trupučio nekaltas, gerasis ŽMogau, - nu- 
raminau jį, - be to, nesu kavos mėgėjas. Vis dėlto stiklinę 
vandens išgerčiau su malonumu. 

Taip leidau savo pirmąjį rytą tame keistame naujajame 
laikmetyje greta rūkančio laikraštininko, apimtas tvirto 
ketinimo tol tyrinėti aplinkinius žmones ir iš jų elgesio da- 
ryti naujas išvadas, kol laikraštininkas, pasinaudojęs, pa- 
sak jo, turimais ryšiais, iš tikrųjų sugebės man surasti kokį 
nors menką užsiėmimą. 

Pirmosios kiosko prekybos valandos priklausė papras- 
tiems darbininkams ir pensininkams. Jie buvo šykštūs žo- 
džių, pirkosi rūkalus ir rytinius laikraščius, populiariau- 
sias buvo „Bild“, ypač tarp vyresniųjų, manding, todėl, kad 
jo leidėjas teikė pirmenybę neregėtai stambiam šriftui, kad 
būtų informuoti ir silpnaregiai. Puiki idėja, turėjau tylomis 
pripažinti, apie tai nepagalvojo net uolusis Gebelsas - ši- 
taip mes, be abejo, būtume galėję sukelti dar didesnį tokių 
žmonių entuziazmą. Kaip tik vyresniems folkšturmo ka- 
riams paskutinėmis mano regėtomis karo dienomis trūko 
entuziazmo, valios atsilaikyti ir pasiaukojimo; kas galėjo 
pamanyti, kad paprasčiausias dalykas - didesnis šriftas — 
yra toks paveikus? 

Kita vertus, trūko popieriaus. Tasai Funkas vis dėlto 
buvo nepagydomas mulkis. 

Mano buvimas priešais kioską pamažu ėmė kristi į akį. 
Kartais pirkėjai, ypač jaunesni darbininkai, šaipėsi, bet 
dažniau reiškė pritarimą žodžiais kūl ir kietai, žinia, aš jų 

nesupratau, bet iš minos galėjau spręsti, kad šie Žmonės 
neabejotinai jaučia man pagarbą. 

— Geras, tiesa? — švytėdamas tada sakė laikraštininkas 
savo pirkėjams. — Neatskirsi nuo tikro, ką? 

— Joo, - tarė vienas jų, gal kokių dvidešimties metų, ir 
susilankstė laikraštį. - Bet ar taip galima? 

— Kaip? - paklausė laikraštininkas. 

— Na, su uniforma. 

— Ką galima prikišti vokiečių kareivio mundurui? - pa- 
klausiau aš nepatenkintas ir nuoširdžiai pasipiktinęs. 

Pirkėjas nusijuokė, matyt, kad mane nuramintų. 

— Išties geras. Suprantu, toks, matyt, jūsų darbas, bet ar 
nereikia atskiro leidimo nešioti mundurą viešai? 

— To betrūko! - pasipiktinęs atšoviau. 

— Aš tik klausiu, — pasakė jis mažumėlę įsibauginęs, — 
dėl konstitucijos... 

Tatai privertė mane susimąstyti. Žmogus nieko pikto 
nemanė, 0 mano uniformos konstitucija išties buvo ne per 
geriausia. 

— Taip, ji truputį nešvari, — sutikau truputį nuliūdęs, — 
bet ir nešvariausia kareivio apranga visuomet daro jam 
didesnę garbę negu bet koks iščiustytas veidmainio diplo- 
mato frakas! 

— Kodėl ji turėtų būti uždrausta? - blaiviai paklausė lai- 
kraštininkas. - Juk ant jos nėra svastikos. 

— Kas čia dabar vėl? - užrikau supykęs. - Juk jūs, matyt, 
ir taip Žinote, kokiai partijai aš priklausau! 

Pirkėjas atsisveikino purtydamas galvą. Jam nuėjus, laik- 
raštininkas vėl paprašė atsisėsti ir ramiai kreipėsi į mane. 

— Iš dalies jis teisus, - maloniai pasakė. — Pirkėjai jau 
pradeda šnairuoti. Suprantu, kad jūs labai rimtai žiūrit į 

savo darbą. Bet ar iš tikro negalėtumėt apsirengti kaip nors 
kitaip? 

— Kad išsižadėčiau savo gyvenimo, savo darbo, savo 
tautos? Negalit to reikalauti iš manęs, - pasakiau ir vėl pa- 
šokau. — Vilkėsiu šią uniformą iki paskutinio kraujo lašo. 
Aš niekingai neišduosiu judėjimo aukų, kaip tai padarė 
Brutas iš pasalų nudurdamas Cezarį... 

— Ar jums tikrai kiekvienąkart būtina taip pratrūkti? — 
paklausė laikraštininkas jau nekantrokai. — Žmonėms 
kliūva ne tik uniforma... 

— O kas? 

— O tas, kad ji dvokia. Nežinau, iš kur ją gavot, bet ar 
nebūsit persiuvęs senos degalinės darbuotojo uniformos ar 
ko nors panašaus? 

— Mušio lauke paprastas kareivis negali pasikeisti ap- 
rangos, ir aš nenusileisiu iki užfrontės dabitų lygio. 

— Viskas taip, bet nepamirškit savo programos! 

— Ką norit tuo pasakyti? 

— Na, juk norite susipažindinti su savo programa, tiesa? 

— Taip, ir ką? 

— Ar pasvarstėt, kas būtų, jeigu čia išties ateitų keli žmo- 
nės ir norėtų su jumis susipažinti! Ir rastų jus čia stovintį 
ir taip atsiduodantį, kad greta jūsų būtų baugu užsidegti 
cigaretę. 

— Jūs juk išdrįsot... — atsakiau aš, bet mano žodžiams 
trūko įprastinio tvirtumo, nes nenoromis turėjau pritarti 
jo argumentams. 

— Na, aš drąsus vyras, - nusijuokė jis. - Klausykit, eikit 
kuo greičiau namo ir persirenkit kitomis drapanomis. 

Ir vėl iškilo skaudžioji būsto problema. 

— Juk aš jums jau sakiau, kad dabar tai sunku padaryti. 

— Bet jūsų buvusioji šiuo metu, matyt, dirba. Arba kada 
nors eina apsipirkti. Kodėl taip elgiatės? 

— Na, - nedrąsiai atsiliepiau, — tai labai sunkus klausi- 
mas. Tas butas... - man išties pritrūko argumentų, o ir pa- 
dėtis buvo žeminanti. 

— Tikriausiai neturit rakto? 

Šįkart neiškentęs nusijuokiau iš tokio jo naivumo. Nė ne- 
žinojau, ar išvis esama kokio nors fiurerio bunkerio rakto. 

— Ne, ėė, kaip čia jums pasakius... kontaktas kažkaip... 
ė... nutrūko. 

— Jums uždrausta bendrauti? 

— Pats sau negaliu to paaiškinti, - atsakiau, - bet, matyt, 
kažkas panašaus. 

— Viešpatie, visai toks neatrodot, - ištarė laikraštininkas 
truputį santūriau. - Ką gi jūs iškrėtėt? 

— Nežinau, - atsakiau nemeluodamas, - neprisimenu, 
kas atsitiko pastaruoju metu. 

— Jūs man nepanašus į smurtininką, - susimąstęs pasa- 
kė jis. 

— Na, - tariau aš ir pasitaisiau ranka šukuoseną, - aš, 
aišku, kareivis... 

— Gerai, kareivi. Aš jums kai ką pasiūlysiu. Dėl to, kad 
taip gerai viską darote, ir dėl to, kad aš tokiais fanatikais 
kaip jūs tikiu. 

— Ir tai suprantama, - tariau aš, - juk elgiuosi kaip kiek- 
vienas protingas Žmogus. Savo tikslų reikia siekti visomis 
jėgomis, kaip apsėstam: Drungnas, melagingas kompro- 
misas yra visokio blogio šaknis ir... 

— Gerai, — nutraukė jis mane, - taigi klausykit: aš jums 
rytoj atnešiu kelias senas savo drapanas. Galit nedėkoti, 


pastaruoju metu truputį priaugau svorio, sagos nebesuei- 

turėtų tikti. Laimė, nesat kaip Geringas. 

— Kaip tai suprasti? —- paklausiau sutrikęs. 

— Ir tada iškart nunešiu jūsų uniformą į valyklą. 

— Uniformos niekam neatiduosiu! - griežtai pareiškiau aš. 

— Tiek to, - jis staiga pasirodė truputį pavargęs, - tada 
pats nunešit į valyklą: Juk šitai suprantat, tiesa? Kad uni- 
formą reikia išvalyti! 

Kioskininkas elgėsi su manimi kaip su mažu vaiku. 
Matyt, taip ir bus, kol vaikščiosiu purvinas kaip vaikas, 
tad linktelėjau jau. 

— Tik su batais bus sunkiau, - galiausiai ištarė. - Koks 
jūsų numeris? 

— Keturiasdešimt trečias, - nuolankiai atsakiau. 

— Maniškiai jums bus per maži, - nusprendė jis. - Bet ką 


nors sugalvosiu. 

* uprantu skaitytoją, jeigu jis vienoje kitoje vietoje nusi- 
= stebi, kad aš taip greitai prisitaikau prie naujos padė- 
ties. Kitaip ir negali būti, jei skaitytojui visus tuos mano 
nebuvimo metus, ištisus dešimtmečius, demokratijos sam- 
čiu buvo pilama iškreipto marksistinio požiūrio į istoriją 
buza, kurioje plaukiodamas jis negali pažvelgti pro savo 
lėkštės kraštą. Dėl to nė kiek neketinu priekaištauti sąži- 
ningam darbininkui, šauniam ūkininkui. Kaipgi gali pa- 
prastas Žmogus tam pasipriešinti, jeigu visi tie tariamieji 
specialistai ir prisiplakėliai mokslininkai iš aukštų kated- 
rų vadinamosiose mokslo šventovėse daugiau kaip kelis 
dešimtmečius skelbia, kad fiureris negyvas? Kas pyks ant 
vyro, kovojančio už kasdienį būvį ir neišdrįstančio pa- 
klausti: „Kurgi jis yra, tasai negyvas fiureris? Kur jis guli? 
Parodykit jį man!“ 

Ir, žinoma, ant moters. 

O jei fiureris staiga atsiranda ten, kur visada buvo, tai- 
gi reicho sostinėje, tada kyla sumaištis, tautos sąmonė šito 
nebeaprėpia, jos nuostaba viršija bet kokias ribas. Tad būtų 
buvę visiškai suprantama, jeigu ir aš nustėręs iš apstulbi- 
mo, paralyžiuotas nesuprantamų dalykų, būčiau laukęs 
dienas ar savaites. Vis dėlto likimas norėjo, kad būčiau 

kitoks. Kad man būtų laiku suteikta galimybė sunkiais, 
pamokomais metais per vargus ir nepriteklius susidaryti 
protingą nuomonę, vėliau paverstą teorija, užgrūdintą ir 
tapusią tobulu ginklu negailestingame praktikos mūšio 
lauke, beveik nekitusią nuo anų laikų ir lėmusią tolesnę 
mano raidą bei veiksmus, nereikalingą jokių naujamadiš- 
kų ar lengvabūdiškų permainų ir padedančią man dary- 
ti tas pačias ir kartu naujas išvadas. Tad galiausiai ne kas 
kita, o fiurerio mintis privertė mane liautis bergždžiai ieš- 
koti paaiškinimų. 

Vieną iš pirmųjų naktų neramiai varčiausi ant savo 
krėslo, negalėdamas užmigti po sunkaus skaitymo, galvo- 
damas apie savo sunkią dalią, kol ūmiai buvau pervertas 
vienos minties. Staigiai atsisėdau, įkvėpimo išplėstomis 
akimis spoksodamas į dideles vazas su visokiais saldėsiais 
ir kitkuo. Šitai tarsi išlietomis iš bronzos raidėmis iškilo 
man prieš akis, savo ranka taip patvarkė pats neperpran- 
tamasis likimas. Trenkiau sau delnu per kaktą, tai buvo 
taip akivaizdu, jog pats save išbariau, kad nesupratau to 
pirmiau. Juolab kad likimas ne pirmąkart paėmė vairą į 
rankas. Argi ne taip pat buvo 1919 metais, didžiausio vo- 
kiečių tautos nuopuolio laikotarpiu? Ar ne tada iš apkaso 
pakilo niekam nežinomas grandinis? Ar ne tada, vargano- 
mis, pačiomis varganiausiomis sąlygomis, atsirado talen- 
tingas oratorius, vienas iš daugelio neteikiančių nė men- 
kiausios vilties, kaip tik ten, kur mažiausiai galėjai tikėtis? 
Ar ne tasai talentas apėmė stulbinantį Žinių ir patirties 
lobį, sukauptą sunkiomis Vienos dienomis per nepasoti- 
namą žinių troškimą, ar ne šitai leido augančiam imlaus 
proto žmogui nuo pat jaunystės susiurbti visa, kas susiję 
su istorija ir politika? Ar ne šias tarsi atsitiktinai išmėtytas 
neįkainojamas žinias apvaizdos dėka po trupinėlį sukaupė 


37 


vienas vienintelis žmogus? Ir ar ne tasai vienintelis, tasai 
neišvaizdusis grandinis, ant kurio pečių milijonai užkro- 
vė savo viltis, ar ne jis sutraukė Versalio ir Tautų Sąjungos 
pančius, su dievų suteiktų lengvumu laimėjo primestas 
kovas su Europos armijomis, su Prancūzija ir Rusija, ar ne 
šis pažiūrėti menkai išsilavinęs Žmogus, nepaisydamas 
pranašaujančių nelaimę vadinamųjų specialistų kalbų, iš- 
kėlė tėvynę į aukščiausias šlovės viršūnes? 

Ir tai padariau aš. 

Kiekvienas atskiras įvykis, tyliai grumėjo man ausyse, 
ar atskira aplinkybė anuomet buvo neįtikimesni nei visa 
tai, kas mane ištiko per pastarąsias dvi tris dienas. Žvilgs- 
nis dabar kaip peilis smigo tarp vazų su čiulpinukais ir 
vaisiniais saldainiais, ten, kur vaiskus mėnuo nuobodžiai 
it ledinis deglas iliuminavo manąjį proto blyksnį. Tai, kad 
vienišas kovotojas, nuostabus talentas išveda visą tautą iš 
klystkelių liūno, žinoma, gali atsitikti kartą per šimtą ar 
du šimtus metų. Bet ką likimas ketina daryti dabar, kai 
šis brangus koziris jau išleistas? Kai esamos masės stoko- 
ja vedlio, kuris galėtų būti pripažintas turinčiu reikiamos 
nuovokos? 

Tokiu atveju likimui, matyt, nori nenori reikia imti kor- 
tą iš praeities. 

Be abejo, tai irgi savotiškas stebuklas, bet nepalyginti 
lengviau galintis virsti tikrove nei užduotis nukalti naują 
aštrų kardą iš turimos menkavertės skardos. 

Kai priėjęs prie tokių aiškių išvadų nenustygstantis 
mano protas ėmė rimti, būdraujančioje krūtinėje kilo nau- 
jas rūpestis. Mat ši išvada kaip neprašytą svečią įpiršo kitą: 
jeigu jau likimas priverstas — tarkime tiesiai — griebtis to- 
kios išmonės, tai padėtis, nors iš pirmo žvilgsnio atrodanti 
ramesnė, iš tiesų turi būti daug prieštaringesnė nei andai! 

Taigi tautai gresia dar didesnis pavojus! 

Tą akimirką mane žilpinamai aiškiai kaip fanfara per- 
vėrė mintis, kad dabar ne metas gaišti laiką akademiniams 
svarstymams, atsiduoti smulkmeniškiems apmąstymams 
„kaip“ ir „ar“, nes daug svarbiau „kodėl“ ir „kad“. 

Reikėjo atsakyti į dar vieną klausimą: kodėl aš? Juk Vo- 
kietijos istorijoje tiek daug didžių vyrų neturėjo antros ga- 
limybės dar sykį vesti tautą į šlovę. 

Kodėl ne Bismarkas, ne Frydrichas II? 

Ne Karolis? 

Ne Otonas? 

Kai truputį pamąsčiau, atsakyti į šį klausimą buvo taip 
lengva, kad vos nešyptelėjau iš smagumo. Nes manęs lau- 
kiantis Heraklio darbas buvo išties ne pačių narsiausių 
vyrų, ne didžiųjų ir didžiausiųjų vokiečių jėgoms. Vienas, 
galintis pasikliauti tik savimi, be partijos aparato, be vy- 
riausybės galių, su juo įstengtų susidoroti tik tas, kuris 
kartą jau parodė galįs išmėžti demokratinį Augijo tvar- 
tą. Klausimas, į kurį reikėjo atsakyti, buvo toks: ar noriu 
antrąkart šitaip skausmingai aukotis? Taikstytis su visais 
vargais, tylomis nukęsti panieką? Nakvoti krėsle, neto- 
li katilo su vandeniu, kuriame dieną šildomos paprastos 
jautienos dešrelės? Ir daryti tai dėl tautos, kovoje už savąjį 
pašaukimą jau išdavusios savo fiurerį? Kaipgi ten buvo su 
Šteinerio grupės puolimu? Arba su Pauliumi, tuo pašle- 
mėku? 

Vis dėlto reikėjo sutramdyti neapykantą, griežtai atskir- 
ti teisingą pyktį nuo aklo įniršio. Kaip tauta turi stoti už 
savo fiurerį, taip ir fiureris turi stoti už savo tautą. Deramai 
vadovaujamas paprastas kareivis visuomet parodys ką 
gali, ir nevalia priekaištauti, jeigu jis negali narsiai žygiuoti 
į priešo ugnį, jeigu bailūs, pamiršę pareigą padugnės gene- 

rolai kapituliuodami atima jam galimybę mirti garbinga 
kario mirtimi. 

— Taip! — todėl ir sušukau į kiosko tamsą. — Taip! Aš no- 
riu! Aš imuosi! Taip, taip ir dar kartą taip! 

Naktis man atsakė gūdžia tyla. Paskui iš tolo atsklido 
vienišas šauksmas: 

— Aha! Visi šūdžiai! 

Mane tai turėjo perspėti. Bet net jei būčiau žinojęs, ko- 
kia nesuskaičiuojama daugybė vargų, sunkių aukų atei- 
tyje manęs laukia, kokias žiaurias nelygios kovos kančias 
man teks patirti, - būčiau ištaręs savo priesaiką dvigubai 
garsiau. 


- 

Tau pirmieji žingsniai man buvo sunkūs. Ne todėl, kad 
4 trūko jėgų, o kad su pasiskolinta apranga pats sau atro- 
džiau idiotas. Kelnės ir marškiniai buvo dar pusė bėdos. 
Laikraštininkas atnešė švarias medvilninės kelnes, kurias 
vadino šynsais, ir švarius medvilninius marškinius raudo- 
nais langeliais. Aš, tiesa, tikėjausi kostiumo ir skrybėlės, 
bet atidžiau įsižiūrėjęs į laikraštininką turėjau pripažinti, 
kad tai bergždžia. Tas žmogus savo kioske nevilkėjo kos- 
tiumo, kiek pastebėjau, ir jo pirkėjai rengėsi ne itin prašma- 
tniai. Skrybėlės, sakau tai vien dėl išsamumo, jiems, matyt, 
buvo išvis nežinomos. Nusprendžiau kukliomis priemo- 
nėmis suteikti bent kiek orumo gautajam savo ansambliui 
ir, priešingai keistai kioskininko madai nešioti marškinius 
išleistus virš kelnių, susigrūdau juos kuo giliau už juostos. 
Truputį per plačias, bet kaip pridera aukštai užtrauktas 
kelnės man pavyko suveržti savo diržu. Tada per dešinį 
petį permečiau portupėją. Nors bendras vaizdas nebuvo 
kaip uniformuoto kareivio, vis dėlto panėšėjau į vyrą, ku- 
ris išmano apie padorų rengimąsi. Tik su batais buvo bėda. 

Kioskininkas užtikrino mane neradęs tarp savo pažįs- 
tamų tokių, kad avėtų mano dydžio apavą, ir atnešė keistą 
paauglio sūnėno porą, vargu ar vadintiną batais. Šie buvo 

balti, milžiniški, su be galo storais padais, tad avintis juos 
žmogus atrodė kaip cirko klounas. Man reikėjo gerokai 
valdytis, kad nepaleisčiau tų sportinių batų kioskininkui 
į kvailą galvą. 

— Aš jų neavėsiu, - pareiškiau, - nes su jais atrodau kaip 
juokdarys! 

Jis, matyt, įsižeidė ir leptelėjo, kad mano būdas nešioti 
marškinius jam irgi nepriimtinas, bet aš nuleidau tai ne- 
girdomis, tvirtai apsukau kelnių klešnes apie blauzdas ir 
sukišau tuos šynsus į batų aulus. 

— Jūs, matyt, bet kokia kaina nenorit atrodyti kaip nor- 
malus žmogus? - paklausė laikraštininkas. 

— Kas būtų, jeigu visada viską būčiau daręs kaip vadina- 
mieji normalūs žmonės? - atšoviau, - ir kur būtų Vokietija? 

— Hm, - myktelėjo nuramdytas kioskininkas ir vėl užsi- 
degė cigaretę, - tai irgi argumentas. 

Jis sulankstė mano uniformą ir įkišo į įdomų krepšį. Į 
akis krito ne tik krepšio medžiaga, savotiška plonytė plėve- 
lė, matyt, daug stipresnė ir atsparesnė už popierių, įdomus 
buvo ir užrašas ant šono Media Markt - matyt, tame krep- 
šyje anksčiau buvo sudėti tie idiotiški laikraščiai - vieną 
jų buvau radęs po parko suolu. Tai rodė, kad kioskininkas 
iš esmės visiškai protingas — naudingą krepšį pasiliko, o 
silpnaprotišką jo turinį išmetė. 

Jis įspraudė man tą krepšį į ranką, nusakė kelią į valyklą 
ir linksmai palinkėjo sėkmės. 

Taigi išėjau, nors ir ne iškart į valyklą. Pirmiausia pa- 
traukiau į tą arealą, kuriame andai pabudau. Nors buvau 
viskam pasiruošęs ir nieko nebijojau, vis dėlto truputį vy- 
liausi, kad dar kas nors atlydėjo mane iš praeities į dabartį. 
Radau pažįstamą suolą, ant kurio andai ilsėjausi, atsargiai 
perėjau gatvę ir tarp namų patraukiau į tą pūdymą. Vėlyvą 

rytą ten buvo tylu. Hitlerjugendo vaikiai nežaidė futbolo, 
matyt, sėdėjo klasėse ir mokėsi. Arealas buvo tuščias. Su 
krepšiu rankoje nedrąsiai priėjau prie tebetelkšančios ba- 
los, šalia kurios buvau pabudęs. Aplink buvo tylu, aišku, 
kiek tylu gali būti didmiestyje. Buvo girdėti tylus transpor- 
to gausmas, dūzgė kamanė. 

— Tss, - sušnypščiau aš, - tss! 

Niekas nė krust. 

— Bormanai, — sušukau tyliai. - Bormanai! Ar jūs kur 
nors čia? 

Lauką perlėkė vėjo šuoras, skimbtelėjo tuščia skardinė, 
atsitrenkusi į kitą. Ir viskas. 

— Keiteli! - šūktelėjau vėl. - Gebelsai! 

Bet niekas neatsiliepė. Ką gi, gerai. Taip net geriau. Sti- 
priam geriausia būti vienam. Tai tiko ne tik andai, bet ir šią 
valandą, gal net labiau. Pagaliau viskas buvo aišku. Man 
reikėjo vienam gelbėti tautą. Vienam žemę ir vienam žmo- 
niją. Ir pirmas žingsnis tame kelyje vedė į valyklą. 

Su krepšiu rankoje ryžtingai grįžau į savo senąją moky- 
klą - gatvę, kurioje gavau vertingiausias gyvenimo pamo- 
kas. Atidžiai ėjau tuo keliu, lyginau namų eiles ir gatves, 
tikrinau, svarsčiau. Pirmasis įvertinimas buvo gan teigia- 
mas: šalis ar bent jau miestas atrodė atstatytas, sutvarkytas, 
išvis galėjai pripažinti, kad atitinka patenkinamą prieška- 
rinį lygį. Naujieji folksvagenai, rodos, buvo patikimi, tyles- 
ni už savo pirmtakus, nors estetiniu požiūriu ir savotiški. 
Tiesa, iškart rėžė akį daugybė gluminančių teplionių ant 
kiekvienos sienos. Jų technika man, be abejo, buvo pažįs- 
tama dar Veimaro laikais, kai komunistų parankiniai vi- 
sur terliojo sienas savo bolševikinėmis nesąmonėmis. Bet 
tada abiejų pusių šūkius bent jau galėjai perskaityti. Dabar, 
konstatavau aš, daugybė užrašų, kurie jų autoriams, ma- 

tyt, atrodė ganėtinai svarbūs, kad darkytų padorių žmo- 
nių namų fasadus, buvo tiesiog nesuprantami. Man beliko 
tikėtis, kad šitai lėmė, galimas daiktas, kairiųjų padugnių 
neraštingumas, o kai vaizdas visą mano kelią nė kiek ne- 
sikeitė, pamaniau, kad tie užrašai, ko gero, užšifruoti, sie- 
kiant nuslėpti tokius šūkius kaip „Vokietija, pabuski!“ ar 
Sieg heil! Matydamas tokį diletantizmą kaipmat užviriau iš 
pykčio. Čia aiškiai trūko vadovaujančios rankos, griežtos 
organizacijos. Ypač pykdė tai, kad kai kurie užrašai buvo 
reikalingi nemenkų pastangų ir gausybės dažų. O gal, 
man neesant, politiniams šūkiams buvo sukurtas atskiras 
šriftas? Nusprendžiau tai nuodugniai išsiaiškinti ir priėjau 
prie vienos damos, kuri vedėsi už rankos vaiką. 

— Prašau atleisti už trukdymą, garbioji ponia, — krei- 
piausi aš į ją ir laisvąja ranka parodžiau į pirmą pasitaikiu- 
sį užrašą. — Kas ten parašyta? 

— Iš kur man žinot? - savo ruožtu paklausė dama ir keis- 
tai nužvelgė mane. 

— Jums tas šriftas atrodo keistas? - neatlyžau aš. 

— Taip, keistas, - netvirtai atsakė dama ir nusitempė vai- 
ką tolyn, - ojums viskas gerai? 

— Nesirūpinkite, - tariau, — aš kaip tik einu į valyklą. 

— Verčiau nueitumėt pas kirpėją! - šūktelėjo moteris. 

Aš pakreipiau galvą į šalį, prikišau prie naujamadiško 
automobilio lango stiklo ir pasižiūrėjau savu į veidą. Sky- 
rimas buvo, nors ir netobulas, bet geras, o ūsus, matyt, de- 
rėjo po kelių dienų pakirpti, bet vizitas pas kirpėją kol kas 
neatrodė toks svarbus, kad būtų nulėmęs karo eigą. O rim- 
čiau nusiprausti, pamaniau, ateinanti diena arba vakaras 
strategiškai, matyt, bus tinkamiausi. Ir patraukiau tolyn 
pro visą tą kur pažvelgsi akis badančią sieninę propagan- 
dą, lygiai taip pat sėkmingai galinčią būti parašytą ir ki- 

nišku raštu. Man tuo metu dar krito į akį, kad gyventojai 
stebėtinai gerai apsirūpinę ryšiu. Prie daugelio langų buvo 
pritaisytos radarų lėkštės, neabejotinai tarnaujančios ra- 
dijo ryšiui. Ir jeigu man dabar būtų pavykę pakalbėti per 
radiją, tai įsigyti naujų įsitikinusių šalininkų, matyt, būtų 
buvę vieni juokai. Ne veltui buvau pasiklausęs vienos ra- 
dijo programos — susidarė įspūdis, lyg grotų girti muzi- 
kantai, o vos liežuvį apverčiantys diktoriai skaitytų tai, kas 
pritepliota ant sienų. Man tereikia kalbėti suprantama vo- 
kiečių kalba, to turėtų užtekti - juokų darbas. Nusiraminęs 
ryžtingai Žygiavau toliau ir netrukus tolumoje pamačiau 
iškabą Skubus valymas — Ilmazo servisas. 

Man tai buvo truputį netikėta. 

Žinoma, daugybė laikraščių rodė, kad turi būti turkiš- 
kai skaitančių Žmonių, nors nenumaniau, iš kur jų tiek 
atsirado. Pakeliui man išties nuolat krisdavo į akį vienas 
kitas praeivis, kurio arijiška kilme, švelniai tariant, buvo 
galima suabejoti, ne tik ketvirtąja ar penktąja karta, bet ir 
paskutines penkiolika minučių. Nors ir nebuvo visiškai 
aiškų, ką čia veikia tie rasiniai svetimkūniai, neatrodė, 
kad jų vaidmuo būtų vyraujantis. Todėl sunkiai įsivaiz- 
davau, kad visos vidutinės įmonės gali būti atsidūrusios 
jų rankose ir vadintis turkiškai. Kiek žinojau iš savo patir- 
ties, pavadinti skubiojo valymo įmonę Ilmazo vardu net 
ir ekonominiais sumetimais buvo nepatartina. Nuo kada 
kažkoks Ilmazas turi ką nors bendra su švariais marški- 
niais? Šitaip daugmaž galėtų vadintis pusėtina senų asilų 
vežimų įmonė, toks vardas atitiktų jos įvaizdį. Tačiau kitos 
valyklos nebuvo. Be to, spaudė laikas, turėjau kuo greičiau 
užspeisti į kampą politinį priešininką. Todėl išties reikėjo 
kuo skubiau išsivalyti uniformą. Ir aš gerokai dvejodamas 
vis dėlto ryžausi užeiti. 

Mane pasveikino ilgas skambutis. Atsidavė valymo 
priemonėmis, buvo šilta, aiškiai per šilta su medvilniniais 
marškiniais, bet puiki Afrikos korpuso uniforma šiuo 
metu man buvo neprieinama. Valyklos priėmimo kamba- 
rys buvo tuščias. Ant stalo stovėjo skambutis, kaip papras- 
tai viešbučiuose. 

Niekas nesirodė. 

Buvo aiškiai girdėti verksminga rytietiška muzika, ga- 
limas daiktas, užpakaliniame darbo kambaryje kokia nors 
skalbėja iš Anatolijos jos klausėsi ilgėdamasi tolimos savo 
tėvynės — tai stebino, juolab kad jai teko laimė gyventi Vo- 
kietijos reicho sostinėje. Nužvelgiau už priėmimo stalo 
tvarkingai kaip rikiuotėje sukabintus drabužius. Jie buvo 
apgaubti permatoma medžiaga, panašia į tą, iš kurios buvo 
pagamintas mano krepšys. Tokių anksčiau buvau matęs 
keliose laboratorijose, bet koncernas IG Farben pastaraisiais 
metais, matyt, toje srityje buvo gerokai pažengęs. Mano 
žiniomis, naujosios medžiagos gamyba buvo itin susijusi 
su naftos ištekliais, todėl atitinkamai brangi. Tai, kaip čia 
buvo elgiamasi su dirbtinėmis medžiagomis, ir tai, kiek 
buvo važinėjama automobiliais, leido daryti išvadą, kad 
dėl naftos bėdos jau nebėra. Galbūt reichas perėmė Ru- 
munijos telkinius? Gal Geringui galiausiai pavyko aptik- 
ti naujų šaltinių tėvynės Žemėje? Buvau priverstas karčiai 
nusijuokti — Geringas! Jis greičiau ras aukso savo nosyje 
negu naftos Vokietijoje! Niekam tikęs morfinistas! Kažin, 
koks jo likimas? Daug labiau tikėtina, kad naudojamasi ki- 
tais ištekliais ir... 

— Ar seniai laukiat? 

Į priėmimo kambarį pro darbinės patalpos duris įkišo 
galvą pietų europiečio išvaizdos vyras azijietiškais skruos- 
tikauliais. 

— Ganėtinai! - piktai atsakiau. 

— Kodėl nepaskambinot? - Jis parodė į skambutį ant pri- 
ėmimo stalo ir delnu keliskart lėtai plekštelėjo per jį. Skam- 
butis suskambėjo. 

— Aš skambinau ten! - pasakiau pabrėždamas ir atida- 
riau lauko duris. Vėl pasigirdo keistasis tęstinis dzingulia- 
vimas. 

- Reikia skambint čia, - išsiblaškęs burbtelėjo jis ir vėl 
taukštelėjo per darbastalio skambutį. 

— Vokietis skambina tik kartą, - ištariau susierzinęs. 

— Tada čia, - nenusileido neaiškaus laipsnio valyklos 
mišrūnas ir vėl plekštelėjo delnu per skambutį. 

Man staiga kilo noras atsiųsti čionai SA vyrus, kad iš- 
durtų jam ausų būgnelį jo paties skambučiu. Arba geriau: 
abu būgnelius, kad ateityje galėtų aiškinti savo klientams, 
kur atėjus pamoti. Atsidusau. Pikta, kai reikia verstis be 
savo pagalbinių kolonų. Matyt, teks palūkėti, kol šioje šaly- 
je šis tas vėl grįš į vėžes, o mintyse iškart ėmiausi sudaryti 
tautos kenkėjų sąrašą, ir Ilmazo valyklai jame teko pirma ei- 
lutė. Kol kas neliko nieko kito, tik piktai pastumti įkyrųjį 
skambutį į šalį, kad tas vyras nepasiektų. 

— Sakykit, - paklausiau lediniu balsu, — ar jūs ką nors 
valote? O gal ten, iš kur atvykote, valyti reiškia vien tik 
spaudyti skambutį? 

— Ko jūs norit? 

Padėjau ant priėmimo stalo savo krepšį ir ištraukiau 
uniformą, Jis pauostė orą ir tarė: 

— Ak, jūs pilstyti degalai, - ir abejingu veidu paėmė uni- 
formą. 

Galėjau numoti ranka, ką apie mane mano balsa- 
vimo teisės neturintis tipas, ir vis dėlto nenuleidau jo 
žodžių negirdomis. Gerai, tas žmogus atvykėlis, bet ar 

gali būti, kad aš visai, visiškai pamirštas? Kita vertus, 
tauta mane ir anksčiau pažinojo tik iš spaudos fotogra- 
fijų, paprastai padarytų vis tuo pačiu man palankiau- 
siu kampo. Todėl susidūrusieji akis į akį dažnai sunkiai 
mane atpažindavo. 

— Ne, - griežtai atsakiau, - aš nepilstau degalų. 

Ir pažvelgiau į jį truputį kryptelėjęs galvą ir pakėlęs akis 
į viršų, kad iš fotogeniškesnio kampo aiškiau parodyčiau, 
su kuojis turi reikalą. Valytojas nužvelgė mane nelabai ati- 
džiai, daugiau iš mandagumo, bet aš jam, regis, nepasiro- 
džiau visai nepažįstamas. Jis pasilenkė per priėmimo stalą 
batus. 

— Nežinau... jūs garsus, kur gaudai žuvis? 

— Na, pagaliau pasistenkit! - riktelėjau energingai ir ge- 
rokai nusivylęs. Netgi kioske, kurio savininkas tikrai ne- 
buvo genijus, galėjau tikėtis tam tikrų išankstinių Žinių. 
O čia? Kaip man grįžti į reicho kanceliariją, jeigu niekas 
nežino, kas aš toks? 

— Šiek tiek palūkėti, — pasakė svetimšalis mulkis, - aš 
atves sūnus. Visą laiką žiūri televizorius, visą laiką Žiūri 
internetas, viskas žino. Mechmetai! Mechmetai! 

Netrukus pasirodė ir patsai Mechmetas. Tai buvo aukš- 
tas gan valyvos išvaizdos vaikinas. Išlindo iš darbinės pa- 
talpos vilkdamas kojas su draugu ar broliu. Toje šeimoje 
viskas, rodos, buvo paveldima, - abu buvo apsitaisę se- 
nais dar didesnių, matyt, tikrų milžinų brolių drabužiais, 
marškiniais kaip paklodėmis, neįsivaizduojamo dydžio 
kelnėmis. 

— Mechmetai, - tarė tėvas ir parodė į mane, - ar pažįsti 
tas vyras? 

To jau nebe berniuko akys pastebimai blykstelėjo. 

— Taip, žmogau, žinoma! Čia tas, kuris per televiziją šne- 
ka apie nacių reikalą. 

Pagaliau vis šis tas! Aišku, laisvokai suformuluota, bet 
vis dėlto ne visai prašauta pro šalį. 

— Tas reikalas vadinasi nacionalsocializmas, - maloniai 
pataisiau jį, - arba nacionalsocialistinė politika, taip irgi 
galima sakyti. 

Patenkintas, kad buvau atpažintas, pažvelgiau į valyto- 
ją Ilmazą. 

- Tai Štrombergas, - tvirtai pareiškė Mechmetas. 

- Šakės, - apstulbo jo draugas. - Štrombergas jūsų skal- 
bykloje! 

— Nee, - pasitaisė Mechmetas, - čia kitas Štrombergas. 
Tas iš svičo. 

— Klasė, - truputį pakeitė savo reakciją draugas, - kitas 
Štrombergas! Jūsų skalbykloje. 

Mielai būčiau jam kaip nors paprieštaravęs, bet, turiu 
prisipažinti, buvau tiesiog sukrėstas. Kas aš toks? Degalų 
pilstytojas? Meškeriotojas? Elektrikas? 

— Ar duosit autografą? —- paklausė Mechmetas nu- 
džiugęs. 

- Ei, pone Štrombergai, aš irgi noriu, - paprašė drau- 
gas, - ir nufotografuoti. 

Ir ėmė mojuoti man prieš akis mažu aparatu, lyg būčiau 
taksas, o aparatas koks nors ypatingas skanėstas. 

Nors nusišauk! 

Paprašiau kvito, leidausi nufotografuojamas atminčiai 
su tais žmogėnais ir išėjau iš valyklos, pirmiau dar pasira- 
šęs man paduotu spalvotu pieštuku dviejuose vyniojamo- 
jo popieriaus lapuose. Per autografų ceremoniją dar įvyko 
trumpas nesusipratimas, kai man buvo prikišta, kad pasi- 
rašiau ne „Štrombergas“. 

— Ak, suprantu, - taikiai pareiškė Mechmeto draugas, 
nors buvo neaišku, ką jis nori nuraminti - Mechmetą ar 
mane, - čia visai visai ne Štrombergas! 

— Teisybė, — pritarė Mechmetas, - ne jis, o kitas. 

Turiu prisipažinti, buvau neįvertinęs užduoties masto. 
Anuomet, po pasaulinio karo, buvau bent jau nežinomas 
žmogus iš tautos. O dabar tapau ponu Štrombergu arba 
„tuo kitu“. Žmogumi, šnekančiu apie nacių reikalą. Žmo- 
gumi, galinčiu kaip nori pasirašyti ant vyniojamojo popie- 
riaus lapo. 

Reikėjo ką nors daryti. 

Skubiai. 


Ut. 


a" aimė, per tą laiką iš tiesų šis tas įvyko. Kai paskendęs 
I intyse grįžau pas laikraštininką, pamačiau, kad jis 
kažką aiškina dviem ponams su akiniais nuo saulės. Jie 
buvo kostiumuoti, nors ir be kaklaraiščių, neseni, gal ko- 
kių trisdešimties metų, mažesnysis, ko gero, net jaunesnis, 
nors per atstumą negalėjau kaip reikiant įvertinti jo am- 
žiaus. Vyresnysis, nors ir apsitaisęs aiškiai geru kostiumu, 
kažkodėl buvo nesiskutęs. Kai prisiartinau, laikraštinin- 
kas ėmė susijaudinęs man moti. 

— Eikšekit, eikšekit! 

Ir vėl atsigręžęs į ponus pasakė: 

— Čia jis! Nuostabus! Virsk iš koto! Visi kiti prieš jį 
šnipštas! 

Neskubėjau. Tikrasis vadas atpažįstamas iškart, iš men- 
kiausių smulkmenų, kai kiti bando perimti padėties val- 
dymą į savo rankas. Kitiems kalbant „greičiau, greičiau“, 
tikrasis vadas visuomet stengiasi išvengti skubotų veiks- 
mų, neapgalvotų poelgių, rodyti ypatingą apdairumą, kai 
aplinkiniai ima be galvos lakstyti kaip pabaidytos vištos. 
Aišku, retsykiais reikia ir paskubėti. Tarkim, jei stovi lieps- 
nojančiame name ar jei suvarai į katilą didesnį skaičių an- 
glų bei prancūzų divizijų ir nori jas sunaikinti iki pasku- 

tinio žmogaus. Vis dėlto šitai pasitaiko rečiau, nei mano- 
ma, ir kasdienybėje galiausiai ima viršų apdaira — Žinia, 
visuomet glaudžiai sąveikaujanti su drąsiais sprendimais! 
Apkasų košmare dažnai išgyvena tas, kuris šalta galva, rū- 
kydamas pypkę eina per linijas, užuot kaip kokia skalbėja 
inkšdamas blaškęsis šen ir ten. Kita vertus, rūkyti pypkę 
dar nereiškia, kad išliksi gyvas krizinėje situacijoje, pasau- 
liniame kare, savaime suprantama, žūva ir rūkaliai; būtų 
kvaila manyti, kad pypkės rūkymas apsaugo, be to, galima 
išvis apsieiti be pypkės ir tabako, jeigu, pavyzdžiui, nerū- 
kai - kaip aš. 

Tokios buvo mano mintys, laikraštininkui nekantriai 
bėgant prie manęs; nedaug trūko, kad jis būtų ėmęs mane 
stumti prie to smulkaus pasitarimo dalyvių kaip kokį 
mulą. Gal iš tiesų truputį spyriojausi, nes man trūko uni- 
formos, kad jausčiausi tvirčiau. Vis dėlto teko susitaikyti 
su esama padėtimi. 

- Štai jis, - pakartojo laikraštininkas neįprastai karš- 
čiuodamasis, - 0 čia, - ir parodė ranka į tuodu ponus, - čia 
tie žmonės, apie kuriuos aš jums pasakojau. 

Vyresnysis stovėjo prie aukšto staliuko įsikišęs ranką 
kišenėn ir gėrė iš kartoninio puodelio kavą, kaip pastaro- 
siomis dienomis buvau matęs geriant darbininkus. Jaunes- 
nysis pastatė savo puodelį ant stalo, pakėlė tamsius aki- 
nius į viršų, ant trumpų pernelyg suteptų kremu plaukų 
pradžios, ir tarė: 

— Tai jūs tas stebuklas. Na, bet jūsų apranga dar ne be 
priekaištų. 

Aš trumpai ir paviršutiniškai nužvelgiau jį ir kreipiausi 
į laikraštininką: 

— Kas čia? 

Laikraštininko veidą išmušė raudonos dėmės: 

— Tie ponai yra iš vienos gamybos įmonės. Jie aprūpina vi- 
sas stotis. My TV! RTL! Sat 1! Pro Sieben! Visus privatinin- 
kus! Juk galima taip sakyti, tiesa? - paskutinysis klausimas 
buvo skirtas tiedviem ponams. 

— Galima, - globėjišku tonu atsiliepė vyresnysis. Paskui 
ištraukė ranką iš kišenės, atkišo man ir tarė: - Zenzenbrin- 
kas, Joachimas. O čia Frankas Zavackis, jis dirba kartu su 
manimi Flashlight. 

— Aha, - pasakiau aš ir paspaudžiau jam ranką. - Hitle- 
ris, Adolfas. 

Jaunesnysis nusišaipė, jis, galima sakyti, pūtėsi prieš 
mane. 

— Mūsų bendras draugas tiesiog žavėdamasis tiek visko 
apie jus pripasakojo. Nagi ką nors mestelėkite! — tada iššie- 
pęs prisidėjo du pirštus prie viršutinės lūpos ir sušvebeldžia- 
vo: - Penktą keturiasdešimt penkios buvo atsakyta ugnimi! 

Aš atsigręžiau į jį ir atidžiai nužvelgiau nuo galvos iki 
kojų. Paskui trumpai patylėjau. Tylos poveikis dažnai nejį- 
vertinamas. 

— Aha, - galiausiai ištariau, — tai jūs norėtumėte pakal- 
bėti apie Lenkiją. Lenkija. Na gerai. Ką tiksliai Žinote apie 
jos istoriją? 

— Sostinė Varšuva, užpulta 1939 metais, pasidalyta su 
rusais... 

— Tai, - trumpai atsakiau, - knyginės žinios. Kiekvienas 
žioplys gali įsikalti į makaulę. Atsakykit į mano klausimą! 

— Ašjuk... 

— Į mano klausimą! Nejau nesuprantat vokiškai? Ką — 
jūs - žinote - apie - Lenkijos - istoriją?! 

— Aš... 

— Ką jūs Žinot apie Lenkijos istoriją? Ar Žinot apie sąsa- 
jas? Ir apie Lenkijos tautinę sudėtį? Ir apie vadinamąją vo- 

kiečių politiką Lenkijos atžvilgiu po 1919 metų? Ir - jeigu 
jau prabilote apie atsakymą ugnimi - ar išvis numanot, į ką 
turėjo būti šaudoma? 

Padariau trumpą pauzę, kad jis galėtų įkvėpti oro. Po- 
litinį priešininką reikia sutriuškinti reikiamu metu. Ne 
tada, kai jis neturi ko pasakyti. O tada, kai bando ką nors 
kalbėti. 

— Aš... 

- Jeigu girdėjote mano kalbą, tai turbūt žinote, kas buvo 
pasakyta paskui, tiesa? 

— Kad... 

— Aš klausau! 

— Mes juk čia ne tam... 

— Ašjums padėsiu! „Nuo šiol...“ — ar žinot, kaip toliau? 

— „Nuo šiol bus atsakyta bomba į bombą.“ Užsirašykit, 
gal kada nors būsit klausinėjamas iš didžiųjų istorijos po- 
sakių. O gal esat stipresnis kaip praktikas? Jūs turite savo 
žinioje 1,4 milijono vyrų ir 30 dienų visai šaliai užimti. 30 
dienų, ne daugiau, nes Vakaruose karštligiškai ginkluojasi 
prancūzai ir anglai. Nuo ko pradėsite? Kiek armijų grupių 
sudarysite? Ir kiek divizijų turi priešas? Kur lauksite di- 
džiausio pasipriešinimo? Ir ką darysite, kad neįsikištų ru- 
munas? 

— Rumunas? 

— Atsiprašau, gerbiamasis pone. Jūs, žinoma, teisus: kam 
jis rūpi? Čia esantis ponas generolas, aišku, žygiuos į Var- 
šuvą, į Krokuvą, nesidairys nei į kairę, nei į dešinę, juk len- 
kas lengvas priešininkas, oras gražus, kariuomenė puiki — 
bet oplia, kas gi čia darosi? Mūsų armijai tarp menčių stai- 
ga atsiranda mažų skylučių, ir iš jų teka vokiečių didvyrių 
kraujas, nes visiškai netikėtai šimtus tūkstančių Vokietijos 

kareivių nugarų išvarpo rumunų šautuvų kulkos. Kas čia 
dabar? Ar gali būti, kad mūsų jaunasis generolas pamiršo 
karinę lenkų ir rumunų sąjungą? Ar jūs išvis buvote ver- 
machte? Kad ir kaip norėdamas negaliu įsivaizduoti jūsų 
su uniforma. Jūs jokiai pasaulio armijai nerastumėte kelio 
į Lenkiją, nesusiieškotumėt nė savo paties uniformos! O aš 
jums bet kada galiu pasakyti, kur mano uniforma, - įkišau 
į viršutinę marškinių kišenę ranką ir trenkiau ant stalo va- 
lyklos kvitą. - Ji Ilmazo valykloje! 

Tada vyresnysis, Zenzenbrinkas, išleido keistą garsą, ir 
jam iš šnervių man ant marškinių šovė dvi smarkios kavos 
srovės, kaip ir ant laikraštininko bei jo paties. Jaunesnysis 
sutrikęs sėdėjo šalia, o vyresnysis ėmė kosėti. 

— Štai šitai, — susirietęs ir kosėdamas išstenėjo po sta- 
lu, - šitai buvo nesąžininga. - Jis kyštelėjo ranką į kišenę, 
išsitraukė nosinę ir vargiai išsivalė kvėpavimo takus. 

— Aš maniau, - sušvogždė po kurio laiko, - pirmiau 
maniau, kad čia bus muštro numeris, kažkas panašaus į 
seržantą Šmitą. Vis dėlto su ta valykla jūs mane pribaigėt. 

— Ar aš jums nesakiau, — pratrūko džiaugsmu kioski- 
ninkas, - juk kalbėjau: tas Žmogus genialus. Jis išties toks! 

Gerai nesupratau, kaip man vertinti tuos kavos fonta- 
nus ir komentarus. Nė vienas iš šių radijo žmonių neatrodė 
simpatiškas, bet ir Veimaro laikais buvo tas pats. Su tomis 
radijo žiurkėmis nori nenori reikia taikstytis. Beje, iki tol 
aš dar išvis nebuvau nieko pasakęs, bent jau iš to, ką turė- 
jau ir ketinau pasakyti. Ir vis dėlto pajutau sulaukęs tikro 
pripažinimo. 

— Gerai čia suskėlėt, - šnopštė Zenzenbrinkas, - tikrai. 
Puikiai pradėjote, o paskui kaukšt! — ir išvertėt mane iš 
koto. Nuostabu. Ir viskas atrodė taip spontaniška! Bet jūs 
tą numerį, aišku, buvote iš anksto paruošęs, juk taip? 

— Kokį numerį? 

— Nagi tą apie Lenkiją! Ar imsit man pasakoti, kad su- 
kūrėt čia pat? 

Rodos, jis išties gerėliau suprato padėtį. Apie žaibo karą 
čia pat nesuregsi istorijos. Ko gero, Zenzenbrinkas net 
buvo skaitęs Guderianą. 

— Savaime suprantama, kad ne, - pritariau jam, - nume- 
ris su Lenkija buvo galutinai suplanuotas jau birželį. 

- Ir ką, - jis nusitvėrė šios minties, lyg su gailesčiu, lyg 
linksmai apžiūrinėdamas savo marškinius. — Ar turite to- 
kių daugiau? 

— Ko daugiau? 

— Na, programų, - atsakė jis, — ar kitų tekstų. 

— Aišku! Esu parašęs dvi knygas. 

— Neįtikima, - nusistebėjo jis. — Tikrai galėjote pas mus 
ateiti anksčiau. Kiek jums metų? 

— Penkiasdešimt šešeri, - konkrečiai atsakiau aš. 

— Kaipgi kitaip — nusijuokė jis, - beje, ar pats grimuoja- 
tės? Ar samdote grimuotoją? 

— Paprastai ne, tik per filmavimą. 

— Tik per filmavimą, — vėl nusijuokė jis, - labai gerai. 
Klausykit, noriu jums prie progos pristatyti kelis įmonės 
žmones. Kur galiu jus rasti? 

— Čia, - atsakiau tvirtai. 

Kaipmat įsikišo kioskininkas ir pridūrė: 

— Aš jums juk sakiau, kad jo padėtis šiuo metu truputį... 
neaiški. 

— Ak taip, tiesa, - tarė Zenzenbrinkas. - Jūs šiuo metu, 
kaip čia pasakius, be gimtųjų namų,?.. 

— Šiuo metu neturiu buto, — sutikau, - bet tikrai nesu be 
gimtųjų namų! 

— Suprantu, - tarė Zenzenbrinkas ir iškart kreipėsi į Za- 
vackį. - Čia jau netvarka. Organizuokit jam ką nors. Žmo- 


56 


gui juk reikia pasiruošti. Kad ir koks būtų geras, jeigu mes 
jį tokį parodysime Belini, ji pavarys jį greičiau, nei spėsime 
apsižiūrėti. Juk jums mirtinai nereikia Adlono, tiesa? 

— Man užtektų kuklios pastogės, - pritardamas atsakiau 
jam, - fiurerio bunkeris irgi buvo ne Versalis. 

— Gerai, - padarė išvadą Zenzenbrinkas, - ir jūs iš tiesų 
neturit vadybininko? - 

— Ko tokio? 

— Nesvarbu, - numojo jis ranka, - tada viskas aišku. No- 
riu, kad mes dėl šito reikalo apsispręstume kuo greičiau, 
dar šią savaitę. Sakykit, kada vėl atgausit tą savo uniformą? 

— Gal jau šįvakar, — nuraminau aš jį, - juk tai žaibo 
valykla. 

Ir jis vėl užneiko besikvatodamas. 


Uli. 


"r irmas rytas naujajame būste man buvo vienas sun- 
| kiausių gyvenime, nors ir pirmiau buvo tekę visko 
matyti. Didžiojo susitikimo gamybos įmonėje laikas dar 
nebuvo paskirtas, ir man tai tiko, nes nebuvau toks įžūlus, 
kad jausčiausi viską išmanąs ir nereikalingas Žinių apie 
dabartį. Tada atsitiktinumas man pakišo naują tokios in- 
formacijos šaltinį: televizorių. 

To aparato pavidalas nuo pirmojo pasirodymo 1936 me- 
tais buvo taip pasikeitęs, kad iš pradžių aš tiesiog jo ne- 
pažinau. Pamaniau, kad plokščias tamsus stiklas mano 
kambaryje yra koks nors keistas meno kūrinys. Paskui 
man dingtelėjo, kad jis dėl savo plokštumo skirtas nakčia 
pakabinti marškinius, kad nesiglamžytų; šiais naujais lai- 
kais išvis prie daug ko reikėjo priprasti dėl, matyt, kitokio 
požiūrio į daiktus ar noro viską pateikti kaip nors kitaip. 
Pavyzdžiui, tapo įprasta svečiui vietoj vonios kambaryje 
įrengti prabangią prausyklą, o vonios išvis atsisakyti, ją 
atstojo stiklinė kabina su dušu, įtaisytu daugmaž pačiame 
kambaryje. Aš dar ilgai laikiau tai mano būsto kuklumo, 
netgi skurdumo ženklu, kol sužinojau, kad dabartiniuose 
architektų sluoksniuose tai laikoma išradingu ir itin pa- 

žangiu dalyku. Atsitiktinumas man padėjo atkreipti dėme- 
sį ir į televizijos aparatą. 

Pamiršau ant savo kambario durų pakabinti lentelę, 
todėl kaip tik tada, kai prausykloje lyginausi ūsus, vidun 
įėjo valytoja. Nustebęs atsigręžiau, tada ji atsiprašė, pasakė 
ateisianti vėliau, o išeidama atkreipė dėmesį į aparatą, ant 
kurio kabojo mano marškiniai. 

— Televizorius blogai rodo? — paklausė ji ir, man nespė- 
jus atsakyti, paėmusi kažkokią dėžutę įjungė aparatą. Jame 
tuojau pasirodė vaizdas, ir valytoja jį keliskart pakeitė, 
spusčiodama tos dėžutės mygtukus. 

— Viskas gerai, - pasakė, - o aš jau maniau... 

Paskui dingo ir paliko mane apimtą smalsos. 

Atsargiai nukabinau marškinius nuo aparato. Ir čiupau 
dėžutę. 

Toks tatai buvo dabartinis televizijos aparatas. Juodas, 
be jungiklių, mygtukų, be nieko. Paėmęs tą dėžutę į ran- 
ką, negalvodamas paspaudžiau pirmu numeriu pažymėtą 
mygtuką, ir aparatas įsijungė. Bet rezultatas mane nuvylė. 

Pamačiau pjaustantį daržoves virėją. Negalėjau pati- 
kėti: tokia pažangi technika buvo sukurta ir naudojama 
tam, kad rodytų kažkokį juokingą virėją? Gerai, olimpinės 
žaidynės negali vykti kasmet ir bet kuriuo dienos metu, 
ir vis dėlto kur nors Vokietijoje ar galbūt net pasaulyje juk 
vyksta kas nors įdomesnio už daržovių kapojimą! Netru- 
kus pasirodė moteris, ėmė žavėtis virėjo darbu ir apie tai 
su juo kalbėti. Aš tik išsižiojau ir daugiau nieko. Apvaizda 
padovanojo vokiečių tautai puikią didžiulę galimybę pro- 
pagandai skleisti, 0 ji švaistoma svogūnų pjaustymui. Taip 
supykau, kad vos neišmečiau aparato pro langą, bet pas- 
kui prisiminiau juodąją dėžutę turint daugiau mygtukų, 

ne vien išjungimo ir įjungimo. Taigi paspaudžiau pažymė- 
tąjį antru numeriu, ir pjaustytojas kaipmat išnyko, vietoj jo 
pasirodė kitas virėjas, labai išdidžiai aiškinantis, kuo viena 
ropių rūšis skiriasi nuo kitos. Kaip šalia pirmojo virėjo, taip 
ir šalia antrojo stovėjo nežinia kam reikalinga lakštingala 
ir stebėjosi šio Riūbecalio* išmintimi. Susinervinęs spuste- 
lėjau trečią mygtuką. Naująjį modernųjį pasaulį įsivaizda- 
vau ne tokį... 

Riūbecalis dingo ir užleido vietą storai moteriai, irgi 
stovinčiai prie viryklės. Tiesa, čia maisto ruošimas buvo 
greičiau antraeilis dalykas, moteris nesakė, kas šiandien 
bus pietums, ji kalbėjo nesudurianti galo su galu. Tai buvo 
įdomi Žinia politikui — vadinasi, socialinis klausimas ne- 
buvo išspręstas ir per paskutiniuosius šešiasdešimt šeše- 
rius metus. Ką gi, nieko kito iš tų plepiųjų demokratų ir 
negalėjai tikėtis. 

Vis dėlto nustebau, kad televizija ja taip domisi - juk 
palyginti su 100 metrų finaliniu bėgimu ši moteris buvo 
perdėm nuobodi. Kita vertus, jaučiausi dėkingas vien už 
tai, kad pagaliau niekas pernelyg nesidomėjo virimo pro- 
cesu, 0 pati storoji moteriškė kuo mažiausiai. Jos bėda buvo 
jauna apsileidusi persona, priėjusi iš šono ir pasakiusi kaž- 
ką panašaus į „šūdinas ėdalas“ - diktorius ją pristatė kaip 
Mendę. Buvo paaiškinta, kad Mendė esanti storosios mo- 
ters duktė, ką tik praradusi mokinės vietą. Besistebėdamas, 
kad toji Mendė išvis buvo gavusi mokinės vietą, išgirdau, 
kaip ji bet kokį motinos išvirtą maistą vadina šūdinu ėdalu 
ir neima jo nė į burną. Kad ir kokia nesimpatiška atrodė 
jaunoji apsileidėlė, iš šalies Žiūrint, nėmaž netrikdė, jog ji 
nenori valgyti to, ką storoji motina, atidariusi dėžutę, taip 


* Kalnų dvasia, burtininkas. 


60 


abejingai įmetė į puodą; stebėtina, kodėl neįmetė ir dėžu- 
tės. Kraipydamas galvą įjungiau kitą kanalą, čia jau trečias 
virėjas smulkiai pjaustė mėsą ir išsamiai dėstė, kaip laikąs 
peilį ir kodėl. Jam prie šono taip pat buvo pastatyta jauna 
šviesiaplaukė televizijos tarnautoja, iš susižavėjimo link- 
sinti galvą. Susinervinęs išjungiau aparatą ir nusprendžiau 
daugiau niekad į jį nežiūrėti ir čia pat paieškoti radijo, bet 
tuoti, kad radijo jame nėra. Jei net tokiame kukliame būste 
nebuvo radijo, o tik televizijos aparatas, savaime piršosi iš- 
vada, kad televizijos aparatas tapo svarbesne žiniasklaidos 
priemone. 

Apstulbęs atsisėdau ant sofos. 

Prisipažinsiu, kadaise didžiavausi, kad po ilgų savaran- 
kiškų studijų sugebėdavau kaipmat perprasti net labiau- 
siai slepiamus gudrių žydų melus. Bet čia mano įgūdžiai 
nieko negelbėjo. Susidūriau tik su darkyta šnekta apie val- 
gio ruošimą. Kas galėjo būti meluojama? 

Apie ropes? 

Apie svogūnus? 

Bet jeigu tokia tapo dabartinė žiniasklaida — o tuo galė- 
jau neabejoti, - aš neturėjau ko rinktis. Man reikėjo išmokti 
suprasti to televizijos aparato turinį, turėjau susiurbti jį į 
save, net tokį dvasiškai skurdų ir bjaurų kaip tos storosios 
moters valgis iš pakelio. Ryžtingai atsistojau, prisipyliau iš 
prausyklos čiaupo grafiną vandens, paėmiau stiklinę, išgė- 
riau gurkšnį ir taip apsirūpinęs atsisėdau priešais aparatą. 

Tada vėl jį įjungiau. 

Pirmame kanale svogūnus pjaustęs virėjas buvo baigęs 
savo ruošą, jį pakeitė sodininkas, dėstantis apie sraiges ir 
įvairius kovos su jomis būdus, pritariamai linkčiojant su- 
žavėtai televizijos darbuotojai. Tautos mitybai, savaime su- 


61 


prantama, tai svarbu, bet argi apie tai turi būti kalbama te- 
levizijos laidoje? Gal todėl ji man pasirodė niekam nereika- 
linga, kad jau po kelių akimirkų beveik tokiais pat žodžiais 
tą patį ėmė skelbti kitas sodininkas, tik kitu kanalu - jis 
pakeitė virėją ropių žinovą. Taigi man pasidarė smalsu, ar 
per tą laiką ir storosios moters, tramdančios dukrą, nebus 
pakeitęs sodininkas, tramdantis sraiges? Ne, taip nebuvo. 

Televizijos aparatas, matyt, suprato, kad aš į buvau įni- 
kęs į kitas programas, šiaip ar taip, diktorius man dar kartą 
trumpai pakartojo, kas įvyko. Mendė, reziumavo jis, prara- 
do mokinės vietą ir nenori valgyti motinos siūlomo valgio. 
Motina jaučiasi nelaiminga. Ir vėl buvo rodomi tie patys 
vaizdai, kuriuos buvau matęs prieš penkiolika minučių. 

— Gerai, gerai! - garsiai pasakiau, kad išgirstų ir televizi- 
jos aparatas, - nereikia taip smulkiai visko rodyti, juk nesu 
nukaršęs senis. 

Ir vėl perjungiau kanalą. Čia vyko kai kas nauja. Mėsą 
pjaustantis virėjas buvo dingęs, ir sodininkas nebedėstė 
savo išminties. Buvo rodomi vieno advokato nuotykiai, 
matyt, kažkas panašaus į jų seriją. Advokatas turėjo Bi- 
zonų Bilio barzdą, o visi artistai kalbėjo ir judėjo taip, lyg 
būtų ką tik pasibaigusi nebyliojo kino era. Tiesą sakant, tai 
buvo linksmiausia nesąmonė, aš daug kur kvatojausi, nors 
paskui ne visai supratau kodėl, gal tiesiog iš palengvėjimo, 
kad pagaliau niekas nieko nebeverda ir nebesirūpina salo- 
tų apsauga. 

Vėl perjungiau kanalą, dabar jau vos ne kaip didis mo- 
kovas, o ten vėl buvo kažkas vaidinama. Filmas atrodė 
senesnis, vaizdo kokybė itin nevientisa, jame buvo pasa- 
kojama apie gyvenimą fermoje, gydytojus, kriminalistus — 
tačiau artistai niekaip neprilygo keistajam advokatui su Bi- 
zonų Bilio barzda. Filmo tikslas, rodos, buvo paprasčiausiai 

prablaškyti Žmones vidury šviesios dienos. Aš, aišku, irgi 
būdavau patenkintas, kad kaip tik 1944-aisiais, sunkiais 
karo metais, publika pasidžiaugdavo ir prasiblaškydavo, 
žiūrėdama nuostabiai linksmą filmą „Ugninis punšas“, 
bet Heincas Riumanas paprastai būdavo rodomas vaka- 
re. Kokia tad bloga turėjo būti dabartinė padėtis, jei tauta 
nuo pat ryto buvo linksminama lengvu kaip helis menu? 
Gūžčiodamas pečiais junginėjau aparatą toliau ir kaipmat 
nustebęs lioviausi. 

Priešais mane sėdėjo vyras ir skaitė tekstą, kažką pa- 
našaus į žinias, nors tvirtai to negalėjai pasakyti. Mat jam 
sėdint prie rašomojo stalo ir skaitant pranešimus, vaizdo 
apačioje nuolatos bėgo eilutės, vienos su skaičiais, kitos su 
tekstais, tarsi tai, ką kalba diktorius, būtų nėmaž nesvarbu, 
galėtum tenkintis vien juostų turiniu ar atvirkščiai. Buvo 
aišku, kad jeigu bandysi sekti ir viena, ir kita, tave būtinai 
ištiks insultas. Degančiomis akimis spustelėjau kitą myg- 
tuką ir perėjau į kitą kanalą, čia vyko tas pats, nors eilutės 
buvo kitokių spalvų, kitas ir diktorius. Sukaupęs visas jė- 
gas, minutę bandžiau suvokti, kas vyksta. Šiokios tokios 
svarbos, rodos, vis dėlto būta, dabartinė Vokietijos kan- 
clerė buvo kažką lyg ir paskelbusi, pareiškusi ar nuspren- 
dusi, tik kad negalėjai suprasti, apie ką kalbama. Kiūtojau 
prisikišęs prie pat aparato, beveik apimtas nevilties mė- 
ginau rankomis uždengti beprasmiškai mirguliuojančius 
žodžius, kad galėčiau sutelkti dėmesį į tai, kas sakoma, bet 
į ekraną tiesiog neįsivaizduojamose vietose vis įsiterpda- 
vo naujos nesąmonės. Laikas, biržos kursas, dolerio vertė, 
atokiausių Žemės rutulio užkampių oro temperatūra, dik- 
toriui tuo metu ramiai kalbant apie įvairių pasaulio įvykių 
aspektus. Dingojosi, kad informacija jam tiekiama iš paties 
vidurio beprotnamio. 

Tarsi to beprasmiško kvailiojimo būtų negana, protar- 
piais, dažnai ir staigiai, įsiterpdavo reklama, skelbianti, 
kur įsigyti pigiausių atostogų kelialapių. Tų įstaigų pavadi- 
nimų nebūtų įsiminęs joks sveiko proto žmogus, visos jos 
priklausė grupei, besivadinančiai www. Man beliko vien 
viltis, kad tai, ko gero, bus naujoviškas K4F* pavadinimas, 
kita vertus, sunkiai įsivaizdavau, kad toks galvotas vyras 
kaip Lėjus galėjo paleisti į apyvartą pavadinimą, panėšintį 
į sušalusio baseine pimpfo kalenimą dantimis. 

Jau nebežinau, kaip man, atsidūrusiam tokioje padėtyje, 
pavyko išsaugoti blaivų protą ir suprasti, kad visa ši orga- 
nizuota nesąmonė tėra rafinuotas propagandinis triukas. 
Matyt, buvo siekiama, kad net išgirdusi pačias baisiausias 
žinias tauta neprarastų drąsos, juk be perstogės bėgančios 
eilutės raminamai rodė, jog tai, ką čia pat skaito diktorius, 
ne taip svarbu, kad negalėtum domėtis apačioje patiekia- 
momis sporto žiniomis. Pritariamai linktelėjau. Su tokia 
technika mano laikais būtų buvę galima apie kai ką infor- 
muoti lyg tarp kitko. Nebūtinai apie Stalingradą, bet, tar- 
kim, apie sąjungininkų išsilaipinimą Sicilijoje. Ir, pasako- 
jant apie vermachto laimėjimus, staiga pašalinti eilutes ir 
paskelbti: „Šiandien didvyriškosios vokiečių pajėgos pado- 
vanojo laisvę dučei!“ 

Tai bent būtų buvęs efektas! 

Norėdamas atsikvėpti grįžau prie ramesnių kanalų, iš 
savotiško smalsumo prie to, kuris rodė storąją moterį. Rū- 
pėjo, ar ji jau atidavė savo apsileidėlę dukterį į perauklė- 
jimo įstaigą. Ir kaip gali atrodyti jos vyras? Gal jis vienas 
iš tų sukčių, mėgstančių slapstytis nacionalsocialistiniame 
sunkvežimių vairuotojų korpuse? 


* Hitlerio laikų Vokietijos ekskursijų biuras. 


64 


Programa išsyk suprato, kad aš grįžau, ir ėmė skubiai 
teikti įvykių santrauką. Šešiolikmetė Mendė, pasakojo 
ankstesnis reporteris dideliausios svarbos ir skubos bal- 
su, neteko mokinės vietos, grįžusi namo ji nenori valgyti 
motinos su meile paruoštų pietų. Ši jaučiasi nelaiminga ir 
kreipiasi pagalbos į kaimynę. 

— Betgi jūs netoli tenuėjote, - papeikiau reporterį ir pa- 
žadėjau jam, kad dar užmesiu akį vėliau, kai įvykiai bus to- 
liau pažengę. Pakeliui į žinių kanalą vėl trumpam įjungiau 
vos ne nebyliojo kino laikų filmą apie panašaus į Bizonų 
Bilį advokato nuotykius. Diktorius ir čia mane pasveikino, 
papasakojo, ką iki šiol buvo nuveikęs tariamasis advokatas. 
Tokios Lindos, šešiolikmetės panelės, mokykloje, rodos, 
būta dorovinių nesklandumų. Nusidėjėlio vieno mokyto- 
jo buvo ieškoma be perstogės knaisiojantis po siaubingai 
nešvarius skalbinius. Net gardžiai pasijuokiau: na ir nie- 
kalas! Kad tas kaip pakliuvo sukurptas švankas atrodytų 
bent kiek įtikimas, matyt, reikėjo purvino žydo rankos, o 
kur dabar tokį rasti, kai Himleris bent jau šioje srityje buvo 
kaip reikiant pasidarbavęs. 

Grįžau į žinių chaosą ir nukeliavau toliau, kur buvo ro- 
domi žaidžiantys biliardą ponai, dabar tai buvo laikoma 
sportu. Tatai, kaip spėjau pastebėti, rodė kanalo pavadini- 
mas, prilipdytas viršutiniame aparato kampe. Per kitą ka- 
nalą taip pat buvo rodomas sportas, beje, kortų lošėjai. Jei 
toks dabartinis sportas, tai kokia gali būti tautos gynybinė 
galia? Akimirką svarsčiau, ar iš to bukaprotiško sėdėjimo, 
kokį dabar mačiau, Lenė Ryfenštal būtų įstengusi ką nors 
išspausti, juk ir didžiausių istorijoje genijų galios ribotos. 

Kita vertus, filmų kūrimo būdas, matyt, irgi buvo pasi- 
keitęs. Beieškodamas aptikau kelis kanalus, rodančius tai, 
kas man iš tolo priminė kadaise matytus multiplikacinius 

filmus. Visa dar puikiai prisiminiau linksmus peliuko Mi- 
kio nuotykius. Vis dėlto dabartiniai vaizdai tiko tik tam, 
kad kaipmat tave apakintų. Nesibaigiantį pokalbių nuo- 
trupų kratinį vis nutraukdavo galingų sprogimų blyksniai. 

Kiti kanalai kuo toliau, tuo labiau darėsi keistesni. Per 
vienus išjų buvo rodomi vien tik sprogimai, be jokių multi- 
plikacinių filmų, ir man kurį laiką buvo kilęs įtarimas, kad 
čia gali būti kažkas panašaus į muziką, kol priėjau išva- 
dą, jog visu tuo iš esmės siekiama parduoti visiškai nu- 
dvasintą gaminį, vadinamą skambučiu. Kam reikalingas 
tam tikras skambutis, man buvo nesuprantama. Ar visi tie 
žmonės dirbo garsinio filmo rekvizitininkais? 

Ir prekiauti per televiziją, rodos, buvo įprasta. Du trys 
tolesni kanalai be perstogės, kaip kokiame turguje, siūlė 
keliaujančių prekijų prekes. Ir čia jų plepesius kiekviena- 
me aparato kampe lengvabūdiškai papildė rašytiniai teks- 
tai. Patys prekijai vis pažeidinėjo bet kokias rimto elgesio 
normas, jie nė nesistengė padoriai atrodyti ir net būdami 
pagyvenę segėjo auskarus kaip paskutiniai čigonai. Ir mul- 
kino žmones laikydamiesi pačių prasčiausių kaimiečių ap- 
gaudinėjimo tradicijų: vienas vis melavo susiriesdamas, o 
kitas stovėjo šalia išsižiojęs iš nuostabos ir šūkčiojo „vai!“ ir 
„ak tu, jergau!“ arba „tai neįtikima!“ Tai buvo tokia prasta 
komedija, kad man vis magėjo paimti 8,8 kalibro zenitinį 
pabūklą, paleisti kelis sviedinius į tuos valkatas ir ištaškyti 
jų melus sykiu su viduriais. 

Niršau dar ir dėl to, kad, matydamas tiek visokių bepro- 
tysčių, bijojau ir pats pamažu kuoktelėti. Tai beveik prilygo 
bėgimui: bandžiau grįžti ten, kur buvo pasakojama storo- 
sios ponios istorija, bet pakeliui įnikau į kanalą, pirmiau 
rodžiusį šiurpias šunadvokačio Bizonų Bilio krečiamas 
niekšybes. Dabar čia vyko teismo drama. Iš pradžių pama- 

niau, kad pagrindinė jo veikėja bus jau matyta per žinias 
kanclerė, bet netrukus paaiškėjo, kad tai tik labai panaši į 
kanclerę teismo matrona. Kaip tik buvo nagrinėjama to- 
kios Sendės byla. Ši panelė buvo kaltinama įvairiais nusi- 
žengimais savojoje mokymo įstaigoje. 

Vis dėlto šešiolikmetė buvo juos padariusi vien iš palan- 
kumo vyrukui vardu Endis, šis tuo pat metu palaikė san- 
tykius su dar trimis besimokančiomis damomis, viena iš 
jų, rodės, buvo artistė ar norėjo būti artiste, bet sukliudyta 
neįsivaizduojamų aplinkybių atsisakė šios karjeros krimi- 
nalinės sferos verslo naudai ir tapo lažybų biuro dalininke. 
Tokios tad buvo skelbiamos dangaus keršto besišaukian- 
čios nesąmonės, o teismo matrona tik uoliai linkčiojo rim- 
tų rimčiausiu veidu, tarsi šios visiškai neįtikimos istorijos 
būtų patys visiškai įprasti, kasdieniai dalykai. Niekaip ne- 
galėjau to suprasti. 

Kas neverčiamas žiūrės tokį šlamštą? Aišku, kad padu- 
gnės, vos tik mokančios skaityti ir rašyti, kas daugiau. Be- 
veik atbukęs grįžau pas storąją moterį. Jos nuotykius nuo 
mano paskutiniojo apsilankymo, matyt, buvo nutraukusi 
reklama, pabaigą dar spėjau pamatyti. Aišku, diktorius ne- 
praleido progos darsyk man paaiškinti, kad ta pasigailėji- 
mo verta bobšė buvo praradusi bet kokią įtaką savo pavai- 
nikei dukrai, silpnaprotei ir netikėlei, ir per pastarąjį pus- 
valandį tarėsi su be perstogės rūkančia kaimyne, kaip tos 
idiotės atsikratyti. Galiausiai garsiai pareiškiau aparatui, 
kad visą tą niekam vertą šutvę reikėtų išsiųsti į darbo sto- 
vyklą, jų butą renovuoti arba, dar geriau, nugriauti kartu 
su visu namu ir jo vietoje įrengti kariuomenės placdarmą, 
kad tokio netikusio gyvenimo atminimas būtų visiems 
laikams ištrintas iš sveikos tautos atminties. Susinervinęs 
įmečiau kanalų perjungimo dėžutę į popierių krepšį. 

Tokią tad antžmogio užduotį buvau išsikėlęs! 

Kad bent kiek sutramdyčiau savo įniršį, nusprendžiau 
akimirkai išeiti pro duris. Aišku, trumpam, mat nenorėjau 
per daug nutolti nuo telefono aparato, be to, reikėjo bėgti 
į žaibo valyklą uniformos atsiimti. Dūsaudamas įėjau į tą 
įstaigą, leidausi pasveikinamas kaip „ponas Štrombergas“, 
atsiėmiau netikėtai nepriekaištingai išvalytą uniformą ir 
kuo greičiausiai leidausi atgalios. Labai nekantravau vėl 
apsivilkti įprasčiausią man aprangą. Žinoma, vos tik su- 
grįžęs buvau registratūros darbuotojos perspėtas, kad man 
kažkas skambino. 

— Aha, - tariau aš, - to ir reikėjo tikėtis. Kaip tik tokiu 
metu. Kas gi buvo tas skambintojas? 

— Nenumanau, - atsakė registratorė ir įbedė abejingą 
žvilgsnį į savo televizijos aparatą. 

— Nejaugi neužsirašėte? —- nekantriai paklausiau aš. 

— Sakė, paskambins vėliau, - ji bandė pateisinti nedera- 
mą savo elgesį. - Ar tas skambutis buvo svarbus? 

— Jis buvo lemtingas visai Vokietijai! - atrėžiau pasipik- 
tines. 

— Kaip kvaila, - burbtelėjo ji ir vėl įsispoksojo į televizi- 
jos aparatą. - O kur jūsų hendis*? 

— AŠ TO NEŽINAU! - piktai surikau ir susinervinęs pa- 
traukiau į savo kambarį tęsti televizijos studijų. - Galbūt 
teisme, Oo pirmiau pašalintas iš amatų mokyklos. 


* Henndi - mobilusis telefonas (vok) 


Hi. 


17 iesiog neįtikima, kad žmonėms gerokai lengviau atpa- 
, žinti mane su uniforma. Kai tik įsėdau į automobilį, vai- 
ruotojas mane linksmai pasveikino kaip seną pažįstamą. 

— Labs, meister! Tai vėl pas mum? 

— Aha, - linktelėjau aš ir pasakiau adresą. 

— Aišks dalyks! 

Atsilošiau į atkaltę. Nebuvau užsakęs kokio nors ypatin- 
go automobilio, ir jeigu tai buvo įprastinis, tai sėdėjau jame 
išties patogiai. 

— Kokia čia mašina? - paklausiau lyg tarp kitko. 

— Mecėdet! 

Valandėlę mane apėmė nostalgiškų prisiminimų banga, 
staigus nuostabaus saugumo jausmas. Prisiminiau Niurn- 
bergą, puikius reicho partijos suvažiavimus, pasivažinė- 
jimus po puikų senamiestį, vasaros pabaigos ir ankstyvo 
rudens vėją, kaip vilkas besisukiojantį man aplink kepurės 
snapelį. 

— Kadaise irgi tokį turėjau, - pasakiau susimąstęs, - ka- 
brioletą. 

— Ir ką? - paklausė šoferis. - Gerai važiava? 

— Neturiu teisių, - nerūpestingai atsakiau, - bet Kempkė 
nesiskundė. 

— Fiureris be teisių? - Šoferis skardžiai nusijuokė. — Gers 
juoks! 

— Bet senas! 

Truputį patylėjome. Paskui šoferis vėl atnaujino pokalbį. 

— Ir ką? A dar turitjų? Tų mašinų? A jau iškišat? 

— Tiesą sakant, nežinau, kur ji dingo, - atsakiau. 

— Gaila, - tarė jis. - Ir ką? Kur rodotės Berlyne? Žiemas 
sodi? Viūlmoizėse? 

— Viūlmoizėse? 

— Na, kokioj scenoj? Kur jūs rodystas? 

— Manau, pirmiausia kalbėsiu per radiją. 

— Ir aš taip manau, - pasakė vairuotojas, kaip man pasi- 
rodė, pritariamai šypsodamasis. — Vėl turet didelių planų? 

— Planus diktuoja likimas, - atsakiau tvirtai, - aš darau 
tik tai, ko reikia dabar ir ateityje, kad išliktų nacija. 

— Jums nieka neprikyši! 

- Žinau. 

— Ar narėtumėt, kad šiek tiek pavežioč po tais vietas, 
kur unksčiau dirbat? 

— Galbūt vėliau. Nenoriu vėluoti. 

Juk pagaliau tam ir buvo iškviestas automobilis. Aš pats 
dėl ribotų finansinių galimybių siūliausi ateiti pėsčias arba 
atvažiuoti į įmonę tramvajumi, bet Zenzenbrinkas užsi- 
spyrė užsakyti automobilį, girdi, ją sunku pasiekti, be to, 
gali būti spūsčių. 

Žiūrėjau pro langą, mėgindamas atpažinti reicho sosti- 
nės rajonus. Tai buvo ir šiaip nelengva, be to, vairuotojas 
vengė didžiųjų gatvių, kad važiuotume greičiau. Senų pas- 
tatų beveik nebuvo matyti, ir aš vis linkčiojau patenkintas. 
Priešui, matyt, iš tiesų beveik nieko neliko. Tik reikėjo iš- 
siaiškinti, kaip išvis išėjo, kad toje vietoje, tegul ir praėjus 
veik septyniasdešimčiai metų, jau tiek visko pristatyta. 

Argi romėnai užkariautoje Kartaginoje nebarstė druskos? 
Bent jau aš Maskvoje būčiau jos išpylęs ištisus traukinius. 
Arba Stalingrade! Kita vertus, Berlynas, aišku, ne daržas. 
Kūrybingas žmogus net ir pasūdytoje Žemėje, savaime su- 
prantama, gali pastatyti Koliziejų, vien statybų technikos 
ir statikos požiūriu išbarstytos druskos kiekis žemei neturi 
jokios reikšmės. Aišku, gali būti, kad priešui Berlyno griu- 
vėsiai padarė tokį pat didelį įspūdį kaip Atėnų griuvėsiai 
avarams. Ir tada miestas iš paskutiniųjų kibo į atstatymo 
darbus, kad būtų išlaikyta kultūra, kiek tai įmanoma an- 
tros ar trečios klasės rasėms. Žinoma, beveik visi naujieji 
statiniai atrodė menkaverčiai, įzudusiam Žmogui tai iškart 
krito į akį. Baisią vienodybę dar labiau vienodino vis tos 
pačios parduotuvės. Iš pradžių pamaniau, kad važiuojame 
ratu, kol supratau, jog mieste pilna pono Starbuko kavinių. 
Kepyklų įvairovė atrodė išnykusi, visur mačiau vis tas pa- 
čias mMėsines, net kelias Ilmazo skubaus valymo įmones. To- 
kio pat neišmoningo pavidalo buvo ir namai. 

Ne kitaip atrodė ir gamybos įmonės pastatas. Buvo sun- 
ku įsivaizduoti, kad po penkių šimtų ar tūkstančio metų 
žmogus galėtų žavėdamasis stovėti priešais tokią neišmo- 
ningą trinką ir greičiau trinkelę. Išties nusivyliau. Tasai 
namas atrodė, kaip andai atrodydavo surenkamieji pasta- 
tai, tad visa apimanti „gamybos įmonė“ neturėjo būti itin 
klestinti. 

Vestibiulyje mane pasitiko jauna šviesiaplaukė, daugo- 
kai prisidažiusi dama, ir nuvedė į konferencijų salę. Ne- 
sinori net pasakoti, kaip ši atrodė. Sienos jau dabar buvo 
plikos, vien tik betoninės, su negrabaus plytų mūro tar- 
pais. Durų, gali sakyti, išvis nebuvo, tai šen, tai ten akiai 
atsiverdavo didelės patalpos, jose po ryškiais vamzdiniais 
TV širmų šviestuvais dirbo daug asmenų. Susidarė įspū- 

dis, lyg šias patalpas vos prieš penkias minutes būtų pali- 
kusios šaudmenų gamintojos. Be perstogės plyšojo telefo- 
nai — ir staiga aš supratau, kodėl tauta priversta mėtyti di- 
deliausius pinigus skirtingiems skambučiams. Ogi todėl, 
kad šioje prievartinėje stovykloje bent jau Žinotų, kieno 
suskambo telefonas. 

— Manau, čia viskas taip yra dėl rusų, - bandžiau spėti. 

- Jeigu norit, taip, - šypsodamasi atsakė jaunoji dama. — 
Nors jums, be abejo, teko skaityti, kad jie, deja, neprisidėjo 
prie mūsų. Dabar čia turime Amerikos ir Irano skėrius. 

Sunkiai atsidusau. Visąlaik to bijojau. Liksime be gyvy- 
binės erdvės, be žemės, maitinančios tautą, ir tada bus taip, 
kad skėriai viską sušlamš kaip paskutinis negras. Užjaus- 
damas žiūrėjau į tą jauną moterį, narsiai žengiančią greta 
manęs. Atsikrenkščiau, bet bijojau, kad mano balsas vis 
dėlto truputį virpa, ir pasakiau jai: 

— Esate labai drąsi. 

— O taip, - nušvito ji, - nenoriu amžinai likti asistente. 

Viskas aišku: asistentė. Ji priversta teikti pagalbines pa- 
slaugas rusams. Kaip tai daroma šiame naujajame pasau- 
lyje, iškart negalėjau suvokti, bet mačiau, kad iš tokio pa- 
razityno kitko ir negali tikėtis. Nenorėjau nė įsivaizduoti, 
kuo pasireiškia toksai „darbas“, esant po bolševikų jungu. 
Staigiai sustojau ir paėmiau jai už rankos. 

— Pažiūrėkit į mane! - ištariau, o kai moteris atsigręžė į 
mane truputį nustebusi, pažvelgiau jai tiesiai į akis ir iškil- 
mingai pareiškiau: —- Aš jums štai ką pažadu: ateityje tu- 
rėsite tai, kas atitiks jūsų kilmę! Skirsiu visas savo jėgas, 
kadjūs ir visos kitos vokiečių moterys daugiau netarnautų 
toms padugnėms! Duodu jums žodį, panele... 

— Eclem, - pasakė ji. 

Dar ir dabar prisimenu tą akimirką kaip gan nemalonią. 
Sekundės dalį mano smegenys ieškojo paaiškinimo, kaip 
dora vokietė mergina gali gauti Eclem pavardę, bet, aišku, 
nerado. Paleidau jos ranką ir staigiai nusigręžęs patraukiau 
toliau. Labiausiai man magėjo palikti tą veikėją kur stovi, 
toks nusivylęs ir apgautas jaučiausi. Deja, nežinojau kelio. 
Todėl tylėdamas sekiau paskui ją ir nusprendžiau šiais 
naujaisiais laikais būti dar atidesnis. Tie turkai buvo ste- 
bėtinai įsišakniję ne tik valymo sferoje, bet ir visur kitur. 

Mums įėjus į konferencijų salę, Zenzenbrinkas atsi- 
stojo, priėjo artyn, įvedė mane, taip sakant, į patalpą, joje 
aplink ilgoką stalą, sustumtą iš smulkesnių staliukų, sėdė- 
jo būrelis žmonių. Tarp jų pažinau Zavackį, užsakiusį man 
viešbutį, be jo, ten buvo dar koks pustuzinis jaunų vyrų 
su kostiumais ir moteris, matyt, toji Belini - maždaug ke- 
turiasdešimtmetė tamsiaplaukė, tikriausiai iš pietų Tirolio, 
nes vos tik įėjęs pajutau, kad iš šios moters išeitų geresnis 
vyras nei iš visų čia esančių priekvaišių, sudėtų krūvon. 
Zenzenbrinkas paėmė mane už rankos ir bandė nuvesti 
prie kito stalo galo, kur, kaip akies krašteliu pastebėjau, 
buvo improvizuota kažkas panašaus į sceną ar pakylą. 
Bet aš truputį kryptelėjęs išsivadavau iš jo globos ir tvirtu 
žingsniu priėjau prie damos, nusiėmiau uniforminę kepu- 
rę ir pasikišau po pažastimi. 

— Tai... ponia Belini, — visai be reikalo pristatė ją Zenzen- 
brinkas, - Flashlight valdybos viceprezidentė. Ponia Belini, 
čia daug vilčių teikiantis mūsų atradimas, ponas... ėė... 

— Hitleris, - užbaigiau neorų jo lemenimą, —- Adolfas 
Hitleris, didžiojo Vokietijos reicho kancleris atsargoje. 

Ji padavė man ranką, ir aš, oriai pasilenkęs, kilstelėjau ją 
prie lūpų. Paskui vėl išsitiesiau. 

— Gerbiamoji ponia, džiaugiuosi galėdamas su jumis su- 
sipažinti. Imkimės bendromis jėgomis keisti Vokietiją. 

Ji šyptelėjo, kaip man pasirodė, truputį suglumusi, bet 
aš iš anksčiau Žinojau apie savo poveikį žmonėms. Moteris 
faktiškai negali nieko nejusti, kai šalia jos atsiduria galin- 
giausios pasaulyje armijos vadas. Nenorėdamas be reikalo 
jos trikdyti, žodžiais „mano ponai“ pasveikinau likusius 
susiėjimo dalyvius ir vėl atsigręžiau į Zenzenbrinką. 

— Na, mielasis Zenzenbrinkai, kokią gi vietą esat man 
numatęs? 

Zenzenbrinkas parodė į kėdę kitame stalo gale. Kažko 
panašaus ir tikėjausi. Tai buvo ne pirmas kartas, kai keli 
vadinamieji gamybininkai bandė nustatyti būsimojo Vo- 
kietijos fiurerio vertę. Ką gi, aš jiems šitai parodysiu - tik 
klausimas, ar jie pajėgs aprėpti. 

Ant stalo stovėjo kava, puodeliai, sulčių ir vandens bu- 
teliukai, ąsotis su tyru vandeniu - jo ir įsipyliau. Paskui 
mes truputį pasėdėjome tylėdami. 

— Tai kuo, - vėl prabilo Zenzenbrinkas, - šiandien mus 
nudžiuginsit? 

— Savo buvimu, - atsakiau. 

— Ne, turiu galvoje, apie ką mums šiandien kalbėsit? 

— Aš daugiau nieko nesakysiu apie Lenkiją, - išsišiepęs 
įsiterpė Zavackis. 

— Puiku, - tariau aš, - tatai mums visiems leis pasistū- 
mėti toliau. Man atrodo, klausimas aiškus: kaip jūs galit 
man padėti gelbėti Vokietiją?! 

— O kaipgi jūs ketinat ją gelbėti? - paklausė dama Belini 
ir keistai pamerkė man bei visiems čia esantiems. 

— Manau, visi širdies gilumoje žinote, ko reikia šiai ša- 
liai. Eidamas čionai mačiau patalpas, kuriose esate pri- 
versti dirbti. Tuos sandėlius, kuriuose jūs ir jūsų draugai 

verčiami eiti lažą. Šperas irgi pernelyg nesiceremonijo, kai 
reikėjo efektyviai panaudoti svetimšalius darbininkus, bet 
tokiame ankštyje... 

— Tai išplėstiniai biurai, - pasakė vienas ponas, - dabar 
tokie visur. 

— Gal norit pasakyti, kad tai jūsų sumanymas? - neatly- 
žau aš. 

— Ką reiškia „mano sumanymas“, - atsakė jis ir šypso- 
damasis apvedė visus žvilgsniu, — na, mes visi taip nu- 
sprendėm... 

— Matot, - tariau aš, atsistojau ir kreipiausi tiesiai į ponią 
Belini, - tokia ir yra mano šios dienos tema. Kalbėsiu apie 
atsakomybę. Apie sprendimus. Kas čia įrengė tuos masi- 
nius narvus? Kas tai padarė? - ir parodžiau į poną, sakiusį, 
kad tai ne jo sumanymas. - Ar jis? - Dabar žvelgiau į Zen- 
zenbrinko kaimyną. — O gal ponas Zavackis, nors aš tuo 
rimtai abejoju? Aš to nežinau. Tikriau: ponai patys to neži- 
no. Tai ką daryti jų darbuotojams, jeigu vadovai darbo vie- 
tose nesupranta, ką patys kalba? Jeigu tenka išmesti milži- 
niškus pinigus skambučiams vien tam, kad atskirtum savo 
telefoną nuo kaimyno? Kas už tai atsakingas? Kas padės 
vokiečių darbininkui bėdoje? Į ką jam kreiptis? Ar padės 
viršininkas? Ne, ne, jis pasiųs pas kitą, o tasai vėl pas kitą! 
Ar tai pavienis atvejis? Ne, tai ne pavienis atvejis, o lėti- 
nė visos Vokietijos liga. Jeigu jūs šiandien perkate puodelį 
kavos, ar žinote, kas už ką atsakingas? Kas tą kavą verda? 
Štai šis ponas, - ir vėl parodžiau į poną, sakiusį, kad yra 
niekuo dėtas, - šis ponas mano, kad ją išvirė ponas Starbu- 
kas. Bet ir jūs, ponia Belini, ir aš žinome, kad tas Starbukas 
negali visur jos virti. Niekas nežino, kas tą kavą išvirė, mes 
tik esame tikri: Starbukas jos nevirė. Ir jeigu jūs ateisite į 
valyklą, ar žinosit, kas valys jūsų uniformą? Kas tas taria- 

masis Ilmazas? Matot, kaip tik dėl to mums reikia, kad pa- 
dėtis Vokietijoje pasikeistų. Turi įvykti revoliucija. Mums 
reikia atsakomybės ir galios. Reikia šalies vadovybės, prii- 
mančios sprendimus ir už juos atsakančios kūnu, gyvybe, 
viskuo. Mat jeigu norėsite užpulti Rusiją, negalėsite pasa- 
kyti: ak, lyg ir mes visi taip nusprendėme, kaip norėtų čia 
esantis kolega. Jei ketiname apsupti Maskvą, tai susėsime 
ir visi balsuosime keldami rankas! Tai labai patogu, ojeigu 
nepasiseks, tada sakysime, kad visi taip nusprendė, arba 
dar geriau, kad pati tauta to norėjo, mat išrinko mus. Ne, 
Vokietija vėl turi Žinoti: Rusija tai ne Brauchičiaus, ne Gu- 
deriano, ne Geringo, o mano idėja! Autostrados - ne kokio 
nors juokdario, o fiurerio! Ir taip turi būti visoje šalyje! Kai 
rytą valgai bandelę ir Žinai, kas ją iškepė. Jei rytoj įžygiuo- 
site į kitą Čekijos dalį, turite žinoti, kas yra fiureris. 

Ir vėl atsisėdau. 

Aplink mane tvyrojo tyla. 

— Tai... nejuokinga, - pasakė Zenzenbrinko kaimynas. 

- Šiurpu, - pripažino ponas, nesumanęs sukišti žmonių 
į narvus. 

— Juk sakiau jums, kad jis geras, — išdidžiai pareiškė 
Zenzenbrinkas. 

— Šakės... — ištarė išnuomojęs man viešbutį Zavackis, tik 
buvo neaišku, ką turi galvoje. 

Dama Belini išsitiesė. Visų galvos kaipmat atsigręžė į ją. 

— Bėda ta, - pasakė ji, - kad dabar jūs visi perdėm užsi- 
sklendę. 

Ji gan išmoningai leido šiai pastabai pakibti ore, paskui 
vėl prabilo, mat niekas kitas nedrįso išsižioti. 

- Jūs tik tada suvokiat, kad turinys geras, kai tipelis sce- 
noje juokiasi daugiau nei žmonės salėje. Nagi pasidairyki- 
me po mūsų komedijos lankas: niekas nebegali prajuokinti 

publikos, pirmiau pats vos nenumiręs iš juoko, antraip nie- 
kas nesupras, kas čia juokinga. Ir jeigu Žmogus bent kiek 
valdosi, mes paleidžiame juoką užkulisiuose. 

— Bet tai pasiteisina, —- pasakė vienas iki tol tylėjęs ponas. 

— Gali būti, — sutiko vis labiau man imponuojanti 
dama, - bet kas bus paskui? Man atrodo, kad priėjome tokį 
tašką, kai publika tai dar pripažįsta kaip tinkamą dalyką. 
Ir pirmasis, ryžęsis visiškai naujam akcentui, ilgam atsi- 
kratys visų konkurentų. Juk taip, pone... Hitleri? 

— Viską lemia propaganda, — pareiškiau. - Jūs turite 
siųsti kitokią Žinią negu kitos partijos. 

— Sakykit, - paklausė ji, - jūs tam nesiruošėt, ką čia kal- 
bėjote? 

— O kam? - atsakiau aš. - Granitinius savo pažiūrų pa- 
matus padėjau jau prieš ganėtinai daug metų. Tatai man 
leidžia konfrontuoti su bet kokiu pasaulio įvykių aspektu 
ir daryti iš jo teisingas išvadas. Gal jums atrodo, kad fiure- 
rystės išmokstama universitetuose? 

Ir Belini trenkė delnu per stalą. 

- Jis improvizuoja, - nušvito ji, - viską traukia iš kepu- 
rės! Ir nė nemirkteli! Žinot, ką tai reiškia? Tai reiškia, kad 
nebus taip, jog po dviejų laidų jau nebežinos ką sakyti. Ar 
kad pradės inkšti, jog jam reikia daugiau autorių - o gal aš 
klystu, pone Hitleri? 

— Nemėgstu, kad vadinamieji autoriai kaišiotų nosį į 
mano tekstus, - atsakiau. - Kai rašiau „Mein Kampf“, Štol- 
cingas-Černis... 

— Jau pradedu suprasti, ką turi galvoje, Karmen, - tarė 
pirmiau nieko nesumanęs ponas ir nusijuokė. 

— „ir mes jį panaudosime kaip kontrapunktą, - pasakė 
dama Belini, - ten, kur labiausiai kris į akis. Jis pasirodys 
Ali Vicgiuro programoje! 

- Šis jums už tai padėkos, - įsiterpė Zavackis. 

— Tegu verčiau pasižiūri į savo kvotas, - atsakė ponia 
Belini, - kokios jos dabar, kokios buvo prieš dvejus metus — 
ir kokios bus ateityje. 

— ZDF pašiurps! - tarė Zenzenbrinkas. 

— Tik dėl vieno turėtume sutarti, - ponia Belini staiga 
labai rimtai pažvelgė į mane. 

— Dėl ko gi? 

— Kad žydų tema nejuokinga! 

— Jūs visiškai teisi, - pritariau beveik su palengvėjimu. 

Pagaliau iš tiesų sutikau žmogų, kuris žino, apie ką 
kalba. 

“į aunam judėjimui nėra nieko pavojingesnio už grei- 
4 tą sėkmę. Žengi pirmus žingsnius, įgyji keletą sekėjų, 
kur nors pasakai kalbą, galbūt spėji prisijungti Austriją ar 
Sudetus ir jau tariesi pasiekęs tam tikrą pakopą, nuo ku- 
rios nebetoli ir iki galutinės pergalės. Išties per itin trumpą 
laiką pasiekiau stulbinančių dalykų, patvirtinančių tai, ką 
man lėmė likimas. 1919-1920 metais teko įnirtingai kovoti, 
grumtis, turėjau atlaikyti gairinančias man veidą žinias- 
klaidos audras, buržuazinių partijų įtūžį, sluoksnis po 
sluoksnio sunkiai draskyti žydų melo tinklus, kad vėliau 
pasijusčiau dar labiau įklimpęs į vis naujesnius, vis bjau- 
resnius tų parazitų liaukų nuodus, šimtus, tūkstančius 
kartų pranašesnio priešo nepaliaujamai verčiamus ant 
mano galvos - o čia, šiais naujaisiais laikais, jau po kelių 
dienų sugebėjau prieiti prie politinio priešininko visiškai 
apleisto radijo. Tai atrodė per gerai, kad būtų teisybė: per 
pastaruosius šešiasdešimt metų ryšio su gyventojais srity- 
je nebuvo išmokta nieko naujo. 

Kokių, jais dėtas, filmų būčiau liepęs prikurti! Romanų, 
kurių veiksmas vyksta svetimuose kraštuose, K4F laivams 
raižant Pietų jūros vandenis arba plaukiojant palei didin- 
gus Norvegijos fiordus, pasakojimų apie jaunus vermachto 

kareivius, kurie pirmieji drąsiai užkopia į didžiulių uolų 
masyvų viršūnes ir miršta jų papėdėje, pirmosios meilės 
glėbyje, apie BDM* grupenfiurerę, sukrėstą, bet užgrūdin- 
tą ir paaukojančią gyvenimą nacionalistinei moterų politi- 
kai. Ji jau nešioja narsią savo mirusio mylimojo atžalą, čia 
net gali nekreipti dėmesio, kad juodu nespėjo susituokti, 
nes ten, kur prabyla gryno kraujo balsas, turi užsičiaupti 
net Himleris. Šiaip ar taip, ji niekaip negali pamiršti pas- 
kutiniųjų jo žodžių, kai prieblandoje eina į slėnį, lydima 
susižavėjusių melžiamų karvių žvilgsnių, o dangų pama- 
žu uždengia didžiulė vėliava su svastika. Tokie tad būtų 
filmai, ir prisiekiu, kad kitądien visi Moterų sąjungos sky- 
riai pritrūktų priėmimo blankų. 

Moters vardas turėtų būti Heda. 

Ši informacijos priemonė politiniu požiūriu visiškai ne- 
išnaudojama. Įsijungęs televizijos aparatą pamanai, kad 
vienintelis dalykas, ką vyriausybė šioje srityje padarė tau- 
tos labui, yra laida „Harcas-keturi“, kurios niekas negali 
pakęsti. Tos laidos pavadinimas būtinai tariamas įžeidžia- 
mu tonu, ir telieka tikėtis, kad jos Žiūrovai nesudaro visuo- 
menės daugumos, juk aš net pasitelkęs į pagalbą didžiulę 
fantaziją negalėčiau įsivaizduoti šimtų tūkstančių tokių 
pasigailėjimo vertų žŽmogystų, susirinkusių Niurnbergo 
Cepelino lauke. 

Derybų su dama Belini pabaigą taip pat galėjau laikyti 
sėkminga. Jau iš pat pradžių leidau jai suprasti, kad man 
reikės ne tiktai pinigų, bet ir partinio aparato, partijos 
biuro. Belini iš pradžių, rodės, truputį nustebo, bet paskui 
tuojau pažadėjo beatodairišką paramą, biurą ir mašininkę. 
Man bus skirta nemaža suma aprangai ir propagandinėms 


* Vokiečių merginų sąjunga. 

kelionėms, tyrimams, supažindinsiantiems mane su da- 
bartiniu mokslo lygiu ir kai kuo daugiau. Rodos, kad su 
finansais bėdos nebuvo, trūko tik reprezentacinių partijos 
fiurerio poreikių supratimo. Tiesa, pas pirmaklasį siuvėją 
man buvo užsakyti keli „atitinkantys laikmečio dvasią“ 
kostiumai bei patrauklaus fasono skrybėlė, kokią taip mė- 
gau nešioti Oberzalcberge ir kalnuose. O atviro mersedeso 
su vairuotoju negavau, nes man buvo aiškiai pasakyta, kad 
tai atrodys nerimta. Vien dėl akių pamurmėjęs nusileidau, 
nes ir taip buvau pasiekęs daug daugiau, nei galėjau tikė- 
tis. Atsižvelgdamas į praeitį galėjau spręsti, kad tai pavo- 
jingiausias mano dabartinės karjeros tarpsnis, juk kitas 
dabar, ko gero, jau būtų patenkintas atsilošęs krėsle ir per 
tai pralaimėjęs visame fronte, o aš, matyt, ir dėl brandaus 
amžiaus, ėmiau negailestingai, šaltai viską analizuoti. 

Taigi mano šalininkų skaičius buvo mažas kaip niekad. 
Ir praeityje, dievaži, negalėjau pasigirti dideliu sekėjų skai- 
čiumi, puikiai prisimenu, kad 1919 metais, kai pirmąkart 
apsilankiau andainykštėje Vokietijos darbininkų partijoje, 
radau gal tik septynis žmones. Bet dabar galėjau kliau- 
tis tik savimi, su išlygomis gal dar dama Belini ar anuo 
kioskininku, nors abejotina, ar juodu jau būtų verti par- 
tijos bilieto, ką jau kalbėti apie tai, kad sutiktų mokėti na- 
rio mokestį arba su stalo koja rankoje saugoti salę. Ypač 
kioskininkas man atrodė iš esmės artimesnis liberalams 
ar kairiesiems, nors ir turėjo dorą vokišką širdį. Todėl ir 
toliau ryžausi tvirtai laikytis savo geležinės dienotvarkės. 
Keltis vienuoliktą ryto, paprašyti viešbučio personalo, kad 
atneštų į kambarį vieną kitą gabalą pyrago, ir nenuilstamai 
triūsti iki gilios nakties. 

Tai yra, būčiau kėlęsis vienuoliktą, jeigu dar tik brėkš- 
tant, maždaug apie devintą ryto, nebūtų suskambęs tele- 

fonas ir, man pakėlus ragelį, nebūtų prabilusi dama neiš- 
tariama slaviškos kilmės pavarde. Jodlis tokio skambučio 
jokia mada nebūtų praleidęs, bet jis, deja, matyt, jau buvo 
tapęs Vokietijos istorijos dalimi. Mieguūstai atsiliepiau. 

— Hmpt... 

— Labą rytą, jums skambina Krvčik, - išgirdau nepaken- 
čiamai džiugų balsą, - iš Flashlight! 

Mane labiausiai pykindavo siaubingai gera tų rytmečio 
žmonių nuotaika, lyg jie būtų jau trys valandos atsikėlę ir 
spėję užimti Prancūziją. Juolab kad daugelis jų, nors ir taip 
bjauriai anksti keldamiesi, tikrai nebūdavo nuveikę di- 
džių darbų. Kaip tik Berlyne man vis pasitaikydavo sutikti 
žmonių, kurie net neslėpė besikeliantys taip nežmoniškai 
anksti vien tam, kad kuo anksčiau išeitų iš darbo. Ne vie- 
nam tokiam aštuonių valandų logikui esu siūlęs pradėti 
darbą vakare apie dešimtą, baigti šeštą ryto ir grįžti namo, 
kitiems dar miegant. Kai kas tai priėmė už rimtą pinigą. 
Esu tos nuomonės, kad ankstų rytą turi dirbti tik kepėjai. 

Ir, žinoma, gestapas, tai savaime suprantama. Kad iš- 
verstų iš patalų bolševikinės padugnes, žinia, tik ne bolše- 
vikus kepėjus. Šie, aišku, jau būna atsikėlę, taigi gestapas 
savo ruožtu turėtų keltis dar anksčiau ir taip toliau, ir taip 
toliau. 

— Ko pageidaujate? — paklausiau. 

— Skambinu iš sutarčių skyriaus, - džiugiai pareiškė 
balsas. — Kaip tik tvarkau popierius, ir man kilo kai ku- 
rių klausimų. Nežinau, ar galėtume išsiaiškinti telefonu... 
O gal norėtumėt, kad pas jus ateičiau? 

— Kokie tie klausimai? 

— Na, bendriausio pobūdžio. Koks jūsų socialinio drau- 
dimo, banko numeris - tokie. Pavyzdžiui, pirmiausia norė- 
čiau žinoti, kokia pavarde pildyti dokumentus. 

— Kokia pavarde? 

— Mat nė nežinau jūsų pavardės. 

— Hitleris, - sudejavau aš, - Adolfas. 

— Taip, — nusijuokė ji, keldama šiurpą savuoju rytmečio 
entuziazmu, - bet man reikia tikrosios jūsų pavardės! 

— Hitleris! Adolfas! - pasakiau jau nekantrokai. 

Trumpam įsivyravo.tyla. 

— Tikrai? 

- Žinoma! 

— Tai... na, tuomet tai... atsitiktinumas... 

— Kodėl atsitiktinumas? 

— Na, kad jūsų tokia pavardė... 

— Po perkūnais, juk jūs irgi turite kokią nors pavardę? 
Bet aš, sėdėdamas čia, nesproginu akių ir nesakau: „Ak, 
koks atsitiktinumas!“ 

— Gerai... betgi jūs taip ir atrodot. Na, kaip vadinatės. 

— Nair kas? Ojūs kitaip atrodote, negu vadinatės? 

— Ne, bet... 

— Tataigi! Baikit, dėl Dievo, pildyti tuos dokumentus! — 
Ir trenkiau ragelį ant aparato. 

Praėjo septynios minutės, ir telefonas vėl suskambėjo. 

— Kas dar? 

— Na, čia vėl ponia... - dar kartą išgirdau keistąją rytie- 
tišką pavardę, iš skambesio panašią į glamžomą praneši- 
mą apie vermachto padėtį. - Aš... bijau, kad taip negalima... 

— Kas negalima? 

— Matot, nenoriu jums įkyrėti, bet... teisės skyrius tokio 
dokumento tikrai nepraleis, aš juk negaliu... na, jeigu ten 
pamatys, kad sutartis sudaroma su Adolfu Hitleriu... 

— Gerai, tai ką jūs norite ten įrašyti? 

— Na, prašau man atleisti, kad darsyk to paties klausiu, 
bet ar iš tiesų taip vadinatės? 

— Ne, - atsakiau nutaisęs pamaivišką balsą, —- be abejo, 
nesivadinu. Iš tiesų esu Šmulis Rozencveigas. 

— Taip ir maniau, - su aiškiu palengvėjimu ištarė ji, - o 
kaip rašoma —- Šmulis? Su š? 

— Aš pajuokavau! - surikau į ragelį. 

— Ak šitaip. Vaje! Gaila. 

Išgirdau, kaip ji keliskart kažką perbraukė. Tada tarė: 

— Atsiprašau, bijau, kad būtų geriau, jei vis dėlto užeitu- 
mėt pas mus. Man reikia jūsų paso ar ko nors panašaus. Ir 
jūsiškės banko sąskaitos numerio. 

— Paklauskit Bormano, - staigiai atšoviau ir padėjau 
ragelį. 

Atsisėdau. Buvo išties pikta, sunku, gaila, ir aš liūdno- 
kai prisiminiau ištikimąjį Bormaną. Bormaną, vakarais 
visuomet parūpindavusį meninių filmų, kad po sunkios 
karvedžio dienos galėčiau truputį atsipalaiduoti. Bormaną, 
užtikrinusį puikius santykius su Oberzalcbergo gyvento- 
jais. Bormaną, rūpestingai tvarkiusį mano pinigus, gautus 
už knygą, Bormaną, ištikimiausią iš ištikimiausių, kuriam 
galėjau daug ką, kone viską patikėti, kone viską. Kuris, nė 
neabejojau, būtų lengvai sutvarkęs ir tokias sutartis. 

„Paskutinįkart perspėju, ponia Traškesiene: arba jūs 
dabar savo noru sutvarkote tą sutartį, arba kartu su visa 
šeima vėl atsiduriate Dachau. Manau, žinot, kiek žmonių 
iš ten išeina.“ 

Bormano gebėjimas įsijausti andai nebuvo kaip reikiant 
vertinamas, ak, kaip tas žmogus mokėjo tvarkytis su žmo- 
nėmis. Viens du ir būtų suveikęs man butą, nepriekaištin- 
gus asmens duomenis, banko sąskaitų numerius, viską. 
Arba, kitaip tariant, veikiau tikėtina, kad būtų pasirūpinęs, 
jog niekas antrąkart neklausinėtų tokių finansinių niekų. 
Ką gi, dabar turėjau apsieiti be jo. Vis dėlto reikėjo kaip 

nors sutvarkyti tą dokumentų reikalą. Ką veiksiu po tris- 
dešimties metų, buvo aišku, o kol kas teko norom nenorom 
taikytis prie dabartinių sąlygų. Ir aš susimąsčiau. 

Man, matyt, derėjo kreiptis į kokį nors gyventojų regis- 
tracijos biurą. Tiesa, neturėjau nei gyvenamosios vietos, nei 
kilmės dokumento. Kad esu solidus asmuo, iš esmės rodė 
vien tai, kad gyvenu viešbutyje ir kad esu vertinamas tos 
gamybos įmonės, bet negalėjau pateikti jokių dokumentų. 
Piktai sugniaužiau kumštį ir iškėliau į viršų. Dokumentų! 
Miesčioniškoji Vokietijos valdininkų biurokratija su savo 
siauraprotiškais, beširdiškais reikalavimais, amžinai ka- 
banti kaip akmuo vokiečių tautai po kaklu, vėl sviedė į 
mane lazdą su kibiomis voro kojomis. Padėtis atrodė iš- 
ties beviltiška, bet tada vėl suskambo telefonas - ir aš tik 
per savo geležinį ryžtą, nuovoką ir buvusio fronto kareivio 
kuklumą pasiekiau tikslą. Pakėliau ragelį būdamas tikras, 
kad rasiu išeitį, tik dar neaišku, kokią. 

— Čia vėl ponia Krvčik iš Flashlight. 

Ir tada viskas tapo paprasta. 

— Žinot ką, - pasakiau, - sujunkit mane su Zenzen- 
brinku. 


X 

1 augelis klaidingai mano, kad fiureris turi viską Žinoti. 
4) Jis neturi visko Žinoti. Jam nebūtina žinoti didumos 
dalykų, ko gero, jis gali išvis nieko nežinoti. Jis gali būti la- 
biausiai ničnieko nežinantis iš visų nežinančių. Taip, netgi 
aklas ir kurčias po tragiško priešo bombos sprogimo. Su 
medine koja. Arba visai be rankų ir be kojų - per iškil- 
mingą rikiuotę neturėtų kuo vokiškai pasisveikinti, gie- 
dant Vokietijos himną, iš užgesusios akies jam išriedėtų 
vien karti ašara. Net taip pasakyčiau: fiureris gali neturėti 
atminties. Gali būti visiškai jos netekęs. Nes ypatingą fiu- 
rerio talentą rodo ne krūva įsimenamų sausų faktų - ypa- 
tingą fiurerio talentą rodo gebėjimas greitai spręsti ir pri- 
siimti atsakomybę už savo sprendimus. Tatai mėgstama 
nuvertinti, tarkim, pasakojant seną anekdotą apie žmogų, 
kuris, - pavyzdžiui, keldamasis į kitą butą, - imasi ne ne- 
šioti dėžes, o „atsakomybės“. Idealioje valstybėje fiureris 
rūpinasi, kad kiekvienas žmogus joje rastų sau vietą. Bor- 
manas buvo ne fiureriškos prigimties, o mąstymo ir at- 
minties fenomenas. Jis žinojo viską. Už akių visi jį vadino 
fiurerio seifu, ir mane tai visuomet labai jaudino, nes ge- 


resnio savo politikos pripažinimo nė nebūčiau galėjęs tikė- 

tis. Šiaip ar taip, tai atrodė gerokai didesnis komplimentas 
nei tas, kurį buvau gavęs už Geringą: fiurerio pririšamasis 
balionas. Kad ir kaip ten būtų, tas Žinojimas, tas įgūdis at- 
skirti svarbius dalykus nuo nesvarbių leido man, net ir ne- 
tekusiam Bormano, suvokti naujas galimybes, kurias gali 
pasiūlyti toji gamybos įmonė. Buvo beprasmiška stengtis 
registracijos problemą-išspręsti pačiam, tad pavedžiau ke- 
blų savo duomenų reikalą žmogui, reikia manyti, labiau 
įgudusiam bendrauti su vietos įstaigomis, - Zenzenbrin- 
kui, ir šis iškart pasakė: 

— Aišku, mes jums padėsim. Rūpinkitės savo programa, 
visa kita sutvarkysim. Ko jums reikia? 

— Paklauskit tos ponios Krčėbrr. Man atrodo, kad paso. 
Ir ne tik jo. 

— Neturit paso? Asmens pažymėjimo? Kaip tai įmanoma? 

— Manjo niekada nereikėjo. 

— Jūs niekada nebuvot užsienyje? 

— Kaipgi, buvau. Lenkijoje, Prancūzijoje, Vengrijoje... 

— Gerai, tai ES šalys... 

— Arba Sovietų Sąjungoje. 

— Ir buvot jon įleistas be paso? 

Truputį pagalvojau. 

— Neprisimenu, kad kas nors būtų prašęs jį parodyti, — 
sąžiningai atsakiau. 

— Keista. O Amerika! Jums penkiasdešimt šešeri - nejau 
niekad nebuvote Amerikoje? 

— Rimtai ketinau, — atsakiau nepatenkintas, — paskui 
man, deja, buvo sutrukdyta. 

— Gerai, mums reikia tik jūsų duomenų, paskui kuris 
nors iš mūsiškių viską suderins su įstaigomis ir draudikais. 

— Čia ir visa bėda. Duomenų nėra. 

— Nėra duomenų? Jokių? Net pas jūsų draugę? Na, namie? 

— Paskutinius mano namus, - liūdnai prisipažinau, — 
pasiglemžė liepsnos. 

— Na... ėė... jūs čia rimtai? 

— Ar matėt, kas liko iš reicho kanceliarijos? 

Jis nusijuokė. 

— Taip baisu? 

— Nežinau, kas čia juokinga, - pasakiau, - tai buvo išties 
baisu. 

— Na, gerai, - tarė Zenzenbrinkas, - aš ne ekspertas, bet 
šiokių tokių duomenų vis dėlto reikės. Kur anksčiau buvo- 
te prisiregistravęs? Ar apsidraudęs? 

— Visuomet jaučiau tam tikrą antipatiją biurokratijai, — 
atsakiau, — ir labiau mėgau pats kurti įstatymus. 

— Vai, - sudejavo Zenzenbrinkas. - Pirmąkart susiduriu 
su tokiu dalyku. Ką gi, pažiūrėsim, kaip mums pavyks iš- 
sisukti. Bet vis tiek prireiks jūsų tikrosios pavardės. 

— Hitleris, - pasakiau, - Adolfas. 

- Klausykit, aš išties suprantu jūsų padėtį. Acė Šrioderis 
irgi taip elgiasi, jis ir už scenos ribų nori būti paliktas ra- 
mybėje, o jūsų atveju, kai tema tokia kebli, artistas, aišku, 
turi būti itin atsargus — bet ar įstaigos tai supras? 

— Manęs nedomina detalės... 

— Mielai tikiu, - nusijuokė Zenzenbrinkas, manding, gal 
ir per atlaidžiai. - Kaip artistas jūs man puikiausiai tinkat. 
Vis dėlto norėtųsi paprasčiau. Matot, mokesčiai ne bėda. 
Finansai yra vienintelė įstaiga, kuriai į viską nusispjaut, 
jeigu kas, ji apmokestina ir nelegalus, su jais irgi kažkaip 
susitaria, kad ims grynaisiais. O mes galime jums mokėti 
į sąskaitą, jeigu jūs, Žinoma, ne prieš, tada iš pradžių su 
bankais irgi nebūtų bėdos. Kai dėl gyventojų registracijos 
ir socialinio draudimo, tai tikrai nežinau, ką daryti. 

Pajutau, kad tam Žmogui reikia moralinės paramos. 
Negalima per daug reikalauti iš savo karių. Juk išties ne 
kiekvieną dieną pasitaiko, kad apsireikštų gyvas ir sveikas 
reicho kancleris, nors manyta, kad jis seniai miręs. 

- Jums, matyt, sunku, - pasakiau užjausdamas. 

— Kaip? 

— Na, juk nedažnai pasitaiko sutikti tokį kaip aš. 

Zenzenbrinkas abejingai nusijuokė. 

— Aišku, kad pasitaiko. Pagaliau toks mūsų darbas. 

Jo reakcija man buvo tokia netikėta, kad paklausiau: 

— Tai tokių kaip aš yra ir daugiau? 

— Na, matyt, pats puikiai žinote apie daugybę savo kon- 
kurentų... - atsakė Zenzenbrinkas. 

- Ir jūs visiems jiems leidžiate kalbėti per radiją? 

— To būtų per daug! Sudarome sutartis tik su tais, ku- 
riais tikime. 

— Ir labai gerai darot, - pagyriau, - už mūsų reikalą rei- 
kia kovoti tiesiog fanatiškai tikint. Ar turite ir Antoneskų? 
O gal dučę? 

— Ką? 

— Na, juk žinot apie Musolinį? 

— Ne! - atsakė Zenzenbrinkas taip ryžtingai, kad kone 
išvydau, kaip papurtė galvą. - Ką darytume su kažkokiu 
Antonioniu! Jo juk niekas nepažįsta. 

— Ar apie Čerčilį? Eizenhauerį? Cemberleną? 

— Ak, dabar suprantu, kur link sukate! —- suriko Zen- 
zenbrinkas į ragelį. - Ne, tai būtų kvaila. Neturėtų jokios 
paklausos, ne, ne, ojūs viską darote kaip reikiant. Mes ten- 
kinamės viena figūra, tenkinamės Hitleriu! 

— Labai gerai, - pagyriau ir klausinėjau toliau: - O jeigu 
rytoj apsireikštų Stalinas? 


89 


— Pamirškit tą Staliną, — prisiekė man ištikimybę jis, — 
juk mes ne History Channel. 

Tai buvo toks Zenzenbrinkas, kokio man reikėjo. Fana- 
tiškasis Zenzenbrinkas, pažadintas fiurerio. Kaip tik šitai 
man leido primygtinai pabrėžti, kokia svarbi yra fanatiš- 
ka valia. 

Jos reikšmę labai aiškiai parodė ne kas kita, o ne visa- 
da sklandi pastarojo pasaulinio karo eiga. Žinia, kai kas 
pasakytų: kaip tik fanatiška valia kalta, kad, nesėkmingai 
pasibaigus Pirmajam pasauliniam karui, nesėkme baigėsi 
ir Antrasis. O gal tai lėmė kokia nors kita priežastis, per 
menki žmogiškieji ištekliai? Visa tai įmanoma, gal net tei- 
singa, ir kartu yra senos vokiečių ligos simptomas: klaidos 
visuomet ieškoma smulkmenose, o stambios ir aiškios są- 
sajos visiškai ignoruojamos. 

Aišku, nenuginčysi, kad pastarajame pasauliniame 
kare mūsų kariuomenė bent kiek atsiliko skaičiumi. Šis at- 
silikimas nieku gyvu neturėjo lemiamos reikšmės, priešin- 
gai, vokiečių tauta būtų susidorojusi ir su daug gausesniu 
priešu. Taip, penktojo dešimtmečio pradžioje aš nesyk ap- 
gailestavau, net truputį gėdijausi, kad priešininkų armijos 
tokios mažos, turėdamas galvoje Frydrichą Didįjį ir jo dis- 
ponuojamą karių skaičių. Tada vienam prūsų grenadieriui 
teko dvylika priešininkų! O Rusijoje kiekvienam pėstinin- 
kui - trys ar keturi. 

Gerai, po Stalingrado priešininko pranašumas daug la- 
biau atitiko vermachto garbę. O tą dieną, kai sąjunginin- 
kai išsilaipino Normandijoje ir priešininkas puolė 2600 
bombonešių ir 650 naikintuvų, liuftvafė priešinosi - jei- 
gu neklystu - dviem naikintuvais, taigi tokį jėgų santykį 
galėjai laikyti perdėm garbingu. Ir vis dėlto padėtis ne- 

buvo beviltiška! Aš tokiomis aplinkybėmis visa širdimi 
pritardavau reicho ministrui daktarui Gebelsui, kuris iš 
vokiečių tautos reikalavo bet kokį nepriteklių, jei negali jo 
panaikinti, atlyginti kitaip, kad ir geresniais ginklais, pro- 
tingesniais generolais arba, kaip minėtuoju atveju, prana- 
šesne morale. Gali būti, kad paprastas naikintuvo pilotas 
iš pradžių sunkiai tikėjosi kiekvienu kulkosvaidžio šūviu 
numušiąs tris bombonešius, betgi viskas įmanoma, jei tik 
tavo moralė pranašesnė, jei tavo fanatiškoji dvasia nepa- 
lenkiama. 

Taip buvo andai, taip yra ir dabar. Kaip tik šiomis die- 
nomis susidūriau su tokiu pavyzdžiu, koks man atrodė ne- 
beįmanomas. Vis dėlto jis nė trupučio nepramanytas. Turiu 
galvoje vyrą, manding, mano viešbučio tarnautoją, kurį 
nesyk mačiau dirbantį įdomų naujovišką darbą. Nesaky- 
čiau, kad tas darbas buvo labai išmoningas, tik prisimenu, 
kad anksčiau lapai būdavo šluojami šluota. O tas Žmogus 
dirbo visiškai naujovišku nešiojamuoju lapų pūtimo apara- 
tu. Matyt, šio keliančio susižavėjimą ir itin galingo įrengi- 
nio prireikė todėl, kad evoliucija ilgainiui buvo išugdžiusi 
atsparesnius lapus. 

Iš šio pavyzdžio galima puikiai suvokti ir tai, kad rasių 
kova toli gražu nepasibaigusi, kad ji tebevyksta ir yra net 
sustiprėjusi gamtoje, to neneigia buržuazinė liberali dabar- 
ties spauda. Joje pilna straipsnių apie amerikinės juodąsias 
voveres, išstumiančias vietines vokiečių pamiltas rusvą- 
sias, apie afrikines skruzdėles, pasiekiančias Vokietiją per 
Ispaniją, apie indogermaninių sprigių plitimą. Pastarasis 
reiškinys, aišku, yra pavyzdinis, arijų augalai čia visiškai 
teisėtai pretenduoja į jiems priklausančią gyvenamąją er- 
dvę. Naujųjų kovingesnių lapų, tiesa, dar nemačiau, tie, 

kurie gulėjo viešbučio automobilių aikštelėje, man atrodė 
visiškai įprastai, bet mano regėtą pučiamąjį aparatą, aišku, 
buvo galima lygiai taip pat sėkmingai panaudoti ir prieš 
tradicinius lapus. Juk Karališkasis tigras irgi susikaudavo ne 
tik su T-34, bet prireikus ir su pasenusiu BI-7. 

Pirmąkart pamatęs tą žmogų labai supykau. Pabudau 
rytą, rodos, apie devintą valandą, nuo pragariško triukš- 
mo, tarsi mano pagalvė būtų gulėjusi šalia Stalino vargo- 
nų. Perpykęs pašokau, prilėkiau prie lango, pažiūrėjau į 
lauką ir pamačiau minėtąjį žmogų besidarbuojantį su tuo 
pučiamuoju aparatu. Tada dar labiau įsiutau, nes žvilgsnis 
į aplinkinius medžius man pasakė, kad diena itin vėjuo- 
ta. Buvo visiškai beprasmiška, tiek galėjai iškart suprasti, 
tokią dieną stengtis nupūsti lapus į bet kurią kitą vietą. Iš 
pradžių norėjau išpulti laukan ir piktai sudrausti tą žmo- 
gų, bet paskui apsigalvojau, nes buvau neteisus. 

Tasai Žmogus buvo gavęs įsakymą pūsti lapus ir jį vyk- 
dė. Su fanatišku atsidavimu, būdingu Ceicleriui. Žmogus 
vykdė įsakymą, viskas buvo paprasta. O ar skundėsi tai 
darydamas? Ar žliumbė, kad jo darbas, pučiant tokiam 
vėjui, beprasmiškas? Ne, jis narsiai ir stojiškai keldamas 
triukšmą vykdė savo pareigą. Kaip ištikimieji SS vyrai. 
Tūkstančiai jų nekreipdami dėmesio į didžiulį krūvį vykdė 
savo užduotį, nors irgi galėjo dejuoti: „Ką darysime su tiek 
žydų? Juk tai beprasmiška, jų mums greičiau privežama, 
negu spėjame suvaryti į dujų kameras!“ 

Taip susijaudinau, kad greitai apsirengiau, išėjau į lau- 
ką, prisiartinau prie lapų pūtiko, uždėjau ranką jam ant 
peties ir pasakiau: 

— Mano mielas žmogau, noriu jums padėkoti. Aš tęsiu 
savo kovą dėl tokių žmonių kaip jūs. Nes žinau: iš šio lapų 

pūtimo aparato, iš visų šios šalies lapų pūtimo aparatų 
eina karšta nacionalizmo dvasia. 

Kaip tik šitai ir yra fanatiškoji valia, kurios reikia šiai ša- 
liai. Tikiuosi, kad man pavyko šiek tiek jos pažadinti Zen- 


zenbrinko krūtinėje. 


M. 


j ytą atėjęs į man paskirtą kabinetą vėl supratau, koks 
2 Bilgas kelias manęs dar laukia. Įžengiau į tą patalpą, 
kokių penkių iš septynių metrų ploto ir dviejų metrų pen- 
kiasdešimties aukštumo, ir su gailesčiu prisiminiau savo 
reicho kanceliariją. Ten tai buvo patalpos, kai įeidavai, tuoj 
pasijusdavai esąs tik nykštukas, pašiurpdavai nuo didybės, 
aukštos kultūros. Pabrėžiu, ne nuo prabangos, man nieka- 
da nerūpėjo puikuotis, kita vertus, kai ką nors priimdavau 
reicho kanceliarijoje, iškart pamatydavau, kad žmogus pa- 
juto Vokietijos reicho pranašumą, net grynai fiziškai. Tatai 
puikiai suvokė Šperas. Jau didžiulėje priėmimo salėje ka- 
bojo tie sietynai, manding, kiekvienas jų svėrė apie toną, 
ir jeigu toks būtų nukritęs, iš Žmogaus būtų likusi košė, 
tiršta tyrė iš kaulų, kraujo ir sutraiškytos mėsos, šone gal 
dar būtų kyšoję plaukai; net aš beveik bijodavau po tokiu 
atsistoti. Aišku, neparodydavau to, ramiai praeidavau po 
sietynais, tarsi tai būtų buvęs niekis, juk galiausiai prie vis- 
ko pripranti. 

Nes kaip tik taip ir turi būti. Nedera, kad reicho kan- 
celiarija būtų pastatyta už milijonų milijonus, o kas nors 
atėjęs pamanytų: „O aš įsivaizdavau, kad ji didesnė.“ Ne- 
galima leisti, kad atėjusysis išvis ką nors pamanytų, reikia, 

kad iškart fiziškai pajustų: jis - niekas, o vokiečių tauta — 
viskas! Valdovų tauta! Nuo jos turi sklisti tokia aura kaip 
nuo popiežiaus, ir ne nuo bet kokio - toks popiežius, jei tik 
kas, tuoj baudžia ugnimi ir kardu it pats Viešpats Dievas. 
Tada atsiveria didžiulės dvivėrės durys ir įžengia Vokieti- 
jos reicho fiureris, ir užsienio svečias pasijunta kaip Odi- 
sėjas prieš Polifemą, tik šis Polifemas turi dvi akis! Tokio 
neapgausi! 

Ir jis turi duris, o ne uolos luitą. 

Ir judamus laiptus, prieš kuriuos pasijusdavai beveik 
kaip Kelno universalinėje. Buvau nuėjęs jos pažiūrėti iškart 
po arijizavimo, ir turėjau pripažinti, kad tasai Tycas buvo 
ne iš kelmo spirtas: ką jau ką, o įrengti parduotuves žydai 
mokėjo. Skirtumas tas, kad ten klientas turėjo jaustis kaip 
karalius, o reicho kanceliarijos lankytojas iškart suvokda- 
vo - čia privalu nusilenkti aukštesniam už jį reikalui, bent 
jau vidujai. Vis dėlto aš niekad nesiekiau, kad visi mūsų 
lankytojai šliaužiotų grindimis. 

Man paskirto kabineto grindys buvo išklotos tamsiai 
pilkos medžiagos dariniu, jokių kilimų, vien toji danga iš 
susivėlusios prastos medžiagos, iš tokios nebūtų kilęs no- 
ras pasiūti žieminę uniformą vokiečių kareiviui. Tokių me- 
džiagų jau spėjau prisižiūrėti, jos, matyt, čia buvo įprastos, 
todėl negalėjau manyti, kad taip siekiama pažeminti mano 
asmenį. Tikriausiai šios medžiagos buvo sudėtinė šio skur- 
daus meto dalis; ateityje, prisiekiau sau, vokiečių darbinin- 
kai ir vokiečių šeimos turės kitokias grindis. 

Ir kitokias sienas. 

Čia jos buvo plonos kaip popierius, matyt, dėl žaliavų 
trūkumo. Aš turėjau rašomąjį stalą, pažiūrėti jau naudo- 
tą. Patalpoje buvo dar vienas stalas, matyt, skirtas žadė- 
tajai mašininkei. Giliai atsidusau ir pažvelgiau pro langą. 

Jis išėjo į automobilių aikštelę su įvairiaspalvėmis šiukšli- 
nėmis - todėl, kad šiukšlės buvo rūpestingai rūšiuojamos, 
ko gero, irgi dėl žaliavų trūkumo. Nesiėmiau svarstyti, 
iš kurios dėžės atliekų pagaminta vargana mano kabine- 
to grindų danga. Pagalvojau apie karčią likimo ironiją ir 
garsiai nusijuokiau. Jeigu ši tauta reikiamą akimirką būtų 
bent kiek labiau pasistengusi, tai šiandien, turėdama visų 
Rytų šalių žaliavas, galėtų neužsiimti tokiu niekingu dar- 
bu. Galėtų mesti be kokias atliekas tik į dvi dėžes ar net 
į vieną. Nesuprasdamas, kas čia dedasi, tik pakraipiau 
galvą. 

Priešais langus pakaitom su rūkalių būriais lakstė Žiur- 
kės. Žiurkės, rūkaliai, žiurkės, rūkaliai, ir taip toliau. Vėl 
pažvelgiau į savo kuklų, netgi varganą stalą ir pigią pa- 
lyginti baltą sieną už jo. Galėjai ant jos ką nors pakabinti, 
netgi bronzinį reicho erelį, bet vaizdas nė kiek nebūtų pa- 
sikeitęs. Reikėjo tik džiaugtis, kad siena nesusmunka nuo 
ją slegiančio svorio. Kadaise turėjau 400 kvadratinių metrų 
kabinetą, o dabar reicho fiureris sėdi batų dėžutėje. Kuo 
virto pasaulis? 

Kas atsitiko mano mašininkei? 

Žvilgtelėjau į laikrodį. Buvo šiek tiek po pusės pirmos. 

Atidariau duris ir dirstelėjau į koridorių. Tenai nebu- 
vo nieko matyti, išskyrus kostiumuotą vidutinio amžiaus 
damą. Pamačiusi mane ji nusijuokė. 

— Ak, tai jūs! Jau repetuojat? Mes visi taip nekantraujame! 

— Kur mano sekretorė? 

Ji trumpai stabtelėjo pagalvoti. Paskui tarė: 

— Ji dirba už keturis šimtus eurų, tiesa? Tada ateis tik po 
pietų. Maždaug antrą. 

- Še tau, - pasakiau suglumęs, - o ką aš veiksiu iki tol? 

— Nežinau, - tebesijuokdama ji nusigręžė eiti, - gal su- 
rengsite kokį nors mažą žaibo karą? 

— Reikės apie tai pagalvoti, - atsakiau itin šaltai. 

— Tikrai? — ji sustojo ir darsyk trumpam atsigręžė. - Tai 
puiku. Džiaugsiuosi, jeigu mano pasiūlymas jums pravers! 
Juk čia mes visi viena įmonė! 

Grįžau į savo kabinetą ir uždariau duris. Ant abiejų 
stalų stovėjo po rašomąją mašinėlę be velenėlio priešais 
televizijos aparatą, matyt, įtaisytą per klaidą. Nuspren- 
džiau toliau praktikuotis radijo srityje, bet niekur neradau 
perjungimo dėžutės. Mane tai nuliūdino. Piktai čiupau 
telefoną — bet paskui vėl padėjau ragelį ant šakutės. Mat 
nežinojau, ką pasakyti centrui, kai būsiu paklaustas, kam 
noriu skambinti. Tokioje aplinkoje visa ta naujoviška tech- 
ninė infrastruktūra man išvis nieko nedavė. Atsidusau, 
nevilties apimta mano širdis ėmė baugščiai daužytis. Tai 
truko neilgai — ryžtingai atsispyriau pagundai pasiduoti 
silpnumui. Politikas iš duotybės pasiima geriausia. Arba 
iš neduotybės, kaip šiuo atveju. Jei taip, tada būtų galima 
truputį išeiti į lauką ir kol kas patyrinėti naująją vokiečių 
tautą. 

Sustojau prie durų ir apsidairiau. Priešais mane plytėjo 
parkelis, jo lapuočiai buvo jau nusidažę ryškiomis rudens 
spalvomis. Kairėje ir dešinėje stovėjo namai. Mano žvilgs- 
nis užkliuvo už išprotėjusios moters, parkelio pakraštyje 
ji vedžiojo šunį ir taikėsi surinkti, ką jis buvo palikęs. Pa- 
svarsčiau, ar ji jau sterilizuota, ir priėjau prie išvados, kad 
toji moteriškė, šiaip ar taip, per menka kaip Vokietijos re- 
prezentantė, tad pasirinkau kitą kryptį ir ilgai negalvoda- 
mas patraukiau į kairę. 

Ant sienos kabojo cigarečių automatas, matyt, aprūpi- 
nantis tuos rūkalius, kurie dalijosi automobilių aikštele su 

žiurkėmis. Praėjau pro jį ir pro kelis žmones. Mano uni- 
forma, matyt, niekam nekliuvo, tikriausiai todėl, kad tokie 
dalykai čia buvo ne naujiena. Sutikau porą vyrų su dau- 
gmaž neblogai imituotomis vermachto uniformomis, gai- 
lestingąją seselę ir du gydytojus. Tie kostiumuoti žmonės 
buvo man į naudą; jie kur kas mažiau domėjosi manimi 
kaip tada, kai buvau išleistas iš kalėjimo ir tiesiog perse- 
kiojamas savo šalininkų. Tąsyk juos tikrąja žodžio prasme 
reikėjo apgaudinėti tam tikrais manevrais, kad netrukdytų 
bent kiek padirbėti fotografams. O dabar, šioje specifinėje 
aplinkoje, man teko būti pačiu savimi ir vis dėlto inkogni- 
to — ideali padėtis stebėti žmones. Juk daugelis jų fiurerio 
akivaizdoje elgiasi ne visai natūraliai. Aš visuomet sakau: 
„Nesivaržykite!“, bet, aišku, tie mažieji Žmoneliai neklauso. 
Miuncheno laikais jie tiesiog kaip pamišę lipo prie manęs. 
Čia man to nereikėjo. Norėjau matyti tikrus, natūralius vo- 
kiečius, berlyniečius. 

Po kelių minučių priėjau statybvietę. Vyrai su šalmais 
slankiojo aplink, iš esmės panašiai kaip alkaniausiais 
mano laikais Vienoje, kai triūsiau statybose, kad užsi- 
dirbčiau kasdienės duonos kąsnį. Smalsiai žvalgiausi pro 
tvorą tikėdamasis pamatyti, kaip akyse auga namai, bet 
technika, matyt, nebuvo pernelyg pažengusi. Viršutinia- 
me aukšte dešimtininkas kaip tik ūdijo vieną vyruką, ga- 
limas daiktas, studentą, būsimąjį architektą, jauną vilčių 
teikiantį žmogų, koks kadaise buvau aš. Ir šis žmogus tu- 
rėjo paklusti nuogai prievartai, negailestingas statybų pa- 
saulis šiandien buvo toks pat kaip kadaise. Tas jaunuolis 
galėjo būti susipažinęs su kalbos mokslu ir natūrtilosofi- 
ja, bet cemento ir plieno pasaulyje tai nieko nereiškė. Kita 
vertus, tebeegzistavo ta brutali, paprasta masė, ir man te- 

reikėjo ją pažadinti. Kraujo kokybė, rodos, taip pat buvo 
tinkama. 

Toliau lėtai pėdindamas pro šalį tyrinėjau priešpriešiais 
einančių žmonių veidus. Iš esmės ne kažin kas buvo pa- 
sikeitę. Mano valdymo metais taikytos priemonės, matyt, 
pasiteisino, nors ir nebebuvo toliau taikomos. Pirmiausia 
krito į akis, kad beveik nebegalėjai atskirti mišrūnų. Ma- 
čiau ganėtinai didelę rytų įtaką, bekartojančius slaviškus 
elementus, tačiau Berlyne visada to nestigo. Naujiena buvo 
gan gausus turkiškasis-arabiškasis elementas: moterys su 
skaromis, seni turkai su švarkais ir plačiomis kepurėmis. 
Vis dėlto galėjau spėti, kad kraujomaišos išvengti pavyko. 
Mano matyti turkai buvo kaip turkai, negalėjau konsta- 
tuoti, kad jų kraujas pagerintas arijų Krauju, nors turkams, 
aišku, tai turėjo be galo rūpėti. Tik nesupratau, kodėl tiek 
daug jų trinasi gatvėse. Ir dar tokiu dienos metu. Tai nepa- 
nėšėjo į importuotą patarnaujantį personalą, neatrodė, kad 
turkai kur nors skubėtų. Jų eigastyje greičiau buvo justi 
tam tikras lėtumas. 

Iš susimąstymo mane pažadino skambutis, toks mo- 
kyklose paprastai paskelbia pamokos ar pamokų pabaigą. 
Apsidairiau — netoliese iš tiesų stovėjo mokykla. Paspar- 
tinau žingsnį ir atsisėdau ant laisvo suolo priešais ją. Gal 
bus pertrauka ar pasitaikys kita proga pamatyti daugiau 
jaunimo. Išties į lauką pabiro nemažas vaikų būrys, nors 
tiksliau nustatyti mokyklos pobūdį niekaip negalėjau. Pa- 
mačiau kelis vaikinukus, rodos, toje mokykloje nebuvo 
jų amžiaus mergaičių. Tos, kurios išėjo į lauką, buvo arba 
pradinukių amžiaus, arba jau galinčios gimdyti. Ko gero, 
mokslas buvo radęs būdą, kaip išvengti gluminančių bren- 


dimo metų ir pirmiausia merginas katapultuoti į vaisingą 

amžių. Šis sumanymas iš esmės buvo suprantamas, juk il- 
gametis grūdinimas reikalingas tik būsimam vyrui. Šiuo 
atžvilgiu taip elgėsi ir antikinės Graikijos spartiečiai. Tatai 
buvo matyti ir iš jaunųjų moteriškių aprangos - ši itin pa- 
brėžė kūno linijas ir puikiausiai išreiškė siekį susirasti par- 
tnerį ir sukurti šeimą. Tiesa, reta iš tų moterų buvo vokietė, 
ir šitai vėlei stebino. Taip pat atrodė, kad toje mokykloje 
mokosi turkų vaikai. Jau iš kelių kalbos nuotrupų susida- 
riau stulbinantį, pasakyčiau, net džiuginantį vaizdą. 

Savo akimis įsitikinau, kad mano principai tų turkų mo- 
kinių atžvilgiu buvo neabejotinai pripažinti kaip teisingi ir 
paversti direktyvomis. Jaunieji turkai aiškiai buvo mokomi 
tik pačių kalbos pagrindų. Negirdėjau jų kalbant teisingos 
struktūros sakiniais, ta šnekta greičiau panėšėjo į užtvarą 
iš spygliuotos vielos, išdraskytą mentalinių granatų kaip 
Somės mūšių laukai. Šių kalbos likučių, ko gero, ganėjo 
šiokiam tokiam susikalbėjimui, bet ne organizuotam pasi- 
priešinimui. Aiškiai trūkstant žodžių, daugelis frazių buvo 
papildomos plačiais gestais, verčiamasi tikra ženklų kalba, 
kokią pats būčiau sukūręs ir įdiegęs - konkrečiai Ukraino- 
je, užkariautosios Rusijos srityje, nors, aišku, ji būtų lygiai 
taip pat būtų tikusi ir bet kuriai kitai valdinių grupei. Tam, 
rodos, buvo taikoma dar viena techninė priemonė, kurios 
aš, aiškų, negalėjau numatyti: turkų mokiniams, matyt, 
buvo įsakyta užsikimšti ausis kaištukais, kad negautų ne- 
reikalingos papildomos informacijos arba sudėtinių moks- 
lo dalių. Principas buvo aiškus ir veikė gal net per gerai — 
kai kurie iš tų panėšinčių į mokinius žmogystų dėbčiojo 
tokiu tuščiu, beveik be jokio turinio žvilgsniu, kad sunkiai 
įsivaizdavau, kokią visuomenei naudingą veiklą jie galėtų 
atlikti ateityje. Bent jau gatvių, kaip nustačiau greitai apsi- 
dairęs, nei jie, nei kas nors kitas nešlavė. 

Kai abiejų rasių mokiniai išvydo mane, kai kurių veidai 
džiugiai nušvito. Buvo visiškai aišku, kad vokiečių kilmės 
mokiniai, matyt, pažinojo mane iš istorijos pamokų, o tur- 
kų kilmės - iš televizijos aparato programų. Bet įvyko tai, 
kas turėjo įvykti. Vėl buvau neteisingai identifikuotas kaip 
„kitas ponas Štrombergas iš svičo“, turėjau duoti kelis au- 
tografus, leistis fotografuojamas ir su vienais, ir su kitais. 
Kilo nemaža sumaištis, kuriam laikui praradau orientaci- 
ją ir vos nesusidariau absurdiško įspūdžio, kad vokietukų 
kalba virto tokiu pat jovalu kaip ir anųjų. Kai akies krašte- 
liu pamačiau dar vieną pamišusią moterį, tiesiog pedan- 
tiškai renkančią savo šuns ekskrementus, pamaniau, kad 
pats laikas vėl užsidaryti savo ramiame ir nuo visko atskir- 
tame kabinete. 

Gal dešimtį minučių vėl pasėdėjau prie rašomojo stalo 
stebėdamas, kaip rūkaliai keičiasi vieta su Žiurkėmis, o 
tada atsidarė durys ir įėjo kažkokia ypata, galimas daiktas, 
neseniai išaugusi iš neaiškaus amžiaus mokinių grupės. 
Tiesa, ji buvo pabrėžtinai ryškiai apsirengusi, ilgais tam- 
siais plaukais, perskirtais tiesiu sklastymu. Aš esu didis 
juodos spalvos mėgėjas ir žinau, kad SS vyrai su tokiomis 
uniformomis visuomet atrodė šauniai. Bet ta jauna moteris 
buvo beveik bauginamai išblyškusi, tai itin rėžė akį, nes ir 
jos lūpų dažai buvo pabrėžtinai tamsūs, beveik mėlyni. 

— Viešpatie, - pasakiau pašokdamas, - jūs prastai jaučia- 
tės? Jums šalta? Tuojau pat atsisėskite. 

Ji ramiai žiūrėjo į mane žiaumodama kramtomąją 
gumą, paskui išsitraukė už virvyčių du kaiščius iš ausų ir 
sumurmėjo: 

— Hm. 

Ėmiau abejoti turkų kaiščių teorija. Jaunosios moteriš- 
kės išvaizdoje nebuvo nieko azijietiško, tad tais kaiščiais 

ateityje, matyt, reikėjo pasidomėti. Regis, moteriškei visai 
nebuvo šalta, šiaip ar taip, ji nusimetė nuo pečių savo juodą 
kuprinę ir nusivilko juodą rudeninį paltą. Po juo vilkėjo 
įprastais drabužiais, tiktai kad jie visi buvo juodos spalvos. 

— Na, - tarė ji, praleidusi pro ausis mano klausimą, - tai 
jūs, musėt, tasai ponas Hitleris? 

Ir padavė man ranką. 

Paspaudžiau ją, atsisėdau ir šaltokai paklausiau: 

— O kas jūs? 

— Vera Kromajer, - atsakė ji. — Vo čia tai kietai. Ar galėč 
iškart pasidomaut? Tai messed ektinę? 

— Prašau? 

— Na tai, ką dara de Niras. Ir Pačinas. Messed ektinę. Kai 
būni visai pasnėrįs vaidmenin. 

— Matote, panele Kromajer, - atsakiau aš tvirtai ir pa- 
kilau, - nelabai suprantu, apie ką kalbate, bet svarbiausia, 
kad žinote, apie ką kalbu aš, ir todėl... 

— Teisybį sakot. - Panelė Kromajer dviem pirštais išsi- 
ėmė iš burnos kramtomąją gumą. — Ar čia kur nors nėr 
šiūkšlėnes? Mat jų vis pamiršta pastatyt. — Ji apsidairė, 
tarusi „moment“ atsistojo, vėl įsikišo kramtomąją gumą į 
burną ir dingo. Aš šiek tiek pastovėjau vidury kambario 
be reikalo. Paskui vėl atsisėdau. Netrukus panelė grįžo su 
tuščia šiukšline rankoje. Pastatė ją, vėl išsiėmė iš burnos 
kramtomąją gumą ir patenkinta įmetė į dėžę. 

— Dabar, - tarė ji, - tvarka. - Tada vėl kreipėsi į mane: — 
Ojūs, meister, da vaidinot? 

Aš atsidusau. Ji irgi. Matyt, viską reikėjo pradėti nuo 
pradžių. 

— Visų pirma, - pasakiau, - reikia sakyti ne „meister“, o 
„fiureri“. Ar „mano fiureri“, jeigu norite. Ir norėčiau, kad 
ateidama sveikintumėtės padoriai! 

— Sveikinčiaus? 

— Ne taip, vokiškai! Iškėlusi dešinę ranką. 

Jos veidas supratingai nušvito, nes ji staiga pašoko ant 
kojų ir išpoškino: 

- Aš taip ir maniau. Taip ir yr! Čia messed ektinę! Ar man 
jau dabar pasisveikint? 

Pritariamai linktelėjau. Ji išbėgo pro duris, uždarė jas, 
pasibeldė, man pasakius „prašau“, įėjo, išmetė dešinę ran- 
ką statmenai į viršų ir suriko: 

— Labryt! Mana fiūreri! - paskui dar pridūrė: - Ar reik 
taip rėkt? Mačiau vienam filmi, kad taip dare, - tada išsigan- 
dusi nutilo ir suriko: - AR REIK VISADU RĖKT? AR PRIE 
HITLERIA VISI VISADU RĖKE? - Moteriškė pasižiūrėjo į 
man ir vėl susirūpinusiu, bet įprastiniu balsu paklausė: - Ir 
vėl būva negerai? Prašom atleist! Ar dabar jūs imsta kitų? 

— Ne, - atsakiau, kad ją nuraminčiau, — viskas gerai. Iš 
jokio tautiečio nereikalauju tobulo elgesio. Aš tik noriu, 
kad jis darytų geriausia, ką sugeba, kiekvienas savo vieto- 
je. Ir jūs, manding, tikrai esate kelyje į tai. Tik būkit maloni: 
daugiau nešaukit! 

— Klausau, mana fiūreri! - pasakė ji ir paskui pridūrė: — 
Ar šytaip gerai? 

— Labai gerai, - pagyriau aš. - Ir, tiesa, ranką reikia tru- 
putį atkišti į priekį. Juk čia ne kaimo mokykla! 

— Klausau, mana fiūreri! Ir ką mes dabar darysma? 

— Visų pirma, —- pasakiau aš, - parodykite man, kaip 
naudotis šiuo televizijos aparatu. Paskui pašalinkit nuo 
stalo savąjį. Jums čia mokama ne už spoksojimą į jį. Paskui 
mums reikės žmoniškos rašomosios mašinėlės. Bet kokia 
netinka, mums reikia su 4 milimetrų antikvos šriftu, ir vis- 
kas, ką man rašysite, kad būtų su vieno centimetro tarpu 
tarp eilučių. Antraip man reikės skaitymo akinių. 

— Su mašinėli aš nemoku, - pasakė ji, - moku tik su kom- 
pu. Be ja nieka nebus. Ale kompi yra visokia dydžia šriftu, 
kokiu jums tik reik. Ir aš galiu įjungt jūsų kompų. 

Ir ji supažindino mane su nuostabiausių laimėjimu 
žmonijos istorijoje: su kompiuteriu. 


M. 


1“ vis dėlto stulbinantis dalykas yra nesunaikinama 
14 arijo kūrybinė galia! Net mane, jau kadai suvokusį šį 
principą, stebina, kad jis pasitvirtina net pačiomis nepa- 
lankiausiomis aplinkybėmis. 

Aišku, jei tik leidžia klimatas. 

Anksčiau būdavau priverstas dalyvauti kvailiausiose 
diskusijose apie germanų gyvenimą miškuose žiloje seno- 
vėje ir niekada neneigiau, kad kai šalta, germanas nieko 
nedaro. Nebent kūrena krosnį. Tatai rodo norvego, švedo 
pavyzdys. Todėl nenustebau sužinojęs, kad šiais laikais 
švedui puikiai sekasi gaminti baldus. Savo sumautoje vals- 
tybėje jis juk visąlaik ieško malkų, tad nenuostabu, jei at- 
kreipia dėmesį į kokios nors kėdės ar stalo pavidalą. Paskui 
išgirdau apie vadinamąją socialinę sistemą, pagal ją mili- 
jonams veltėdžių dykai tiekiama šiluma į jų blokinius na- 
mus, ojuk tai savaime veda prie tolesnio ištižimo ir dyka- 
vimo. Ne, švedas sykiu su šveicaru rodo blogiausia, ką turi 
germanai, ir ne dėl ko kito, - į tai visada reikia atsižvelgti, — 
o dėl paprasčiausios priežasties: klimato. Kai tiktai germa- 
nas atsiduria pietuose, būtinai pabunda jo kūrybingumas, 
noras kurti, tada jis pastato Akropolį Atėnuose, Alhambrą 
Ispanijoje, piramides Egipte, visa tai žinoma, tik lengvai 

prasprūsta pro akis vien dėl to, kad yra savaime supranta- 
ma, dėl to, kad tūlas per statinius nemato arijo. Amerikoje, 
aišku, vyksta tas pats: jei ne vokiečių emigrantai, amerikie- 
tis būtų niekas; visąlaik gailėjausi, kad anąsyk vokiečiams 
nebuvo pasiūlyta atskira žemės pėda, nors mes dvidešimto 
amžiaus pradžioje Amerikai atidavėme šimtus tūkstančių 
emigrantų. Norėčiau pabrėžti: keista, kad tik nedaugelis 
jų ten tapo ūkininkais, taigi galėjo likti ir čia. Veikiausiai 
jie tikėjosi didesnėje šalyje ilgainiui gauti nuosavos žemės 
sklypą, o kol tai įvyks, aišku, teko pelnytis duoną kaip nors 
kitaip. Tada tie žmonės ėmė dairytis kokių nors profesijų, 
smulkiųjų amatininkų darbų, tapo, tarkime, batsiuviais ar 
staliais arba užsiėmė atomine fizika, viskuo kas papuola. 
Ir kai Duglas Engelbartas - jo tėvas emigravo į Vašingtoną, 
esantį įpiečiau, nei visuotinai mokoma, - taigi kai jaunasis 
Engelbartas atsitrenkė į Kaliforniją, kuri yra dar įpiečiau, 
germaniškas kraujas nuo tenykščio karščio užvirė, ir jis 
kaipmat išrado kompiuterio pelę. 

Išties pasakiška. 

Turiu pasakyti, kad aš tos kompiuterystės niekada per 
daug nevertinau. Viena ausimi buvau nugirdęs, ką sukūrė 
toksai Cuzė, rodos, kažkuri ministerija rėmė tą jo gami- 
nį, bet šis tiko nebent akiniuotiems profesoriams. Frontui 
buvo pernelyg gremėzdiškas, neįsivaizdavau, kaip Cuzė 
su tomis savo spintos dydžio smegenimis būtų bridęs per 
Pripetę. Arba su parašiutu šokęs iš lėktuvo į Kretos salą 
kartu su oro desantininkais - taigi būtų nubildėjęs žemyn 
kaip akmuo, jam būtų reikėję skirti atskirą krovininį lėk- 
tuvą, bet kam? Iš esmės jis teišrado pagerintą skaičiavimą 
mintyse, ir apie Šachtą gali sakyti ką nori, bet tai, ką gebėjo 
Cuzės aparatas, Šachtas būtų pusiausnūda suskaičiavęs per 
72 valandas, apšaudomas priešo ir tepdamasis sumuštinį. 

Todėl aš iš pradžių šiaušiausi panelės Kromajer pristumtas 
prie kompiuterio ekrano. 

— Man nereikia išmanyti šių prietaisų, —- pareiškiau, — 
sekretorė čia jūs! 

— Dėl ta dabar sėskit čia, mana fiūreri, - tada pasakė pa- 
nelė Kromajer; prisimenu, lyg tai būtų įvykę tik vakar, - ba 
paskum tik ir sakysta „padėkit man, padėkit man“, o aš 
negalėsiu dirbt sava darba. 

Tokio tono aš išvis nemėgstu, bet jos, galima sakyti, 
šiurkščios manieros man priminė anuos laikus, kai Adolfas 
Miuleris mokė mane važiuoti automobiliu. Ėmiau mokytis 
iškart po to, kai vienam mano šoferiui bevažiuojant nukri- 
to ratas. Tada Miuleris, turiu pasakyti, kalbėjo su manimi 
griežtai, tik, matyt, ne tiek jaudindamasis dėl nacionalinių 
reikalų, kiek iš baimės, kad jeigu nusisuksiu sprandą, jis 
praras užsakymą spausdinti „Vėlkischer Beobachter“. Tai 
buvo ne vairavimo mokytojas, o visų pirma verslo Žmo- 
gus. Nors gal ir neteisingai jį apkalbu, juk dabar Žinau, 
kad Miuleris, rodos, nusišovė vos tik pasibaigus karui, o 
savižudybė ir pelnas nesuderinami dalykai. Kad ir kaip 
ten būtų, andai jis mane pasisodino į savo automobilį, kad 
pamatyčiau, kaip deramai važinėtis arba, mano atveju, į ką 
atkreipti dėmesį, kai tave kas nors veža. Tai buvo be galo 
vertinga valanda, per ją iš Miulerio išmokau daugiau nei iš 
kai kurių profesorių per metų metus. Išvis noriu pabrėžti, 
kad labai mielai išklausau, ką man sako kiti, aišku, tik ne 
seni kretinai iš generalinio štabo. Važiuoti automobiliu kai 
kurie žmonės, Žinia, moka geriau už mane, bet kaip išly- 
ginti fronto liniją arba kiek priešintis, kai esi pakliuvęs į 
katilą, vis dar sprendžiu aš, o ne koks nors ponas Paulius, 
vos tik pajutęs, kad kojoms šalta. 

Kai pagalvoji! 

Tiek to, kitąkart. 

Šiaip ar taip, remdamasis įvairiais prisiminimais pa- 
reiškiau esąs pasiruošęs išklausyti panelės Kromajer aiški- 
nimų ir turiu pasakyti, kad buvo verta. Mane visų pirma 
gąsdino ta rašomoji mašinėlė. Niekada nenorėjau tapti bu- 
halteriu ar kanceliarijos žiurke ir visas savo knygas ligi tol 
diktuodavau. To betrūko, kad atsisėdęs spausdinčiau kaip 
koks silpnaprotis rašeiva iš vietos laikraštpalaikio - o tada 
pamačiau tą vokiško išradingumo stebuklą, tą stumdomą- 
ją pelę. 

Retai teišrandama genialesnių dalykų. 

Važinėji ja stalu, ir lygiai taip pat ekrane važinėja maža 
rankutė. Jei užsinori ekrane paliesti kokią nors vietą, spus- 
teli pelę, ir toji rankutė paliečia tą vietą ekrane. Viskas ėjo- 
si taip lengvai, kad likau tiesiog sužavėtas. Vis dėlto šitai 
išties gali būti tik smagus Žaidimas, jeigu įrenginys būtų 
skirtas vien kokiems nors kanceliarijos darbams palen- 
gvinti. Bet paaiškėjo, kad jis pasižymi ir kitomis stulbinan- 
čiomis savybėmis. 

Juo gali rašyti, gali per elektros tinklą užmegzti ryšį 
su kitais asmenimis ir institucijomis, jei tik jos pareiškia 
su tuo sutinkančios. Be to - kitaip nei prie telefono - prie 
to aparato nereikia visiems sėdėti, galima paprasčiausiai 
palikti savo pranešimą kitam, ir tas kitas, kai turi laiko, 
ji perskaito — visi taip daro ir žiūri kaip į kasdienį dalyką. 
O labiausiai mane nudžiugino tai, kad galima atsiversti 
laikraščius, žurnalus ir visokius kitus žinių šaltinius. Tai 
tarsi milžiniška biblioteka su neribotomis darbo valando- 
mis. Kaip man to trūkdavo! Kaip dažnai po sunkios die- 
nos, per kurią reikėdavo priimti daugybę sunkių karinių 
sprendimų, apie antrą valandą ryto dar norėdavau ką nors 
paskaitinėti! Gerasis Bormanas, aišku, darė ką galėjo, bet 

kiek knygų gali parūpinti paprastas reichsleiteris? Galiau- 
siai Vilko Irštvoje tam nebuvo nė vietos. O nuostabioji in- 
ternecu vadinama technologija gali pasiūlyti beveik viską 
bet kuriuo dienos ir nakties metu. Tai, ko trokšti, tereikia 
susirasti guglu pakrikštytame įrenginyje ir paleisti puikią- 
ja pele. Netrukus nustačiau, kad atsiduriu vis ten pat: seno- 
vės germanų žinyne vilkipedijoje - pavadinimas neabejoti- 
nai buvo sudarytas iš „enciklopedijos“ ir senovės germanų 
vikingų, neramaus kraujo tyrinėtojų, žodžio. 

Susidūręs su šiuo išskirtiniu projektu vos neapsiverkiau. 

Čia pagaliau iš tiesų niekas negalvojo vien tik apie save. 
Su tikru pasiaukojimu ir atsidavimu nesuskaičiuojama 
daugybė Žmonių vokiečių nacijos naudai buvo sudėję į v//- 
kipediją visokiausių žinių ir nereikalavo už tai nė pfenigo. 
Šitai panėšėjo į savotišką žinių žiemos pagalbos akciją, be 
to, rodė, kad ir be nacionalistinės partijos vokiečių tauta 
instinktyviai remia save. Aišku, nesavanaudiškų ekspertų 
pateiktas žinias reikėjo šiek tiek patikslinti. 

Šit aš, pavyzdžiui, smagiai perskaičiau, kad mano vi- 
cekancleris fon Papenas 1932 metais pareiškė, jog, praėjus 
dviem mėnesiams nuo mano atėjimo į valdžią, aš būsiu 
taip prispaustas prie sienos, kad net cypsiu. Bet tame pat 
internece buvo galima perskaityti, kad fon Papenas baudėsi 
tai padaryti ne po dviejų, o po trijų mėnesių arba po pu- 
santro. Be to, jis dažniau norėjo mane ne prispausti prie 
sienos, 0 užspeisti į kampą. Arba palikti be išeities. Gali- 
mas daiktas, aš turėjau būti ne prispaustas, o sutraiškytas, 
irjo tikslas, ko gero, buvo priversti mane ne cypti, o žvieg- 
ti. Galų gale neinformuotas skaitytojas, matyt, turėjo pats 
padaryti išvadą, kad fon Papenas kažkokiu būdu baudėsi 
mane spausti nuo pusantro mėnesio iki keturių, kol imsiu 
skleisti vienokius ar kitokius aukštus garsus. Tiesą sakant, 

tai stebėtinai atitiko tikruosius to apsišaukėlio stratego ke- 
tinimus. 

— Arjau tūrėt adresų? - paklausė panelė Kromajer. 

— Aš gyvenu viešbutyje, - atsakiau. 

— Ne tokį, elektroninia pašta. 

— Viską siųskite į viešbutį! 

— Taigi netūrėt, - nusprendė ji ir kažką parašė kompiute- 
riu. - Ir kakiuo vardu man jus užregistruot? 

Griežtai pažvelgiau į ją, suraukęs kaktą. 

— Kakiuo vardu, mana fiūreri? 

— Mano vardu, - atsakiau, - savaime suprantama! 

— Matyt, bus nelengvu, - pasakė ji ir kažką parašė. 

— Kokie čia gali būti sunkumai? - paklausiau aš. - O ko- 
kiu vardu savo paštą gaunat jūs? 

— Vulcania17, — ištarė ji. - Na štai - jūsų vardūs už- 
draustūs. 

— Ką jūs pasakėt? 

— Aš galiu pabandyt užklaust kitur, bet manau, kad ir 
ten tų patį atsakis. O jeigu nebus uždraustūs tai kas nors 
kytus iš jūsyškių bus ažsiėmįs. 

— Ką reiškia „užsiėmęs“, - paklausiau susinervinęs, — 
aišku, kad ir daugiau Žmonių turi tokį vardą ir pavardę. Ir 
ne vienas Žmogus yra Hansas Miuleris. Bet paštas nesako, 
kad tiktai vienas gali taip vadintis. Vardo juk negali rezer- 
vuoti! 
tokiu žvilgsniu, kokiu aš kadaise dažnai žiūrėdavau į nu- 
karšusį reicho prezidentą Hindenburgą. 

— Adresūs negal kartotis, - pasakė tvirtai, bet palengva, 
kiek bijodama, kad aš nesuprasiu jos aiškinimo. Paskui 
rašė toliau. 

— Ir kų čia turim: Adolfas Hitleris ūžimts, - pasakė ji. — 
Adolfashitleris krūvaj irgi, Adolfas su brūkšneliu apačiaj vėl. 

— Kodėl apačioj? Ir su kokiu brūkšneliu? —- bandžiau aiš- 
kintis, — jei jau pabraukti, tai kaip reikiant! 

Bet panelė Kromajer jau rašė toliau. 

— Tas pats su Ahitleris ir su A.Hitleris, - pranešė ji toliau 
maigydama klavišus. — Vien Hitleris ir vien Adolfas irgi. 

— Tada reikia adresą susigrąžinti, - pareikalavau aš. 

— Nieka negalim susgrųžint, - atsakė ji susinervinusi. 

— Bormanas būtų galėjęs! Antraip nebūtume gavę namų 
ant Oberzalcbergo kalno. Manot, pirmiau ten niekas negy- 
veno? Aišku, kad gyveno, bet Bormanas žinojo, ką daryti... 

— Gal norit, kad Bormanas rūpintųs jūsų adresu? — pa- 
klausė panelė Kromajer išsigandusi ir truputį įsižeidusi. 

— Deja, šiuo metu jis nepasiekiamas, - pripažinau aš ir 
norėdamas pakelti jos kovinę dvasią pridūriau: — Esu ti- 
kras, kad jūs darote ką galite. 

— Tada dyrbu toliau, jeigu jums tynka, - pasakė ji, - kadu 
jūs gimįs? 

— 1889 metų balandžio dvidešimtą. 

— Hitleris89 užimta, Hitleris204 — ne, su jūsų pavarde toli 
nenuvažiuosma. 

— Koks įžūlumas! - pasipiktinau aš. 

— O jeigu prisiimtumėt kitų vardų? Aš juk irgi ne Vul- 
cania17. 

— Betgi tai siaubinga! Aš juk ne koks nors juokdarys! 

— Su internetu taip jau yr. Kas pirmesnys, tas geresnys. 
Jūs galiet pasirinkt ir kokį nors simbolinį vardų. 

— Pseudonimą? 

— Nu taip. 

— Tada... rašykit „vilkas“, - nenorom sutikau. 

— Tik „vilkas“? Takis vardus tikrai jau yr. Jis per daug 
paprastus. 

— Tada tegul bus vilko... irštva! 

Ji parašė. 

- Jau yra. Galėtumėt būt vilkoirštva6. 

— Aš juk nesu vilkoirštva6! 

— Palaukit, ką mes dar tūrem - kaip tynais sakėt: Ober- 
zelcbachas. 

— Bergas! Oberzalcbergas! 

Ji parašė, paskui tarė: 

— O varge. Jūs, musiau, nenorėsta būt ir Oberzalcbergas6, 
taip? — ir nelaukdama atsakymo kalbėjo toliau: - Bandau 
reichokanceliarija. Jums tiktų. Ir... gali būti reichokanceliarija1. 

— Ne reicho kanceliarija, - paprieštaravau, - o naujoji rei- 
cho kanceliarija, - šitai man bent jau patiko. 

Ji parašė. 

— Puiku, - tarė, - takis tinka. 

Trumpą akimirksnį, matyt, atrodžiau bent kiek nuka- 
binęs nosį, nes ji nusprendė pasakyti guodžiamu, tiesiog 
motinišku tonu: 

— Nebūkit gi toks! Laiškus gausta adresu naujojireicho- 
kanceliarija. Visai neblogs! - Ji nutilo, papurtė galvą ir pri- 
dūrė: - Jeigu galiu pasakyt, jūs vaidinat fantastiškai! Be 
galo įtikimai! Saugojuos, kad nepamanyč, jog iš tiesų ka- 
dais gyvenot... 

Akimirką, jai toliau kažką rašant į kompiuterį, nė vienas 
iš mūsų nieko nekalbėjo. 

— O kas visa tai kontroliuoja? —- paklausiau po kurio lai- 
ko. — Juk reicho propagandos ministerijos nebėra. 

— Niekas, - atsakė ji. Paskui atsargiai pasiteiravo: — Bet 
jūs-—jūs tai žynat? Tik vaidynat, kad ne? Na, kad man reikėt 
jums viską aiškyt, lyg jus kas nors būt tik vakar atitirpdįs. 

— Aš neturiu jums duoti ataskaitos, — ištariau griežtė- 
liau, negu norėjau, - atsakykit į mano klausimą! 

— Nee, - išlemeno ji ir atsiduso, — visa tai vyksta beveik 
laisvai. Juk čia ne Kinija. Jie tynais tai turi cenzūrų! 

— Ačiū už informaciją, - pasakiau aš. 


Midi. 


gausi kad nemačiau, kaip nugalėtojai po karo 
JAB dalijosi reichą. Jeigu būčiau matęs, nuo to vaizdo man 
būtų tiesiog plyšusi širdis. Kita vertus, šalies būklė buvo 
tokia, jog kąsnis neatrodė riebus. Juolab, kaip rodo do- 
kumentai, kad išvis nelabai buvo ko dėti į burną. Pasak 
jų, 1946 metų Žiema buvusi labai prasta. Jei geriau įsigili- 
nu, nematau čia nieko blogo, mat pagal Spartos auklėjimo 
idealą didžiuliai sunkumai išugdo stiprius vaikus ir tau- 
tas, ir bado Žiema, negailestingai išdeginusi žymę tautos 
atmintyje, pasirūpins, kad prieš pralaimėdama kitą pasau- 
linį karą Vokietija pagalvotų apie padarinius. 

Jeigu tikėtum demokratiniais istorijos autoriais, man 
pasitraukus iš aktyvios politikos 1945 metų balandžio pa- 
baigoje, buvo šiaip taip įstengta dar savaitę priešintis. Apie 
tai nėra ko diskutuoti. Denicui atšaukus vilkolakių pasi- 
priešinimą, brangiai pastatytos Bormano slėptuvės išvis 
liko nepanaudotos pagal. paskirtį. Atseit tegu rusas savo 
tautų upėmis užlieja Berlyną, kad ir kiek Žmonių gyvybių 
tai kainuotų; visada gali to tikėtis. Turiu pripažinti, kad 
ganėtinai piktdžiugiškai rausiausi archyvuose tikėdama- 


sis aptikti, kokie netikėtumai laukė užrietusių nosis ame- 

rikiečių — ir, didžiam savo nusivylimui, turiu pasakyti, kad 
nieko neradau. 

Tragedija! 

Vėlei pasitvirtino tai, ką aš rašiau dar 1924 metais - kad 
baigiantis karui fronte pasiaukojamai žūsta vertingiausi 
tautos elementai ir išlieka tik vidutinybės, menkavertis 
brokas, kuris paskui, žinoma, gailisi savęs ar absurdiškai 
manosi esąs pernelyg vertingas rizikuoti savo kailiu ir 
skersti priešą pogrindyje. 

Taip pat pripažįstu, kad pasižymėjau šią savo svarstymų 
vietą. Įdomu, kad kai kurie dalykai po tam tikro laiko at- 
rodo naujai. Nors žinojau, kad pirmiausia žūva geriausioji 
tautos dalis, stebina, kaip galėjau tikėtis, jog šiame kare bus 
kitaip. Ir aš sąžiningai užsirašiau: „Kitame kare - menka- 

verčiai pirma!“ Paskui, pagalvojęs, kad pirminė menkaver- 
čių ofenzyva, ko gero, gali neduoti norimo rezultato, įra- 
šą „menkaverčiai pirma“, pataisiau į „pirma geriausieji, o 
paskui juos reikia pakeisti vidutiniokais ir menkaverčiais“ 
ir dar pridūriau „taip pat įmaišyti gan gerų ir labai gerų“. 
Paskui vėl viską perbraukiau ir parašiau „geriau paskirs- 
tyti gerus, vidutinius ir menkaverčius!“ ir atidėjau reikalo 
sprendimą. Priešingai, nei mano siaurapročiai, fiureriui ne 
visada būtina Žinoti teisingą atsakymą - fiureris turi jį pa- 
teikti reikiamu metu, šiuo atveju, būsimo karo pradžioje. 
Tolesnė įvykių eiga po niekingos negabiojo Denico ka- 
pituliacijos nustebino tik iš dalies. Sąjungininkai iš tiesų 
susipyko dėl grobio, kaip ir buvau numatęs, - deja, jie vis 
dėlto nepamiršo jo pasidalyti. Rusas gavo dalį Lenkijos ir 
už tai kilniaširdiškai padovanojo Sileziją, Austrija, vado- 
vaujama kelių demokratų, spruko į neutralitetą. Likusio- 
je Vokietijoje, surengus kažką panašaus į rinkimus, buvo 

įdiegtas daugiau ar mažiau užmaskuotas marionetinis re- 
žimas, vadovaujamas tokių figūrų kaip buvęs katorginin- 
kas Adenaueris ir Honekeris, riebus ekonomikos pranašas 
Erhardas arba - tai irgi nebuvo didelis netikėtumas - Ky- 
zingeris, vienas iš tų šimtų tūkstančių gudručių, dar 1933 
metais paskubom įstojusių į partiją. Prisipažinsiu, pajutau 
tam tikrą pasitenkinimą skaitydamas, kad tokiems per- 
ėjūnams įstoti į partiją paskutinę akimirką buvo pragaiš- 
tinga. 

Nugalėtojų valdžia, aišku, įvykdė savo senąjį planą 
įskiepyti tautai perdėtą federalizmą, kad viduje būtų nuo- 
lat vaidomasi. Atsirado daug vadinamųjų federalinių že- 
mių, jų valdžia, Žinia, tuoj ėmė visur kaišioti savo trigrašį 
ir kritikuoti visus perdėm nepajėgaus parlamento nutari- 
mus. Šitai beprasmiškiausiai ir ilgiausiai darė įtaką kaip tik 
mano mylimai Bavarijai. Ten, kur kadaise padėjau kertinį 
savo judėjimo akmenį, dabar buvo garbinami kvailiausi 
savo galiomis besipuikuojantys tipai, paperkami ir taria- 
mai dievobaimingi, mėginantys dangstyti savo ydas dide- 
lių bokalų kilnojimu ir gėrynėmis, tie, kuriems protarpiais 
apsilankyti viešnamyje tebėra garbės reikalas. 

Šalies šiaurėje tuo tarpu įsišaknijo socialdemokratija, 
savo valdomas žemes ji pavertė milžiniška socialdemokra- 
tų tėvonija ir tam švaistė tautos turtą kur pakliuvo. Visos 
kitos tos respublikos figūros, manding, buvo nereikšmin- 
gos, tiesiog eiliniai parlamento plepiai; prasčiausi egzem- 
plioriai, kaip ir po Pirmojo pasaulinio karo, buvo su di- 
džiausia skuba pakviesti į kanclerius. Matyt, keisčiausiu 
likimo pokštu laikytina tai, kad vadinamasis susivieniji- 
mas atsidūrė plačiame gremėzdiškiausio ir tešliškiausio iš 


tų dvasinių mikrobų skreite. 

Vėliau paaiškėjo, kad tariamasis suvienijimas buvo ne 
kas kita kaip vienas iš nedaugelio pirmarūšių propagan- 
dinių tos respublikos melų, juk tikrajam susivienijimui 
trūko ganėtinai svarbių sudėtinių dalių, tokių kaip Len- 
kijai atiduoti Sudetai, Elzasas ir Lotaringija arba Austrija. 
Vaidinančių valdančiuosius veikėjų menkumą rodo vien 
tai, kad jie tesugebėjo iš anuomet nusistekenusių rusų išsi- 
vilioti kelis visiškai nugyventus kilometrus, o amžiniems 
priešams prancūzams atidavė klestintį regioną, nors šis ša- 
liai būtų tikrai pravertęs. 

Bet kuo didesnis melas, tuo noriau juo tikima, - už he- 
rojiškąjį „suvienijimą“ tasai kanclerio vietą užtūpęs tipas 
galėjo valdyti šalį šešiolika metų, ketveriais ilgiau net už 
mane. Neįsivaizduojama. O juk panėšėjo į Geringą, prari- 
jus; centnerį barbitalio. Jau pats jo vaizdas buvo slegiantis. 
Aš penkiolika metų kūriau galingiausios partijos įvaizdį, 
o dabar perskaičiau, kad šią šalį taip pat sėkmingai galima 
valdyti ir su megztiniu. Ir apsidžiaugiau, kad Gebelsas to 
nebesužinojo. Vargšas būtų įkaitęs iki baltumo ir vartęsis 
karste, kol iš jo išrūkęs pro gimtąją vokiečių žemę. 

O amžinas priešas prancūzas ilgainiui virto artimiau- 
siu mūsų draugu. Šalis valdantys pajacai kiekviena proga 
puola viens kitam ant kaklo ir saikstosi daugiau niekada 
nesikivirčysiantys kaip tikri vyrai. Šį tvirtą siekį įkūnijo 
Europos Sąjunga, panaši į kartais susimetančių neapsi- 
plunksnavusių mokinukų gaują. Ta gauja daugiausia lai- 
ko aiškinosi, kas turi būti vadas ir kiek kas turi atsinešti 
saldumynų. Rytinė kontinento dalis tuo tarpu bandė mėg- 
džioti vakarines dalis, tiesa, šiek tiek kitaip: čia išvis niekas 
nesikivirčijo, nes turėjo vienui vienintelį tikslą atsikratyti 
bolševikinės praeities. Skaitant tokius dalykus man darėsi 

taip bloga, kad nesyk maniau apsivemsiąs. Vis dėlto vėliau 
tai praėjo. 

Vakarai galėjo užsiimti tokiais vaikiškais ginčais todėl, 
kad ten svarbesniais dalykais rūpinosi be perstogės vieš- 
pataujanti Amerikos finansinė žydija. Iš vokiečių tautos 
likučių ji buvo užsitikrinusi su viskuo sutinkančio šturm- 
banfiurerio Vernerio fon Brauno paslaugas. Aš jau seniai 
buvau įtaręs jį oportunizmu; kaip ir reikėjo tikėtis, tipelis 
kaipmat sutiko mūsiškėje Fau-2 gamyboje įgytas Žinias 
parduoti tam, kas daugiausiai moka. Jo raketos ne tik leido 
įgyti amerikiečiams pasaulinį naikinamąjį ginklą ir užti- 
krino jų viešpatavimą pasaulyje - keista, šitai per keturias- 
dešimt penkerius metus sužlugdė bolševikinį-žydiškąjį 
Rytų modelį. Turiu prisipažinti, kad iš pradžių mane tai 
labai sutrikdė. 

Kas čia per fokusas ? 

Nuo kada žydas žlugdo žydą? 

Šią mįslę reikėjo įminti pirmiausia. Aišku viena: pašali- 
nus bolševikinę valdymo sistemą, marionetiniam Vokieti- 
jos režimui buvo įteikta taikos sutartis ir nepriklausomybė. 
Apie tikrąją nepriklausomybę, neturint raketinių ginklų, 
aišku, negalėjo būti nė kalbos. Tačiau visų spalvų vyriau- 
sybės stengėsi ne solidžiai apsiginkluoti, o kuo labiau susi- 
saistyti europinės prekybos saitais, ir tai itin supaprastino 
užsienio politiką, dešimtimis taisyklių iš esmės buvo nu- 
matyta, ką daryti, taigi į kanclerio vietą galėjai sodinti ir 
penkiametį. 

Vienintelė viešpataujanti ideologija tapo visiškai nevar- 
žomas tos vaikiškos sąjungos plėtimasis, jis privedė prie to, 
kad joje atsidūrė faktiškai visi, net menkiausiai išsivysčiu- 
sių Europos pašalių gyventojai. Narystė joje jau nelabai ką 
reiškė. Kas toje sąjungoje norėjo gauti privilegijų, turėjo jos 

viduje įkurti naują sąjungą. Tokių pastangų, kaip reikėjo 
tikėtis, būta ir čia, stipresnieji jau ketino susiburti į atskirą 
klubą arba išnešdinti silpniausiuosius, ir pirmykštę sąjun- 
gą tai, suprantama, būtų privedę prie absurdo. 

Išties sukrečianti atrodė Vokietijos dabartis. Šalį valdė 
nerangi moteris, skleidžianti amžiną gluosnio svyruoklio 
aurą, diskredituojanti save jau vien tuo, kad trisdešimt 
šešerius metus išbuvo bolševikiniame Rytų košmare ir 
niekuo neišsidavė, kad jai ten kas nors nepatinka. Ji susi- 
metė su Bavarijos girtuokliais, mano manymu, niekinga 
nacionalsocializmo kopija, ir tie, užuot diegę nacionalines 
pažiūras, apkarstė pusžalius, kvazisocialius elementus pa- 
senusiais ultramontanistiniais centristų paklusnumo Va- 
tikanui dzinguliukais. Kiti propagandos plyšiai buvo už- 
kamšyti kalnų šauliais ir pučiamųjų kapelomis, tai atrodė 
taip menka, kad šią melagingą šutvę norėjosi tiktai tvatyti, 
daugiau nieko. 

O kai šito neužteko daugumai sudaryti, toji Rytų mo- 
terėlė pasitelkė dar vieną grupę, sudarytą iš sutrikusių ir 
neturinčių orientacijos jauniklių, kurios talismanas buvo 
visais atžvilgiais savo postui netinkamas užsienio reikalų 
ministras. Šiuos jauniklių partijos narius vienijo tai, kad 
netikrumas ir nepatyrimas sulig kiekvienu judesiu tryško 
iš visų jų porų. Tokiems bailiams niekas pasaulyje nebū- 
tų patikėjęs net smeigtukų dėžutės, jeigu būtų turėjęs nors 
menkiausią alternatyvą. Bet jos nebuvo. 

Nuo demokratijos vaizdo man akyse tvenkėsi ašaros. 
Vis prisimindavau Otą Velsą ar Paulių Liobę - tai buvo 
benamiai tipai, šunsnukiai, kas teisybė, tai teisybė, bet iki 
tam tikros ribos. Šiandienės Vokietijos socialdemokratijai 
vadovavo įkyriai liulantis pudingas ir romi nupenėta viš- 
ta. Kas savo viltis siejo su dar kairesniais, galėjo išvis nie- 

ko nesitikėti. Tarp pastarųjų nebuvo nė vieno sugebančio 
sutrupinti alaus bokalą į politinio priešininko kiaušą, šios 
kiaulidės vadas, be to, labiau jaudinosi dėl savo sportinio 
automobilio lako nei dėl savo šalininkų bėdų. 

Vienintelis šviesos spindulys tame demokratiniame 
jovale buvo keista partija, vadinanti save žaliaisiais. Aiš- 
ku, ji irgi nestokojo visiškai ne šio pasaulio pacifistinių 
minkštagalvių, bet netgi mūsų judėjimas 1934 metais turė- 
jo atstumti saviškius, SA vyrus, tai buvo netinkamas, bet 
reikalingas veiksmas, jis mums tikrai nepelnė šlovės, ir su 
tuo Remu andai tik susiteršėme. Tai štai, kuo man šie ža- 
lieji bent kiek patiko: ogi tuo, kad jie turėjo pagrindą, apie 
kurį nacionalsocialistai anuomet negalėjo žinoti, juolab juo 
remtis. Didžiulė pokario industrializacija ir motorizaci- 
ja padarė Vokietijos kraštui, orui, žemei, žmonėms daug 
nuostolių. Ir žalieji atsidavė Vokietijos aplinkos apsaugai, 
neišskiriant mano pamiltojo Bavarijos kalnų pasaulio, kur, 
aišku, buvo nukentėjęs ir vokiečių miškas. Be abejo, stoti 
prieš pasakiškų galimybių atominę energiją yra nesąmonė, 
dar labiau apgailėtina, kad dėl kelių incidentų Japonijoje 
beveik visos partijos nusprendė jos atsižadėti — ir per tai 
neteko galimybės apsirūpinti skaldomąja medžiaga, tinka- 
ma ginkluotei. Kariniu požiūriu šis kraštas ir šiaip buvo 
visiškai apleistas. 

Visi tie politiniai nevykėliai per kelis dešimtmečius taip 
nustekeno ir nusmukdė geriausią pasaulyje armiją, kad 
visus juos reikėtų pastatyti prie sienos. Aš, aišku, nuolat 
kartodavau, kad Rytų niekada nereikia galutinai pribaigti, 
kad visąlaik turi išlikti šioks toks konfliktas, kad sveikai 
tautai kas dvidešimt penkeri metai reikia karo kraujui at- 
naujinti. Vis dėlto misija Afganistane nebuvo grūdinan- 
tis kariuomenę nuolatinis konfliktas, ji kėlė juoką. Men- 

ką aukų skaičių, kaip iškart pamaniau, lėmė ne didžiulis 
techninis pranašumas, o tai, kad į Afganistaną buvo išsiųs- 
ta tik saujelė vyrų. Galėjai iš pirmo žvilgsnio matyti, kad 
kariniu požiūriu tai itin abejotinas žingsnis: siunčiamų 
dalinių skaičius buvo puikiai apskaičiuotas parlamentine 
maniera - ne tam, kad pasiektų tikslą, o kad nesukeltų nei 
gyventojų, nei „sąjungos draugų“ nepasitenkinimo. Kaip 
ir reikėjo tikėtis, nebuvo pasiekta nei viena, nei kita. Šitai 
davė vienintelį rezultatą: faktiškai nebuvo nė vienos did- 
vyriškos mirties, šlovingiausios kareivio gyvenimo baig- 
ties. Gedulingos mišios buvo aukojamos tada, kai reikėjo 
kelti džiaugsmo šventes, o vokiečių tautai ėmė atrodyti vi- 
siškai įprasta, kad kareiviai visutėliai grįžta iš fronto, gal 
nė nesužeisti! 

Išties džiugino viena: žydų Vokietijoje per tuos šešias- 
dešimt metų nuolatos mažėjo. Dabar jų buvo maždaug 100 
000, lygiai penktadalis, palyginti su 1933 metais - ir dėl 
to niekas pernelyg neapgailestavo, tai atrodė logiška, nors 
nebūtinai tikėtina. Sklindant gausiems klykavimams dėl 
vokiečių miško nykimo, galėjai tikėtis ir noro „atželdinti“ 
semitus. Vis dėlto, mano žiniomis, nebuvo jokių naujaku- 
rystės idėjų ar sentimentalių pastangų atstatyti pastatus — 
Dresdeno moterų bažnyčią, Zemperio operą ir t. t. 

Be abejo, prie to šiek tiek prisidėjo Izraelio valstybės 
įkūrimas; prasminga, kad ši valstybė buvo įkurta tarp 
arabų tautų, taigi nuo šiol visi oponentai dešimtmečius 
ir šimtmečius bus užsiėmę vieni kitais. Aišku, netyčinis 
žydų sumažėjimo padarinys buvo vadinamasis ekonomi- 
nis stebuklas. Demokratinė istoriografija, be abejo, jį pri- 
skyrė nutukėliui Erhardui ir jo angloamerikietiškiesiems 
bendrininkams, bet kiekvienas normalus Žmogus matė, 
kad ta gerovė buvo kuo glaudžiausiai susijusi su žydiškų- 

jų parazitų išnykimu. Tam, kuris dar nenorėjo tuo tikėti, 
tereikėjo pasižiūrėti į rytinę šalies dalį, kur - idiotiškumo 
viršūnė! —- dešimtmečius buvo importuojami bolševikai ir 
jų Žydai mokiniai. 

Tas pats būtų buvę leisti ūkininkauti degeneravusių 
beždžionių gaujai, jos būtų tvarkiusios ne prasčiau. Va- 
dinamasis susivienijimas nieko nepadėjo, geriausiu atve- 
ju atrodė, kad vienos beždžionės buvo pakeistos kitomis. 
Susidarė milijoninė bedarbių armija ir nebylaus gyventojų 
įniršio, nepasitenkinimo esama padėtimi banga, kuri man 
priminė 1930 metus, tik anuomet dar nebuvo skambių žo- 
džių „nusivylimas politika“, rodančių, kad tokios tautos 
kaip vokiečių negalima mulkinti be saiko. 

Kitaip tariant, padėtis atrodė kaip reta puiki. Tokia pui- 
ki, kad iškart nusprendžiau geriau išstudijuoti padėtį už- 
sienyje. Deja, tai padaryti sutrukdė skubi Žinia. Kažkoks 
nepažįstamas asmuo kreipėsi į mane kariniu klausimu, ir 
aš čia pat nusprendžiau paremti tą tautietį, nes tuo metu 
man nereikėjo valdyti valstybės. Ir artimiausias tris su 
puse valandos užsiėmiau išminavimo darbais, vadinamais 
minesweeper. 

235, aišku, įsivaizduoju, kaip paleis gerkles abejojančiųjų 
| reichu choras: nejaugi nacionalistinio judėjimo fiureris 
gali dalyvauti kažkokio Ali Vicgiuro laidoje? Suprantu šį 
klausimą, jei jis, tarkime, keliamas meniniais sumetimais, 
nes didelio meno, aišku, negalima bjauroti politika. Juk 
niekas nebando Monos Lizos portreto papildyti svastika. 
Vis dėlto kažkokio konferansjė - toks išties buvo tasai Vic- 
giuras - lemenimo nieku gyvu negali priskirti prie aukštos 
kultūros formų, greičiau priešingai. O jeigu abejonių kyla 
tarp tų, kurie bijo, kad nacionalsocializmas nukentės per 
pristatymą, galimas daiktas, menkaverčiame kontekste, 
tai turiu pasakyti, jog tam tikri dalykai daugumai žmonių 
nesuprantami, nepaaiškinami vien protu. Kaip tik tokiu 
atveju reikia pasikliauti fiurerio genijumi. 

Turiu prisipažinti, kad buvau atsidūręs šiek tiek dvi- 
prasmiškoje padėtyje. Mat tuo metu dar maniau, kad 
dama Belini ir aš bendrai dirbsime Vokietijos labui - įgy- 
vendinsime mano programą. Tiesą sakant, dama Belini 
nuolatos kalbėjo ne apie ją, o apie mano tariamąją sceninę 
programą. Ir kaip tik tai dar sykį įrodo, kad tyri įgimti 
gabumai, fiurerio instinktas toli lenkia išmoktą žinojimą. 
Sunkiai skaičiuojantis mokslininkas, iš paskutiniųjų ko 

nors siekiantis parlamento politikas lengvai leidžiasi iš- 
mušamas iš vėžių paviršutiniškų dalykų, o tikras pašauk- 
tasis nesąmoningai jaučia likimo šauksmą, net jeigu tam, 
rodos, visiškai prieštarauja toksai vardas kaip Ali Vicgiu- 
ro. Aš iš tiesų manau, kad čia vėl bus įsikišusi apvaizda, 
kaip buvo 1941 metais, kai ankstyva ir itin šalta žiemos 
pradžia mums sukliudė per toli įsiskverbti į Rusiją, — ir 
taip padovanojo pergalę. 

Arba būtų padovanojusi, jeigu ne manieji niekam tikę 
generolai. 

Tačiau aš dėl to daugiau nesijaudinu. 

Kitąkart viską darysiu kitaip, su tokiu generaliniu šta- 
bu, koks bus man ištikimai atsidavęs, išmuštruotas ir išau- 
gęs iš mano SS eilių, tada viskas virs menkniekiu. 

O Vicgiuro atveju likimas, norėdamas paskubinti mano 
sprendimą, pasinaudojo nesusipratimo gudrybe. Mat aš — 
menkystos tai gali įsidėti į galvą - būčiau dalyvavęs jo lai- 
doje, net jei būčiau žinojęs, kas tai per renginys, tik ilgiau 
svarstęs ir per tai galbūt praleidęs progą. Jau kadai sakiau 
Gebelsui, kad prireikus galiu pabūti ir už juokdarį, kad tik 
sulaukčiau Žmonių dėmesio, nes kaip tu ką nors palenksi į 
savo pusę, jei tavęs niekas negirdi. O klausytojų tasai Vic- 
giuras man davė tūkstančius. 

Jei deramai vertinsime, jis buvo toks menininkas, ko- 
kius gali išugdyti tik buržuazinė demokratija. Genetinį 
mišinį čia sudarė pietietiška, netgi azijietiška išvaizda ir 
nepriekaištinga vokiečių kalba, nors ir nuspalvinta sunkiai 
pakenčiamu dialektu. Rodos, kaip tik tas mišinys suteikė 
tam Vicgiurui galimybę atlikti savo funkciją. Ji maždaug 
atitiko tai, ką darydavo baltieji JAV artistai - dažydavosi 
veidus juodai, kad gautų kvailokų negrų vaidmenų. Tokia 
paralelė piršosi savaime, tik šiuo atveju buvo pasakoja- 

mi ne juočkių pokštai, o anekdotai apie užsieniečius. Jie, 
rodos, turėjo didelį pasisekimą, nes tokių rasinių kome- 
diantų netrūko. Tai suprasti nebuvo lengva. Mano akimis 
žiūrint, rasė ir anekdotai apie užsieniečius nesuderinami 
dalykai. Kad būtų aiškiau, pateiksiu anekdotą, kurį man 
1922 metais papasakojo vienas draugas. 

Susitinka du veteranai. „Kurgi jus sužeidė?“ — klausia 
vienas jų. „Prie Dardanelų“, - atsako kitas. Tada vėl pirma- 
sis: „Ten, sako, labai skauda!“ 

Linksmas nesusipratimas, lengvai suprantamas kie- 
kvienam kareiviui. Sukeitus veikėjus galima gauti links- 
mą ir net pamokomą efektą. Jis padidės, jei klausėjas bus 
užkietėjęs visažinis, tarkime, Ruzveltas ar Betmanas-Hol- 
vegas*. Bet jeigu menamas kvailasis klausėjas bus ne vete- 
ranas, 0 geltonsnapis, iškart pasidarys nejuokinga, nes bet 
kuriam klausytojui dingtelės: „Kažin, ar tas geltonsnapis 
gali žinoti, kur yra Dardanelai?“ 

Kvailys, krečiantis kvailystes, nejuokingas. Geram są- 
mojui reikia netikėtumo, kad padidėtų jo pamokomasis 
poveikis. Ir, aišku, niekam nebus netikėta, kad turkas pa- 
sirodys esąs žioplys. O jeigu turkas anekdotuose visur bus 
genialus mokslininkas, tai vien dėl tokio absurdo visi kva- 
tosis susiriesdami. Vis dėlto tokių anekdotų nepasakojo 
nei ponas Vicgiuras, nei jo kolegos. 

Šioje aplinkoje buvo populiarūs švankai ir anekdotai 
vien apie užsieniečius, kurių išprusimas nuo menko iki 
visiškai jokio, kurie baisingai darkyta kalba lemena sun- 
kiai suprantamus dalykus. Tai demaskavo vadinamosios 
liberaliosios visuomenės melagingumą:; nors buvo laikoma 
peiktinu dalyku visus užsieniečius tempti ant vieno kur- 


* Vokietijos reicho kancleris 1909-1917 metais. 

palio, ir todėl vokiečių politiniams humoristams teko visą- 
laik juos rūšiuoti, Vicgiuras ir jo įtartinieji bendrininkai bet 
kurį indiškos, arabiškos, turkiškos, lenkiškos, graikiškos ar 
itališkos išvaizdos žmogų nesiceremonydami kišo į vieną 
maišą. 

Man tai buvo naudinga, net gerokai. Gausi pono Vic- 
giuro publika užtikrino didelį dėmesį ir man, o jei tie jų 
pokštai buvo kaip tik tokie, galėjau neabejoti, kad publika 
bus vokiška. Ne todėl, kad vokiečių žiūrovų sąmonė būtų 
perdėm nacionalistinė, o dėl to, kad turkai yra paprasta iš- 
didi tauta, ji mielai žiūri doras burleskas su visokiais prie- 
kvaišiais, bet nemėgsta klausytis buvusių ar emigravusių 
savo tautiečių, žarstančių pamokymus ir pašaipas. Turkui 
būdingas noras visąlaik žinoti, kad aplinka jį gerbia ir ver- 
tina, o tai nesuderinama su mulkio vaidmeniu. 

Todėl tokio pavidalo humoras man atrodo nereikalin- 
gas ir apgailėtinas. Jei kieno namuose atsiranda Žiurkių, 
tas kviečiasi ne klouną, o dezinfektorių. O jeigu tai atrodo 
tikslinga, reikia, kad jau iš pirmojo pasirodymo būtų ma- 
tyti, kad drąsus vokietis, norintis pasišaipyti iš menkaver- 
čių rasių atstovų, apsieis be užsienio parankinių. 

Kai įžengiau į studiją, prie manęs priėjo jauna dama. 
Dėl sportiškos figūros galėjai palaikyti ją ryšininke, bet 
po susitikimo su Eclem nusprendžiau būti truputį atsar- 
gesnis. Jaunoji dama buvo apsikarsčiusi karoliais, turėjo 
mikrofoną prie burnos ir išvis atrodė lyg atėjusi tiesiai iš 
skrydžių valdymo centro. 

— Sveikas, - tarė ji ir padavė man ranką, - aš esu Jenė. 
O tu, matyt, būsi tasai... - čia ji lyg ir užsikirto, - Adolfas?.. 

Akimirką svarsčiau, kaip reaguoti į tokį tiesmuką ir 
šiurkštų familiarumą. Jis, beje, čia nieko nestebino. Tiesiog 
tai buvo pirmasis mano susidūrimas su televizijos žargo- 

nu. Kaip vėliau paaiškėjo, čia buvo manoma, kad dalyvavi- 
mas laidoje Žmones suvienija panašiai kaip karius apkase, 
todėl nuo šiol tampi dalimi kovotojų sąjungos, kurios na- 
riai prisiekę ištikimybę ir sako „tu“ vienas kitam iki mir- 
ties ar bent iki laidos galo. Toksai priėjimo būdas iš pradžių 
man atrodė netinkamas, tiesa, reikėjo atsižvelgti į tai, kad 
Jenės karta, matyt, negalėjo turėti jokios kovinės patirties. 
Ketinau ilgainiui visa tai pakeisti, o kol kas nusprendžiau 
atsilyginti už pasitikėjimą ir ramiai pasakiau tai jaunajai 
personai: 

— Gali mane vadinti tiesiog dėde Volfu. 

Ji akimirką suraukė kaktą ir tarė: 

— Gerai, pone, hm... dėde... dabar eisime į grimo kamba- 
rį, gerai? 

— Žinoma, - sutikau aš ir nusekiau paskui Jenę per stu- 
dijos katakombas, o ji prisidėjo prie burnos mikrofono stie- 
belį ir pasakė: - Elke, mes ateinam pas tave. 

Toliau Žžingsniavome tylėdami. 

— Ar jūs kada nors esat buvęs televizijoje? — paklausė ji 
po kurio laiko. 

Pamačiau, kad Jenei buvo praėjęs noras tujintis. Matyt, 
netruko paveikti fiurerio aura. 

— Daugsyk, - atsakiau, - bet tai buvo seniai. 

— Ak, - tarėji, - tada aš jus, ko gero, būsiu jau mačiusi? 

— Nemanau - tai buvo irgi čia, Berlyne, per Olimpines 
žaidynes... 

— Jūs apšildėte Marijų Bartą? 

— Ką aš dariau? — pasidomėjau, bet ji manęs jau seniai 
nesiklausė. 

— Jūs man iškart kritote į akį, ak, kaip man patiko, ką 
tada išdarinėjot. Ir kad viską darėte pats. Bet tai, ką dabar 
rodysite, bus visai kas kita, tiesa? 

— Visai... kas kita, - lėtai patvirtinau aš, - žaidynės jau 
kadai baigėsi... 

- Štai ir atėjom, - pasakė panelė Jenė ir atidarė duris, 
už kurių buvo grimavimo stalas, - dabar paliksiu jus pas 
Elkę. Elke, čia... ėė... dėdė Rolfas. 

— Volfas, - pataisiau, - dėdė Volfas. 

Elkė, tvarkingai atrodanti maždaug keturiasdešimtme- 
tė moteris, suraukė kaktą ir pažiūrėjo į mane, paskui į lape- 
lį ant grimavimo stalo. 

— Koks dar Volfas? Pagal mano sąrašą dabar turėjo ateiti 
Hitleris, - pasakė ji. Paskui padavė man ranką ir tarė: - Aš 
esu Elkė, - ir pridūrė: - O tu kas? 

Aš vėl, matyt, patekau į besitujinančiųjų apkasus, tiesa, 
ponia Elkė man atrodė truputį per sena, kad prisistatyčiau 
jai dėde Volfu. 

— Ponas Hitleris, - apsisprendžiau. 

— Na gerai, pone Hitleri, - tarė ponia Elkė, - sėskis štai 
čia. Turėsi kokių nors pageidavimų? Ar man viską daryti 
paprastai? 

— Aš jumis visiškai pasitikiu, — atsakiau ir atsisėdau. — 
Juk negaliu pats viskuo rūpintis. 

— Teisingai, — tarė ponia Elkė ir apsiautė mane chalatu, 
kad apsaugotų uniformą. Paskui apžiūrėjo mano veidą. — 
Jūsų puiki oda, - pagyrė ji ir paėmė pudrinę, - daugelis 
jūsų amžiaus Žmonių tiesiog per mažai geria. Jei pamaty- 
tumėt Balderio veidą... 

— Geriu daug paprasto vandens, - patvirtinau. - Kenkti 
kūnui, kuris priklauso tautai, būtų neatsakinga. 

Ponia Elkė prunkštelėjo ir panardino tą kambarėlį ir 
mus abu į dideliausią pudros debesį. 

— Atsiprašau, - pasakė ji, - tuoj sutvarkysiu. 

Ji pradėjo mažu įrenginiu siurbti debesį ir mano unifor- 
mos kelnes. Kai ėmė švarinti šukuoseną, atsidarė durys, ir 
veidrodyje pamačiau įeinant Ali Vicgiurą. Jis nusikosėjo. 

— Ar tas miglosvaidis įeina į programą? - paklausė jis. 

— Ne, - pasakiau aš. 

— Aš čia kalta, - pasakė ponia Elkė, - bet mes tuoj jį nu- 
ramdysime. , 

Jos elgesys man patiko. Jokių veidmainiškų išsisukinė- 
jimų, jokių pasiteisinimų, moteris tiesiog drąsiai pripažino 
savo klaidą ir savo atsakomybe ėmėsi šalinti padarinius — 
vėl pasidžiaugiau, kad per praėjusius dešimtmečius vokie- 
čių rasės turtas visiškai nenugrimzdo į demokratijos pelkę. 

— Puiku, - tarė Vicgiuras ir padavė man ranką. - Ponia 
Belini man jau sakė, kad skaldai kaip reikalas. Aš esu Ali. 

Atkišau iš po kirpyklos chalato neišpudruotą ranką ir 
paspaudžiau jam leteną. Man iš plaukų pabiro smulkios 
pudros lavina. 

— Malonu, Hitleris. 

— Tai ką? Nieko nereikia? Viskas gerai? 

— Manau, kad taip. Tiesa, ponia Elke? 

— Aš tuojau, - atsakė ji. 

— Kieta uniforma, seni! - pagyrė Vicgiuras. - Visai kaip 
tikra. Kur tokių dabar galima gauti? 

— Na, ne taip paprasta, - pagalvojęs atsakiau, - paprastai 
siūdindavausi Miunchene pas Josefą Landoltą... 

— Landoltas, — susimąstė Vicgiuras, - nesu tokio girdė- 
jęs. Bet jei Miunchene, tai jis dirba Pro Sieben, taip? Jie ten 
turi kelis išties puikius dekoratorius. 

— Dabar jis, matyt, jau nebedirba, - spėjau aš. 

— Man iškart aišku, kad mes neapsijuoksime, aš su savo, 
o tu su savo nacišku numeriu. Nors toks numeris, aiškų, 
nenaujas. 

— O ką? - nepatikliai paklausiau. 

— Hm, publika jį, aišku, vis tiek gerai priims, — pasa- 
kė jis. - Nieko čia baisaus. Viskas kada nors jau yra buvę... 
Pokštą su užsieniečiais aš pats nusigvelbiau Niujorke, de- 
šimtąjį dešimtmetį jis ten buvo labai populiarus. O iš kur 
tu nusižiūrėjai savąjį? 

— Jei atvirai, tai iš senovės germanų, - atsakiau. 

Vicgiuras nusijuokė. 

— Gerai ta Belini sako, niekad neišeini iš vaidmens. Pui- 
ku, pasimatysim vėliau. Ar tau reikia kokios nors įvadinės 
replikos? Ar man kaip nors užsiminti apie temą, prieš pa- 
skelbiant tave? 

— Nereikia, - atsakiau. 

— Aš taip nesugebėčiau, - prisipažino Vicgiuras, - visai 
be jokio teksto, būtinai susimaučiau. Kita vertus, niekad 
nesižavėjau tokiu improvizaciniu teatru. Pirmyn, seni! Ne- 
trukus susitiksim. 

Ir paliko mus. 

Aš, tiesą sakant, tikėjausi kokių nors nurodymų. 

— O kas dabar? - paklausiau ponią Elkę. 

— Va tai tau, — nusijuokė ji, - fiureris nežino ką daryti. 

— Nėra ko šaipytis, - supeikiau ją, - fiurerio pareiga ro- 
dyti kryptį valstybei, o ne vedžioti turistus. 

Ponia Elkė vėl tarsi prunkštelėjo ir skubiai atitraukė pu- 
drinę iš pavojingos zonos. 

— Šįkart jūs manęs neišprovokuosit, - pasakė, matyt, ga- 
lutinai pereidama prie „jūs“. Paskui parodė į grimo kam- 
bario kampą. —- Ar matot, kas čia yra? Ekrane galit stebėti 
laidą. Jų įtaisyta daugiau, yra persirengimo kambariuose 
ir bufete. Jenė jus paskui perims ir pasirūpins, kad laiku 


atsidurtumėte prieš kameras. 

Laida atitiko tai, ką buvau apie ją girdėjęs ir matęs. Vic- 
giuras pranešė, kokia bus programa, tada buvo parodyti 
keli filmukai, kuriuose jis vaidino tai lenką, tai turką ir 
visaip šaipėsi iš jų pasakodamas anekdotus. Tiesą sakant, 
iki Čaplino jam buvo toloka, kita vertus, to, matyt, nė ne- 
reikėjo. Publika Vicgiuro pasirodymą priėmė palankiai, 
labiau pasigilinęs jame galėjai įžvelgti šiek tiek politinės 
nuovokos, tad mano žodžiai, be abejo, turėjo kristi į pa- 
ruoštą dirvą. 

Užleisdamas sceną man, Vicgiuras turėjo pasakyti su- 
tartą frazę, tad lyg niekur nieko ir išrėžė: 

— O dabar Adolfo Hitlerio dienos komentaras. 

Po tų žodžių aš pirmąkart išėjau iš užkulisio į žilpinan- 


čią prožektorių šviesą. 


Rodos, lyg po nepriteklių kupinų metų svetimame kraš- 
te būčiau grįžęs namo, į sporto rūmus. Prožektorių karštis 
svilino man veidą, mačiau jaunus žiūrovus. Jų galėjo būti 
keli šimtai, atstovaujančių dešimtims, šimtams tūkstančių, 
įsitaisiusių prie televizijos aparatų, ir tai buvo šalies ateitis, 
tai buvo kaip tik tie žmonės, kuriais remdamasis ketinau 
kurti savo Vokietiją. Jutau įtampą ir džiaugsmą. Jei kada ir 
turėjau kokių nors abejonių, ruošimosi svaigulyje jos buvo 
išnykusios. Buvau įpratęs kalbėti ištisas valandas, o čia tu- 
rėjau tenkintis penkiomis minutėmis. 

Priėjau prie pranešėjo pulto ir tylomis sustojau. 

Žvilgsniu apvedžiau įrašų studiją. Įsiklausiau į tylą, ne- 
kantraudamas patirti, ar demokratijos dešimtmečiai jauno- 
se galvose, kaip tikėjausi, paliko vien nežymius pėdsakus. 
Kai buvo paskelbta mano pavardę, per žiūrovus nusirito 
juoko banga, bet greit nuščiuvo. Man pasirodžius, aplink 

įsivyravo tyla. Iš žiūrovų veidų mačiau, kad pirmiausia jie, 
matyt, lygina mano veidą su anksčiau matytų profesiona- 
lių artistų veidais, mačiau, kad galiu juos sutrikdyti vien 
tik akių kontaktu ir visiška tyla. Veltui baiminausi, kad 
sulauksiu pašaipių replikų — kiekviename Hofbroikelerio 
alinės susirinkime trikdžių būdavo gerokai daugiau. 

Žingtelėjau į priekį, buvau bepradedąs kalbėti, bet tik 
sunėriau rankas ant krūtinės - triukšmas darsyk sumažėjo 
šimtąja, tūkstantąja pirmykščio lygio dalimi. Akies krašte- 
liu pastebėjau, kaip matydamas, kad lyg ir nieko nevyksta, 
diletantas Vicgiuras ėmė prakaituoti. Iškart supratau, kad 
jis nieko neišmano apie tylos galią ir net jos bijo. Vicgiu- 
ro antakiai neramiai kilnojosi, lyg būčiau pamiršęs tekstą. 
Viena asistentė bandė man ženklais parodyti, kad laikas 
eina, ir susijaudinusi pirštu baksnojo į rankinį laikrodį. 
Aš toliau tylėdamas lėtai pakėliau galvą. Pajutau salėje vy- 
raujančią įtampą. Vicgiuro sutrikimą. Ir pasimėgavau tuo. 
Įkvėpiau į plaučius oro, visas išsitiesiau - tvyrojo tokia tyla, 
kad jei ant grindų būtų nukritusi adata, tai būtų nuaidėję 
kaip patrankos šūvis. 

— Tautiečiai ir tautietės! 

Ką aš, 

ką mes 

ką tik 

matėme 

iš daugelio 

pasirodymų, 

yra tiesa. 

Tiesa, 

kad turkas nekuria kultūros, 

ir tai, 

kad niekada 


132 


jos nekurs. 

Kad jo siela menka, 

kad paprastai 

jo dvasiniai gebėjimai 

ne didesni 

už baudžiauninko. 

Kad indas 

yra 

religijos supainioto 

plepaus būdo. 

Kad lenko požiūris į nuosavybę 
amžinai 

nesveikas! 

Ir visa tai 

tik 

bendriausios tiesos, 

lengvai suvokiamos 
kiekvienam tautiečiui 

ir tautietei. 

Tačiau nacionalinė gėda 
yra ta, kad čia, Vokietijoje, 
tai garsiai pasakyti išdrįsta 
vienui vienintelis 

mūsų judėjimo šalininkas 
turkas. 

Tautiečiai ir tautietės, 

kai stebiu Vokietijos dabartį, 
man tai neatrodo netikėta! 
Dabarties vokietis 

savo šiukšles atskiria geriau 
negu savo rases, 

ir telieka vienintelė išimtis: humoras! 

Tiktai 

čia vokietis šaiposi iš vokiečio, 
turkas šaiposi iš turko. 

Namų pelė iš namų pelės 

ir 

lauko pelė iš lauko pelės. 

Šitai reikia pakeisti, 

ir šitai bus pakeista. 

Nuo šiandien, 22.45, namų pelė 
šaipysis iš lauko pelės, 
barsukas iš stirnino, 

o vokietis iš turko. 

Todėl pirmesnio kalbėtojo 
užsieniečių kritika savo turiniu man atrodo 


visiškai priimtina. 


Ir pasišalinau. 

Įsivyravo stulbinanti tyla. 

Tvirtu žingsniu nuėjau už kulisų. Publika tebetylėjo 
kaip vandens į burną prisisėmusi. Vienas kolega kaip tik 
kažką pašnibždėjo damai Belini į ausį. Atsistojau greta jos 
ir vėl stebėjau Žiūrovus. Žmonių akys buvo sutrikusios, 
jos ieškojo atramos scenoje ir vis krypo į pranešėjų sta- 
lą. Ten sėdintis Vicgiuras Žiopčiojo ieškodamas linksmos 
baigiamosios frazės. To buvo aiškiai per daug, ir publika 
ėmė plyšti juokais. Mėgavausi Vicgiuro bejėgiškumu, kol 
jis galų gale šiaip taip išstenėjo: „Iki kito karto, įsijunki- 
te vėl.“ Belini atsikrenkštė. Akimirką atrodė sutrikusi, tad 
nusprendžiau truputį ją padrąsinti. 

— Žinau, ką dabar galvojate, - pasakiau. 

— Tikrai? — tarė ji. - Jūs tai Žinot? 

— Aišku, - patvirtinau. — Kartą teko atsidurti panašioje 
padėtyje. Tada buvome pirmąkart išsinuomoję Kronės cir- 
ką, ir buvo neaišku, ar... 

— Atsiprašau, - pertarė mane Belini, - man skambina. 

Moteris nuėjo į užkulisių kampą ir prisidėjo prie ausies 
mobilųjį telefoną. Tai, ką išgirdo, jai, rodos, nepatiko. Mė- 
gindamas perprasti jos miną pajutau, kaip kažkieno ranka 
palietė mano uniformą. Tai tasai Vicgiuras traukė mane už 
apykaklės. Jo veidas dabar buvo nė trupučio nelinksmas. 
Vėl skaudžiai pasigedau savo esesininkų, kai jis prispaudė 
mane prie sienos ir sušvokštė pro dantis: 

— Tu, šūdžiau, čia nepritarinėsi jokiems pirmesniems 
kalbėtojams! 

Akies krašteliu pastebėjau prie mūsų bėgant kelis tvark- 
darius. Vicgiuras darsyk trenkė mane į sieną, bet nepalei- 
do. Jo veidas buvo tamsiai raudonas. Paskui jis nusigręžė 
ir suriko: 

— Kokia sušikta velniava čia darosi? Maniau, kad jis ko 
nors papaistys apie nacius! - Ir taip pat garsiai kreipėsi į 
šalia mūsų stovintį viešbučių užsakytoją Zavackį: - Kur 
Karmen? Kur - yra - Karmen? 

Išblyškusi, bet pasitempusi prie mūsų pribėgo dama Be- 
lini. Suabejojau, ar šią akimirką galiu tikėtis visiško jos at- 
sidavimo, bet nepriėjau prie jokios galutinės išvados. Mo- 
teris raminamai mojavo rankomis, buvo kažką besakanti, 
bet nespėjo. 

— Karmen! Pagaliau! Čia dedasi baisi velniava. Ar ma- 
tei, kas įvyko? Ar matei? Kas čia per šūdžius? Sakei, kad 
pirma bus mano numeris apie užsieniečius, o paskui 
naciški jo bezdalai. Sakei, jis man prieštaraus! Piktinsis 
turkais televizijoje ar panašiai! O kas įvyko? Ką reiškia 

„Mūsų judėjimo šalininkas“? Kokio judėjimo? Kaip aš da- 
bar atrodysiu? 

— Ašjjuk tau sakiau, kad jis kitoks, - atsakė dama Belini, 
stebėtinai greitai ir galutinai atgavusi savitvardą. 

— Man ant to nusišikt! — tebeputojo Vicgiuras, - sakau 
čia ir dabar: daugiau to purvino kiaulės mano laidoje ne- 
bus. Jis nepaiso jokių susitarimų. Neleisiu tam šūdžiui su- 
žlugdyti mano laidą. 

— Nusiramink, — pasakė Belini vėl savuoju švelniu, bet 
energingu balsu. - Juk buvo ne taip jau blogai. 

— Viskas gerai? — paklausė vienas tvarkdarys. 

— Taip, taip, - atsakė dama Belini raminamu tonu, - aš 
kontroliuoju padėtį. Nurimk, Ali. 

— Nė neketinu nurimti! — suspigo Vicgiuras ir smeigė 
man į krūtinę smilių žemiau portupėjos. - Tu man čia nie- 
ko negadinsi, draugeli, - jis be perstogės kapojo pirštu man 
krūtinę kaip genys, - manei, ateisi čia su ta kvaila Hitlerio 
uniforma, su neaiškiais savo triukais, ir viskas bus gerai, 
bet aš tau sakau, kad čia jokia naujiena, viskas labai sena. 
Tu esi mėgėjas. Ką, manei, čia veiksi? Ateisi ir atsitūpsi į 
paruoštą lizdą? Iš to nieko nebus, mano mielasis, gali būti 
ramus! Jei kas nors čia turi šalininkų, tai aš! Čia mano 
publika, čia mano fanai, o tu malonėk nekišti nosies! Esi 
pasigailėtinas mėgėjas, o tavo uniforma ir tavo numeris — 
visiškas šūdas. Su tokiom nesąmonėm ateityje galėsi rody- 
tis kokioje nors alaus palapinėje ar šaulių draugijoje - ir 
įsidėmėk: būsi niekas! 

— Man ir nereikia būti kuo nors daugiau, — pasakiau 
aš, - mane remia milijonai vokiečių, kurie... 

— Baik malt tą savo šūdą! - suspigo Vicgiuras, - mes ne 
prieš kameras! Manai galįs mane išprovokuoti? Tu manęs 
neišprovokuosi! Tikrai! 

— Nusiraminkit, - jau garsiai pasakė Belini, - abu labu. 
Aišku, turime tą numerį šiek tiek apdoroti. Jį reikia truputį 
padailinti. Bet atrodė visai neblogai. Kažkas nauja. O dabar 
nusiraminkim ir palūkėkim, ką pasakys kritikai... 

Ir aš nuo naujosios būties pradžios kaip tik tą akimirką 
pasijutau visiškai tikras dėl savojo pašaukimo. 


XV. 


"er krizę būna akimirkų, kurios parodo, kas yra tikrasis 
|- fiureris. Tada jis atskleidžia savo nervų tvirtumą, ge- 
bėjimą atsilaikyti, nepalenkiamą ryžtą, nors pasaulis stoja 
prieš jį. Jeigu Vokietija nebūtų turėjusi manęs, 1936 metais 
niekas nebūtų įžygiavęs į Reino kraštą. Visi virpino kin- 
kas, mes nieko nebūtume galėję padaryti, jeigu priešinin- 
kas būtų ryžęsis atsakyti jėga; mūsų buvo lygiai penkios 
parengtos kovai divizijos, o vien prancūzai turėjo šešiskart 
daugiau, ir vis dėlto aš ryžausi. Niekas, išskyrus mane, to 
nebūtų padaręs, ir tuo metu tiksliai nustačiau, kas yra už 
mane visa širdimi, kas su kardu rankoje stovi man prie 
šalies. 

Ir per krizę būna akimirkų, kai likimas tau parodo tik- 
ruosius draugus. Per šias akimirkas rizika virsta pergale, 
jeigu — tai būtina sąlyga — fanatiškai tikima. Tada atpažįsti 
tuos, kurie tokio tikėjimo neturi ir tik baikščiai žiūri, į ku- 
rią pusę mestis. Fiureris tokius Žmones turi atpažinti. Juos 
galima panaudoti, tik nereikia leisti, kad nuo jų priklausy- 
tų judėjimo sėkmė. Zenzenbrinkas buvo iš tokių. 

Dabartiniu požiūriu jo kostiumas, matyt, buvo be prie- 
kaištų. Zenzenbrinkas stengėsi atrodyti ramus, bet aš, 
aišku, mačiau, kad jis išblyškęs kaip lošėjas, Žinantis, jog 

pralaimėjimas jį pražudytų, dar daugiau, neištversiantis 
tos akimirkos, kai paaiškės, kad pralaimėjimas neišvengia- 
mas. Tokios rūšies žmonės niekada neturi tikslo prieš akis, 
jie visada renkasi tą, kuris Žada greitą pergalę, ir nesupran- 
ta, kad toji pergalė niekada nebus jų. Tokie žmonės tikisi, 
kad juos lydi sėkmė, bet patys tėra sėkmės palydovai, ir 
tai suvokę bijo pralaimėjimo akimirkos, juk tai rodytų, kad 
sėkmė ne tik nusigręžė, bet ir visada buvo nuo jų nepri- 
klausoma. Zenzenbrinkui rūpėjo jo reputacija, 0 ne naci- 
onalinis reikalas. Buvo visiškai aišku, kad šis žmogus nie- 
kada nenukraujuotų Karžygių alėjoje už Vokietiją ir mane. 

Zenzenbrinkas tarsi atsitiktinai prislinko arčiau damos 
Belini, ir kas nebuvo visiškai aklas, tas matė: kad ir kaip 
jis pūtėsi, kad ir kaip dėjosi pasitikintis savimi, vis dėlto 
buvo iš tų, kurie tikisi jos moralinės paramos. Manęs tai 
nenustebino. 

Savo gyvenime man teko susidurti su keturiomis para- 
dinėmis moterimis, kurios, aišku, netiko į partneres. Tar- 
kim, jei atvyksta į svečius Musolinis ar Antoneskus, o tu 
savo partnerei pasakai, kad malonėtų eiti į gretimą kamba- 
rį ir padarytų tai tyliai, tai turi būti tikras, jog taip ir bus. 
Eva man paklusdavo, o iš anų keturių nė vienai nebūčiau 
galėjęs taip paliepti. Pavyzdžiui, Ryfenštal, nuostabi mote- 
ris, už tokius žodžius būtų paleidusi kamerą man į galvą! 
Tokia, matyt, buvo ir dama Belini, lygiai tokio paties kalib- 
ro kaip ir anas pagarbos vertas ketvertas. 

Nemanau, kad dar kas nors būtų pastebėjęs, jog ir ji jau- 
tė šių valandų, šių minučių svarbą, ir vis dėlto kaip valdėsi 
ši fantastiška moteris! Gal tik truputį smarkiau nei įprastai 
traukė cigaretę, ir tiek. Jos liesas kūnas buvo tiesus, ji buvo 
atidi, visuomet pasiruošusi kuo nors padėti, deramai ir 


greitai sureaguoti kaip tykanti vilkė. Ir nė vieno žilo plau- 

ko — gal buvo net jaunesnė, nei maniau? Baigianti ketvirtą 
dešimtį puiki moteris! Taip pat galėjai aiškiai matyti, kad 
Zenzenbrinko artumas jai nemalonus, ne dėl savo įkyru- 
mo, 0 dėl to, kad ji niekino jį už ištežimą, jautė, kad ne jis 
siūlo jai savo paramą, o greičiau pats taikosi pasinaudo- 
ti jos energija. Man labai knietėjo paklausti, kaip ji keti- 
na praleisti šį vakarą. Staiga su šiokiu tokiu liūdesiu pri- 
siminiau vakarus Oberzalcberge. Mes ten dažnai jaukiai 
sėdėdavome trise, keturiese, penkiese prie stalo, kartais aš 
ką nors pasakodavau, o kartais ne, būdavo, kad ištisas va- 
landas tylėdavome, tiktai retsykiais kas nors kostelėdavo 
arba aš paglostydavau šunį; tokius pasibuvimus visuomet 
vertinau kaip itin kontempliatyvius. 

Kartais esti nelengva, mat fiureris yra vienas iš nedau- 
gelio žmonių valstybėje, kuriems tenka atsisakyti paprasto 
šeimos gyvenimo džiaugsmo. 

O tokiame viešbutyje visada jautiesi išties vienišas, tai 
vienas iš nedaugelio dalykų, kurie per pastaruosius šešias- 
dešimt metų bemaž nepasikeitė. 

Paskui man dingtelėjo, kad pats turėčiau to paklausti 
damą Belini, bet tai vėlei atrodė nederamai familiaru, juo- 
lab kad buvome tik neseniai pažįstami. Nusprendžiau ati- 
dėti tą reikalą. Kita vertus, juk būtų visai derėję savo sugrį- 
žimą į didžiąją visuomenę pažymėti šiek tiek iškilmingiau. 
Su putojančio vyno taure ar panašiai, aišku, ne man, bet aš 
nevengiu būti ten, kur kiti linksmindamiesi kilnoja taures. 
mis neginčijamos pagarbos; žinojau, kas tai per žvilgsnis, 
ir nenorėčiau, kad jis būtų neteisingai suprastas. Zavac- 
kis buvo ne iš tų SA rudmarškinių, kuriuos nakčia reikia 


traukti iš Remo lovos ir čia pat paleisti kelis šūvius į pasi- 

šlykštėjimą keliantį kūną - iš jų tik paskutinis būtų mirti- 
nas. Žavackis žiūrėjo į mane tyliai garbindamas, kaip pas- 
kutinįsyk šimtai tūkstančių žmonių Niurnberge. Tąkart aš 
jiems suteikiau viltį. Jie buvo užaugę pažeminimų ir atei- 
ties baimės, neryžtingų plepių ir karo pralaimėtojų pasau- 
lyje, mano asmenyje matė tvirtą juos vedančią ranką, buvo 
pasiruošę bet kur sekti paskui mane. 

— Na, - ištariau ir priėjau prie jo, - ar jums patiko? 

— Be galo įspūdingas pasirodymas, - atsakė Zavackis. — 
Esu matęs Ingą Apeltą, bet jis, palyginti su jumis, skystas. 
Jūs turite drąsos. Juk išties visiškai nesvarbu, ką Žmonės 
apie jus pamanys, tiesa? 

— Priešingai, —- paprieštaravau, — aš noriu kalbėti tiesą. 
Ojie turi manyti: tai žmogus, kalbantis tiesą. 

— Ir ką? Ar jie dabar taip mano? 

— Ne. Bet nebemąsto taip, kaip mąstė anksčiau. Tai di- 
džiausias mano siekis. Visa kita padaro nuolatinis karto- 
jimas. 

— Na taip, - tarė Zavackis, - sekmadienį vienuoliktą 
ryto, tik nežinau, ar tai tiek daug duoda. 

Pažvelgiau į jį nieko nesuprantančiomis akimis. Zavac- 
kis krenkštelėjo. 

— Eime, — pasakė jis, - esame paruošę šiokias tokias 
vaišes. 

Mes nuėjome į užkulisius, kur nuobodžiaudami stovėjo 
keli televizijos darbuotojai. Vienas kiek aptriušęs bernas 
juokdamasis ir pilna burna atsigręžė į mane, užsikosėjo, 
bet visai pakenčiamai vokiškai pasisveikino, kai ėjau pro 
šalį. Atsakydamas atmečiau ranką atgal ir leidausi Zavac- 
kio kreipiamas į tą bufeto pusę, kur stovėjo paruoštas šam- 


panas, beje, gan prašmatnus, jei gerai supratau Zavackio 

reakciją. Šis paprašė bufeto patarnautoją dviejų taurių ir 
pasakė, kad tokios rūšies šampanas geriamas ne kasdien. 

— Vicgiuras taip pat ne kasdien tokio gauna, - pasakė 
patarnautojas. 

Zavackis nusijuokė ir padavė man taurę, pakėlė savąją 
ir palinkėjo: 

— Už jus! 

— Už Vokietiją! - pataisiau aš, tada mes susidaužėme ir 
išgėrėme. 

— Kas yra? - susirūpinęs paklausė Zavackis. - Jums ne- 
patinka? 

— Jei aš išvis kada nors geriu, tai tik aukščiausios rūšies 
džiovintų uogų vyną, - paaiškinau. — Žinau, reikia, kad 
šampanas būtų kartokas, tai laikoma net geru požymiu, 
bet manjis per rūgštus. 

— Galiu jums ir ko nors kito... 

— Ne, ne, aš įpratęs. 

— Bet jūs galėtumėt išgerti belinio. 

— Belinio? Kaip tos damos pavardė. 

— Taigi. Ko gero, jums patiktų. Luktelėkit! 

Zavackiui nubėgus, likau kiek sutrikęs stovėti ir akimir- 
ką prisiminiau baisias savo politinės veiklos pradžios aki- 
mirkas, pačią kovos užuomazgą, kol dar nebuvau įvestas į 
visuomenę ir dažnai jausdavausi gana netvirtai. Be abejo, 
tie nemalonūs prisiminimai vos šmėstelėjo prieš akis, nes 
vos tik Zavackis pasišalino, prie manęs priėjo jauna brune- 
tė dama ir pasakė: 

— Skėlėt kaip iš rašto! Kaip jums šovė į galvą ta lauko 
pelė ir namų pelė? 

— Jums irgi šautų, — atsakiau tvirtai. - Reikia tik užsi- 


merkti ir įsivaizduoti, kad eini per gamtą. Deja, dabar 

daugelis vokiečių jau nebesugeba matyti paprastų dalykų. 
Leiskit paklausti, kokį išsilavinimą esate įgijusi? 

— Aš dar studijuoju, - atsakė ji. - Sinologiją, teatro moks- 
lą ir... 

— O Viešpatie, - nusijuokiau aš, - liaukitės! Tokia daili 
panelė ir tokie išmoningi niekai! Geriau susiraskit narsų 
jauną vyrą ir ką nors nuveikit vokiško kraujo gausinimo 
labui! 

Ji labai pagarbiai nusijuokė. 

— Tai messed ektinę, tiesa? 

- Štai kur jis! - sušuko man už nugaros dama Belini. Ji 
atėjo su Zenzenbrinku ir dirbtinai šypsančiu Vicgiuru iš 
paskos ir prisidėjo prie mūsų. — Susidaužkim! Juk čia mes 
visi profesionalai. Jei vertinsime grynai profesionaliu po- 
žiūriu, reikia pripažinti: laida buvo klasiška! To anksčiau 
neturėjome! Tai bus sėkminga kombinacija! 

Zenzenbrinkas ėmė uoliai dalyti putojančio vyno tau- 
res, o sugrįžęs Zavackis man įspraudė į ranką taurę su kaž- 
kokiu abrikosų spalvos skysčiu. 

— Kas čia? 

— Galit ramiai ragauti, - atsakė jis ir pakėlė savo taurę: — 
Už fiurerį! 

— Už fiurerį! 

Visi pritardami smagiai nusijuokė ir apibėrė mane svei- 
kinimais, į kuriuos vos spėjau atsakinėti. 

— Ką jūs, ponai, mums prieš akis dar tiek daug darbo! 

Atsargiai gurkštelėjau gėrimo ir pritariamai linktelėjau 
Zavackiui. Jo skonis buvo visai kaip vaisių, maloniai ku- 
teno gomurį, bet tik tiek, kiek reikia; tiesą sakant tai buvo 
paprasti, ūkiški vaisių putėsiai, matyt, pagardinti trupu- 
čiu putojančio vyno, kad turėtų šiek tiek stiprumo, bet tik 

šiek tiek, tad galėjai nesibaiminti, jog padauginsi ar turėsi 
panašių nemalonumų. Tokių detalių reikšmės negalima 
nuvertinti. Mano padėties žmogui reikia nuolatos elgtis 
nepriekaištingai. 

Neformalių, bet svarbių pasibuvimų trūkumas tas, kad 
iš jų negali kada nori pasišalinti, jeigu tuo metu nevyksta 
karas, kuriam turi vadovauti. O jeigu šiaurės Prancūzijoje 
kaip tik tuo metu reikia šmirkštelėti pjautuvu, jeigu viens 
du užimti Norvegiją, tai niekas, aišku, neprieštarauja, kad, 
visiems keliant taures, grįžti į savo darbo kabinetą studi- 
juoti povandeninių laivų, reikalingų galutinei pergalei, 
projektų ar dalyvauti pergalingų greitųjų bombonešių kū- 
rimo aptarime. O taikos metu stovi ir gaišti laiką gerdamas 
vaisinius putėsius. Mane vis labiau nervino triukšmingas 
Zenzenbrinko būdas, rūgšti Vicgiuro mina irgi nepuošė 
vakaro. Todėl bent laikinai atsiprašiau, kad šio to pasiim- 
čiau bufete. 

Stačiakampėse skardinėse geldose buvo įvairių dešrų ir 
visokių keptų dalykų bei didelis kiekis makaronų, to, kas 
man nelabai patiko. Jau norėjau apsisukęs grįžti, bet šalia 
manęs atsidūrė Zavackis. 

— Ar galiu kuo nors padėti? 

— Ne, ne, viskas gerai. 

— O varge! - Zavackis trenkė sau delnu per kaktą. - Jūs 
ieškot šiupinio, tiesa? 

— Ne, aš galiu... galiu paimti štai tokį sumuštinį... 

— Bet šiupinys būtų geriau, juk taip? Fiureris mėgsta pa- 
prastus valgius! 

- Iš tiesų jo norėčiau, - prisipažinau. - Arba ko nors be 
mėsos. 

— Man labai gaila, kad laiku nesusigriebėm, - pasakė 
jis, - juk turėjau Žinoti. Bet jeigu jūs truputį luktelėtumėt... 

Jis išsitraukė nešiojamąjį telefono aparatą ir ėmė mai- 
gyti. 

— Arjūsų telefonas geba ir išvirti? 

— Ne, - atsakė jis, - bet už dešimties minučių kelio nuo 
čia yra užeiga, labai giriama už vokišką virtuvę ir šiupi- 
nius. Jei norit, galiu jums iš ten ko nors užsakyti. 

— Nesivarginkit. Mielai paėjėčiau kelis žingsnius, — ta- 
riau, - ir pavalgyčiau to šiupinio ten. 

— Jeigu nieko prieš, - pasakė Zavackis, - aš jus palydė- 
siu. Užeiga visai čia pat. 

Mes pasišalinome ir patraukėme per ganėtinai šaltas 
Berlyno sutemas. Tai buvo daug maloniau negu stoviniuoti 
anoje valgykloje, kur visi radijo Žmonės be perstogės gieda 
vieni kitiems ditirambus. Mūsų kojos pakeldavo nuo že- 
mės vieną kitą lapą. 

— Ar galiu kai ko paklausti? - kreipėsi į mane Zavackis. 

— Klauskit ko tik norit! 

— Ar tai atsitiktinumas? Na, kad jūs irgi vegetaras? 

— Anaiptol, - atsakiau aš, - tai apgalvotas dalykas. Aš 
jau seniai vegetaras, ir tik laiko klausimas, kada man pri- 
tars kiti. Bet bufeto virėjai, atrodo, apie tai nėra girdėję. 

— Ne, turiu galvoje, ar visada buvote vegetaras? Ar tik 
nuo tada, kai esate Hitleris? 

— Aš visąlaik buvau Hitleris. Kas gi galėjau būti pir- 
miau? 

— Na, gal bandėte tapti kuo nors kitau. Čerčiliu. Ar Ho- 
nekeriu. 

— Tomis ezoterinėmis apgavystėmis, sielų persikėlimu 
ir visokia mistika tikėjo Himleris. Aš niekada anksčiau ne- 
buvau Honekeris. 


Zavackis pasižiūrėjo į mane. 

— Ir jums niekada neatrodo, kad truputį perlenkiat su 
savo vaidyba? 

— Viską reikia daryti iki galo ir fanatiškai ryžtingai. Ki- 
taip nieko neišeina. 

— Bet, pavyzdžiui, juk niekas nemato, ar jūs vegetaras, 
ar ne. 

— Pirma, - atsakiau aš, - tai geros savijautos reikalas. 
Antra, to, be abejo, pageidauja gamta. Žiūrėkit, liūtas pa- 
bėgėja du tris kilometrus ir visiškai nusilpsta. Dvidešimt 
minučių, ką ten - penkiolika. O kupranugaris - savaitę ant 
kojų, ir nieko. Dėl to, kad kitkuo minta. 

— Puikus tariamosios logikos pavyzdys... 

Aš stabtelėjau ir pažvelgiau į jį. 

— Kokios tariamosios logikos? Na gerai, tada imam kitą 
pavyzdį: kur dabar Stalinas? 

— Sakyčiau, miręs. 

— Aha. O Ruzveltas? 

- Irgi. 

— Petenas? Eizenhaueris? Antoneskus? Hortis? 

— Pirmieji du mirę, o apie kitus niekada nesu girdėjęs. 

— Puiku, anuodu irgi mirę. O aš? 

— Na, jūs ne. 

— Taigi, - tariau patenkintas ir patraukiau toliau. - Ne- 
abejotinai dėl to, kad esu vegetaras. 

Zavackis nusijuokė. Paskui pasistengė mane pasivyti. 

— Geras atsakymas. Ar jūs tokių dalykų neužsirašot? 

— O kam? Ašjuos ir taip Žinau. 

— Aš tai bijočiau, kad nepamirščiau, - pasakė jis ir paro- 
dė į užeigos duris. - Mums čia. 

— Graži vieta, - tariau aš, -ji man primena kovos laikus 
Miunchene. 

— Jūs iš Miuncheno? 

— Ne, iš Linco. Ar tikriau... 

— „ar tikriau, iš Braunau, - baigė sakinį už mane Zavac- 
kis, — aš truputį pasidomėjau. 

— Ojjūs iš kur? — savo ruožtu paklausiau. - Kiek jums 
išvis metų? Trisdešimties, manau, dar nėra? 

— Dvidešimt septyneri, - atsakė jis. - Esu iš Bonos, o stu- 
dijavau Kelne. 

— Reinlenderis, - apsidžiaugiau aš, - netgi mokytas rein- 
lenderis! 

— Studijavau germanistiką ir istoriją. Nors norėjau būti 
žurnalistu. 

— Gerai, kad netapot, - nuraminau, - tai melagių gauja, 
visi lig vieno. 

— Televizijoje tas pats, - pasakė jis. — Tiesiog neįtikima, 
kokį mėšlą jie rodo. O jeigu mes padarome ką nors gero, tai 
leidėjams būtinai reikia sugadinti. Arba nupiginti. Arba ir 
sugadinti, ir nupiginti. - Ir skubiai pridūrė: - Jūs, žinoma, 
išimtis. Čia visai kas kita. Man pirmąkart neatrodo, kad 
parduodame šlamštą. Jūs taip viską pateikiat, kad esu tie- 
siog sužavėtas. Vegetarizmą ir visa kita; jūs nieko nemėg- 
džiojate - tai, ką kalbat, panašu į koncepcijos dalį. 

— Man labiau patinka pasaulėžiūros sąvoka, - pasakiau 
aš, bet šiaip jau labai džiaugiausi tokiu jaunatvišku jo en- 
tuziazmu. 

— Tiesą sakant, aš visąlaik norėjau taip dirbti, —- tarė 
Zavackis. - Ne chaltūrinti, o daryti ką nors vertinga. Flas- 
hlight tenka pardavinėti tiek šlamšto. Žinot ką? Kai buvau 
mažas, norėjau dirbti gyvūnų prieglaudoje. Padėti varg- 
šams gyvūnams ar panašiai. Arba juos gelbėti. Daryti tai, 
kas pozityvu. 

Padavėja pastatė prieš mus du dubenis šiupinio. Buvau 
sujaudintas: šiupinys atrodė kaip pridera. Ir kvepėjo, kaip 

turi kvepėti šiupinys. Pradėjome valgyti. Kurį laiką abu 
nieko nekalbėjome. | 

— Geras? — paklausė Zavackis. 

— Labai geras, - atsakiau kabindamas šaukštu, - lyg tie- 
siai iš lauko virtuvės. 

— Taip, - linktelėjo jis, - geras valgis. Paprastas, bet geras. 

— Arjūs vedęs? 

Jis papurtė galvą. 

— Susižadėjęs? 

— Ne, - atsakė jis, - greičiau ketinantis. Ir esu kai ką nu- 
sižiūrėjęs. 

— Bet? 

— Ji dar to nežino, ir aš nenumanau, ar norėtų su manimi 
prasidėti. 

— Tada drąsiai pirmyn. Juk šiaip nesate drovus! 

— Taip, bet ji... 

— Nereikia svyruoti. Pirmyn, ir baigta. Moterų širdys 
kaip mūšiai. Svyruodamas jų nelaimėsi. Reikia sutelkti vi- 
sas jėgas ir narsiai pulti. 

— Ar buvote sutikęs tokią moterį? 

— Na, negaliu skųstis, kad būčiau pritrūkęs moterų dė- 
mesio. Šiaip jau daugiau pasireiškiau kitur. 

— Kitur? 

— Visų pirma, paskutiniaisiais metais laimėjau daugiau 
mūšių, negu palenkiau moterų širdžių. 

Jis nusijuokė. 

— Jei neužrašysite, ką kalbate, tai padarysiu aš. Jeigu 
viskas eisis kaip dabar, jums reikėtų pagalvoti apie knygą. 
Patarimai a Ia Hitler. Laimingo gyvenimo poroje receptas. 

— Nežinau, ar turiu teisę patarti, - pasakiau, - juk mano 


vedybinis gyvenimas buvo labai trumpas. 

- Teisybė, esu girdėjęs. Bet tai nesvarbu. Šitaip net ge- 
riau, mes tą knygą taip ir pavadintume „Mano kova - su 
žmona“. Jau vien dėl pavadinimo ji bus graibstoma kaip 
šviežios bandelės. 

Aš taip pat neištvėręs nusijuokiau. Susimąstęs pažiū- 
rėjau į Zavackį, į jo trumpus įžūliai styrančius plaukus, į 
budrų žvilgsnį, palaidą, bet nekvailą liežuvį. Iš balso su- 
pratau: šis žmogus galėtų būti vienas tų, kurie andai ėjo su 
manimi. Į kalėjimą, į reicho kanceliariją, į fiurerio bunkerį. 


XUt. 


74 ponas Hitleris, —- pasisveikino kioskininkas, — 
4 „+ kaip gražu. Aš jūsų, galima sakyti, laukiau! 

— O kodėl? - ištariau juokdamasis. 

— Na, mačiau jūsų pasirodymą, — atsakė jis, - ir pama- 
niau, kad, matyt, norėsite paskaityti, kas apie jį rašoma. Ir, 
ko gero, ieškosite tokios vietos, kur nemažas žurnalų pa- 
sirinkimas! Prašom į vidų, prašom! Sėskitės. Gal norit ka- 
vos? Kas jums? Blogai jaučiatės? 

Man buvo nemalonu, kad jis sugebėjo pastebėti mažą 
mano silpnybę, tai iš tiesų buvo silpnybė, malonių jausmų 
antplūdis, kokio seniai nebuvau patyręs. Rytą apie pusę 
dvyliktos pabudau žvalus, šiek tiek užkandau ir iš tikro 
nusprendžiau paskaityti laikraščius, kioskininkas tai pui- 
kiausiai įspėjo. Prieš dvi dienas buvo pristatyti kostiumai, 
tad galėjau apsirengti ne taip oficialiai, tai yra pasirinkau 
paprastą tamsų klasikinio kirpimo kostiumą, prie jo pri- 
derinau tamsią skrybėlę, išėjau ir iškart pastebėjau, kad 
traukiu daug mažiau žvilgsnių nei pirma. Diena buvo sau- 
lėta, labai giedra ir, kaip tikėjausi, maloniai vėsi. Jaučiausi 
atlikęs visas pareigas ir smagiai traukiau gatve. Kaip pa- 
prastai buvo ramu, o kad mėgstu vaikščioti tarp žalumos, 
po nedidelius parkus, tai mažai kas ir krito į akį. Mano 

dėmesį atkreipė tik viena pamišusi moteris, ji pasilenkė, 
kad senokai nepjautoje žolėje rastų ir surinktų spanielio 
ekskrementus. Akimirką pamaniau, kad tokie bukapročiai 
gali būti apsikrėtę kokia nors epidemija, nors tai, ką ji darė, 
nieko nejaudino. Priešingai, kaip neseniai pastebėjau, tai 
šen, tai ten buvo apdairiai pristatyta savotiškų automatų, 
iš jų šitos pamišėlės traukė mažus maišelius. Iš pradžių 
maniau, kad tai moterys, trokštančios vaikų, bet likusios 
bevaikės ir nuo to apsirgusios tokia isterijos forma, kai per- 
dėtai rūpinamasi visais šunimis. Turėjau pripažinti, kad 
aprūpinti šias vargšes maišeliais buvo stulbinamai prag- 
matiška. Ilgainiui tas moteris, aišku, reikėjo grąžinti prie 
jų tikrųjų pareigų, bet tam, matyt, vėl priešinosi kokia nors 
partija. Žinomi dalykai. 

Pasinėręs į tokias ne itin varginančias mintis žingsnia- 
vau pas kioskininką niekieno netrukdomas, beveik neat- 
pažįstamas; keista, tokią padėtį tarsi buvau jau patyręs, ir 
tik kioskininko žodžiai man atvėrė akis, kodėl taip yra. 
Buvo apėmusi tokia pat nuostabi nuotaika, kokia dažnai 
apimdavo Miunchene, mano veiklos pradžioje, kai buvau 
ką tik paleistas iš kalėjimo. Tame mieste tada buvau jau 
šiek tiek Žinomas kaip kol kas smulkios partijos pirminin- 
kas, oratorius, gebantis pažvelgti į tautos širdies gelmes, ir 
mažieji žmonės bei menkiausi žmogeliai man jaudinamai 
reiškė savo simpatijas. Kai eidavau per maisto produktų 
turgų, pačios neturtingiausios turgaus bobutės maloniai 
man pamodavo, kad prieičiau, duodavo tai du kiaušinius, 
tai svarą obuolių, tad namo pareidavau kaip tikras maisto 
rinkėjas, ir namo šeimininkė pasitikdavo mane švytėda- 
ma. Tų Žmonių veidai tvieksdavo tokiu žilpinančiu ir nuo- 


širdžiu džiaugsmu kaip šią akimirką kioskininko. Ir mane 

apėmė toks stiprus andainykštis jausmas, kad nė nespėjau 
susivokti, kaip iškart nukreipiau akis į kitą pusę. Vis dėl- 
to ilgų ilgiausią darbo patirtį turintis kioskininkas puikiai 
pažinojo Žmones, nors paprastai tai būdinga tik kai ku- 
riems vežikams. 

Nedrąsiai kostelėjau ir pasakiau: 

— Tik prašyčiau ne kavos. Būtų gerai arbatos. Arba stik- 
linę vandens. 

— Gerai, gerai, — sutiko jis ir pripylė vandens į virdulį, 
panašų į stovintį mano viešbučio kambaryje. - Laikraščius 
sudėjau prie minkštakrėslio. Jų nelabai daug, manau, gal 
verčiau pasižvalgyti po internetą. 

— Aha, po tą internecą, - tariau ir atsisėdau. - Puiki insti- 
tucija. Nė nesitikiu, kad mano pasisekimas priklausys nuo 
laikraščių palankumo. 

— Nenoriu gadinti jums nuotaikos, — pasakė kioskinin- 
kas, traukdamas iš stalčiaus arbatos maišelį, - bet nebijo- 
kit... Tiems, kurie jus matė, jūs patiksite. 

— Aš nieko nebijau, — pareiškiau, — ką reiškia kokio nors 
kritiko nuomonė? 

— Na... 

— Ogi nieko, - pasakiau, — ničnieko! Nereiškė ketvirtąjį 
dešimtmetį, nereiškia ir dabar. Kritikai pasakoja žmonėms 
tik tai, kuo patys turi tikėti. Sveika tautos pajauta jiems 
nieko nereiškia. Tauta ir be mūsų ponų kritikų žino, ką 
manyti. Jeigu tauta sveika, ji labai puikiai atskiria, kas ko 
nors vertas ir kas ne. Ar ūkininkui reikia kritiko, kad tas 
pasakytų, ko verta jo žemė, į kurią reikia berti kviečius? 
Ūkininkas pats tai puikiausiai žino. 

— Nes kasdien mato savo dirvą, - pasakė kioskininkas, — 
ojus regi ne kasdien. 

— Užtat kasdien sėdi prie televizijos aparato. Ir gali pui- 
kiai palyginti. Ne, vokiečiui nereikia nuomonės sudaryto- 
jo. Jis pats ją susidaro. 

— Jūs Žinot, ką kalbat, — pasakė kioskininkas šypsoda- 
masis ir padavė man cukraus. - Juk esat laisvosios nuomo- 
nės specialistas. 

— Kaip tai suprasti?- 

— Su jumis išties reikia būti atsargiam, - jis papurtė gal- 
vą, - nes man visąlaik maga pradėti kalbėti taip, lyg Čia iš- 
ties būtumėt jūs. - Kažkas iš lauko pabeldė į palangę. Kios- 
kininkas atsistojo. — Paskaitykit, kas rašoma, man reikia 
aptarnauti pirkėjus. To skaitymo čia ne kažin kiek. 

Pažvelgiau į mažą krūvelę šalia krėslo. Nė viename pir- 
majame puslapyje manęs nebuvo, betgi to ir negalėjai tikė- 
tis. Mūsų laida neatrodė sudominusi ir didžiųjų laikraščių. 
Nei šiurpiojo „Bild“. Vicgiuro laidos buvo ne naujiena, todėl 
reporteriai, matyt, jomis nelabai domėjosi. Mūsiškę pastebė- 
jo tik keli regioniniai laikraštukai, kurių vieno iš redaktorių 
pareiga užmesti akį į televizijos aparatą ir užpildyti smulkią 
skiltį. Taigi trys tokie Žmonės buvo įsijungę Vicgiuro laidą, 
matyt, tikėdamiesi prasiblaškyti. Ir, visų jų nuomone, mano 
kalba ten buvo įdomiausia. Vienas rašė, kad ne kas kita, o 
Hitlerio figūra parodė, ko, tiesą sakant, verta Vicgiuro lai- 
da: nuvalkiotų anekdotų apie užsieniečius rinkinys. Kiti du 
sakė, kad per mano „žavingai piktą kalbą“ Vicgiuro laida 
pagaliau įgijo aštrumo, kurio jam pačiam visąlaik trūko. 

— Tai ką, - paklausė kioskininkas, - patenkintas? 

— Man jau teko pradėti nuo pačių apačių, - atsakiau ir 
gurkštelėjau arbatos, - tada kalbėjau dvidešimčiai žmonių. 
Trečdalis jų, rodos, buvo atėję per klaidą. Na, negaliu skųs- 
tis. Riekia Žiūrėti į priekį. O kaip jums patiko mano pasi- 
rodymas? 

= Geras, - atsakė jis, - aštrus, bet geras. Tik Vicgiuras, 
regis, nebuvo itin sužavėtas. 

— Taigi, - sutikau aš, - man tai ne naujiena. Prasimušė- 
liai visuomet ima šaukti, kai atsiranda nauja šviežia idėja. 
Jie ima drebėti dėl pelningos savo vietos. 

— Arjis darsyk įsileis jus į savo laidą? 

- Jis darys tai, ką lieps įmonė. Juk jis pelnosi duoną iš 
sistemos ir turi paisyti jos žaidimo taisyklių. 

— Man sunku patikėti, kad vos prieš porą savaičių apti- 
kau jus prie savo kiosko, - pasakė mano vaišintojas. 

— Taisyklės tos pačios kaip ir prieš šešiasdešimt metų, — 
tariau aš, - jos nesikeičia. Tiktai žydų dabar mažiau. Todėl 
ir tautai geriau. Beje, aš jums dar nepadėkojau. Ar?.. 

— Nesirūpinkit, - pasakė kioskininkas, —- mes čia kai ką 
organizavome. Man nieko netrūksta. 

Suskambo jo nešiojamasis telefonas. Kioskininkas pakė- 
lė aparatą prie ausies ir atsiliepė. Tuo tarpu paėmiau vieną 
iš tų „Bild“ ir ėmiau vartyti. Radau gan simpatišką tautos 
pykčio ir kandumo mišrainę. Pradžioje ėjo pranešimai apie 
politines nesąmones, ryškėjo vaizdas, kaip priekvaišė, bet 
gal ir nepiktybiška matrona kanclerė gremėzdiškai sukio- 
jasi tarp jai trukdančių nykštukų. Be to, laikraštis kiekvie- 
ną „demokratiškai legitiminį“ sprendimą vadino visiška 
nesąmone. Šiam puikiam kurstomajam leidiniui ypač ne- 
patiko Europos vienijimosi idėja. Bet labiausiai man prie 
širdies buvo subtilus jo darbo stilius. Pavyzdžiui, juokų 
skiltyje tarp anekdotų apie uošves ir raguotus vyrus tarsi 
netyčia įterptas sąmojis: „Portugalas, graikas ir ispanas at- 
eina į viešnamį. Ir kas moka? Vokietija.“ 

Sąmojis atrodė kaip reta vykęs. Aišku, Štreicheris būtų 
pridėjęs karikatūrą, kaip tie trys prakaituoti nesiskutę pie- 
tiečiai savo purvinomis letenomis graibo nekaltą mergelę, 

o doras vokiečių darbininkas plūkiasi, bet tai, matyt, būtų 
tik pakenkę, nes juokelis būtų išsiskyręs iš protingai pa- 
rinktos nekaltos vienodybės. 

Šiaip jau per visus puslapius liejosi kriminalinių nusi- 
kaltimų buza, paskui ėjo nuo seno lengviausiai prieinamos 
ramdymo žinios — sportas, dar fotografijų rinkinys, kur 
garsūs žmonės atrodo seni arba bjaurūs — tobula pavydo, 
antipatijos ir niekšybės simfonija. Todėl būčiau apsidžiau- 
gęs, jei kaip tik šioje aplinkoje būčiau radęs nedidelę Žinutę 
apie savo pasirodymą. Vis dėlto kioskininkas šio laikraščio 
visiškai pamatuotai nepadėjo į man skirtųjų krūvelę, nes 
nieko tokio neradau. Kai jis vėl įsikišo telefoną į kišenę, ati- 
traukiau „Bild“ nuo akių, 

— Skambino sūnus, - pasakė jis, - tas, kurio batai jums 
netinka. Klausė, ar esate tasai tipas iš mano kiosko. Matė 
jus savo draugo mobiliajame telefone. Liepė pasakyti, kad 
jūs baisiausiai kietas. 

Nieko nesuprasdamas pažvelgiau į kioskininką. 

— Na, kad jūs jam patinkat, - išvertė jis. - Aš pats neno- 
riu žinoti, kokių filmukų jie turi savo telefonuose, bet jūs 
ten nerasit nieko, kas, jų nuomone, būtų neverta dėmesio 
ar neįdomu. 

— Jaunimo jausmai dar natūralūs, - pasakiau aš. - Jis 
nesvarsto, kas gerai ir kas blogai, jis mąsto, kaip diktuo- 
ja prigimtis. Gerai išauklėtas vaikas nepriims nederamo 
sprendimo. 

— Beje, ar jūs turite vaikų? 

— Deja, ne. — atsakiau. — Nors kartais suinteresuotieji 
sluoksniai skleisdavo gandus, kad esama vieno kito ben- 
karto, kaip pas mus sakoma. 

— Oho, - tarė kioskininkas ir smagiai užsidegė cigare- 
tę, - iš jūsų norėta išpešti pinigų... 

— Ne, norėta mane apšmeižti, paversti nedorėliu. Mirk iš 
juoko. Nuo kada neteisinga ar negarbinga dovanoti vaikui 
gyvybę? 

— Pasakykit tai Krikščionių unijai. 

— Teisybė, visada reikia atsižvelgti į paprastus žmones. 
Gali jiems kalbėti ką nori, jie vis tiek manys, ką mano. 
Himleris kartą bandė įvesti tokią tvarką, kad nesantuoki- 
niai esesininkų vaikai turėtų lygias teises su teisėtais, bet 
jam neišdegė. Deja, vargšai vaikai! Į mažą berniuką ar mer- 
gytę kreivai žiūrima, tokie vaikai erzinami, kiti aplink juos 
šoka ratu ir plėšia pašaipius kupletus. Tai kenkia ir solida- 
rumo jausmui. Visi mes vokiečiai, santuokiniai ar nesan- 
tuokiniai. Visada sakau: vaikas yra vaikas tiek lopšyje, tiek 
apkase. Kai gimsta, aišku, juo reikia pasirūpinti. Kas per 
šunsnukis gali tada parodyti kulnis? 

Padėjau laikraštį „Bild“ atgal į šūsnį. 

— Ir kuo viskas baigėsi? 

— Niekuo. Žinoma, buvau šmeižiamas, bet paskui šmeiž- 
tai nutilo. 

— Ką gi, - tarė kioskininkas ir gurkštelėjo arbatos. 

— Aš, aišku, nežinau, ar gestapas kada nors jais dar do- 
mėjosi, bet, matyt, to nebeprireikė. 

— Ko gero, ne. Jūs juk iškart pasitelkėt spaudą... - Ir jis 
nusijuokė tarsi pasakęs vykusį pokštą. 

— Kaip tik taip, - linktelėjau aš. 

O tada pasigirdo valkirijų melodija. 

Manją; telefoną buvo instaliavusi panelė Kromajer. Kai 
ėmėme naudotis visais tais kompiuteriais, jai šovė į galvą, 
kad man reikia įtaisyti ir nešiojamąjį telefoną. Šis prietaisas 
atrodė tiesiog nejtikimas, juo galėjai naršyti internece net 
paprasčiau negu su kompiuterio pele: telefonas buvo val- 
domas tiesiog pirštais. Iškart supratau, kad mano ranko- 

se atsidūrė arijų kūrybingumo pavyzdys, ir išties po kelių 
spustelėjimų paaiškėjo, kad tai puikios bendrovės Siemens 
gaminys. Kelis būtinus judesius, savaime suprantama, man 
turėjo parodyti panelė Kromajer, nes instrukcijos be akinių 
neįskaičiau. Norėjau patikėti telefoną jai, nes fiureris nepri- 
valo terliotis su tokiais niekais, juk tam yra sekretoriatas. 
O panelė Kromajer savo ruožtu man pagrįstai priminė, 
kad galiu naudotis jos paslaugomis tik pusdienį. Tada aš 
tylomis subariau save, kad tapau priklausomas nuo savo 
partinio aparato. Buvau vėl atsidūręs pačiame dugne ir no- 
rom nenorom turėjau pats atsakinėti į skambučius. 

„Pageidausta kokias nors konkrečias melodijas?“ - tada 
paklausė ji. 

„Ką jūs, - pašaipiai atsakiau. - Aš juk nedirbu kokiame 
nors dideliame biure.“ 

„Ką gi, tadu instaliuosiu jumi normalų signalų.“ 

Ir aš išgirdau garsą, lyg girtas klounas skambintų ksi- 
lofonu. 

„Kas čia?“ — paklausiau pasibaisėjęs. 

„Jūsų telefonas, — atsakė panelė Kromajer ir pridūrė: — 
mana fiūreri!“ 

„Tai jis šitaip skambės?“ 

„Tik tadu, kai kas nors jumi skambins.“ 

„Išjunkit. Nenoriu, kad žmonės laikytų mane idiotu!“ 

„Todėl ir klausiau, — tarė panelė Kromajer. - A gal jums 
taks patiktų? 

Išgirdau daugiau klounų, grojančių įvairiausiais instru- 
mentais. 

„Koks siaubas“, - sudejavau. 

„Betgi ar jums ne vis tiek, ką Žmonys apie jus mano?“ 

„Mano mieloji panele Kromajer, - atsakiau, - man pa- 
čiam atrodo, kad trumpos odinės kelnės yra pačios vyriš- 

kiausios pasaulyje. Ir kai vieną dieną vėl būsiu vyriausiasis 
vermachto vadas, tai visai divizijai įtaisysiu tokias trum- 
pas kelnes. Ir vilnones kojines. 

Tada panelė Kromajer įnoringai prunkštelėjo ir čia pat 
ėmė šnirpštis nosį. 

„Gerai, - kalbėjau toliau. - Jūs ne iš pietų Vokietijos. Ir 
negalite to suprasti. Bet kai ta divizija išsirikiuos, kai ims 
žygiuoti, tada kiekvienas pamatys, kad visos pašaipos 
apie Zepuko kelnes niekam vertos. Ir čia mes prieiname 
prie svarbiausio dalyko: kelyje į valdžią man teko patirti, 
kad su tokiomis kelnėmis į tave kaip į politiką ekonomis- 
tai ir valstybės vyrai nežiūri rimtai. Labai gailėjausi, kad 
teko atsisakyti to trumpo puikaus drabužio, bet aš jo atsi- 
sakiau, nes tai pasitarnavo mano reikalui ir mano tautai. 
Ir sakau jums: ne tam netekau tų puikių kelnių, kad šis 
telefonas niekais paverstų mano auką, o mane patį pasku- 
tiniu mulkiu! Taigi išgaukit pagaliau iš to aparato žmoniš- 
ką garsą.“ 

„Todėl ir klausiau, - sušnypštė panelė Kromajer ir pa- 
dėjo nosinę į šalį. - Aš galiu padaryt, kad jis skambėt kaip 
normalūs telefonas. Bet galiu išgaut ir bet kakį kitų garsų. 
Frazes, triukšmus, muzikų...“ 

„Ir muziką?“ 

„Kad tik man pačiai nereikėt jas grot. Taigi ji turi būt 
kokiaj nors plokštelej!“ 

Ir tada ji man įtaisė valkirijas. 

— Puiku, tiesa? - paklausiau kioskininko ir išdidžiai pa- 
kėliau prie ausies aparatą. - Hitleris klauso! 

Bet ir toliau girdėjau jojančių valkirijų maršą. 

— Hitleris, - pasakiau, - Hitleris klauso. - O kad valkiri- 
jos toliau tebejojo, perėjau prie „fiurerio štabo“, mat skam- 
bintojui galėjo būti pernelyg netikėta, kad iškart atsiliepiu 

aš. Vėl tas pats, tik valkirijos ėmė taip garsiai bildėti, kad 
net ausį suskaudo. 

— HITLERIS KLAUSO! - šaukiau aš. - FIURERIO ŠTA- 
BAS! - Pasijutau lyg 1915 metais fronte. 

— Prašau paspausti žaliąjį mygtuką, - sušuko kioskinin- 
kas verksmingu balsu, - aš negaliu pakęsti Vagnerio. 

— Kokį žalią mygtuką? 

— Nagi savo telefono, - riktelėjo jis, - turit stumtelėti jį į 
dešinę. 

Pažiūrėjau į aparatą. Ten iš tiesų buvo žalias mygtukas. 
Pastūmiau jį į dešinę, valkirijos nutilo, ir aš riktelėjau: 

— KALBA HITLERIS! FIURERIO ŠTABAS! 

Ir nieko. Tada kioskininkas vartydamas akis suėmė 
mano ranką sykiu su aparatu ir švelniai pakėlė prie ausies. 

— Ponas Hitleris? — išgirdau viešbučių užsakytojo Zavac- 
kio balsą. - Alio, pone Hitleri! 

— Taip, čia Hitleris, - pasakiau. 

- Jau kuris laikas bandau su jumis susisiekti. Ponia Beli- 
ni mane įgaliojo jums pranešti, kad įmonė labai patenkinta! 

— Ką gi, - tariau, — puiku. Aš pats, tiesa, tikėjausi 
daugiau. 

— Daugiau? - sutrikęs paklausė Zavackis. - Dar daugiau? 

— Mano mielas pone Zavacki, — pasakiau jį raminda- 
mas, — trys laikraščių straipsniai neblogas dalykas, betgi 
mūsų tikslai kiti... 

— Laikraščių straipsniai, - karktelėjo Zavackis, - kas kal- 
ba apie laikraščių straipsnius? Viskas atsidūrė jutube. Ir be 
paliovos plinta. - Tada jis pritildė balsą ir pasakė: - Tarp 
mūsų kalbant, iškart po laidos kai kas siūlė jūsų atsisakyti. 
Pavardžių neminėsiu. Bet dabar... Pasižiūrėkit! Jaunimas 
jus myli. 

— Nes jaunimo jausmai nuoširdūs, - tariau aš. 

— Todėl turime tuoj pat rengti naują laidą! - susijaudinęs 
sušuko Zavackis. — Jūs gausit daugiau laiko. Jau numatyti 
ir keli įrašai. Turite tuojau ateiti į biurą! Kur esat? 

— Kioske, - atsakiau. 

— Gerai, - tarė Zavackis, - likite ten, taksi pas jus jau 
važiuoja! - ir padėjo ragelį. 

— Tai ką, - paklausė kioskininkas, - geros Žinios? 

Atkišau jam savo telefono aparatą. 

— Ar galite su juo prieiti prie kažkokio jutubo? 


XVII. 


12 štai kas: kažkas man nežinomu techniniu įtaisu 
4 įrašė mano pasirodymą Vicgiuro laidoje ir įkėlė į inter- 
necą, į tokią vietą, kur visi gali rodyti savo filmukus. Ir visi 
gali žiūrėti ką nori, be jokių nešvankių žydiškų Žurnalų 
kišimosi. Savaime suprantama, žydai taip pat gali ten kiš- 
ti savo trigrašį, tačiau rezultatas be jokių protekcijų buvo 
aiškus: tauta Žiūrėjo, vis iš naujo Žiūrėjo mano pasirodymą 
pas Vicgiurą. Tatai sakė skaičius, rodomas po filmu. 
Tokiais skaičiais aš paprastai nelabai tikiu. Esu gan ilgai 
turėjęs reikalų su partijos draugais ir ūkio tūzais ir žinau, 
kad visur pilna karjeristų bei kitokių įtartinų tipų, jie mie- 
lai truputį prideda, jeigu reikia kelti į viešumą skaičius. 
Pagražina arba su kuo nors palygina, kad jų skaičiai atro- 
dytų labai puikiai, ir nutyli daugybę kitų skaičių, galin- 
čių parodyti, kad tikrovėje viskas gerokai prasčiau. Todėl 
išsyk pats kibau į darbą ir patikrinau kelis žydiškų chal- 
tūrų duomenis. Net pergalėjau save, tokiais atvejais reikia 
nesiceremonyti, ir patikrinau Čaplino filmo „Didysis dik- 
tatorius“ skaičius. Ką gi, žiūrovų kiekis čia viršijo septyn- 
ženklį skaičių, tik viską, aišku, reikėjo deramai palyginti. 
Juk pagaliau pigi Čaplino chaltūra pasirodė gal prieš sep- 
tyniasdešimt metų, taigi metams teko maždaug 15 000 lan- 

kytojų, vis dėlto nemažai, nors, aišku, tik popieriuje. Juk 
ir čia reikėjo atsižvelgti į tai, kad susidomėjimas pamažu 
mažėja. Žmonių dėmesys naujausiems įvykiams paprastai 
esti daug didesnis negu užsigulėjusiomis prekėmis, juolab 
kad Čaplino niekalas buvo nespalvotas, o šiandien žmonės 
pripratę prie spalvotų filmų. Todėl reikia manyti, kad tas 
filmas daugiausia žiūrovų internece sulaukė septintąjį ir aš- 
tuntąjį dešimtmetį. Dabar per metus, matyt, prisideda vos 
keli šimtai kino meno studentų, vienas kitas rabinas ir ki- 
tokių „specialistų“ publika. O aš jų skaičių per pastarąsias 
tris dienas lengvai viršijau tūkstantįkart. 

Mane tai labai domino vienu atžvilgiu. 

Iki tos akimirkos man geriausiai sekėsi šviesti tautą ir 
skleisti savo propagandą tokiais metodais, kurie smarkiai 
skiriasi nuo dabartinių. Aš dirbau su SA rudmarškiniais, 
kurie mojuodami vėliavomis važiuodavo per miestą sun- 
kvežimiais ir knežindavo kumščiais veidus raudonojo 
fronto bolševikams, daužė lazdomis jiems per makaules, 
mielai ir su visišku mano pritarimu kartais bandydavo 
įvaryti proto į užsispyrusį kūną kareiviškais batais. Dabar 
supratau, kad vien patraukli idėja gali palenkti į savo pusę 
ir sudominti šimtus tūkstančių. Tiesa, tai buvo labai sunku 
įsivaizduoti. Netgi neįmanoma. Man kilo šioks toks įtari- 
mas, jei ne baimė, todėl kaipmat paskambinau Zenzen- 
brinkui. Šis buvo kuo puikiausiai nusiteikęs. 

— Ką tik peržengėt 700 000 ribą, - džiugiai pareiškė jis, — 
šakės! Ar matėt? 

— Taip, - atsakiau, - bet jūsų draugai, manding, smarkiai 
perdeda. Jums tai neapsimokės. 

— Kaip? Ką? Jūs vertas aukso, mano mielasis! Tai tik pra- 
džia, patikėkit. 

— Bet jums vis tiek reikės tiems Žmonėms sumokėti! 

— Kokiems žmonėms? 

— Aš pats kurį laiką buvau atsakingas už propagandą. Ir 
žinau: kad patrauktum į savo pusę 700 000 žmonių, reikia 
dešimties tūkstančių vyrų fanatikų. 

— Dešimties tūkstančių vyrų? Kokių dešimties tūks- 
tančių? 

— Dešimties tūkstančių SA vyrų, teoriškai. Ir tai tik at- 
sargiai vertinant. Vis dėlto SA savo žinioje jūs, matyt, ne- 
turit, tiesa? Taigi jums reikės mažiausiai penkiolikos tūks- 
tančių. 

— Bet jūs ir pokštininkas! - sugriaudėjo kuo puikiausiai 
nusiteikęs Zenzenbrinkas. Nesu tikras, bet man pasigirdo, 
kad kambario gilumoje skimbtelėjo taurės. - Būkit atsar- 
gus, vieną dieną kas nors į jus gali pažiūrėti rimtai! — Ir jis 
padėjo ragelį. 

Taigi jokių neaiškumų neliko. Zenzenbrinkas, matyt, 
buvo niekuo dėtas. Toks pritarimas, rodos, plaukė iš pačios 
tautos gelmių. Aišku, galėjo būti ir taip, kad Zenzenbrin- 
kas yra didžiausias melagis, akių dūmikas, tokia abejonė 
liko - kaip tik šitai nervina, jei ne pats pasirenki bendražy- 
gius. Bet visais kitais atžvilgiais jis man atrodė patikimas. 
Taigi ėmiausi rengti medžiagą kitai laidai. 

Kai žmonės būna kūrybiškai perkrauti, jie visuomet 
gauna visokiausių įtartinų pasiūlymų. Man buvo siūloma 
dalyvauti keistuose reportažuose, tokiuose kaip „Fiureris 
aplanko taupomąją kasą“ arba „Fiureris plaukymo basei- 
ne“. Iškart ryžtingai atmečiau šį niekalą. Sportuojantis 
politikas, į tokį Žiūrėti tautai beveik visada kančia. Kai 
tik užėmėme valdžią, iškart lioviausi dalyvavęs tokiuose 
cirkuose. Futbolininkas, šokėjas, jie išmano savo darbą, ir 
žmonės tai kasdien mato, tai gali virsti net menu. Pavyz- 
džiui, lengvojoje atletikoje ieties metimas yra nuostabiau- 

sias reginys. Bet įsivaizduokit, kad ją į ranką paima Gerin- 
gas arba svoriu jam prilygstanti matrona kanclerė. Kas tai 
norės matyti? Toks vaizdas gali tik nuvilti. 

Aišku, atsiras sakančių: ji turi tautai atrodyti dinamiš- 
ka, nors tai nereiškia, kad privalo šokinėti žirgu per kliūtis 
arba daryti ritminę gimnastiką, bet jei užsiims tokiu ne- 
kaltu sportu kaip golfas, net ir konservatyviuose anglofi- 
liškuose sluoksniuose tai atrodys visai priimtina. Vis dėlto 
tam, kuris yra matęs gerą golfo žaidėją, beformės nykštu- 
kės baksnojimas atrodys nevertas nė menkiausio dėmesio. 
Ką tada sakyti kitiems valstybės vyrams? Iš ryto ji bergž- 
džiai stengiasi perprasti ekonomikos gudrybes, o po pietų 
nekoordinuotais judesiais kapoja lazda golfo lauko žolę. Ką 
ir kalbėti, kaip atrodo su maudymosi kostiumu, tikra pa- 
baisa. Nuo tokių dalykų buvo neįmanoma atkalbėti Muso- 
linio. Pastaruoju metu jais užsiima ir įtartinasis rusų vals- 
tybės vadas, įdomus vaikinas, reikia pripažinti, bet aš vis 
tiek laikausi savo: kai tik politikas nusivelka marškinius, 
jo politika baigiasi. Tuo jis tepasako: „Žiūrėkit, tautiečiai, 
padariau stulbinantį atradimą: mano politika be marški- 
nių geresnė.“ 

Kas per niekai! 

Beje, skaičiau, kad neseniai net vokiečių karo ministras 
fotografavosi baseine su viena dama. Tuo metu armija ko- 
vėsi mūšio lauke ar buvo netoli to. Prie manęs jis tą pačią 
dieną būtų išlėkęs iš tarnybos. Be jokio atsistatydinimo. 
Jam būtų buvęs padėtas ant stalo pistoletas su viena kulka 
vamzdyje, ir išeita iš kambario, ir jeigu tas kiaulė dar būtų 
turėjęs bent kiek garbės, tai būtų žinojęs, ką daryti. O jei 
ne, tai kitąryt būtų buvęs rastas su kulka galvoje, veidu že- 
myn tame pačiame baseine. Tada visi būtų sužinoję, kaip 
esti, kai su trumpikėmis puoli karius iš užnugario. 

Ne, į tokias maudynes manęs kviesti nereikia. 

- Jeigu jums šitai netinka, ką siūlote vietoj to? 

Šį klausimą man uždavė toksai Ulfas Broneris, režisie- 
riaus padėjėjas, maždaug įpusėjęs ketvirtą dešimtį, ryš- 
kiai ir prastai apsitaisęs vyras. Jo apdaras atrodė taip pat 
sumautai kaip tų operatorių, kurie - aš tai Žinau iš savo 
paskutinio darbo radijuje — yra prasčiausiai besirengian- 
tys darbuotojai pasaulyje, šiuo atžvilgiu juos pranoksta ne- 
bent spaudos fotografai. Nežinau, kodėl taip yra, bet man 
atrodo, kad spaudos fotografai dažnai vilki tuos pačius 
skarmalus, kuriuos tik ką nusimetė televizijos operatoriai. 
Matyt, todėl, kad mano, jog niekas to nepastebės, nes patys 
laiko rankose kamerą. O aš, pamatęs ką nors prastai nufo- 
tografuotą žurnale, dažnai numanau, kodėl fotografuoja- 
masis taip susiraukė ar panašiai - kas žino, kaip atrodė jį 
fotografuojantis žmogus. Tiesa, režisieriaus padėjėjas Bro- 
neris buvo apsitaisęs geriau, bet ne itin. 

— Nagrinėju dienos politiką, - pasakiau jam, - ir, aišku, 
su ja susijusius klausimus. 

— Neįsivaizduoju, kad tai galėtų būti juokinga, - sumur- 
mėjo Broneris. - Politika visuomet mėšlas. Bet prašom, čia 
ne mano laida. 

Per tuos metus išmokau: fanatiškai tikėti bendru reika- 
lu ne visuomet tikslinga. Kartais tai net trukdo. Esu ma- 
tęs režisierių, kurie siekdami meno aukštumų nesugebėjo 
sukurti suprantamo filmo. Tad Bronerio abejingumas net 
patiko, jis atrišo rankas man, užsimojusiam prikalti prie 
gėdos stulpo pasigailėtinus demokratiškai išrinktų poli- 
tinių reprezentantų laimėjimus. Viską visada reikia supa- 
prastinti, jei tik įmanoma, tad iškart pasirinkau tikrąja Žo- 
džio prasme pirmą pasitaikiusią temą. Pirmučiausia rytą 
atsistojau priešais vaikų darželį šalia keistosios mokyklos, 

pro kurią pastaruoju metu dažnai praeidavau. Nesyk pa- 
stebėjau, kaip neatsakingai elgiasi vairuotojai, lakstantys 
ta gatve dideliu greičiu ir nė nepagalvojantys, kad kelia 
pavojų mūsų vaikų gyvybei ir sveikatai. Iš pradžių trum- 
pai ir griežtai pasmerkiau tokį lakstymą, paskui padariau 
kelias nesąmoningųjų jaunimo žudikų nuotraukas, kad 
vėliau panaudočiau montažui. Tada pakalbinau keletą pro 
šalį einančių motinų. Jų reakcija buvo neįtikima. Beveik vi- 
sos klausė: 

— Ar čia slapta kamera? 

Į tai aš atsakydavau: 

— Tikrai ne, gerbiamoji ponia. Kamera štai ten, matote? 

Parodydavau į filmavimo aparatą ir į operatorius, dary- 
davau tai atlaidžiai ir kantriai, nes moterų supratimas apie 
techniką visuomet šlubuoja. Kai šitai išsiaiškindavome, pa- 
klausdavau moters, ar dažnai čia vaikšto. 

— Jei taip, tai, matyt, atkreipėte dėmesį ir į vairuotojus. 

— Taaaip, - nutęsdavo žodį ji, - o kodėl?.. 

— Ar pritarsite man, kad daugelio vairuotojų elgesys ke- 
lia pavojų čia žaidžiantiems vaikams? 

— Hm, taip, lyg ir, bet... sakykit, kur link jūs sukate? 

— Išsakykit savo nuogąstavimus visiškai atvirai, ponia 
folksgenose! 

— Palaukite. Aš ne folksgenosė! Bet jei jau klausiat... Kar- 
tais būna pikta, kai su vaikais eini pro čia... 

— Kodėl tad ši laisvai išrinktoji vyriausybė nenumato 
griežtesnių baudų tokiems beatodairiškiems lakstūnams? 

— Aš nežinau... 

— Mes tai pakeisim! Dėl Vokietijos. Jūs ir aš! Kokių baus- 
mių reikalautumėt? 


— Kokių bausmių aš reikalaučiau... 

— Ar manote, kad dabartinių užtenka? 

— Aš gerai nežinau... 

— O gal nebūtumėte tokia griežta? 

— Ne, ne, aš... verčiau nesikiščiau. 

— Kaip? O vaikai? 

— Viskas... viskas gerai, kaip yra. Aš visiškai patenkinta. 

Ir taip būdavo beveik visada. Atrodė, kad esi baimės kli- 
mato zonoje, ir tai vyko šioje tariamai laisvų laisviausioje 
šalyje. Nekalta paprasta moteris iš tautos gelmių nedrįso 
atvirai kalbėti matydama priešais save Žmogų su paprasto 
kareivio uniforma - mane. Aš buvau sukrėstas. Ir tai suda- 
rė maždaug tris ketvirčius visų atvejų. Paskutinis ketvirtis 
apklausiamųjų kalbėjo: 

— Jūs čia dabar rūpinatės tvarka? Pagaliau atsirado žmo- 
gus, kuris netyli! Tai kiaulystė. Juos reikėtų tuojau sukišti 
už grotų! 

— Taigi jūs reikalaujate kalėjimo? 

— Mažiausiai! 

— Aš maniau, kad mirties bausmė panaikinta... 

— Deja! 

Panašiu principu vainojau tai, ką aptikdavau pats arba 
perskaitydavau spaudos puslapiuose. Apnuodytus maisto 
produktus, automobilių vairuotojus, besikalbančius mobi- 
liuoju telefonu, barbariškus medžioklės įpročius ir pana- 
šius dalykus. Štai kas stulbino: žmonės arba reikalavo dra- 
koniškų bausmių, arba - gerokai dažniau - nedrįso kalbėti 
atvirai. Kartą tuo visiškai įsitikinau. Tąsyk keli Žmonės 
buvo susirinkę miesto centre kritikuoti vyriausybės. Kai, 
matyt, niekam neatėjo į galvą pasiūlyti ko nors rimtesnio, 
kaip antai telkti smogikų grupes, jie bent pasistatė kažką 
panašaus į turgaus prekystalį parašams rinkti, kad Vokie- 

tijoje būtų uždrausti abortai, kurių skaičius šiais laikais at- 
rodė išties įspūdingas - 100 000 per metus. 

Tokios masinės vokiško kraujo žmonių Žudynės, savai- 
me suprantama, buvo nepriimtinos ir man - bet kuris kre- 
tinas kaipmat supras, kad, jei vidutiniškai gimsta 50 pro- 
centų berniukų, per abortus netenkama trijų divizijų. Jeigu 
ne keturių. Tiesa, mano akivaizdoje nė vienas tų šaunių ir 
padorių žmonių nepanoro pareikšti savo nuomonės, - vos 
tik prisistatėme, visa akcija buvo nutraukta. 

— Ką jūs į tai? - paklausiau Bronerio. — Tuos vargšus 
žmones tarsi kas perkeitė. Tai šitokia vadinamoji žodžio 
laisvė. 

- Šakės, - nusistebėjo Broneris, - viskas ėjosi net geriau 
nei tada, kai šunų savininkai protestavo prieš nurodymą 
vedžioti šunis su pavadėliu! 

— Ne, - nukirtau aš, - jūs ne taip supratot. Tie šunų savi- 
ninkai, parodę kulnis, nebuvo padorūs žmonės. Tai buvo 
žydai. Nejau nematėt žvaigždžių? Jie iškart suprato, su kuo 
turi reikalą. 

— Ne žydai, - paprieštaravo man Broneris, - ant Žvaigž- 
džių juk nebuvo parašyta „žydas“. Buvo parašyta „šuo“. 

— Žydui tai būdinga, - apšviečiau aš jį. - Jis tik kelia su- 
maištį. Ir jos liepsnose paskui verda savo bjaurią nuodingą 
putrą. 

— Juk tai... - sušnypštė Broneris, o paskui nusikvatojo. — 
Jūs išties neįtikimas. 

- Žinau, — atsakiau. — Beje, ar filmavimo grupė jau turi 
uniformas? Ateityje judėjimas turi vilkėti vienodai! 

Mūsų demaskuojamąją medžiagą gamybos įmonė pri- 
ėmė su dideliausiu džiaugsmu. 

— Jūs, matyt, net kunigą galėtumėte paversti ateistu, — 
nusijuokė Belini, kai visa tai peržiūrėjome. 

— Atrodytų, kad taip, bet aš jau bandžiau tai daryti pla- 
tesniu mastu, - prisiminiau, - tačiau daugelis tų ilgaskver- 
nių nepersiauklėja net lageryje. 

Praėjus dviem savaitėms po premjeros pas Vicgiurą, mi- 
nėtieji reportažai buvo įterpti į laidą kartu su mano ugnin- 
ga baigiamąja kalba. Per kitas keturias savaites išėjo dar po 
reportažą. Iš esmės vaizdas buvo kaip trečiojo dešimtmečio 
pradžioje. Skirtumas tas, kad tada buvau užgrobęs partiją. 

O šįkart radijo laidą. 

Iš esmės neapsirikau vertindamas Vicgiurą. Jis iš tiesų 
su tam tikru įtūžiu stebėjo, kaip įgyju vis daugiau įtakos ir 
galios jo laidoje, kaip joje ima aiškiai vyrauti fiurerio dva- 
sia. Vis dėlto jis tam nesipriešino. Bent atvirai nemėgino, tik 
kartais apgailėtinai prieštaraudavo ir užkulisiuose išūžda- 
vo ausis atsakingiesiems įmonės žmonėms savo skundais. 
Aš, juo dėtas, viską būčiau pastatęs ant kortos, nuo pat pra- 
džių uždraudęs bet kam kištis, tokiomis aplinkybėmis nuo 
pat mano debiuto atsisakęs darbo radijuje ir numojęs ranka 
į bet kokias sutartis. O Vicgiuras, kaip ir reikėjo tikėtis, iš 
paskutiniųjų laikėsi savo apgailėtinų laimėjimų, savo abe- 
jotinos šlovės, savo vietos, tarsi ši būtų kažin kas. Dėl savo 
įsitikinimų jis niekada nebūtų rizikavęs patirti nesėkmę, 
dėl jų niekada nebūtų sėdęs į kalėjimą. 

Kita vertus, kokių gi įsitikinimų Vicgiuras galėjo turė- 
ti? Ką pateikti, išskyrus savo įtartiną kilmę, išskyrus tuščią 
pagyrūnišką plepėjimą? Man, aišku, buvo paprasčiau, vis 
dėlto aš įkūnijau Vokietijos ateitį. Ką jau kalbėti apie Gele- 
žinį Kryžių. Ar apie sužeidimo ženklą, liudijantį, kad esu 
už Vokietiją liejęs kraują. O ką liejo tasai Vicgiuras? 

Savaime suprantama, negalėjau tikėtis, kad jis turi auk- 
sinį sužeidimo ženklą. Kur būtų gavęs taikos metu? Ojeigu 
ir būtų turėjęs, tai vėlei neaišku, ar būtų tikęs pramoginei 

laidai. Iš Žmonių, nešiojančių tokius retus, aukštus sužei- 
dimo apdovanojimus, tiesą sakant, nelabai kas lieka. Tokia 
šiurkšti toji tikrovė. Penkis ar daugiau kartų sužeisti fronte 
durtuvais, granatomis, prisiuostę dujų žmonės dažnai turi 
stiklines akis, dirbtines rankas arba perkreiptas burnas, jei 
išvis jiems likęs smakras; tai, pripažinkime, ne tas medis, 
iš kurio likimas mums skobia geriausius humoristus. Kad 
ir kaip būtų skaudu, fiureris tokiais atvejais turi matyti ir 
kitą pusę. Štai susirenka į salę kuo puikiausiai nusiteikusi 
publika, patogiai įsitaiso ir nori po sunkaus darbo šrap- 
nelių fabrike ar lėktuvų gamykloje, o gal po ilgo naktinio 
bombardavimo atsipalaiduoti, ir man užtenka proto su- 
vokti, kad Žmonės tikisi, jog jiems siūlomas komediantas 
nebus su abiem iki kelių amputuotomis kojomis. Čia reikia 
iškart aiškiai pasakyti: mirtinas granatos pataikymas, ma- 
tyt, visiems būtų geresnė išeitis nei sužeidimas ir pareiga 
juokinti žmones užnugaryje. 

Galėjai aiškiausiai matyti, kad Vicgiuro pažiūros ne tik 
negali prilygti nacionalsocialistinėms, bet kad jam išvis 
svetimos bet kokios pažiūros, o be tvirtos pasaulėžiūros 
dabartinėje pramogų pramonėje, savaime suprantama, 
žmogus neturi jokių galimybių, taigi ir teisės egzistuoti; 
visa kita vėliau sutvarko istorija. 

Ir prisijungimų skaičius. 


XUiLd. 


| au be savo tautos yra niekas. Savaime suprantama, 
| fiureris ir be jos lieka figūra, bet tada nematyti, ko jis 
vertas. Bet kuriam sveikai mąstančiam Žmogui tai nesun- 
ku išaiškinti, juk tai būtų tarsi pasodinti kur nors Mocartą 
ir neduoti jam klavyro — niekas nė nepastebėtų, kad tai 
genijus. Jis net negalėtų rodytis su seserimi kaip vunder- 
kindas. Gerai, dar būtų smuikas, bet atimk iš sesers ir 
smuiką, ir kas liks? Du vaikai, geriausiu atveju galintys 
padeklamuoti eilėraščių ar panašių visam pasauliui mielų 
niekų Zalcburgo tarme, tik kam tai rūpės? To gero per Ka- 
lėdas į valias kiekvienuose namuose. O fiurerio smuikas 
yra jo tauta. 

Ir jo bendradarbiai. 

Aišku, jau gali numatyti, ką sakys skeptikai, tie gudra- 
galviai taukš, kad dviem smuikais vienu metu nepagrie- 
ši. Tačiau tai vėlei rodo, kaip tokie žmonės regi tikrovę. Jie 
nemato to, ko negali būti. O jeigu vis dėlto yra? Kaip tik 
per tai sužlugo daugybė išties didžių vadų. Imkime kad ir 
Napoleoną, jis buvo genijus, be jokių kalbų, bet tik kary- 
bos smuiko. Ir buvo sužlugdytas bendradarbių. Tada kiek- 
vienam genijui kyla klausimas: kaip pasirinkti bendradar- 
bius? Tarkim, Frydrichas Didysis turėjo Kurtą Kristofą, 

Šverino grafą, generolą, kuris už savo šalį leidosi nušau- 
namas ant arklio su vėliava rankoje, arba Hansą Karlą fon 
Vinterfeldą, 1757 metais susmukusį nuo kardo smūgių — 
štai kur buvo bendradarbiai! O Napoleonas? 

Čia reikia paminėti, kad jo ranka buvo nelaiminga, ir tai 
dar labai švelniai pasakyta. Aplink jį spietėsi prasčiausios 
rūšies pusbrolių šutvė, giminės stovėjo eilėje postams gau- 
ti. Silpnaprotis brolis Juozapas buvo pasodintas į Ispanijos 
sostą, Bernadotas vedė Napoleono svainę, Žeromas gavo 
Vestfaliją, seserys buvo aprūpintos kažkokiomis Italijos 
grafystėmis, tik ar kas nors jam padėkojo? Didžiausias pa- 
razitas buvo Liudvikas, kurį Napoleonas padarė Olandijos 
karaliumi ir kuris kaip įmanydamas rūpinosi savo kara- 
liškąja vieta, lyg pats būtų užkariavęs Olandiją. Su tokiais 
bendradarbiais nei pakariausi, nei pasaulį pavaldysi. Todėl 
aš tikrų bendradarbių parinkimui teikiau itin didelę reikš- 
mę. Ir daugumą tokių radau. 

Ką reiškė vien Leningrado apgultis! 

Buvo apsupti du milijonai žmonių, atkirsti visi maisto 
tiekimo keliai. Reikėjo ypatingo pareigos suvokimo kas- 
dien numesti tūkstantį bombų, pavyzdžiui, ant maisto 
sandėlių, tyčia taikyti į juos. Apsuptyje esantys Žmonės 
galiausiai ėmė skaldyti vieni kitiems galvas, kad tik galė- 
tų ėsti Žemę, į kurią susigeria sudegęs cukrus. Tie civiliai, 
aišku, buvo menkavertės rasės, bet paprastas kareivis juk 
galėjo pagalvoti: „Vargšai, vargšai žmonės!“ Juolab kad ka- 
reiviai dažnai nepaprastai myli gyvūnus. 

Pats tai patyriau apkasuose, žmonės ten lakstė per pa- 
siučiausią užtveriamąją ugnį, kad susigrąžintų savo Micę, 
arba dalijosi savaitėmis taupytą davinį su prisiplakusiu 
Brisiumi. Tatai vėlei rodo, kad karas pažadina žmoguje ne 

tiktai Žiauriausius, bet ir švelniausius, šilčiausius jausmus, 
kad ne kas kita kaip kova daugeliu atžvilgių iš žmogaus 
išgauna geriausia. Paprastas žmogus žengia į mūšį kaip 
netašytas gremėzdas, o išeina iš jo kaip nepriekaištingas 
gyvulių mylėtojas, turįs nepalenkiamą valią atlikti kas 
reikia. Ir iš to, kad tie paprasti Žmonės, tie šimtai tūkstan- 
čių kareivių ir kačių mylėtojų, nesako: „Nesiplėšykim taip 
labai, blogiausiu atveju leningradiečiai numirs badu šiek 
tiek vėliau“, o kalba: „Nagi, greičiau meskim ten bombą! 

Fiureris duodamas tokį įsakymą žino, ką daro!“ - iš to su- 
pranti deramai pasirinkęs bendražygius. 

Ir vėl renkiesi, pamaniau stebėdamas panelę Kromajer, 
kuri spausdino mano paskutinės kalbos pabaigą. Tiesą sa- 
kant, buvau labai patenkintas jos darbu. Panelei Kromajer 
išvis negalėjai nieko prikišti, ji stengėsi kiek įmanydama, 
pastaruoju metu jos paslaugomis galėjau naudotis visą 
dieną. Tik jos išvaizda buvo reikalinga tam tikrų korekcijų. 
Nepasakyčiau, kad panelė Kromajer atrodė apsileidusi, bet 
net ir būdama be galo maloni ir paslaugi ji vis dėlto darė 
išties niūrų įspūdį, beveik mirtinas blyškumas nelabai de- 
rėjo su tokiu linksmu, gyvenimą teigiančiu judėjimu, koks 
neginčijamai yra nacionalsocializmas. 

Kita vertus, fiureris privalo į tokius dalykus žiūrėti tru- 
putį pro pirštus. Tarkim, Ribentropas, iš pažiūros perdėm 
reprezentatyvus valdingas vyras pavyzdingu smakru, tu- 
rintis pirmaklasius genus, visą gyvenimą buvo niekas. Iš 
tokio niekam nėra naudos. 

— Labai gerai, panele Kromajer, — pasakiau, - manau, 
šiandien užteks. 

— Aš jum dar mikliai štai šitų išspausdinsiu, - pasiūlė ji 
ir spustelėjo kažkurį kompiuterio klavišą. Paskui išsitraukė 
iš kišenės mažą veidrodėlį, savo tamsiuosius lūpų dažus, 

kad pasiryškintų lūpas. Man tai atrodė gera proga prabilti 
išvaizdos tema. 

— Kaip į tai Žiūri jūsų sužadėtinis? 

— Sužadėtinys? Kodėl? Mana fiūreri? 

Toks kreipinys į mane kaip į fiurerį dar nebuvo be prie- 
kaištų. 

— Na, jūs galbūt, tikriau, be jokios abejonės, turite vaiki- 
ną, tarkim, gerbėją... 

— Nee, - atsakė panelė Kromajer dažydamasi, — tokia 
nėr... 

— Nenoriu būti nediskretiškas arba primygtinai reika- 
lauti atsakymo, - nuraminau ją, - bet galit man ramiai pa- 
sipasakoti. Juk mes ne katalikai. Aš nieko prieš, jei du jauni 
žmonės vienas kitam patinka, tada vestuvinis žiedas nebuū- 
tinas. Tikroji meilė kilnina pati save! 

— Viskūs gražu ir gerai, - tarė panelė Kromajer ir Žiūrė- 
dama į veidrodėlį sučiaupė lūpas, - bet kad tokia nėr, aš jį 
pati prieš mėnasį pasiunčiau po velniais! Ir galiu jum pasa- 
kyt: būva tikras šūdžius! 

Aš, matyt, nutaisiau truputį nustebusią miną, ir ji tuoj 
pasitaisė: 

— Vai! Kaip čia man išsprūda! Fiūreria štabi, aišku, taip 
negalima kalbėt! Tas tipas būva baisus šunsnukis! Mana 
fiūreri! 

— Visų pirma, —- pasakiau griežtai, - mes, tiesą sakant, 
nesame fiurerio štabe, panele Kromajer, nes aš nesu vy- 
riausiasis vermachto vadas, bent ne šiuo metu. O antra, 
man atrodo, kad tokie žodžiai išvis nederami jaunai vokie- 
tei. Juolab mano sekretorei! 

— Na, ojeigu jis toks būva! Jum reikėja pačiam pamatyt, 
tada pats būtumėt tą patį pasakįs. Aš jum galėč tokių daly- 
kų papasakot... 

— Tie dalykai man nerūpi! Čia kalbama apie Vokietijos 
reicho garbę ir orumą, 0 šiose patalpose ir apie vokietės 
moters! Jei čia kas nors užsuktų, norėčiau, kad jam susida- 
rytų tvarkingos valstybės įspūdis, o ne... 

Daugiau nieko nepasakiau, nes panelei Kromajer iš 
akies išriedėjo ašara, iš kitos kita, o paskui išvis daugybė 
ašarų. Tokių akimirkų kariaujantis fiureris turi vengti, an- 
traip pajus užuojautą ir tai, aišku, jį išblaškys, o jam bū- 
tina susikaupti, kad galėtų pergalingai vadovauti apsup- 
ties mūšiams ir sutelktiniams bombardavimams. Tiesa, 
sunkmečiu, Žinau iš patirties, būna kiek paprasčiau, duodi 
įsakymą kiekvieną žemės metrą ginti iki paskutinio kraujo 
lašo, ir vadovavimas karui tą dieną iš esmės būna baigtas, 
gali apsisukęs grįžti namo. Bet tada vis tiek nevalia blašky- 
tis ir persiimti kitų Žmonių jausmais. 

Žinia, dabar mes nekariavome. Ir aš vertinau neprie- 
kaištingą panelės Kromajer darbą. Taigi padaviau jai po- 
pierinę nosinę - šios, rodos, vėl buvo gausiai gaminamos. 

— Nieko blogo neatsitiko, — ištariau ramindamas, - tik 
norėjau, kad ateityje jūs... aš neabejoju jūsų sugebėjimais, 
esu netgi labai jumis patenkintas... neimkit mano žodžių 
taip giliai į širdį... 

— Ak, - šniurkštelėjo ji, - aš visai ne dėl ta. Aš tik... kad 
tų bernų... tikrai mylėjau. Maniau, mudum sutarsma. Kad 
mūsų meila bus dydela dydela. 

Ji pasirausė savo kuprinėje ir išsitraukė telefoną. Truputį 
patapšnojo per jį, kol ekrane pasirodė to šunsnukio foto- 
grafija, ir atkišo man. 

— Jis būva takis gražus. Ir visadu takis... ypatingus! 
Šviesiaplaukis, aukštas, tik gerą tuziną metų vyresnis už 
panelę Kromajer. Buvo nufotografuotas gatvėje su kos- 

tiumu, bet nė kiek nepanėšėjo į dabitą, darė itin solidaus 
žmogaus įspūdį, lyg būtų kokios nors nedidelės klestinčios 
įmonės vadovas. 

— Nenoriu pernelyg lįsti jums į širdį, - pasakiau, - bet 
manęs nėmaž nestebina, kad jūsų santykiai baigėsi taip ne- 
laimingai... 

— Nestebina? - šniurkštelėjo panelė Kromajer. 

— Ne. 

— O kodėl? 

— Matote, jūs, aišku, manote, kad pati juos nutraukėte. 
Bet ar išties pati suvokėte, kad netinkate tam žmogui kaip 
partnerė? 

Panelė Kromajer šniurkštelėjo ir linktelėjo galvą. 

— Bet mum vis tiek būva taip gera. O paskum... aš net 
nebūč pagalvojus... 

— Na taip, - įsiterpiau, — bet tai matyti iš pat pirmo 
žvilgsnio! 

Ji nutilo. Kai pakėlė į mane akis, kumščiu gniaužė no- 
sinę. 

— Ką? Tai matyt? 

Aš giliai įkvėpiau oro. Vis dėlto į kokius atkampius 
karo paribius tave, kovojantį už Vokietijos ateitį, nubloškia 
apvaizda. Stulbina ir tai, kaip ji kai ką susieja. Šiuo atveju 
panelės Kromajer bėdą ir oraus tautinės politikos repre- 
zentavimo reikalą. 

— Matot, toks rasiniu požiūriu sveikas vyras kaip ta- 
sai nori turėti linksmą gyvybingą partnerę, savo vaikų 
motiną, žmoną, skleidžiančią sveiką nacionalsocialistinę 
dvasią... 

— Bet aš tokia ir esu! Net labai! 

— Žinoma, - atsakiau aš. - Jūs tai žinote, ir aš tai žinau. 


v= 

akimis! Amžinai ta juoda apranga. Tie tamsūs lūpų dažai, 
tas veidas, kurį jūs, manding, visąlaik pernelyg nublyš- 
kinat... Panele Kromajer, prašau jūsų nepradėti dabar vėl 
verkti, aš 1916 metais Vakarų fronte mačiau negyvėlių, da- 
rančių linksmesnį įspūdį negu jūs! Tie juodi paakiai, kai 
jūsų plaukai ir taip juodi. Jūs juk žavinga moteris, tai ko- 
dėl bent retkarčiais neapsitaisot linksmesnių spalvų dra- 
bužiais? Dailia palaidinuke, smagiu sijonėliu? Arba mar- 
gaspalve vasarine suknele? Pamatytumėt, kaip vyrai ima 
gręžiotis į jus! 

Panelė Kromajer nejudėdama spoksojo į mane. Paskui 
pratrūko nuoširdžiai kvatotis. 

— Aš kaip tik įsivaizdavau, — paaiškino ji, - kaip būč at- 
rodžiusi su toki sukneli lyg ta Heidė iš Šveicarijos kalnų 
pievų su gėlytėmis papuoštais plaukais ir taip toliau, ir 
kaip pėsčiųjų zonoj būč sustikus su juo ir tų prašmatnių 
tetų, ir tada sužinojus, kad tas... tas šunsnukys vedįs. Tadu, 
pasakysiu jum, būč dar kvailiau atrodžius, ne, vaizdas būt 
buvįs tikrai juokingas. Malonu, kad jūs mani linksminat, — 
pasakė ji. - O dabar einu nama! 

Panelė Kromajer atsistojo, pasiėmė savo kuprinę ir užsi- 
metė ant pečių. 

- Jūsų kalbų aš dar išimsiu iš spausdintūva ir įdėsiu jum 
į stalčių, —- pasakė ji, jau spausdama durų rankeną, - gera 
vakara, mana fiūreri! Tik pamanyk, su sukneli... 

Ir išėjo. 

Pamaniau, ką tą vakarą dar galėčiau nuveikti. Galbūt 
reikėtų viešbutyje liepti prijungti naująjį aparatą, kurį man 
buvo atsiuntęs Zenzenbrinkas. Juo, sako, galima leisti fil- 
mus per televizorių, jie jau nebelaikomi susukti į ritinius, 
o įrašomi į mažus plastikinius skridinius, Flashlight įmonė 
tokių turi pilnas lentynas. Filmus visada vertinau, ir man 

buvo smalsu, ką per pastaruosius metus buvau praleidęs. 
Kita vertus, pasvarsčiau, ar nevertėtų padaryti būsimo 
Berlyno kosmodromo eskizo, nes praktika parodė, kad, 
vykstant aktyviems karo veiksmams, tam retai lieka lai- 
ko, todėl juolab rūpėjo skirti daugiau dėmesio senam savo 
pomėgiui. Tada darsyk atsidarė durys, ir panelė Kromajer 
padėjo laišką man ant stalo. 

— Jis būva dežūtėj, - pasakė ji, - arba atėja su paštu, ar 
kas nors tiesiog įmete in įmonęs dėžį. Darsyk gera vakara, 
mana fiūreri! 

Laiškas iš tiesų buvo adresuotas man, bet siuntėjas 
mano pavardę buvo paėmęs į kabutes, tarsi laiškas būtų 
skirtas šitaip vadinamai radijo laidai. Pauosčiau jį - praei- 
tyje damos savo palankumą man dažnai stengdavosi pa- 
rodyti kvapais. Laiškas niekuo neatsidavė. Aš jį atplėšiau. 

Puikiai prisimenu, kaip apsidžiaugiau viršuje baltame 
fone pamatęs nepriekaištingai nupieštą svastiką, mat taip 
greitai nesitikėjau tokios teigiamos reakcijos. Daugiau ten 
lyg ir nieko nebuvo. 

Išskleidžiau laišką. Jame negrabiomis riebiomis raidė- 
mis buvo parašyta: 

„Baik malti tą šūdą, prakeikta žydų kiaule!“ 

Jau seniai nebuvau taip juokęsis. 


MN. 


5 raži nedidelė pergalė — prie viešbučio registratūros 
Į mane pirmąkart vokiškai pasveikino jauna dama. Ei- 
damas į pusryčių salę atsakiau jai į pasveikinimą plačiai 
atmesdamas ranką atgal, ji savąją buvo jau nuleidusi. 

— Galiu taip sveikintis tik todėl, kad jūs vėlai keliatės ir 
kad vestibiulis dabar tuščias, - mirktelėjo ji man šypsoda- 
masi, — taigi neišduokit manęs! 

— Žinau, laikai dabar sunkūs, - atsakiau pusbalsiu, - kol 
kas! Bet ateis laikas, kai ir jūs iškelta galva stovėsite už Vo- 
kietiją! 

Ir sparčiai nužingsniavau į pusryčių salę. 

Ne visi patarnautojai taip aiškiai suvokė laiko ženklus 
kaip ta jauna registratūros skyriaus dama. Jie sveikinosi 
nesumušdami kulnais ir tardami nieko nesakančius „Žžo- 
džius „labas rytas“. Kita vertus, kai ėmiau dažniau reng- 
tis civiliškai, jų žvilgsniai tapo nebe tokie santūrūs kaip 
anksčiau. Šiuo atžvilgiu viskas buvo panašu į anos siste- 
mos laikus, į pačią pradžią po to, kai išėjau iš kalėjimo, ir 
dabar reikėjo pradėti nuo pačių apačių, skirtumas tas, kad 
išlepusių biurgerių įpročiai buvo giliai įsiėdę į proletaria- 
tą - biurgeriškas aprangos avikailis labiau negu andai pa- 
dėjo įgyti pasitikėjimą. Galėjau išties ramiai valgyti savo 

dribsnius, gerti apelsinų sultis su sėmenų išspaudomis ir 
jausti iš žmonių žvilgsnių, kad ankstesni darbai visiškai 
pripažįstami. Svarstydamas, ar neatsikėlus ir neatsinešus 
dar obuolio, išgirdau valkirijų maršo garsus. Išdidžiu jude- 
siu, nusižiūrėtu iš kai kurių jaunų verslininkų, išsitraukiau 
telefono aparatą ir prisidėjau prie ausies. 

— Hitleris! - pasakiau pavyzdingai oriu balsu. 

— Ar šiandien jau skaitėte laikraštį? - be įžangų paklau- 
sė damos Belini balsas. 

— Ne, - atsakiau, - o kodėl klausiat? 
minučių! 

— Luktelkit, - paprašiau, — kaip tai suprasti? Apie kokį 
laikraštį išvis kalbate? 

— Apie tą su jūsų paveikslu pirmame puslapyje, - atsakė 
dama Belini. 

Atsistojau ir priėjau prie laikraščių šūsnies. Ten gulė- 
jo keli „Bild“ egzemplioriai su mano fotografija pirma- 
me puslapyje ir antrašte: „Pamišęs Hitleris jutube. Fanai 
kraustosi iš proto!“ 

Paėmiau laikraštį, grįžau į savo vietą ir atsisėdau. Tada 
ėmiau skaityti. 


Pamišęs Hitleris jutube: 


Fanai eina iš proto! 


Visa Vokietija spėlioja: ar tai vis dar humoras? 


Kadaise jis žudė milijonus, dabar : giuro šou „Kietai, seni!" kursto prieš 
milijonai jį džiaugsmingai sveikina : užsieniečius, moteris ir demokratiją. 
jutube: komediantas, vaizduojantis : Jaunimo globėjai, partiniai politikai 
Adolfą Hitlerį, su savo neskoninga : ir Centrinė žydų taryba baisisi. 
programa ir keistais šūksniais Ali Vic- : 

Gal pageidaujat kelių jo „meno“ : 


pavyzdžių? 
„Turkai nėra kultūros kūrėjai.“ 
„Mes negalime taikstytis su 100 
000 abortų per metus, nes vėliau 
neturėsime keturių divizijų kovai 
su Rytais.“ 
„Gražios auklės tai atviras rasinis 
nusikaltimas." “ 
Pagyvenusiems vokiečiams toks 


pamatau. Dyteris Graumanas, Cen- 


: trinės Žydų tarybos prezidentas: 
: „Neįtikima beskonybė, mes, matyt, 
: kreipsimės į teismą. 


: Keisčiausia, kad niekas nežino to 
: komedianto, bauginamai panašaus 
: Į nacių siaubūną, pavardės. 

; „Bild“ bandė tai išsiaiškinti ir kreipėsi 
: į My TV vadovę Elkę Farendonk. 


: BILD: Ar tai dar turi ką nors bendra 


nacių garbinimas kelia blogus pri- : cu satyra ir humoru? 


siminimus. Pensininkė Pildė V. (92 : FARENDONK: Hitleris iškelia aštrius 
m.) iš Dormageno: „Negerai. Juk : | | a 
as V rmcicų . Mūsų visuomenės prieštaravimus - 
jis pridarė tiek daug žalos!" Politikai : as US S 
0 uo „i todėl jo kraštutinai poliarizuotas 
tiesiog negali patikėti jo pasiseki- : i O 

S JS : metodas meniškai pateisinamas. 
mu. Krikščionių socialinės sąjungos : | k 0 
ministras Markus Zioderis: „Bepro- : BILD: O kodėl pamišęs TV Hitleris 
tystė! Su humoru tai nebeturi nieko : nepasisako, kas esąs iš tiesų? 


bendra!“ Socialdemokratų partijos : FARENDONK: Acė Šrioderis irgi 
sveikatos ekspertas Karlas Lauter- : 
bachas laikraščiui „Bild“: „Tai išeina : 
už bet kokių ribų, žeidžia jausmus.“ : 
Žaliųjų vadovė Klaudija Rot: „Šiur- : 
pu, visuomet išjungiu TV, kai tik jį : 


nepasisako, tad Hitleris taip pat turi 
teisę į privatumą. 


„Bild“ pažada: mes aiškinsimės 
toliau! 


Esu priverstas prisipažinti: man tai buvo netikėta. Ne mig- 
lotas laikraščio tikrovės suvokimas, to esu prisižiūrėjęs į 
valias ir žinau, kad didžiausi šalies kvailiai mėgsta spiestis 
savo redakcijose. Beje, tasai „Bild“ man atrodė kaip slapčia 
gimininga institucija, tiesa, truputį susikausčiusi, mies- 
čioniškai veidmainiška, visuomet truputį prisibijanti tarti 
ryžtingą tiesos žodį, bet vis dėlto daugeliu atžvilgių einan- 
ti ta pačia kryptimi. Tame straipsnyje to beveik nebuvo jus- 
ti. Išgirdau valkirijų maršą ir čiupau telefoną. 

— Hitleris. 

— Aš pasibaisėjusi, — pareiškė dama Belini, - jie turėjo 
mane bent jau perspėti! 


181 


— Ko tikitės iš to laikraščio? 

— Kalbu ne apie „Bild“, o apie My TV, - karščiavosi dama 
Belini. - Žmonės iš ten juk kalbėjosi su Farendonk, jos įmo- 
nė galėjo mus bent jau perspėti. 

— Ką tai būtų pakeitę? 

— Nieko, - atsiduso ji, - jūs, matyt, teisus. 

— Galų gale tai tik laikraštis, - tariau, - manęs nedomi- 
na, kąjis rašo. 

— Jūsų gal ir ne, - pasakė dama Belini, - bet mus domi- 
na. Jie nori jus nupilti. O mes į jus šį tą investavome. 

— Kaip tai suprasti? - griežtai paklausiau aš. 

— O taip, - beveik šaltai ištarė dama Belini, - kad mes 
gavome „Bild“ paklausimą. Ir būsime priversti kalbėti. 

— Neįsivaizduoju, apie ką. 

— O aš įsivaizduoju. Jeigu jie nusitaikė į jus, tai išknis 
kiekvieną žemės pėdą. Ir aš norėčiau žinoti, ar galėtų ką 
nors rasti? 

Visuomet smagu stebėti, kai mūsų ūkvedžiams ima vir- 
pėti kinkos. Jeigu koks nors dalykas jiems atrodo vilioja- 
mai, jie su didžiausiu džiaugsmu bėga pas tave ir tiesiog 
bruka pinigus. Jeigu viskas einasi gerai, jie irgi pirmieji 
nori gauti savo dalį, sako, kad prisiėmė visą riziką. Bet jei 
bent kiek pakvimpa paraku, visą tą pelnytą riziką siekia 
kaipmat suversti ant kito pečių. 

— Jei jūs dėl to jaudinatės, - nusišaipiau aš, - tai gerokai 
per vėlai susigriebėt. Ar neatrodo, kad reikėjo tai daryti 
anksčiau? 

Dama Belini krenkštelėjo. 

— Bijau, kad mes turime jums kai ką prisipažinti. 

— Ir ką gi? 

— Mes jus tikrinome. Na, supraskite mane teisingai: ne- 
pasamdėme Žmonių, kad jus sektų. Tačiau kreipėmės į vie- 

tikro nacio. 

— Tai ką, - susierzinęs paklausiau, - rezultatas jus, ma- 
tyt, nuramino? 

— Viena vertus, taip, - atsakė dama Belini, - mes nerado- 
me nieko bloga. 

— O kita vertus? 

— Kita vertus, išvis nieko neradome. Vaizdas toks, lyg 
pirmiau jūs išvis neegzistavote. 

— Ką gi. O dabar norite manęs paklausti, ar aš vis dėlto 
egzistavau? 

Dama Belini trumpai patylėjo. 

— Prašau mane suprasti. Mes visi sėdime toje pačioje 
valtyje ir nenorime, kad galiausiai, — čia ji dirbtinokai nu- 
sijuokė, — aišku, nieko apie tai nenutuokdami, būtume pa- 
sisamdę kažką panašaus į tikrą Hitlerį... - Paskui ji padarė 
mažytę pertraukėlę ir baigė sakyti: - Man sunku patikėti, 
ką čia kalbu. 

— Man irgi, - pasakiau. - Tai būtų aukščiausio laipsnio 
išdavystė. 

— Ar negalėtumėt bent akimirką surimtėti? — paklausė 
dama Belini. - Aš tik noriu, kad atsakytumėte į vieną klau- 
simą - ar esate tikras, kad tie Žmonės iš „Bild“ neiškapstys 
nieko tokio, ką būtų galima panaudoti prieš jus? 

— Ponia Belini, — atsakiau, — aš savo gyvenime nepa- 
dariau nieko tokio, kad turėčiau gėdintis. Nei neteisėtai 
praturtėjau, nei išvis siekiau sau naudos. Spaudai į tai nu- 
sispjaut. Galime tikėtis vien to, kad tas laikraštis prikurs 
krūvą visokių nesąmonių. Ko gero, vėl pareikš, kad turėjau 
nesantuokinių vaikų, ir tai, žinia, blogiausia, kas gali ateiti 
į galvą miesčioniškai geltonajai spaudai. Bet toks priekaiš- 
tas man nieko nereiškia. 

— Kad turėjot nesantuokinių vaikų? Ir tai viskas? 

— O kas dar? 

— O kaip su nacionalsocialistine praeitimi? 

— Ji be priekaištų, - nuraminau ją. 

— Taigi jūs niekada nepriklausėt dešiniųjų partijai? — 
moteris neatlyžo. 

— Apie ką jūs kalbat? — pasijuokiau iš tokios nevykusios 
kvotos. — Faktiškai aš pats tą partiją įkūriau! Buvau 555- 
asis jos narys! 

— Kaip? 

— Nemanykit, kad galėjau būti tik pakeleivis. 

— Gal tai buvo jaunystės klaida? - dama Belini darsyk 
pabandė gan gremėzdiškai sumenkinti nepriekaištingas 
mano nuostatas. 

— Ką jūs! Nagi paskaičiuokit, 1919 metais man buvo 
trisdešimt. Aš net sumaniau apgaulę: tie 500 narių buvo 
išgalvoti, kad narių skaičius atrodytų solidesnis! Didžiuo- 
juosi šia apgaule. Taigi užtikrinu jus: blogiausia, kas tame 
laikraštyje vėliau gali būti parašyta apie mane, yra šitai: 
Hitleris suklastojo savo narystės numerį. Manau, su tuo 
galiu taikstytis. 

Kitame laido gale vėl įsivyravo tyla. Paskui dama Belini 
pasakė: 

— 1919 metais? 

— Taip. Kada gi daugiau? Į partiją galima įstoti tik kartą, 
jei iš jos neišstoji. O aš, kiek suprantu, neišstojau. 

Ji nusijuokė, rodės, su palengvėjimu. 

— Aš taip pat su tuo galiu taikstytis. „Jutubo Hitleris: 
sukčiavau 1919 metais stodamas į partiją.“ Už tokią antraš- 
tę esu pasiryžusi net sumokėti. 

— Taigi grįžkite į savo postą ir ginkite pozicijas. Mes ne- 
sitrauksime nė per žingsnį! 

— Klausau, mano fiureri, — išgirdau, kaip dama Belini 
nusijuokė ir nutraukė pokalbį. 

Padėjau laikraštį ant stalo ir staiga pamačiau dvi ryškiai 
mėlynas akis po šviesių plaukų kupeta, vaikiuką, nedrą- 
siai sunėrusį rankas už nugaros. 

— Na, ką gi mes čia turim? —- paklausiau aš. - Kuo tu 
vardu? , 

— Aš, - atsakė spirgas, - esu Reinhardas. 

Jis iš tiesų buvo mielas vaikiukas. 

— O kiek tau metų? - paklausiau aš. Jis nedrąsiai ištrau- 
kė ranką iš už nugaros ir parodė tris pirštus, paskui dvejo- 
damas dar pridėjo ketvirtą. Kaip žavu. 

— Kartą pažinojau vieną Reinhardą, - pasakiau ir švel- 
niai paglosčiau jam galvą, - jis gyveno Prahoje. Labai gra- 
žiame mieste. 

— Jis tau patiko? — paklausė spirgas. 

— Netgi labai patiko, - atsakiau, - buvo išties šaunus vy- 
ras! Pasirūpino, kad daug daug negerų Žmonių negalėtų 
nieko padaryti tau ir man. 

— Kiek daug? - paklausė vaikiukas, aiškiai padrąsėjęs. 

— Labai daug! Šimtų šimtai! Buvo labai šaunus, narsus 
vyras! 

— Jis juos sodindavo už grotų? 

— Taip, - linktelėjau aš, - irgi. 

— Ir, aišku, užvoždavo, - nusijuokė nuostabusis varlia- 
mušys, ištraukė iš už nugaros kitą ranką ir atkišo man 
„Bild“ numerį. 

— Tu jį atnešei man? - paklausiau. 

Jis linktelėjo. 

— Mama prašė. Ji sėdi ana ten, - ir parodė į atokų stalą. 
Paskui kyštelėjo ranką į kišenę ir ištraukė pieštuką. - Lie- 
pė, kad paklausčiau, ar nenupieštum ant jo auto... 

— Auto, - nusijuokiau aš, - ar tikrai? Gal tavo mama no- 
rėjo, kad paprašytum autografo? 

Vaikiukas suraukė mielą kaktytę ir smarkiai susimąstė. 
Paskui nusiminęs pažvelgė į mane. 

— Kad jau nebežinau. Ar tu man nupieši automobilį? 

— Gal paklauskim mamos? 

Atsistojau, paėmiau tą vyrutį už rankos ir parvedžiau 
pas mamą. Pasirašiau jai ant laikraščio ir nupiešiau vaikiu- 
kui ant lapelio gražų automobilį, puikų dvylikos cilindrų 
maibachą. Kai grįžau į savo vietą, suskambo telefonas. 
Skambino dama Belini. 

— Jūs gerai dirbat, - pagyrė ji. 

— Mėgstu vaikus, - atsakiau, - nors pats, deja, niekad ne- 
galėjau sukurti šeimos. Liaukitės pagaliau mane stebėjusi. 

— Kuo čia dėti vaikai? — paklausė dama Belini aiškiai 
nustebusi. — Turiu galvoje, kad jūs gerai argumentuojat. 
Kad neieškot žodžio kišenėje. Esat toks kietas, kad mudu 
su Zenzenbrinku pamanėme, jog galėtume jiems duoti in- 
terviu - tiems iš „Bild“! 

Truputį pagalvojau ir pasakiau: 

— Neduosime. Manau, kad tada dažniau atsidursime 
pirmame puslapyje. O interviu jie gaus, kai mes to panorė- 
sim. Mūsų sąlygomis. 


4 * 

1) nedažnai apsirinku. Priešingai, net labai retai. Tai 
Ž Bvienas iš pranašumų, kai į politinį gyvenimą ateini su 
didžiule gyvenimo patirtimi, sąmoningai sakau: didžiule. 
Mat dabar yra tiek daug vadinamųjų politikų, gal tik pen- 
kiolika minučių pastovėjusių už prekystalio arba kada nors 
prabėgom užmetusių akį pro praviras cecho duris ir jau 
manančių, kad žino, kaip atrodo tikrasis gyvenimas. Vien 
tik dėl pavyzdžio pagalvojau apie azijiečių ministrą libera- 
lą. Jis metė medicinos studijas, kad atsidėtų geltonsnapiš- 
kai politinei karjerai, ir čia išties kyla klausimas: o kam? 
Kas kita, jeigu vietoj to jis būtų pasakęs pirmiausia visas 
jėgas skirsiąs medicinos mokslams, paskui dešimt ar dvi- 
dešimt metų padirbėsiąs po penkiasdešimt šešiasdešimt 
valandų per savaitę, kad pamokytas rūsčios tikrovės pa- 
mažu susidarytų nuomonę ir paverstų ją tvirta pasaulėžiū- 
ra ir tik tada ramia sąžine galėtų imtis prasmingo politinio 
darbo, tada palankiai susiklosčius aplinkybėms iš to gal ir 
išeitų kas nors dora. Bet tas vyrukas, aišku, yra naujosios, 
prasčiausios rūšies, iš tų, kurie mano šitaip: pirma einu į 
politiką, o nuovokos gal kaip nors įgysiu pakeliui. Tada 
viskas taip ir būna: šiandien užtariama finansų žydija, o 
rytoj bėgama paskui žydų bolševizmą, taigi tas berniokėlis 

galiausiai ir atrodo kaip klasės kvailiukas, amžinai besi- 
vejantis autobusą. Galiu tik tiek pasakyti: tfu! Jam reikėtų 
palaukti, kol įgis pirma fronto, bedarbystės, gyvenimo Vie- 
nos vyrų bendrabutyje patirties, kol jo darbus atmes mul- 
kiai akademijos profesoriai, tada žinotų, apie ką kalbėti. 
Tada galėtų apsirikti tik išskirtiniais atvejais. Kaip buvo 
apsirikta dėl „Bild“. 

Tikėjausi, kad spaudos padugnės užsipuls mane, mano 
politiką, mano kalbas. Ir iš tiesų ant manęs visų pirma buvo 
užsiundyta fotografų orda. Jau po dviejų dienų pasirodė 
didelė nuotrauka, kaip aš stovėdamas prie kioskininko 
staliuko iš kartoninio puodelio geriu arbatą. Greta manęs 
stovi kioskininkas su limonado buteliu rankoje, pats labiau 
panėšintis į alaus butelį. O viršuje stambiu šriftu parašyta: 


Pamišęs Hitleris jutube: 


čia jis trinasi su savo 
sugėrovais 


Vakare jis per televiziją kursto prieš 


: tas“ nacis (kairėje) išsipustė, nusivil- 
užsieniečius ir mūsiškius politikus, : 
o dieną stoviniuoja Su savo sugė- : 
rovais; bjauriausias Vokietijos ko- : 
mediantas, besivadinantis Adolfu : 
Hitleriu, vis dar slepia savo tikrąjį : 


ko uniformą, dedasi romiu privačiu 
žmogumi. Arba rengiasi kitai bes- 
konybei! 


BILD seks įvykius. 


vardą (žr. „Bild“ straipsnį). „Humoris- : 


Išties reikia pripažinti: kioskininkas tądien buvo ne per ge- 
riausiai apsitaisęs, mat ketino atnaujinti savo kiosko palan- 
ges, tad vilkėjo nebenešiojamais drabužiais, o ant jų buvo 
užsimetęs seną darbinį chalatą, taigi atrodė, kaip ir galėjai 
tikėtis, — niekas už mane geriau to nesupras, - it žmogus, 

besirengiantis šį tą padažyti. Tačiau jis toli gražu nebuvo 
mano sugėrovas, o aš išvis nesibičiuliauju su girtuokliais. 
Vis dėlto šitoks kioskininko apibūdinimas man buvo itin 
nemalonus, juk tas žmogus išties nenusipelnė būti taip va- 
dinamas. Laimė, jis sugebėjo viską deramai įvertinti. Pa- 
vakare atėjau pas jį, kad atsiprašyčiau už patirtus nemalo- 
numus. Bet kioskininkas neturėjo kada su manimi kalbėti. 

Radau jį stovintį priešais savo kioską ir, nors oras buvo 
lietingas ir šaltas, aptarnaujantį stebėtinai didelį būrį žmo- 
nių. Ant kiosko virš langelio kabojo didelis plakatas: „Pir- 
kite šiandienos „Bild“ su mano ir kuoktelėjusio jutubo Hit- 
lerio nuotrauka!“ 

— Atėjot pačiu laiku! - šūktelėjo kioskininkas, pamatęs 
mane. 

— Aš tik norėjau atsiprašyti, - riktelėjau atsakydamas, — 
bet dabar nė nebežinau, už ką. 

— Ir aš, —- nusijuokė jis, — čiupkit kurį nors pieštuką ir 
pasirašinėkit! Tai mažiausia, ką galit padaryti savo sugė- 
rovui. 

— Čia tikrai jūs? — iškart paklausė vienas statybininkas, 
atkišęs man laikraštį. 

— Taip, - atsakiau ir pasirašiau. 

— Kai tik sužinojau, tuojau užsakiau daugiau egzemplio- 
rių, - pasakojo kioskininkas, perdavinėdamas laikraštį per 
galvas. - Taip, galite prieiti, ponas Hitleris mielai pasirašys. 

Iš tiesų pasirašinėjau ne taip jau mielai. Niekada nežinai, 
ką Žmonės darys su tavo parašu. Brūkštelėsi nieko blogo 
nesitikėdamas savo pavardę ant kokio nors lapelio, o kitą 
dieną virš jo kas nors sukurps pareiškimą, ir staiga sužino- 
si, kad nesugrąžinamai padovanojai Zybenbiurgeną kaž- 
kokiam korumpuotam Balkanų dvarininkui. Arba besąly- 
giškai kapituliavai, nors slėptuvėse dar turėjai dideliausią 

kiekį atpildo ginklų ir su jais galėjai kaip nori pakreipti 
karo eigą. Vis dėlto pasirašyti ant laikraščio neatrodė pa- 
vojinga. Be to, džiaugiausi, kad pirmąkart niekas nezirzė, 
kad pasirašau ne kaip ponas Štrombergas, o savo pavarde. 

— Prašom čia, skersai fotografijos! 

— Ar galit užrašyti „Helgai'? 

— Ar negalėtum kitąsyk ko nors pasakyti ir apie kurdus? 

— Mums per karą reikėjo eiti išvien! Tada būtum laimėję. 

Į priekį su laikraščiu buvo išstumta maža mergytė, aš jai 
pasirašiau itin lėtai. Tegul sau fotografuoja: jaunimas kaip 
ir anksčiau tebepasitiki fiureriu. Ir ne tik jaunimas. Prisiar- 
tino sena kaip pasaulis dama su šiuolaikiškais vaikščioji- 
mo rateliais ir spindinčiomis akimis. Ji atkišo man laikraštį 
ir pasakė drebančiu balsu: 

— Ar prisimenat 1935-uosius Niurnberge? Tada stovėjau 
lange priešais, kai jūs priėmėte paradą! Vis atrodė, kad žiū- 
rite tiesiai į mane. Mes jumis taip didžiavomės! Ir dabar 
didžiuojamės - jūs visai nepasikeitėt! 

— Jūs irgi, —- juokais pamelavau ir susijaudinęs paspau- 
džiau jai ranką. 

Ne todėl, kad būčiau prisiminęs tą dieną, o dėl to, kad 
doras jos prisirišimas buvo savotiškai žavus. Šiaip ar taip, 
kai Zenzenbrinkas nervingai atsiliepė į mano skambutį, 
savo pasakojimu apie tokį tautos atsidavimą galėjau ra- 
miai išsklaidyti jo nuogąstavimus ir vėl įkalbėjau atsisa- 
kyti galingo advokatų atkirčio. Būsima diena manęs irgi 
nejaudino. Laikraštis, aišku, nepaskelbė pritarimą liudijan- 
čių fotografijų, vietoj jų išspausdino visiškai nereikšmingą 
eilutę: „Kuoktelėjęs jutubo Hitleris: Vokietija balsuoja“. Ir 
pridėjo daug koncentracijos stovyklų nuotraukų, rodančių 
negražų, bet, deja, būtiną SS vyrų darbą. Tada aš mažumą 
nesusitvardžiau. 

Mat vykstant dideliems darbams nerimta rodyti ne- 
reikšmingus atskirus atvejus, kai projektas dar ne visai 
pasiteisina. Pavyzdžiui, jei nutiesiama didžiulė autostrada, 
kuria gabenamos milijardinės vertės tautos prekės, šalike- 
lėje visada atsiras baikščiai drebantis mielas triušiukas. Jei 
kasamas kanalas, garantuojantis šimtus tūkstančių darbo 
vietų, vienas kitas smulkusis ūkininkas, aišku, nenori, kad 
šitai eitų per jo Žemę, ir dėl to lieja karčias ašaras. Bet aš 
dėl tokių trikdžių negaliu numoti ranka į tautos ateitį. Ir 
kai buvo priimtas sprendimas dėl milijonų žydų, - tada jų 
buvo šitiek, — kai buvo pripažinta būtinybė tuos milijonus 
išnaikinti, aišku, kai kam vėlei pabudo paprasto vokiečio 
užuojauta: ak, juk nebuvo tas žydas toks blogas, vieną kitą 
muūsiškį žydą dar būtų buvę galima kelerius metus pakęsti. 
Šitai skelbiančiam laikraštpalaikiui buvo lengva apeliuoti 
į jautriąsias žmonių savybes. Sena dainelė: kiekvienas įsi- 
tikinęs, kad reikia naikinti žiurkes, bet kai prieinama prie 
reikalo, pagailsta kurios nors vienos. Įsidėmėkite: tai tik 
gailestis, o ne noras išsaugoti žiurkę. Šių dviejų dalykų ne- 
galima painioti. Vis dėlto kaip tik toks sąmoningas painio- 
jimas, savaime suprantama, sudarė iliustruotos apklausos 
pagrindą. Balsuoti — balsavimo sąžiningumas man kėlė 
abejonių — buvo pateikti trys atsakymai, keliantys vien 
niūrią šypseną. Tiek ir aš pats būčiau galėjęs sugalvoti. At- 
sakymų pasirinkimas buvo toks: 


1. Gana! Pašalinkite Hitlerį iš jutubo! 
2. Ne, jis nejuokingas, tai pabrėžia ir My TV, 


3. Niekada nežiūrėjau. Šitas nacių mėšlas manes nedomina. 


To, aišku, buvo galima tikėtis. Toks ir yra savo dvasia, 
matyt, vis dar žydiškos miesčionių ir šmeižikų spaudos 

svarbiausias bruožas ir įrankis. Su tuo reikia susitaikyti, 
juolab kad tokių pašlemėkų nėr kur dėti. Tuo aš, pavyz- 
džiui, įsitikinau surengęs nedidelį infrastruktūros patik- 
rinimą per internecą: iš Dachau koncentracijos stovyklos 
buvo likę tik du barakai. Klaiki padėtis - jau po pirmosios 
suėmimų bangos vėl reikėtų paleisti krematoriumus. 

Zenzerbrinkas, aišku, nebežinojo kur dėtis. „Didieji 
strategai“ visuomet pirmieji pradeda virpinti kinkas. 

— Jie mus sutrins į miltus, - be perstogės dejavo jis, - jie 
mus sutrins į miltus! My TV, be abejo, jau nervinasi. Turi- 
me duoti jiems interviu! 

Užsiminiau viešbučių užsakytojui Zavackiui, kad pri- 
žiūrėtų tą nepatikimą tipą. O dama Belini tiesiog Žydėte 
žydėjo. Nuo Ernsto Hanfštengelio* laikų daugiau niekas 
į mano pusę nebuvo patraukęs tiek svarbių ir apysvarbių 
žmonių. Be to, ji daug geriau atrodė - tikra grynakraujė 
moteris. 

Ir vis dėlto ketvirtą dieną aš neištvėriau. 

Tai vienintelis atvejis, kurį šiandien galiu sau prikišti. 
Reikėjo griežtai laikytis savo linijos, bet aš, matyt, buvau 
truputį netekęs formos. Ir vis dėlto niekad nebūčiau ma- 
nęs, kad man taip gali atsitikti. 

Pasirodė didelė mano nuotrauka, joje buvo matyti, 
kaip lydžiu prie įmonės durų šauniąją panelę Kromajer. 
Ankstyvą pavakarę daryta nuotrauka buvo sąmoningai 
sudarkyta, aš tai iškart supratau, prisiminęs andainykš- 
čius ilgus savo debatus su Heinrichu Hofmanu. Taigi ji 
buvo tyčia neryški, smarkiai padidinta, pateikta taip, lyg 
būtų fotografavęs dešimtmečius ugdytas šnipas. Tai, aiš- 
ku, buvo nesąmonė. Tą dieną buvau nusprendęs truputį 


* Ernst Hanfstengel (1887-1975) - Hitlerio spaudos atstovas. 

pasivaikščioti, todėl palydėjau pro duris panelę Kromajer, 
einančią į autobusų stotelę. Toje nuotraukoje aš jai palai- 
kau atidaręs įmonės duris, o žemiau riebiu šriftu buvo 


parašyta: 


Kuoktelėjęs jutubo Hitleris: 


kas ta paslaptingoji moteris 


greta jo? 


Jie slapčia išlenda pro šonines du- : 
ris, apsidairo, - nacių „komikas“ ir : 
jo paslaptingoji gražuolė. Žmogus, : 
iki šiol slepiantis nuo visos Vokieti- : 
jos savo pavardę, kurstantis prieš : 
užsieniečius, apsišaukėlis kovotojas : 
už dorą bjaurias savo aferas rezga : 
: ir siaubūnė - ko dar iš tokios poros 
Kas ta paslaptinga moteris, kuri : tikėtis? 

: „Bild“ pažada toliau informuoti 


prieblandoje. 


su juo prasideda? 


„Bild“ iš artimos aplinkos sužinojo, : 


kad nepažįstamoji yra Vera K., 24 
metų prekybos tarnautoja, turinti 
keistą įprotį rengtis juodais drabu- 
Žiais, taip pat odiniais. Specialiuo- 
se interneto forumuose ji vadina 
save Vulcanial7 domisi juodąja 
magija ir siaubo muzika. Pamišėlis 


savo skaitytojus. 


— Tai sąmokslas, - šaltai pasakiau aš, - o panelė Kroma- 


jer Man net ne giminė. 


Sėdėjome konferencijų salėje, dama Belini, Zenzenbrin- 


kas, viešbučių užsakytojas Zavackis ir aš. Didysis strategas 


Zenzenbrinkas, aišku, kaipmat paklausė: 


— Bet iš tiesų nieko nėra, juk taip? Tarp jūsų ir tos mažy- 


lės Kromajer. 


— Nekvailiokit, — tuoj įsiterpė dama Belini. - Ponas Hit- 


leris man kartą irgi prilaikė duris. Gal ir manęs to paties 


paklausit? 


— Mes turime būti tikri, - atsakė Zenzenbrinkas, trūkte- 


lėdamas pečiais. 

— Būti tikri? - neatlyžo dama Belini. - Dėl ko? Aš nė mi- 
nutės negaišiu dėl šio bjauraus užsipuolimo. Panelė Kro- 
majer gali daryti ką nori, ponas Hitleris gali daryti ką nori. 
Dabar nebe septintasis dešimtmetis. 

— Bet jis vis tiek neturėtų būti vedęs, — tvirtai pareiškė 
Zenzenbrinkas, - bent jau tuo atveju, jeigu tarp jo ir Kro- 
majer kas nors vyktų. 

- Jūs vis dar nesuprantat, - tarė dama Belini ir kreipėsi į 
mane. - Na, arjūs vedęs? 

— Iš tiesų taip, - atsakiau. 

— Nuostabu, - sudejavo Zenzenbrinkas. 

— Leiskit spėti, - paprašė Belini. - Nuo 1945 metų balandžio? 

— Žinoma, - atsakiau aš, — stebiuosi, kad spauda dar 
spėjo tai pranešti. Tuo metu miestas, deja, buvo pilnas bol- 
ševikų. 

— Nenoriu pernelyg kištis į jūsų reikalus, - įsiterpė vieš- 
bučių užsakytojas Zavackis, - bet man atrodo, kad poną 
Hitlerį visiškai teisėtai būtų galima laikyti našliu. 

Gali sakyti ką nori, bet tas Zavackis net pavojaus aki- 
mirką mąstė greitai, aiškiai, patikimai ir pragmatiškai. 

— Negaliu šimtu procentų patvirtinti, - pasakiau, - bet 
aš apie tai skaičiau, kaip ir ponas Zavackis. 

— Na, - kreipėsi dama Belini į Zenzenbrinką, - paten- 
kintas? 

— Esu priverstas teirautis ir nemalonių dalykų, jau to- 
kios mano pareigos, - akiplėšiškai atrėžė Zenzenbrinkas. 

— Klausimas toks: ką mes darysime, - apibendrino dama 
Belini. 

— Ar mums išvis privalu ką nors daryti? - blaiviai pa- 
klausė Zavackis. 

— Sutinku su jumis, pone Zavacki, - tariau, - tikriau, 
sutikčiau, jeigu tai būtų susiję tik su manim. Bet jei nieko 

nedarysiu, bus kenkiama mano aplinkai. Ponui Zenzen- 
brinkui tai gal ir niekuo negresia, - pašaipiai pašnairavau į 
jį, - bet negaliu leisti, kad nukentėtumėt jūs ir įmonė. 

— Dėl mūsų ir įmonės galit nesijaudinti, tik štai mūsų 
akcininkai nekentės nė penkių minučių, —- sausai atsakė 
dama Belini. — Vadinasi, jokių interviu mūsų sąlygomis. 
Mes jį duosime jų sąlygomis. 

— Jūs būsit atsakinga, kad taip neatrodytų, - pareiškiau 
ir čia pat pamaniau, kad dama Belini ne taip mielai pri- 
ima įsakymus kaip Zavackis, todėl greitai pridūriau: - Šiuo 
atveju esate visiškai teisi. Mes duosime jiems interviu. Tar- 
kime, Adlone. Ir jie sumokės. 

— Na ir sumanėt, - nusišaipė Zenzenbrinkas, - kai esa- 
me tokioje padėtyje, vargu ar pavyks išsiderėti honorarą. 

- Čia principo reikalas, - pasakiau. — Nenoriu, kad tau- 
tos turtas būtų švaistomas tokioms padugnėms. Man už- 
teks, jei jie apmokės sąskaitą. 

— O kada? - paklausė Zavackis. 

— Kuo greičiau, - atsakė dama Belini ir buvo visiškai tei- 
si. —- Tarkim, rytoj. Galbūt tada jie bent vieną dieną atstos 
nuo mūsų. 

Aš pritariau. 

— O mes tuo tarpu turėtume sustiprinti savo visuome- 
ninę veiklą. 

— Kaip? 

— Negalime leisti, kad Žiniasklaida būtų politinio prie- 
šininko rankose. Taip daugiau neturi būti. Reikia patiems 
leisti laikraštį. 

— Galbūt „Volkischer Beobachter“? - ironiškai paklausė 
Zenzenbrinkas. - Mes esame gamybos įmonė, o ne laikraš- 


čio leidykla. 

— Tai neturi būti laikraštis, - iškart įsiterpė viešbučių už- 
sakytojas Zavackis. - Pono Hitlerio stiprusis bruožas yra 
gyva kalba. Mes rengiame videoreportažus, tai kodėl jų 
nepaskelbus mūsų puslapyje? 

— Tada viską rodytume per HD, kad pridedamoji vertė 
būtų didesnė nei per jutubą, - toliau svarstė dama Belini. — 
Ir turėtume platformą, jeigu norėtume pareikšti ką nors 
ypatinga. Arba savo požiūrį. Gal ir neblogai. Pasirūpinkit, 
kad Online skyrius pateiktų kelis eskizus. 

Mes baigėme pasitarimą. Eidamas namo savo biure pa- 
mačiau šviesą. Įėjau į vidų, kad ją užgesinčiau. Kol šalis 
dar galutinai neperėjo prie atsinaujinančios energijos, vis- 
kam reikia brangaus kuro. Kol kas apie tai retokai pagal- 
vojama, bet po trisdešimties metų bus bėda - kaip andai, 
kai prieš pat El Alameiną tankui pritrūko vos lašelio de- 
galų iki lemiamos pergalės. Atidariau duris ir pamačiau 
panelę Kromajer, ji sustingusi sėdėjo prie savo rašomo- 
jo stalo. Tik dabar man dingtelėjo, kad lig šiol nespėjau 
paklausti, kaip ji jaučiasi. Apie gimimo dienas, mirtis, 
asmeninius skambučius kitados man visuomet priminda- 
vo Traudė Jungė, o panelė Kromajer, aišku, šįkart paliko 
mane nežinioje. 

Ji priblokšta spoksojo į stalviršį. Paskui pakėlė akis į 
mane. 

— Ar Žinat, kakiu Žžinūčių aš gaunu? - paklausė bespal- 
viu balsu. 

Nelaimingoji bėdulė mane labai sujaudino. 

— Man labai gaila, panele Kromajer, - tariau. — Aš to- 
kius dalykus lengviau pakenčiu, nes esu pripratęs atlaikyti 
priešiškus išpuolius, kai tenka ginti Vokietijos ateitį. Man 
tenka visa atsakomybė - nedovanotina, kad priešininkas, 
užuot puolęs mane, užsimoja ant smulkiųjų tarnautojų. 

— Betgi jūs čia nieka dėtūs, —- pasakė ji purtydama gal- 
vą. - Tai būva normalus „Bild“ bezdalas. Atsiduri žma- 
gus tame sušiktame laikraštpalaikyje ir esi pasmerktūs 
sušaudyt. Aš gaunu kažkokių pimpalų nuotraukų, mano 
žinutėse vien tik grasinimai, ką jie man padarys, liaujuos 
jas skaityt jau po trijų žodžių. Aš jau septyneri metai kaip 
Vulcania17, o dabar galiu tai pamiršti. Tas vardas suterštas, 
dabar, - ji liūdnai spustelėjo klavišą, - dabar tai jau istorija. 

Nemalonu, kai negali priimti sprendimo. Jeigu bū- 
čiau turėjęs Blondę, būčiau galėjęs ją paglostyti, gyvulys, 
ypač šuo, tokiomis akimirkomis gan neblogai leidžia at- 
sipalaiduoti. 

— Bet internetu viskūs nesibaigia. — Ji žvelgė į tuštu- 
mą. — Interneti bent sužinai, ką Žmonys apie tavi mano. 
O gatvėj nesužinosi. Ten gali tiktai spėliot, bet aš to geriau 
nedarysiu. 

Panelė Kromajer nė nekrustelėdama šniurkštelėjo 
nosimi. 

— Man reikėjo iš anksto jus perspėti, - pasakiau truputį 
patylėjęs. - Bet neįvertinau priešininko. Man labai gaila, 
kad jums tenka mokėti už mano klaidas. Niekas geriau už 
mane nežino, kad tenka aukotis dėl Vokietijos ateities. 

— Ar negalėtumėt patylėt bent dvi minutės, - paprašė 
panelė Kromajer, ji atrodė išties išsekusi. - Vokietijos ateitis 
čia niekuo dėta. Tai faktūs. Tai ne juokūs! Tai ne scena. Tai 
mana gyvenimas, ir jį dergia anie šikniai. 

Atsisėdau ant kėdės, stovinčios priešais jos stalą. 

— Negaliu patylėti dvi minutes, - pasakiau rimtai. — Ir 
nenoriu. Tai, ką vertinu, ginsiu iš paskutiniųjų. Apvaizdos 
valia stojau į šią vietą ir stovėsiu čia už Vokietiją iki pas- 
kutinio šovinio. Jūs, aišku, dabar pasakysite: nejau ponas 
Hitleris vis dėlto negali bent kartą dvi minutes nusileisti? 

Taikos metu tai ir daryčiau - dėl jūsų, panele Kromajer! 
O dabar negaliu. Ir pasakysiu jums, kodėl. Esu tikras, kad 
paskui jūs to ir nenorėsit! 

Ji klausiamai pažvelgė į mane. 

— Tą akimirką, kai nuolaidžiauju, darau tai ne dėl jūsų — 
aš nuolaidžiauju, nes tas melagingas laikraštis mane verčia 
tai daryti. Arjūs to norit? Ar norite, kad padaryčiau, ko tas 
laikraštis reikalauja? 

Ji papurtė galvą, iš pradžių lėtai, paskui ryžtingai. 

— Aš didžiuojuosi jumis, - pasakiau, - vis dėlto tarp ma- 
nęs ir jūsų yra skirtumas. Ko reikalauju iš savęs, negaliu 
reikalauti iš kitų. Panele Kromajer, puikiai jus suprasiu, jei- 
gu atsisakysite savo pareigų. Flashlight įmonė jums, be abe- 
jo, suras kitą vietą, ten būsite apsaugota nuo nemalonumų. 

Panelė Kromajer papurtė galvą. Tada išsitiesė ir tvirtai 
pareiškė: 

— Aš nė velnia jų neatsisakysiu, mana fiūreri! 


XM. 


ŽYirma, ką pamačiau, buvo didelis užrašas gotišku šriftu 
" „Namų puslapis“. Iškart čiupau telefoną ir paskambi- 
nau Zavackiui. 

— Ką? Jau matėt? - paklausė jis ir nelaukdamas atsaky- 
mo ėmė džiūgauti: - Gerai išėjo, tiesa? 

— „Namų puslapis“? — paklausiau aš. - Kas čia dabar? 
Apie kokius namus čia kalbama? 

Zavackis kaipmat pritilo. 

— Na, juk negalėjome jūsų puslapio pavadinti homepage? 

— Tikrai? — pasidomėjau. — O kodėl? 

— Juk fiureriui nedera vartoti svetimžodžių... 

Aš energingai papurčiau galvą. 

— Zavacki, Zavacki, ką jūs Žinot apie fiurerį? Tas mėšlun- 
giškas vokiškumas yra blogiausia, kas gali būti. Negalima 
kraujo grynumo painioti su mentaline atskirtimi. Homepa- 
ge, aišku, bus homepage, nebūkite juokingas! Tanko juk nie- 
kas nevadina savaeigiu vikšriniu pabūklu vien todėl, kad 
jį išrado anglai. 

— Homepage, gerai, - sutiko Zavackis. - Pasirūpinsiu, kad 
būtų ištaisyta. O kaip jums išvis patinka? 

— Dar neįsigilinau, - atsakiau ir smalsaudamas stumte- 
lėjau pelę. Kitame laido gale Zavackis ėmė barškinti savo 

klaviatūrą. Staiga mano ekrane atsirado didelis užrašas 
Homepage. 

— Hm, -numykėjis, - dabar tarsi išnyksta prasmė. Kodėl 
homepage reikėtų rašyti tuo senuoju šriftu? 

— Kodėl mes viską turime taip komplikuoti, - subariau 
aš, - parašykit „Fiurerio štabas“, ir viskas. 

— Argi ne jūs pats mėgstate kartoti, kad kol kas nesate 
vyriausiais vermachto vadas? — paklausė Zavackis vos ne 
pašaipiai. 

— Gera pastaba, - pagyriau, - bet juk tai simboliška. Kaip 
ir manasis elektroninio pašto adresas. Juk nesu ir naujoji 
reicho kanceliarija. 

Tada padėjau ragelį ir ėmiau tyrinėti savo puslapį. 

Skersai jo ėjo brūkšnys, palei jį buvo išdėstyti skyriai, 
kuriuos galėjai įjungti pele. Vienas jų vadinosi „Naujausi 
pranešimai“, ateityje čia ketinome skelbti naujienas, o kol 
kas jis buvo tuščias. Paskui ėjo „Savaitės kronika“, ten lan- 
kytojas galėjo pasižiūrėti nufilmuotus visus ankstesnius 
mano pasirodymus. Paskui ėjo išsami mano biografija, 
laikotarpis nuo 1945 metų iki sugrįžimo buvo vadinamas 
„Ne Barbarosos planu“. Zavackiui pasiūlius tokį pavadi- 
nimą, labai juokiausi, kad visą tą laiką kaip didis impe- 
ratorius būsiu pramiegojęs kokiame nors Kyfhoizeryje“. 
Kita vertus, apie tą laiką negalėjau pateikti išsamesnių ar 
tikslesnių duomenų, taigi pritariau tokiai formuluotei. Ki- 
tas skyrius vadinosi „Klausimai fiureriui“, jis buvo skirtas 
ryšiui tarp manęs ir mano šalininkų. Pasmalsavau, ar jau 
yra koks nors klausimas. Vienas ponas man išties buvo jau 
parašęs: 


* Pilis, kalnai ir paminklas Tiuringijos šiaurėje. 

Didžiai gerbiamas pone Hitleri, 

itin atidžiai perskaičiau jūsų skirtingų rasių vertinimo kon- 
ceptą. Mat jau seniai veisiu šunis, ir man kilo klausimas, ar ne- 
tyčia nepuoselėju kokios nors menkavertės veislės. Todėl prašau 
man atsakyti, kokia šunų veislė geriausia pasaulyje ir kokia pras- 
čiausia? Ir kuri iš jų yra Žydiška? 

Helmutas Bercelis, Ofenburgas 


Klausimas man patiko. Jis buvo geras ir įdomus! Pasta- 
ruoju metu buvau tiek daug klausinėjamas apie karo rei- 
kalus, kad man beveik spėjo įgristi. Be to, karinės temos, 
kai sulaukiama vien tik blogų naujienų, žmonėms nekelia 
nuotaikos. Pirmaisiais karo metais prie stalo dažnai kal- 
bėdavomės įvairiais įdomiais klausimais, pastaruoju metu 
buvau to išties pasiilgęs. Klausimas apie šunis man truputį 
priminė anuos gerus laikus! Tuojau išsitraukiau savo ste- 
buklingąjį telefoną ir netgi tamtyč susiradau gan sudėtingą 
diktavimo funkciją, taip rūpėjo atsakyti tam Žmogui. 

— Mano mielas pone Berceli, - pradėjau aš, - šunų vei- 
simo laimėjimai iki šiol išties didesni nei žmonių daugini- 
mo ir gerinimo. - Truputį pavarsčiau, ar ponui Berceliui 
atsakyti trumpai, bet, džiaugdamasis galimybe pamąstyti 
šia tema, nusprendžiau atsakyti nuodugniai, kaip pridera 
fiureriui, kaip reikiant aprėpdamas ir nekintamai pažymė- 
damas visą šio klausimo teritoriją. Bet kaip pradėti? 

— Esama tokių protingų šunų, kad net baisu, - prabilau 
į aparatą iš pradžių kiek nedrąsiai, paskui vis tvirčiau. — 
Tad šunų veisimas akivaizdžiai rodo, kur jau dabar galėtų 
būti žmogus. Mes, žinoma, ir patys matome, kur link veda 
nežabotas maišymasis, nes šuo, jei neprižiūrimas, kaip nie- 
kas kitas poruojasi su bet kuo. To padarinių daugiausia gali 
matyti Pietų Europoje, tenykščiai mišrūnai apleisti, sulau- 

kėję, išsekę. O ten, kur įsikiša tvarkanti ranka, randasi gry- 
nos veislės su geriausiomis savo savybėmis. Reikia aiškiai 
pasakyti, kad elitinių šunų pasaulyje daugiau negu elitinių 
žmonių - šis deficitas, jei praeito amžiaus penktojo dešimt- 
mečio viduryje kaip tik vokiečių tauta būtų parodžiusi 
daugiau ištvermės, dabar jau galėtų būti panaikintas. 

Nutilau ir pasvarsčiau, ar tik nebūsiu įžeidęs gausybės 
tautiečių, bet, kita vertus, mano pastaba pirmiausia apėmė 
tik visiškai senus šiandienos žmones, ji buvo skirta kaip tik 
jiems. O jaunesnieji turėjo iškart suprasti, kokie reikalavi- 
mai jų laukia ateityje! 

— Aišku, kad šuns dauginimasis ir raida vyksta ne pa- 
gal tuos pačius dėsnius kaip žmogaus. Šuo pavaldus žmo- 
gui, žmogus kontroliuoja jo mitybą ir dauginimąsi, todėl 
šuo niekada nepatirs gyvenamosios erdvės stokos. Tad ir 
jo veisimo tikslai ne visuomet skirti galutinei pergalei ir 
viešpatavimui pasaulyje. Klausimą, kaip atrodys šunys, 
jeigu jiems po milijonų metų teks kovoti už viešpatavimą 
pasaulyje, derėtų palikti vien spekuliacijų sričiai. Aišku, 
kad šunys turės stambesnius dantis. Ir bus geriau ginkluo- 
ti. Mano manymu, visiškai tikėtina, kad elitiniai šunys jau 
šiandien sugeba naudotis paprastais įnagiais, tokiais kaip 
kuoka, akmenų svaidyklė, gal net strėlė ir lankas. 

Padariau pertrauką. Gal tie elitiniai šunys-valdovai jau 
turi primityvių šaunamųjų ginklų? Ne, tai laikytina ne- 
įmanomu dalyku. 

— Nepaisant to, šunų veislių, arba rasių, skirtumai nepa- 
našūs į žmonių. Todėl klausimas, ar šunų pasaulyje esama 
šuns žydo, taip sakant, žydšunio, yra visiškai pagrįstas. 
Atsakau: savaime suprantama, kad esama. 

Supratau, ką pamanys šimtai tūkstančių klausytojų, to- 
dėl tam reikėjo iškart užbėgti už akių. 

— Tiesa, jis nėra, kaip dažnai manoma, lapė. Lapė nieka- 
da nebus šuo, o šuo niekada nebus lapė, taigi ir lapė nieka- 
da netaps žydšuniu. Ojei taip atsitiktų, reikėtų išsiaiškinti, 
kas bus žydšunis tarp lapių — aš manau, greičiausiai tai 
būtų ilgaausė, žydams būdinga maniera slepianti savąjį la- 
piškumą, tai yra atsisakanti tikrojo vardo. 

Truputį įniršau bediktuodamas. 

— Ilgaausė, —- piktai sumurmėjau. - Koks įžūlumas. — 
Tada greitai pasakiau: — Panele Kromajer, „ilgaausę“ ir 
„įžūlumą“ išbraukit. 

Stebuklingasis telefonas, matyt, turėjo trynimo funkci- 
ją, bet aš vis negalėjau įsidėmėti, kaip ja naudotis. 

— Taigi mes liekame prie minties, - kalbėjau toliau - kad 
žydšunio reikėtų ieškoti tarp šunų. Ir tolesnis procesas būtų 
toks: ieškosime pataikaujančio, padlaižiaujančio, meilikau- 
jančio šuns, bet kurią akimirką galinčio pulti iš užnugario — 
ir tai, savaime suprantama, būtų taksas. Girdėte girdžiu, 
kaip daugelis Miuncheno šunų savininkų sako: negali būti! 
Argi taksas ne vokiškiausias šuo pasaulyje? Atsakau: - ne! 

Vokiškiausias šuo pasaulyje yra aviganis, po jo Žemė- 
jančia tvarka eina dogas, dobermanas, šveicarų alpinis 
šuo (bet tik iš vokiečiakalbės Šveicarijos), rotveileris, visi 
pinčeriai, miunsterlenderis ir, dėl manęs, dar Vilhelmo 
Bušo minimas špicas. Nevokiški šunys — čia nekalbu apie 
atgabenamus iš svetimų šalių padarus, tokius kaip terje- 
ras, basetas ir panašius veimariečius (10men es omen!), šunų 
padugnes, - yra pasipūtęs spanielis, nesportiškas mopsas 
ir visi kiti degeneravę dekoratyviniai šunys. 

Tada išjungiau aparatą, bet kaipmat vėl įjungiau: 

— Ir tie perkarę kurtai! 

Pasvarsčiau, ar nepraleidau ko nors svarbaus, bet nie- 
kas neatėjo į galvą. Puiku. Ir panūdau kito klausimo. Deja, 

jis dar nebuvo atėjęs. Stumtelėjau pelę prie paskutinio 
skyriaus „Oberzalcbergas: svečiuose pas fiurerį“, turinčio 
funkcionuoti panašiai kaip viešbučio svečių knyga. Čia jau 
buvo keli atsiliepimai, tik ne visi suprantami. 

Rimtieji buvo neproblemiški: „Lenkiuosi jūsų aiškiai 
kalbai“ arba: „Žiūriu kiekvieną laidą. Pagaliau atsirado, 
kas laužo sustabarėjusias struktūras“. Pastarojo dalyko 
tautai, rodos, skubiai reikėjo, laužyti arba šalinti susta- 
barėjusias struktūras buvau raginamas nesyk, kažkoks, 
galimas daiktas, architektas mėgėjas, minėjo „štukatūrą, 
metalo ekspertas - „surūdijusias struktūras“, bet galiausiai 
buvo aišku, kas turima galvoje. Be to, vokiečiui, žinia, yra 
svarbesnių dalykų už taisyklingą rašybą, savaime įkyriai 
linkstančią į biurokratišką smulkmeniškumą. 

Nudžiugino ir įrašas Fiurer rulez. Tai, matyt, rodė, kad 
aš ir Prancūzijoje jau spėjau įgyti šalininkų, jei tai nebu- 
vo spausdinimo klaida, nes buvau gavęs ir žinutę Fiurer 
RULCO! - gali būti, kad koks nors ponas Rulcas siekė nors 
truputį išgarsėti mano sąskaita. Nesyk buvau tiesiog ragi- 

namas: „Taip ir toliau Jau norėjau 
liautis skaitęs, tik puslapio apačioje aptikau gal pustuzinį 
absoliučiai identiškų įrašų, atsiųstų asmens, vadinančio 
save Krauju Ir Garbe. 

Jo tekstas netikėtai buvo kritiškas: „Liaukis melavęs, 
turkžydi!“ 

Kraipydamas galvą paskambinau Zavackiui, kad kas 
nors pašalintų tą nesąmonę. Kas čia dabar - turkžydis? 
Zavackis pažadėjo tuo pasirūpinti ir pasakė, kad darsyk 
atsiversčiau pirmą puslapį. 

Radau parašyta „Fiurerio štabas“. 

Atrodė išties gražiai. 


KAAT 
KM. 


1) su spauda yra sunkus ir nederinamas su kita 
veikla. Sunkus net tokiems politikams kaip aš, likimo 
valia gelbėjantiems tautą; man išvis nesuprantama, kodėl 
su mūsų Žmonėmis taip elgiamasi. Imkime kad ir straips- 
nius apie ūkinę padėtį. Kiekvieną dieną koks nors „specia- 
listas“ sako, ką daryti, o rytojaus dieną kitas dar didesnis 
„Specialistas“ tvirtina, kad priimti ano siūlymus būtų klai- 
dingiausia išeitis, vadinasi, reikia daryti priešingai. Kaip 
tik toks ir yra žydų, nors dabar čia, matyt, apseinama ir 
be jų, plačiai veikiantis principas, kurio vienintelis tikslas 
kelti kuo didesnį chaosą, todėl ieškantys tiesos Žmonės 
yra priversti pirkti kuo daugiau laikraščių ir žiūrėti kuo 
daugiau televizijos laidų. Tatai rodo laikraščių ekonomikos 
skyriai, pirmiau nieko nedomindavę, o dabar visi priversti 
juos skaityti vien tam, kad būtų dar labiau bauginami to 
ūkinio terorizmo. Siūloma pirkti akcijas, atsikratyti akcijų, 
pirkti auksą, imti paskolas, paskui vėl pirkti nekilnojamą- 
jį turtą. Paprastas Žmogus įtraukiamas į šalutinių pajamų 
veiklą kaip finansų specialistas, ir galiausiai tai reiškia, 
kad priverčiamas Žaisti azartinius žaidimus, kur staty- 
mams panaudojamas jo sunkiai sutaupytas geras. Kokia 
nesąmonė, paprastas Žmogus turi sąžiningai dirbti ir mo- 

kėti mokesčius, o paskui savo atsakomybę derėtų suvokti 
valstybei, perėmusiai jo finansų tvarkymą! Ir tai, atrodo, 
tik pradžia, bet ko norėti iš tokios vyriausybės, kuri dėl 
juokingų priežasčių (mat neturi atominio ginklo ar išsisu- 
kinėja kitaip) atkakliai atsisako duoti Žmonėms nemoka- 
mos ariamos žemės Rusijos lygumose. 

Kvailumo viršūnė ta, kad politikai leidžia spaudai 
skleisti tokią paniką. Šiame chaose jos pačios bejėgiškumas 
atrodo dar kvailesnis, ir kuo didesni nerimas bei panika, 
tuo aiškesnis jos marionetiškumas. Man tai tik į naudą, nes 
tauta kasdien mato, kokie profanai užtūpę atsakingiausius 
postus. Stebina vien tai, kad milijonai žmonių lig šiol ne- 
atėjo su deglais ir šakėmis prie tokių plepalynių kaip jų 
parlamentai ir nepaklausė: ką jūs darot su mūsų pinigais?! 

Vis dėlto vokietis ne revoliucionierius. Reikia prisiminti 
ir aiškiai suvokti, kad net prasmingiausia, teisėčiausia Vo- 
kietijos istorijoje 1933 metų revoliucija galėjo įvykti tik per 
rinkimus. Taip sakant, tai buvo revoliucija pagal instruk- 
ciją. Aš užtikrinu ir šįkart viską padarysiąs, kad ji nebūtų 
pažeista. 

Norėjau pasiimti į Adloną Zavackį. Ne todėl, kad būčiau 
tikėjęsis, jog jis mane labai įkvėps, man tik atrodė, kad 
tiktų pasirodyti su palyda ir kad turėčiau liudytoją, jeigu 
būtų ginčytinų pareiškimų, - pabrėžiu, vieną liudytoją, bet 
Zenzenbrinkas būtinai užsispyrė eiti drauge. Nežinia, ar 
jis manė prireikus galėsiąs man padėti, ar veikiau norė- 
jo sekti mano kalbą. Mat buvo, kaip spėjau įsitikinti, iš tų 
nesavarankiškų įmonių vadovų, kurie mano, kad kas nors 
išdega tik todėl, kad visada ir visur kokiu nors pavida- 
lu dalyvauja jis pats. Rimčiausiai perspėju labai saugotis 
tokių dalykų, nes geriausiu atveju tik kartą per šimtą ar 
du šimtus metų pasitaiko, kad gimtų universalus geni- 

jus. Tada jam, be kitokios veiklos, tenka imtis vadovauti 
ir Rytų frontui, kitaip viskas pražus, — o paprastai toks 
universalus nepakeičiamumas vis dėlto pasirodo esąs, ge- 
riausiu atveju, niekinis ir nenaudingas. Labai dažnai jis 
padaro didžiulę žalą. 

Pasirinkau kuklų kostiumą. Ne todėl, kad būčiau gėdi- 
nęsis uniformos ar panašiai, o kad maniau, jog man, kaip 
bekompromisių pažiūrų atstovui, kartais dera atrodyti 
pabrėžtinai miesčioniškai. Per visas 1936 metų Olimpines 
žaidynes vadovavomės tokiu moto, ir, kaip man teko skai- 
tyti, šią didžiulę propagandinę sėkmę neseniai bandyta 
kopijuoti Pekine, pasiekta gerų ir net puikių rezultatų. 

Buvome nuvesti į kalėdiškai papuoštą viešbučio konfe- 
rencijų salę. Nors stengiausi truputį pavėluoti, atsidūrėme 
joje pirmieji. Man tai mažumą nepatiko, rašeivos galėjo 5ą- 
moningai to siekti, o gal taip išėjo atsitiktinai. Netrukus 
durys atsidarė, pasirodė šviesiaplaukė kostiumuota dama 
ir priėjo prie manęs. Šalia jos buvo nusipenėjęs fotografas 
derama savo profesijos žmogui nudryžusia apranga ir ne- 
siklausęs ėmė kaipmat pleškinti nuotraukas. Kol Zavackiui 
ar Zenzenbrinkui atėjo nevykusi mintis mus pristatyti vie- 
ną kitam kaip kokius mokytojus, išėjau į priekį, nusiėmiau 
kepurę su snapeliu, pasikišau po pažastimi ir sakydamas 
„laba diena“ padaviau tai damai ranką. 

— Malonu, - ištarė ji šaltai, bet palyginti maloniai. - Aš 
esu Utė Kasler iš „Bild“. 

— Man taip pat malonu, - atsakiau, - esu daug ką jūsų 
skaitęs. 

— Tiesą sakant, tikėjausi, kad pasisveikinsit vokiškai, — 
tarė ji. 

- Jei taip, aš jus pažįstu geriau nei jūs mane, - atrėmiau 
tokiu pat tonu aš ir palydėjau ją prie stalo su mums paruoš- 

tais krėslais, — nes nesitikėjau iš jūsų vokiško pasisveikini- 
mo - tai kas iš mūsų teisus? 

Ji atsisėdo ir rūpestingai pasidėjo rankinuką ant tuščio 
krėslo. Tas dėmesys rankinukui, tas jo padėjimas tik atsi- 
sėdus, tarsi su kelionės bagažu įsitaisant traukinio kupė, 
ši ceremonija, matyt, nesikeis ir ateinančius šešiasdešimt 
šešerius metus. 

— Kaip gražu, kad pagaliau radote laiko mums, - pa- 
gyrė ji. 

— Jūs negalite tvirtinti, kad teikiau pirmenybę kitiems 
laikraščiams, — atsakiau, — galų gale, jūs manimi labiau- 
siai... tarkim... domėjotės. 

— Betgi jūs ir vertas dėmesio, — nusijuokė ji. - Kas tie su 
jumis atėję ponai? 

— Čia ponas Zenzenbrinkas iš Flashlight, o čia ponas Za- 
vackis, irgi iš ten pat. Puikus žmogus! 

Akies krašteliu pastebėjau, kaip nušvito Zavackio vei- 
das, gal dėl to, kad jį pagyriau, o gal ir todėl, kad sulaukė 
garsios reporterės dėmesio. Zenzenbrinkas nutaisė miną, 
kurią galėjai aiškintis įvairiai - kaip išmanią ar kaip sutri- 
kusią. 

— Atsivedėt du prievaizdus, - šyptelėjo ji. - Nejau atro- 
dau tokia pavojinga? 

— Ne, - paneigiau, - bet be tų dviejų ponų aš atrodau 
pernelyg romus. 

Ji nusijuokė. Aš irgi. Kokia groteskiška nesąmonė. Ta 
frazė nuo pradžios iki galo, aišku, buvo visiškai beprasmė. 
Vis dėlto prisipažįstu, kad šios jaunos šviesiaplaukės da- 
mos truputį neįvertinau ir tuo metu maniau susidorosiąs 
su ja žvaliai taukšdamas niekus. 

Ji išsitraukė iš kišenės telefoną, parodė man ir paklausė: 

— Arjūs nieko prieš, jei mes įrašysime šį pokalbį? 

— Nieko, - atsakiau, išsitraukiau savo telefoną ir pada- 
viau Žavackiui. Neturėjau supratimo, kaip su juo įrašyti 
pokalbį. Zavackis nėmaž nesutriko, lyg būtų išmanęs, kaip 
tai daroma. Nusprendžiau pasitaikius progai darsyk jį pa- 
girti. Prie stalo priėjo kelneris ir paklausė, ko gersime. Mes 
pasakėme. Kelneris dingo. 

— Nair? — vėl prabilau. - Ką norite iš manęs sužinoti? 

— Kokia būtų jūsų pavardė? 

— Hitleris, Adolfas, — atsakiau, ir vien to užteko, kad 
Zenzenbrinkui ant kaktos pasirodytų pirmieji prakaito la- 
šai. Galėjai pamanyti, kad pirmąkart prisistačiau. 

— Aš, aišku, noriu išgirsti jūsų tikrąją pavardę. 

— Mano miela panele, - tariau aš ir juokdamasis palin- 
kau į priekį, - jūs, matyt, esate skaičiusi, kad aš jau prieš 
daug metų nusprendžiau tapti politiku. Koks kvailas turė- 
tų būti politikas, prisistatinėjantis savo tautai svetima pa- 
varde. Negi tokį būtų galima rinkti? 

Ji piktai suraukė kaktą. 

— Kaip tik taip. Tai kodėl slepiate nuo vokiečių tautos 
savo tikrąjį vardą? 

— Aš jo neslepiu, — atsidusau. Kalba mezgėsi sunkiai. 
suregztą dokumentinį filmą apie savo paties stebuklin- 
guosius ginklus. Tai buvo be galo smagi nesąmonė su maž- 
daug tokia išvada: bet kuris iš šių ginklų galėjo nulemti 
karo baigtį mūsų naudai, jeigu aš pats galų gale nebūčiau, 
kaip visada, visko sugadinęs. Negali atsistebėti, su kokiu 
užsispyrimu nė menkiausio supratimo neturintys istorijos 
klastotojai bruka savo fantazijas. Ir tada išdrįsti pagalvoti, 
kad ir tavo paties žinios apie tokius žymius žmones kaip 
Karolis Didysis, Otonas Pirmasis arba Arminijus taip pat 

gali būti perduotos kokio nors pašauktojo — vien jo paties 
manymu - istoriko. 

— Gal tada parodytumėte mums pasą? - paklausė jauno- 
ji dama. - Arba asmens liudijimą? 

Akies krašteliu pastebėjau, kad Zenzenbrinkas bau- 
džiasi kažką sakyti. Tiesą kalbant, tai negalėjo duoti jo- 
kios naudos. Niekada negali Žinoti, kada ir kodėl tokie 
žmonės prabils, dažnai jie tik šiaip ką nors lepteli, nes 
apsižiūri iki šiol nieko nepasakę arba būgštauja toliau ty- 
lėdami pasirodysią nesvarbūs. Tokiems dalykams būtina 
užbėgti už akių. 

— Arjūs visų Žmonių, su kuriais kalbatės, prašote paro- 
dyti pasą? — savo ruožtu pasiteiravau aš. 

— Tiktai iš tų, kurie tvirtina esą Adolfai Hitleriai. 

— Ir kiek tokių yra? 

— Jūs pirmas, - atsakė ji, - ir tai mane ramina. 

— Jūs esate jauna ir, ko gero, blogai informuota, — ta- 
riau, — niekada neleidau, kad su manimi būtų elgiamasi 
išskirtinai. Ir dabar neleisiu. Aš valgau iš to paties katilo 
kaip ir kiekvienas kareivis. 

Ji kurį laiką patylėjo ieškodama naujo atspirties taško. 

— Per televiziją nagrinėjate labai kontroversiškas temas. 

— Aš per ją keliu aikštėn tiesą, — atsakiau. - Ir sakau 
tai, ką jaučia paprastas žmogus. Ką jis pasakytų būdamas 
mano vietoje. 

— Arjūs nacis? 

Čia tai bent! 

— Kas per klausimas? Aišku! 

Ji atsilošė. Matyt, nebuvo pratusi kalbėtis su žmogumi, 
rėžiančiu teisybę į akis. Atkreipiau dėmesį, koks ramus iš- 
liko Zavackis ir kaip, palyginti su juo, klaikiai prakaitavo 
Zenzenbrinkas. 

— Ar tiesa, kad žavitės Adolfu Hitleriu? 

— Tik rytais žiūrėdamas į veidrodį, - pajuokavau, bet ji 
tai nekantriai praleido pro ausis. 

— Gerai, tada patikslinkim: ar žavitės tuo, ką nuveikė 
Adolfas Hitleris? 

— Ar žavitės tuo, ką nuveikė Utė Kasler? 

— Taip niekur nenueisime, - skubotai burbtelėjo ji, - aš 
pagaliau dar gyva! 

— Jums gal ir nemalonu, - pasakiau, - bet aš irgi tebe- 
gyvas. 

Jaunoji dama sučiaupė lūpas. Atėjo kelneris ir padalijo 
gėrimus. Ponia Kasler gurkštelėjo kavos. Paskui griebėsi 
naujos išmonės. 

— Jūs neigiate nacių darbus? 

— Ką jūs, jokia mada! Aš net, matyt, būsiu pirmasis mė- 
ginantis atkreipti į juos dėmesį. 

Ji išsprogino akis. 

— Bet jų nesmerkiate? 

— Tai būtų kvaila! Nesu toks šizofrenikas kaip mūsų 
parlamentarai, - nusišaipiau. - Valstybės su fiureriu prie- 
šakyje pranašumas tas, kad ji visąlaik turi atsakingąjį žmo- 
gų -jam valdant, prieš jam valdant ar po jo valdymo. 

— Atsakingą ir už šešis milijonus žydų? 

— Kaip tik taip! Tik aš, aišku, jų neskaičiavau. 

Jos akys akimirką džiugiai blizgėjo, o aš pasakiau: 

— Bet tai juk Žinoma! Jeigu neklystu, net nugalėtojų 
spauda neginčija šio mano nuopelno: nušlaviau nuo žemės 
tuos parazitus. 

Ponia Kasler piktai sužaibavo akimis. 

— Ir dabar ta tema laidote juokus per televiziją, - su- 
šnypštė. 


- Tai man naujiena, - atsakiau rimtai. - Žydų tema ne- 
juokinga. 

Ji giliai įkvėpė ir atsilošė. Truktelėjo gerą gurkšnį kavos 
ir vėl puolė. 

— O ką darote, kai neturite laidos? Ką veikiate privačiai? 

— Daug skaitau, - atsakiau, - tas internecas daugeliu at- 
žvilgių didis malonumas. Ir daug projektuoju. 

— Leiskite spėti, ką: pastatus, tiltus ir panašius dalykus? 

— Aišku. Architektūra mano aistra... 

— Apie tai esu girdėjusi, - atsiduso ji. - Kai kas iš jūsų 
darbų tebestovi Niurnberge. 

— Tebestovi? Tai puiku, - pasakiau. - Aš, aišku, esu prie 
to prisidėjęs, bet diduma šlovės, savaime suprantama, ten- 
ka Albertui Šperui. 

— Baikime šį pokalbį, - šaltai pasakė ponia Kasler, - jis 
mūsų niekur nenuves. Ir man neatrodo, kad jūs šiam susi- 
tikimui būtumėt labai kooperatyviai nusiteikęs. 

— Aš taip pat neprisimenu, kad mūsų susitarime dėl jo 
būta slaptojo papildomo protokolo. 

Ji pamojo kelneriui, kad šis paduotų sąskaitą. Paskui 
kreipėsi į fotografą: 

— Ar tau dar reikia nuotraukų? 

Tasai papurtė galvą. Tada ponia Kasler atsistojo ir pa- 
sakė: 

— Mes parašysime apie jus. 

Aš irgi atsistojau, viešbučių užsakytojas Zavackis su 
ponu Zenzenbrinku padarė tą patį. Mandagumas yra 
mandagumas. Jaunoji dama juk nekalta, kad išaugo nenor- 
maliame pasaulyje. 

— Iš anksto tuo džiaugiuosi, - pasakiau. 

— Pasidžiaukit į sveikatą, - atsakė ji beeidama. 

Zenzenbrinkas, Zavackis ir aš vėl atsisėdome. 


212 


— Interviu, reikia pasakyti, buvo trumpas, - linksmai 
tarė Zavackis. - Bet tai nereiškia, kad turime atsisakyti ka- 
vos. Ji čia puiki. 

— Vis dėlto nesu tikras, kad jie gavo ko norėjo, - nerima- 
vo Zenzenbrinkas. 

— Vis tiek parašys ką norės, - pasakiau. - Man svarbiau- 
sia, kad atstotų nuo panelės Kromajer. 

— Kaip ji jaučiasi? - paklausė sunerimęs Zavackis. 

— Kaip vokiečių pilietinė visuomenė. Kuo bjauriau prie- 
šininkas bombarduoja, tuo fanatiškiau ji priešinasi. Fantas- 
tiška panelė! 

Zavackis linktelėjo, ir akimirką man pasirodė, kad jo 
akys tą akimirką pernelyg, nušvito. Aišku, galėjau ir apsi- 
rikti. 


XXII. 


"u parlamentarais bėda ta, kad jie tiesiog nieko nesu- 
5 pranta. Aš čia apie tai, kodėl sukėliau aną karą. Juk ne 
dėl to, kad mėgstu kariauti! Aš nekenčiu karo. Jeigu tebe- 
būtų Bormanas, kiekvienas galėtų paklausti, ir jis kaipmat 
patvirtintų. Tai baisu, šią užduotį mielai būčiau perleidęs 
kitam, jei tik būtų atsiradęs geresnis už mane. Artimiau- 
siu metu tuo, matyt, neteks užsiimti, bet ilgainiui ši už- 
duotis tikriausiai vėl teks man. Kas gi daugiau galėtų jos 
imtis? Kas išvis galėtų to imtis? Paklauskite šiandien bet 
kurį parlamentarą, ir jis pareikš, kad karai šiais laikais iš- 
vis nereikalingi. Taip ir andai buvo kalbama, ir šitai atrodė 
tokia pat nesąmonė kaip ir šiandien. Vis dėlto niekaip ne- 
paneigsi, kad Žemė neauga. O žmonių skaičius joje auga. 
Ir jeigu Žmonėms ima trūkti natūralių išteklių, tai kokia 
rasė juos gauna? 

Simpatiškiausia? 

Ne, stipriausia. Todėl viską dariau, kad vokiečių rasė 
stiprėtų. Ir užbėgtų už akių rusams, kol šie mūsų neužplū- 
do. Paskutinę akimirką, kaip andai maniau. Tuomet pasau- 
lyje gyveno 2,3 milijardo žmonių. Nė pustrečio milijardo! 

Juk niekas negalėjo žinoti, kad gali tilpti dar triskart 
tiek. 

O dabar pasakysiu svarbiausia: iš to fakto reikia pa- 
daryti deramas išvadas. Savaime aišku, ne tokias, kad jei 
dabar turime septynis milijardus, tai visa, kas buvo da- 
roma andai, buvo veltui. Teisinga išvada tokia: jei aš jau 
tada buvau teisus, tai šiandien esu netgi trigubai teisus. 
Paprasta aritmetika, bet kuris trečiaklasis jums taip su- 
skaičiuos. 

Todėl man darsyk tampa visiškai aišku, kodėl sugrį- 
žau. Antraip kodėl dabar pasaulyje gyvena tie septyni 
milijardai? 

O todėl, kad aš sukėliau karą, kuris pasižymėjo — per- 
dėm naujamadiškai kalbant - ilgalaikiu poveikiu. Jei visi 
anų laikų žmonės tada būtų dauginęsi, dabar jų susidary- 
tų aštuoni milijardai. Ir dauguma jų, aišku, rusai, jie būtų 
jau seniai užplūdę šią šalį, skynę mūsų vaisius, išsivarę 
mūsų gyvulius, pavertę vergais darbingus vyrus, o kitus 
išskerdę, kad galėtų kišti purvinus nagus prie nekaltų 
jaunų mūsų moterų. Taigi iš pat pradžių apvaizda man 
skyrė užduotį panaikinti bolševikinį gyventojų perteklių. 
O dabar man, aišku, lemta įvykdyti kitą savo misijos dalį. 
Pertraukos prireikė, kad per tuos dešimtmečius neiššvais- 
tyčiau jėgų, kurių dabar prireiks, kad įsigalėtų vėlyvieji 
karo padariniai, kad sąjungininkai susipyktų, iširtų So- 
vietų Sąjunga, rusai netektų didelių teritorijų ir, savaime 
suprantama, kad mes susitaikytume su artimiausia savo 
sąjungininke, su Anglija, ir ateityje galėtume veikti išvien. 
Šiandien vis dar negaliu suprasti, kodėl tai nepavyko tada. 
Kiek dar bombų mums reikėjo numesti ant jos miestų, kad 
anglai suprastų esą mūsų draugai? 

Kita vertus, žiūrėdamas į naujausius skaičius nelabai 
gali įsivaizduoti, kam vis dar reikalinga Anglija, ši išseku- 
si sala nieku gyvu nebėra pasaulinė valstybė. Gerai, ne į 

visus klausimus galima atsakyti. Bet paskutinis įmanomas 
terminas radikaliems veiksmams pamažu artėja. Kaip tik 
todėl aš itin pasibaisėjau vadinamųjų nacionalinių šios ša- 
lies jėgų padėtimi. 

Iš pradžių maniau, kad teks kliautis, galima sakyti, vien 
savo jėgomis. Tiesa, likimas jau buvo įtaisęs vieną kitą 5ą- 
jungininką. Bet kaip tik tada iškilo aikštėn visa jų menkys- 
tė. Truko keli mėnesiai, kol išvis išsiaiškinau, kad esama 
jaučiančiųjų pašaukimą toliau tęsti Nacionalsocialistų par- 
tijos veiklą. Taip pasipiktinau pasigailėjimo vertu jų pro- 
pagandiniu darbu, kad pasitelkiau į pagalbą režisieriaus 
asistentą Bronerį, vieną operatorių su kamera ir nuvažia- 
vau į Kepeniką, kur rezidavo didžiausia tokio tipo organi- 
zacija —- Vokietijos nacionalinė demokratinė partija. 

Pripažįstu, Rudasis namas Miunchene neatrodė kažin 
koks stebuklas, bet, šiaip ar taip, buvo rimtas reprezen- 
tatyvus statinys. Kaip ir Pauliaus Trosto administracinis 
pastatas visai šalia — šis buvo toks, kad vien dėl jo būčiau 
tučtuojau įstojęs į bet kokią partiją. O apsnigta avarinė lūš- 
na Kepenike pasirodė esanti tikra vargo vakarienė! 

Skurdus namelis tarsi šaldamas stypsojo tarp dviejų 
nuomojamų namų kaip vaiko koja per didelėje tėvo šlepe- 
tėje. Jau pats pastatas atrodė beviltiškai, galimas daiktas, 
dar ir todėl, kad kažkokiam avigalviui buvo kilusi mintis 
pagarsinti šią siaubingą trobą ir varžtais pritvirtinti prie 
jos fasado užrašą didelėmis įgrisusiomis raidėmis Karlo Ar- 
turo Biuringo namas, tad susidarė vaizdas, lyg vaikų plau- 
kymo baseinas būtų buvęs perkrikštytas Frydlando hercogo 
vardu. „VNP būstinė“ buvo parašyta tik šalia skambučio 
mygtuko ir tokiomis mažomis raidėmis, kad šitai tegalė- 
jai vertinti tik kaip priešo baimę. Tai buvo neįtikima, kaip 
sistemos laikais. Tautinė mintis, nacionalinis reikalas kaž- 

kokių tuščiagalvių vėl buvo išniekintas, nuvertintas, pada- 
rytas juokingas. Įniršęs paspaudžiau skambutį, kai niekas 
ganėtinai greitai nesureagavo, ėmiau tvatyti per jį kumš- 
čiu. Durys atsidarė. 

— Ko pageidaujat? —- paklausė spuoguotas berniokėlis su- 
trikusia mina. 

— O kaip jums atrodo? - šaltai atsakiau. 

— Ar turit leidimą filmuoti? 

— Kas per klaikus inkštimas? — užrikau aš ant jo. - Nuo 
kada nacionalinis judėjimas šitaip bailiai išsisukinėja? — 
Energingai pastūmiau duris. - Traukitės man iš kelio! Jūs 
esat tikra tautos gėda! Kur jūsų viršininkas? 

— Aš... minutėlę... luktelėkit... aš ką nors pakviesiu... 

Berniokėlis dingo ir paliko mus savotiškame priima- 
majame. Apsidairiau. Namas prašėsi naujai išdažomas, 
čia trenkė išvėsusiais dūmais. Aplink gulėjo kelios parti- 
jos programos su idiotiškais šūkiais. Ant vienos iš jų buvo 
parašyta „duoti garo“ — kabutėse, tarsi iš tiesų nereikėtų jo 
duoti. „Milijonai svetimšalių mums kainuoja milijardus“, - 
skelbė kitas lipdukas, bet kas vietoj jų gamins kariuomenei 
šovinius ir granatas, kas vietoj jų statys pėstininkams slėp- 
tuves, aišku, nebuvo parašyta. O mano matytas berniokėlis 
nebūtų buvęs naudingas nei prie kastuvo, nei mūšio lauke. 

Gyvenime dar niekad nebuvau taip gėdinęsis dėl nacio- 
nalistinės partijos. Prisiminiau, kad viską filmuoja kame- 
ra, ir turėjau suimti save į nagą, neapsiašaroti iš pykčio. 
Ne dėl šių padugnių Ulrichas Grafas leidosi suvarstomas 
vienuolika kulkų, ne dėl to fon Šoibneris-Richteris krito 
nuo Miuncheno policijos kulkų, kad tokie suskiai savo ap- 
leistose pašiūrėse niekintų nusipelniusių Žmonių kraują. 
Girdėjau vaikigalį gretimame kambaryje sutrikusiu balsu 
kažką vapant į telefono aparatą. Kamera viską fiksavo, visą 

bejėgystę, ir darėsi labai nemalonu - bet kitaip, matyt, ne- 
buvo galima, vienąsyk reikėjo išmėžti šią kūtę. Galiausiai 
neištvėriau ir drebėdamas iš pykčio patraukiau į gretimą 
kambarį. 

— „būčiau jį išprašęs, bet kažkaip... Jis atrodo kaip Adol- 
fas Hitleris, vilki uniformą... 

Ištraukiau tam vaikiščiui iš rankos ragelį ir surikau į jį: 

— Koks nevykėlis vadovauja šiai skylei? 

Nusistebėjau, kaip mikliai paprastai perdėm tingus re- 
žisieriaus asistentas Broneris apibėgo aplink stalą ir su ne- 
slepiamu džiaugsmu spustelėjo telefono mygtuką. Dabar 
per mažytį aparato garsiakalbį galėjai girdėti atsakymus 
visoje patalpoje. 

— Ką jūs sau leidžiat? - paklausė garsiakalbis. 

- Jei aš sau ką nors leisiu, jūs tai sužinosit! - surikau. — 
Kodėl čia, tarnybos vietoje, nėra jokio atsakingojo asmens? 
Kodėl poste paliktas tiktai šis akiniuotas suskis? Tučtuojau 
prisistatykit čionai ir pasiaiškinkit man! Tučtuojau! 

— Kas jūs išvis? — pasiteiravo garsiakalbis. - Ar tasai pa- 
mišėlis iš jutubo? 

Sutinku, kad tam tikri pastarieji įvykiai paprastam 
menkam Žmogeliui iš gatvės gali būti ne visai supranta- 
mi. Bet tas, kuris baudžiasi vadovauti nacionaliniam judė- 
jimui, turėtų sugebėti reaguoti į nenumatomiausius likimo 
vingius. Ir jeigu likimas pasibelstų į jo duris, jam nederėtų 
klausti: „Ar jūs tas pamišėlis iš jutubo?“ 

— Ką gi, - tariau, - nemanau, kad būtumėte skaitęs mano 
knygą. 

— Apie tai nekalbėsiu, - pasakė garsiakalbis, - o dabar 
tučtuojau apleiskit būstinę, arba liepsiu jus išmesti. 

Nusijuokiau. 

— Aš įžygiavau į Prancūziją, aš įžygiavau į Lenkiją. Įžy- 
giavau į Olandiją ir į Belgiją. Apsupau šimtus tūkstančių 
rusų, nespėjusių nė cyptelėti. O dabar esu vadinamojoje 
jūsų būstinėje. Ir jeigu jūsų pažiūros bent kiek nacionali- 
nės, tai kuo greičiau prisistatykite čionai ir atsiskaitykite 
man už tai, kaip švaistote nacionalinį palikimą! 

— Ašjus... 

— Jūs norite jėga pašalinti didžiojo Vokietijos reicho fiu- 
rerį? — ramiai paklausiau. 

— Jūs ne fiureris. 

Dėl ne visai suprantamų priežasčių režisieriaus asisten- 
tas Broneris tą akimirką sugniaužė kumštį ir plačių pla- 
čiausiai išsišiepė. 

— Tai ne Hitleris, - užsikirsdamas pasakė garsiakalbis. — 
Jūs nesat Hitleris. 

— Aha, aha, - ramiai tariau, taip ramiai, kad Bormanas 
būtų suskatęs dalyti apsauginius šalmus. - Bet jeigu, - kuo 
mandagiausiai kalbėjau toliau, - jeigu būčiau jis, tai, matyt, 
turėčiau garbę tikėtis nesąlygiško jūsų atsidavimo nacio- 
nalsocialistiniam judėjimui? 

— Aš... 

— Aš tučtuojau laukiu įpareigotojo reichsleiterio. Tuč- 
tuojau... 

— Jis dabar negali... 
lendorių matau, kad turiu stebėtinai daug laiko. 

Ir padėjau ragelį. 

Sutrikęs berniokėlis spoksojo į mane. 

— Juk jūs čia nerimtai, tiesa? - paklausė susirūpinęs ope- 
ratorius. 

— Atleiskit, ką jūs pasakėte? 

— Aš neturiu stebėtinai daug laiko. Ketvirtą mano dar- 
bas baigias. 

— Gerai, gerai, - puolė jį raminti Broneris, - jeigu kas, 
iškviesime pamainą. Čia bus išties įdomu! 

Jis išsitraukė iš kišenės nešiojamąjį telefoną ir ėmėsi or- 
ganizuoti. 

Atsisėdau ant laisvos kėdės. 

— Gal turit ko nors paskaityti? —- paklausiau berniokėlio. 

— Aš... pažiūrėsiu, pone... 

— Hitleris mano pavardė, - ištariau dalykiškai, - ir Ži- 
nokit, paskutinįkart taip sunkiai prisistatinėti man teko 
būnant turkų valykloje. Ar tie anatoliečiai jums visai ne 
giminės? 

— Ne, aš tik... mes, - lemeno berniokėlis. 

— Ką gi. Aš nematau jums šioje partijoje didelių pers- 
pektyvų! 

Suskambo telefonas ir sutrukdė berniokėliui ieškoti 
man lektūros. Jis pakėlė ragelį ir tarsi pasitempė. 

— Taip, - prakalbo jis į ragelį, - jis dar čia. - Tada kreipėsi 
į mane: - Pirmininkas - jums. 

— Aš su juo nesikalbėsiu. Skambučių metas baigėsi. No- 
riu matyti jį čia. 

Prakaitavimas liesajam berniokėliui nepridėjo grožio. 
Vargšas, rodos, nebuvo lankęs nei mūsų napolos*, nei ka- 
rinio sporto pratybų ar išvis priklausęs kokiai nors sporto 
draugijai. Daugmaž sveiko proto Žmogui turėjo būti ne- 
suprantama, kodėl partija iškart negailestingai neištėškė į 
lauką tokio rasiškai nevisaverčio niekalo. Berniokėlis kaž- 
ką sušnabždėjo į telefono ragelį. Paskui jį padėjo. 


* Nacionalsocialistų jaunimo politinės mokyklos. 

— Ponas pirmininkas prašo truputį pakentėti, - pasakė 
man, — bet pasistengs kuo greičiau atvykti. Laida bus skir- 
ta My IV, tiesa? 

— Ji bus skirta Vokietijai, - pataisiau jį. 

— Gal aš tuo tarpu galėčiau jums pasiūlyti ko nors atsi- 
gerti? 

— Jūs tuo tarpu galėtumėte atsisėsti, — pasiūliau ir ati- 
džiai jį nužvelgiau. - Ar sportuojate? 

— Aš nenorėčiau... - atsakė jis, - ir ponas sąjungos pirmi- 
ninkas gali bet kurią akimirką... 

— Liaukitės inkštęs, — tariau aš. — Greitas kaip kurtas, 
atsparus kaip oda, tvirtas kaip Krupo plienas. Ar esat gir- 
dėjęs tokį posakį? 

Jis neryžtingai linktelėjo. 

— Jei taip, dar ne viskas prarasta, - pasakiau vos ne nuo- 
laidžiai. - Žinau, jūs bijote kalbėti. Bet norint atsikratyti tos 
baimės užtenka įjungti galvą. Greitas kaip kurtas, atsparus 
kaip oda, tvirtas kaip Krupo plienas — ar sutinkat, kad tai 
savybės, kurių pravartu turėti siekiant didelio tikslo? 

— Pasakyčiau, kad tai nekenktų, - atsargiai atsakė jis. 

— Ir ką? - paklausiau aš. - Ar jus greitas kaip kurtas? 
Tvirtas kaip plienas? 

— Aš... 

— Jūs toks nesat. Jūs lėtas kaip sraigė, trapus kaip senio 
kaulas, minkštas kaip sviestas. Užfrontėje, kurią ginate, 
reikia tuojau evakuoti moteris ir vaikus. Kai kitąkart susi- 
tiksime, turit kitaip atrodyti! Aplink marš! 

Berniokėlis pasišalino nutaisęs avies miną. 

- Ir liaukitės rūkęs! - riktelėjau jam pavymui. - Jūs dvo- 
kiat kaip pigus kumpis! 

Aš paėmiau vieną tų diletantiškų brošiūrų, bet nespėjau 
paskaityti. 

— Mes jau ne vieni, - pasakė Broneris, žvelgdamas pro 
langą. 

— Hm, - myktelėjo operatorius. 

— Nežinau, kas pranešė, bet ten knibždėte knibžda tele- 
vizininkų. 

— Gal koks nors policininkas, — spėjo operatorius. - Dėl 
to jie mūsų ir neišmeta. Kokie būtų naciai, jeigu prieš įjung- 
tas kameras išmestų fiurerį. 

— Betgi jis joks fiureris, - tarė Broneris. 

— Kol kas, Broneri, - griežtai pataisiau jį. - Pirma reikia 
suvienyti nacionalinį judėjimą ir pašalinti kenksmingus 
idiotus. O čia, - pridūriau šnairomis dirstelėjęs į tą bernio- 
kėlį, - tiesiog jų gūžta. 

— Kažkas ateina! — perspėjo Broneris. — Manau, pats 
vadas. 

Durys iš tiesų atsidarė ir pasirodė išplerusi figūra. 

— Kaip puiku, - pasakė sunkiai kvėpuodamas tipelis ir 
padavė man ranką, - pone Hitleri. Aš esu Apfelis, Holgeris 
Aptelis. Vokietijos nacionaldemokratų partijos pirminin- 
kas. Su dideliu dėmesiu seku jūsų laidas. 

Aš trumpai nužvelgiau keistąjį žmogėną. Bombų su- 
griautas Berlynas neatrodė liūdniau. Kalbėjo taip, lyg visą- 
laik būtų kramtęs sumuštinį su dešra. Dėjausi nepastebįs jo 
rankos ir paklausiau: 

— Ar negalit pasisveikinti kaip padorus vokietis? 

Jis sutrikęs pažvelgė į mane kaip šuo, gavęs iškart dvi 
komandas. 

- Sėskitės, - paliepiau. - Mums reikia pasikalbėti. 

Žmogėnas šnopuodamas susmuko priešais mane į 
krėslą. 

— Taigi, - tariau, - jūs čia atstovaujate nacionaliniam in- 
teresui. 

— Aplinkybių verčiamas, - atsakė jis nutaisęs kažką pa- 
našaus į šypseną, -juk jūs jau kuris laikas juo nesirūpinate. 

— Todėl, kad esu priverstas skirstyti savo laiką, - atrė- 
žiau. - O dabar klausiu: ką jūs iki šiol nuveikėte? 

— Nemanau, kad mums reikėtų gėdytis savo laimėji- 
mų, — ėmė dėstyti žmogėnas, - mes dabar atstovaujame 
Meklenburgo-Priešakinės Pomeranijos vokiečiams ir Sak- 
sonijos vokiečiams bei savo kovos draugams... 

— Kam? 

— Savo kovos draugams. 

— Jie yra tautiečiai, - pasakiau. - Kovos draugas tas, su 
kuriuo buvai apkasuose. Aš čia, išskyrus savo paties kuklų 
asmenį, nematau nė vieno, kurį galėčiau taip vadinti. Ar 
manote kitaip? 

— Mes, nacionaldemokratai... 

— Nacionaldemokratija, — nusišaipiau aš, - kas tai per 
daiktas? Nacionalsocialistinė politika reikalauja tokios de- 
mokratijos sąvokos, kokia netinka pavadinimui. Išrinkus 
fiurerį, demokratija baigėsi, o jūs vis dar lakstot su demo- 
kratijos vardu! Kaip galima būti tokiems kvailiems? 

— Mes, kaip nacionaldemokratai, aišku, tvirtai laikomės 
pagrindinio įstatymo... 

— Man atrodo, kad jūs nesate buvęs SS, - pasakiau, - tai 
gal bent skaitėte mano knygą? 

Jis truputį sutrikęs pasižiūrėjo į mane ir tarė: 

— Ne, tam reikia būti gerai informuotam, ir nors šią kny- 
gą Vokietijoje gauti nelengva... 

— Kaip tai suprasti? Kaip atsiprašymą, kad neskaitot 
mano knygos? Ar kad neskaitėt jūs pats? Ar kad skaitėt, 
bet nesupratot? 

— Ne, to jau per daug, ar negalėtume trumpam išjungti 
kamerą? 

— Ne, - atsakiau šaltai. - Jūs tiek daug laiko iššvaistėte 
veltui. Jūs esate akių dūmikas, ant apleisto karštos tėvynės 
meilės laužo, kurį sukrovė tautiškai nusiteikę vokiečiai, 
verdatės sau sriubą, bet kiekvienas žodis iš negabios jūsų 
burnos atbloškia judėjimą kelis dešimtmečius atgal. Nenu- 
stebčiau, jeigu čia būtumėt įsteigęs bolševikų įtakos veikia- 
mą tėvynės išdavikų priebėgą. 

Žmogėnas bandė atsilošti, kad pranašiai nusišypsotų, 
bet aš nė nemaniau jam leisti lengvai išsisukti. 

— Kur, - paklausiau lediniu balsu, - jūsų brošiūrose kal- 
bama apie rasę? Apie vokiečių kraują ir jo grynumą? 

— Na, aš tik ką pabrėžiau, kad Vokietija vokiečiams... 

— Vokietija! Ši Vokietija yra nykštukinė valstybė, paly- 
ginti su ta šalimi, kurią sukūriau aš, - variau savo aš, - ir 
net didžiosios Vokietijos reichas tautai buvo per mažas. 
Mums reikia daugiau nei Vokietijos. Ir kaip mes to pa- 
sieksime? 

— Mes, ėė... mes, ėė, nesutinkame su tomis sienų sutarti- 
mis, kurias buvome priversti priimti iš nugalėtojų... 

Neištvėręs nusijuokiau, prisipažinsiu, tai buvo nevil- 
ties sukeltas juokas. Tas žmogus buvo neįsivaizduojamai 
juokingas. Ir toks beviltiškas idiotas vadovavo didžiausiai 
nacionalinei sąjungai vokiečių žemėje. Aš palinkau į priekį 
ir spragtelėjau pirštais. 

— Ar žinot, kas tai yra? 

Jis klausiamai pažvelgė į mane. 

— Tai metas išstoti iš Tautų Sąjungos. „Mes nesutinkame 
su tatata“ — kokie verkšmingi plepalai! Išstoji iš Tautų 5ą- 
jungos, paskui apsiginkluoji ir pasiimi, ko tau reikia. Ir kai 
turi grynakrauję vokiečių tautą, kuri fanatiškai kaunasi, 
gauni visa, ką reikia turėti šiame pasaulyje. Taigi darsyk 
klausiu: kur pas jus kalbama apie rasę? 

— Na, vokietis yra ne tas, kuris turi vokišką pasą, o tas, 
kuris gimsta vokiečiu, taigi pas mus... 

— Vokietis nesidangsto teisinėmis formuluotėmis ir rė- 
žia tiesą į akis! Kad vokiečių tauta išliktų, svarbiausia rasė. 
Jeigu ši mintis nebus tautai nuolatos kalama į galvą, po 
penkiasdešimties metų turėsime ne kariuomenę, o kiaulių 
bandą kaip Habsburgų laikais. 

Paskui kreipiausi į berniokėlį: 

— Sakykit, ar jūs balsavote už šį, taip sakant, demokrati- 
jos pūzrą? 

Berniokėlis neaiškiai kryptelėjo galvą. 

— Ar tai buvo geriausia, iš ko galėjot rinktis? 

Jis trūktelėjo pečiais. Nusivylęs atsistojau. 

— Einu, - pasakiau karčiai. - Manęs nestebina, kad ši 
partija neužsiima teroru. 

— O kas buvo Cvikau? - pasigirdo Bronerio balsas. 

— Kas jau ten buvo? - paklausiau. - Ką bendra tai turi 
su teroru? Anuomet mes išvedėme terorą į gatves! Ir 1933 
metais sulaukėme didžiulio pasisekimo — todėl, kad SA 
vyrai važinėjo sunkvežimiais po miestus ir kaimus, laužė 
kaulus ir mojavo vėliavomis. Vėliavomis, ar girdit? - nebe- 
sitvardydamas taip užrikau ant to obuolio* puvėko, kad jis 
net krūptelėjo. 

- Vėliavomis! Štai kas svarbiausia! Jeigu koks nors bol- 
ševikiškos propagandos apakintas avinas sėdi invalido ve- 
žimėlyje, tai turi Žinoti, kas ir už ką jį į tą vežimėlį pasodi- 
no! O ką daro idiotų trijulė Cvikau? Vieną po kito galabija 
užsieniečius, be vėliavų. Ir visiems kaipmat aišku, kad tai 
atsitiktinumas ar mafijos darbas. Ko gi reikia bijoti? Kad 
tie mentaliniai plumpintojai išvis egzistuoja, buvo paste- 


* Der Apjfel - vok. obuolys. 

bėta tada, kai du iš tų mulkių patys nusižudė. - Bejėgiškai 
iškėliau rankas į dangų. - Jeigu tie ponai būtų laiku pa- 
kliuvę man į nagus, aš jiems būčiau pritaikęs specialiąją 
eutanazijos programą! 

Ir įsiutęs atsigręžiau į tą obuolio puvėką. 

— Arba būčiau tol mokęs, kol pradės prasmingai dirbti. 
Ar bent pasiūlėt tiems trims avigalviams savo pagalbą? 

— Aš neturėjau su jais nieko bendra, - patylėjęs atsa- 
kė jis. 

— Ir, matyt, tuo netgi didžiuojatės! - užrikau aš. 

Jeigu Žmogėnas būtų turėjęs antpečius, būčiau juos nu- 
plėšęs prieš įjungtą kamerą. Pasibaisėjęs nuėjau prie durų 
ir žengiau laukan. 

Ir atsidūriau priešais mikrofonų mišką. 

— Ką jūs aptarėte? 

— Ar kandidatuosite pagal VSP sąrašą? 

— Arjūs narys? 

— Mazgočių krūva, - keiktelėjau nusivylęs, - pasakysiu 
tik tiek: padoriam vokiečiui čia nėra ko veikti. 


NM. 


"fr ai tikras auksas! —- pasakė dama Belini, kai aš jai 

1 Lek, širdimi kartu su kita kelionės medžiagas 
parodžiau susitikimą su „nacionaldemokratais“. - Tai deli- 
katesas! — pratrūko ji, - mes ją truputį patrumpinsime. Bus 
dar vienas Hitlerio markės žingsnis į priekį! Ir paleisime 
per Naujuosius metus! Arba per Tris Karalius, kai visi sėdi 
namie ir nori žiūrėti ne visas „Mirk lėtai“ dalis ar šimtąjį 
„Žvaigždžių karų“ kartojimą, o ką kita. 

Toks buvo paskutinis mūsų pokalbis prieš vadinamąją 
Kalėdų pertrauką. Ir kol kas liko laukti vien laidų terminų, 
interviu pasirodymo ir visuotinio vidinio susikaupimo pa- 
baigos. 

Niekada nebuvau didelis Kalėdų šalininkas. Jau andai 
Bavarijoje daugeliui tai buvo sunkiai suprantama, nors, at- 
rodo, viską turėjo paaiškinti pats „ramybės meto“ termi- 
nas. Dėl manęs jo išvis galėjo nebūti, kaip ir Advento bei 
Naujųjų metų. Nesu ir keptos žąsies mėgėjas nei per Šventą 
Martyną, nei per Kalėdas, nei per Grabnyčias. Anuomet 
pirmąkart būdamas valdžioje negalėjau gaišti laiko, nes 
reikėjo ruoštis galutinei kovai. Buvau už tai, kad Kalėdos 


išvis nebūtų švenčiamos, bet Gebelsas mane vis sulaiky- 

davo nuo tokio sprendimo, esą reikia atsižvelgti į tautos 
poreikius. Bent kol kas. 

Ką gi, šiaip jau Gebelsas buvo šeimos žmogus. O partijai 
tik į naudą, jei bent vienas iš jos vadų geba giliai suleis- 
ti čiuptuvus į tautos sielą, tokių srovių negali ignoruoti. 
Tiesa, dabar nebesu tikras, ar sumanymas papuošti eglutę 
auksinėmis svastikomis buvo protingas. Vienas sunkiau- 
sių dalykų yra senai minčiai suteikti naują prasmę - jeigu 
jau kas nors keičiama, reikia pasiūlyti ką nors kita, sava. 
Niekada netikrinau, bet burbulų su svastikomis, matyt, 
nekabino nė pats Gebelsas, gal nebent vieną - iš padorumo 
ar mandagumo. Himleris tikriausiai darė dar kitaip. 

Vis dėlto Kalėdų rezultatus aš visuomet labai vertinau. 
Tomis dienomis perskaitydavau gausybę knygų. Ir pasi- 
braižydavau tiek eskizų! Tada sukūriau pusę Germanijos. 
Todėl dabar man nebuvo sunku praleisti metų pabaigą 
viešbučio kambaryje vos ne visiškai vienam. Viešbučio 
direkcija kaip mažą dovanėlę atsiuntė butelį vyno ir kelis 
saldainius, ką gi, ji negalėjo Žinoti, kad alkoholis manęs ne- 
domina. 

Vienintelis nemalonus dalykas per Kalėdas man visuo- 
met buvo tai, kad tomis dienomis pastebėdavau niekaip 
negalįs sukurti šeimos. Turėdamas vaikų, gal net vien 
žmoną, negalėsi reorganizuoti reicho, priversti tautos per- 
siimti nacionaline dvasia, pasiekti, kad būtų šventai, fana- 
tiškai laikomasi įsakymo nesitraukti Rytuose. Net su Eva 
buvo nelengva, reikėjo šiek tiek atsižvelgti į jos poreikius, 
ir vis dėlto negalėjai garantuoti, kad jei man teks skirti visą 
laiką partijos, politikos ir reicho reikalams, ji vėl nebandys 
savęs elimin.... 

Vis dėlto pripažįstu, kad tomis dienomis, kai nebūda- 
vau labai užimtas, Evos kompanija man būtų buvusi ma- 

loni. Būtų buvęs malonus jos spinduliavimas. Bet: stipriam 
geriausia tada, kai esi vienas. Taip yra ir per Kalėdas, gal 
net labiausiai per jas. 

Pažvelgiau į viešbučio padovanotą butelį. Rinktinių 
uogų sultys man būtų labiau patikusios. 

Pastaruoju metu vaikštinėdamas buvau įpratęs trum- 
pam užsukti į vaikų darželio žaidimų aikštelę, linksmi 
berniukų ir mergaičių krykštavimai mane paprastai džiu- 
gindavo ir kreipdavo mintis kitur. Bet andai patyriau, kad 
vaikų darželiai per Kalėdas neveikia. Nėra liūdnesnio 
vaizdo kaip tuščios vaikų žaidimų aikštelės. 

Paskui šį tą braižiau, negali Žinoti, kada tam vėl atsi- 
ras laiko, padariau autostradų tinklo ir geležinkelių siste- 
mos apmatus, šįkart skirtus teritorijai anapus Uralo, kelių 
centrinių geležinkelio stočių ir tilto į Angliją eskizus. Ten 
dabar iškastas tunelis, bet aš labiau vertinu antžeminius 
statinius, gal todėl, kad truputį per daug laiko praleidau 
bunkeriuose. Likau nepatenkintas savo sprendimu, tad 
paskui suprojektavau dvejus operos rūmus Berlynui, abe- 
jus su 150 000 sėdimų vietų, nors ir be didelio malonumo, 
labiau iš pareigos. Kas juos pastatys, jeigu aš pats visko ne- 
paimsiu į rankas? Ir galiausiai apsidžiaugiau, kad sausio 
pradžioje vėl galėsiu imtis darbo studijoje. 


XXV. 


T epasakyčiau, kad būčiau tikėjęsis ko nors kito. Veikiau 


Ebuvau net patenkintas, nes šįkart panelė Kromajer vis 


dėlto buvo palikta ramybėje. Ir vis dėlto visa buvo ne tai, ką 


galėtum pavadinti gera Žurnalistika. Kita vertus, terminas 


„gera žurnalistika“ man išvis atrodo prieštaringas. Kad ir 


kaip ten būtų, maniau, kad mano gera valia bus įvertinta 


šiek tiek geriau, o ne tokia antrašte: 


Kuoktelėjęs jutubo Hitleris per „Bild“ kvotą: 


„Aš esu nacis.“ 


Jis dėvi paprastą gatvės kostiumą, : 
dedasi esąs doras pilietis, tas nacių : 
juokdarys, vadinantis save Adolfu : 
: pasą? 
dą. Visa Vokietija diskutuoja apie šį : Ne. 
komediantą su pabaisos kauke. Su- : 
: Aišku. (Ciniškai geria savo natūralų 


Hitleriu ir slepiantis savo tikrąjį var- 


sitikome su tuo užsieniečių priešu 


elitiniame Adlono viešbutyje, kad jį : 
: kiame iš jo didžiausią įžūlybę:) 

: BILD. Ar jūs smerkiate nacių darbus? 
: Ne, kodėl? Aš už juos atsakau. 


iškvostume. 
BILD. Kokia iš tiesų jūsų pavardė? 
Adolfas Hitleris. 


BILD. Kodėl slepiate nuo vokiečių : 
: žudymą? 


tikrąją savo pavardę? 

Mano pavardė iš tiesų tokia. (Nusi- 
šypso patenkintas savimi.) 
BILD. Ar parodysite mums savo 


BILD. Ar jūs nacis? 


vandenį. Mes neatlyžtame ir ištrau- 


BILD. Ir už šešių milijonų žydų nu- 


Kaip tik už tai. : kime pagaliau šiam nepamokoma- 
BILD mano, kad tai nebe satyra, tai : jam nuo veido kaukę. Kada paga- 
kurstymas prieš kitą tautą. Nuplėš- : liau įsikiš prokuratūra? 


— Gal išprotėjot? - Zenzenbrinkas trenkė laikraštį ant po- 
sėdžių kambario stalo. — Su tokiom kalbom mes kaipmat 
atsidursim teisme! Ponia Belini čia, mums visiems girdint, 
jums kalbėjo, kad žydų tema nejuokinga! 

— Jis taip ir pasakė, - įsikišo Zavackis, - žodis žodin. Bet 
jie to neparašė. 

— Nusiraminkit, - tarė dama Belini. - Aš dar neklausiau 
įrašo. Visa, ką pasakė ponas Hitleris, jis pateikė kaip Adol- 
fas Hitleris. 

— Kaip visada, - pridūriau aš nustebęs, kad pabrėžčiau, 
kokie juokingi jos ištarti žodžiai. Dama Belini dėbtelėjo į 
mane suraukusi kaktą, paskui kalbėjo toliau: 

— Taip, ė, kaip tiktai. Teisiškai prie mūsų niekas nepri- 
kibs. Tik norėčiau darsyk pabrėžti, kad žydų tema būtu- 
mėt atsargūs. Vis dėlto niekaip neįžvelgiu, kuo neteisingas 
pasakymas, kad Hitleris atsakingas už šešių milijonų žydų 
mirtį? Kas gi daugiau, jei ne jis? 

— Nepasakykit to Himleriui, - nusišaipiau aš. 

Tikrąja žodžio prasme galėjau matyti, kaip abejotojui 
Zenzenbrinkui piestu atsistojo plaukai, nors ne visai su- 
pratau, kodėl. Akimirką pamaniau, kad gal kur nors ša- 
limais pabudo ir Himleris, ir Zenzenbrinkas ketina kitą 
laidą parengti su juo. Tai, aišku, buvo nesąmonė. Himlerio 
veidas televizijai netiko. Šitai matyti ir iš to, kad Himleris 
nebuvo gavęs nė vienos kokios nors gerbėjos laiško, bent 
jau mano žiniomis. Prireikus buvo geras valdytojas, bet jo 
veide visąlaik galėjai įžvelgti tam tikrą suktumą, akiniuo- 
čio išdavikiškumą, galiausiai šitai ir pasitvirtino. Į tokį juk 

niekas nenorės Žiūrėti per televiziją. Ir dama Belini akimir- 
ką atrodė truputį suirzusi, bet paskui jos veido bruožai vėl 
atsileido. 

— Nenorėčiau to sakyti, bet jūs dirbate labai sumaniai, — 
reziumavo ji. - Kitus to reikia pusmetį mokyti. 

— Aha, nuostabu! - pratrūko Zenzenbrinkas. —- Bet tai 
gresia ne vien teismu. Jeigu jie ir toliau taip pleškins iš visų 
patrankų, gali pagadinti mums kvotas. Jie nenusiramins! 

— Galėtų, - pasakiau aš, - bet, matyt, nenori. 

— Ne! - suriko Zenzenbrinkas, - negalėtų! Tai Akselio 
Špringerio leidykla! Ar esat susipažinęs su jos principais? 
Antras punktas: „Siekti žydų ir vokiečių susitaikymo, į 
tai įeina Izraelio Žmonių gyvenimo teisių rėmimas.“ Tai 
ne kokie nors plepalai, tai nerašyta dar senojo Špringerio 
taisyklė, jiems šie žodžiai kaip Biblija, tą priesaką gauna 
kiekvienas pradedantis dirbti redaktorius, o kaip jo laiko- 
masi, jeigu kas, tikrina pati Špringerio našlė! 

- Ir jūs tik dabar man tai sakot? — paklausiau griežtai. 

— Būtų neblogai, jeigu jie negalėtų nuo mūsų atstoti, — 
įsikišo Zavackis, - šiaip ar taip, dėmesys mums nepakenks. 

— Teisingai, - tarė dama Belini. - Bet reikia stengtis, kad 
nenusvertų negatyvioji pusė. Mes turime padaryti taip, 
kad klausytojas suprastų, kas yra blogas. 

— Tai kas gi bus tas blogasis? —- sudejavo Zenzenbrin- 
kas. - Himleris? 

— Laikraštis „Bild“, - atsakė dama Belini ir viešbučių už- 
sakytojas Zavackis vienu metu. 

— Paaiškinsiu padėtį kitame savo kreipimesi į tautą, — 
pažadėjau. - Metas įvardyti jai kenkiančius parazitus. 

— Ar būtina juos vadinti kenkiančiais parazitais, - sude- 


javo abejojantis reicho atkūrimo idėja Zenzenbrinkas. 

— Jei turėtume šiek tiek daugiau pinigų, - tarė Zavac- 
kis, - galėtume jiems prikišti tam tikrą dviveidystę. Ar ma- 
tėt, kas yra Hitlerio telefone? 

— Aišku, pokalbio įrašas, - atsakė dama Belini. 

— Ne vien tai, - pasakė Zavackis. Jis palinko į priekį, pa- 
ėmė mano telefoną ir brūkštelėjo per jį pirštu. Tada padėjo 
ji priešais mus, kad gerai matytume ekranėlį. Jame buvo 
fotografija. 

Tą akimirką pirmąkart nebepasigedau genialiojo Gebelso. 


XAU. 


gam tikras amžius visuomet turi savo pranašumų. Tar- 
kim, aš labai džiaugiuosi, kad tik trisdešimties metų 
atėjau į politiką, tokiame amžiuje, kai vyras pirmąkart 
pasiekia fizinę ir lytinę rimtį, tad gali visomis galiomis 
siekti savo tikrųjų tikslų, neblaškomas kūniškosios meilės. 
Iš esmės amžius nulemia, ko iš tavęs nori aplinka: jeigu 
tauta išrinks, tarkim, dvidešimtmetį fiurerį ir jis neturės 
žmonos, savaime suprantama, pasklis kalbos. Kas čia per 
keistas fiureris, tuoj sušneks žmonės, kodėl jis neveda? 
Kad nenori? Ar kad negali? O kai Žmogui keturiasdešimt 
ketveri, kaip buvo mano atveju, jeigu fiureris ne iškart pa- 
sirenka gyvenimo draugę, tada tauta mano taip: ką gi, jam 
neprivalu, gal jis jau vedęs. Ir dar: puiku, jei taip, jis rū- 
pinsis vien mumis. Ir taip toliau. Kuo Žmogus vyresnis, 
tuo jam lengviau įgyti išminčiaus aureolę, beje, visai dėl 
to nesistengiant. Yra toks Šmitas, senas kaip pasaulis bu- 
vęs bundeskancleris, jis it juokdarys gali kalbėti ką nori ir 
be perstogės pliaukšti visokias nesąmones. Pasodintas į 
invalido vežimėlį vis degiojasi cigaretes vieną po kitos ir 
nepakenčiamai nuobodžiu tonu skelbia kvailiausias ben- 
dras tiesas. Tas Žmogus išvis nieko nesupranta, ir kai šiek 
tiek pasiskaitai apie jį, paaiškėja, kad jo šlovė paremta vien 

dviem kvailais darbais: per Hamburgo potvynį jis pasi- 
telkė į pagalbą armiją, nors tam nereikia būti genijumi, ir 
paliko komunistinių nusikaltėlių rankose pagrobtą pra- 
moninką Šlejerį — Šmitui tai neturėjo sukelti sunkumų, dėl 
jo pažiūrų gal net patiko, nes Šlejeris vis dėlto ilgus metus 
buvo mano SS narys, tikras krislas socialdemokrato aky- 
se. Vos po keturiasdešimties metų šis ratukuose sėdintis 
smilkstantis kelmas kaip koks orakulas vežiojamas po visą 
šalį, galėtum pamanyti, kad pats Viešpats Dievas nužengė 
į Žemę. 

Tokio amžiaus, kai tau šiek tiek per šimtą dvidešimt 
metų, pranašumas, aišku, pirmiausia faktinis: politiniam 
priešininkui jis netikėtas ir perdėm stulbinantis. Prieši- 
ninkas tikisi kitokios išvaizdos ar fizinės būklės, jis išvis 
nepripažįsta tikrovės, juk negali būti to, kas neįmanoma. 
Ir tatai veda prie nemaloniausių padarinių: pavyzdžiui, 
tuoj po karo visi nacionalsocialistų vyriausybės darbai 
buvo paskelbti nusikaltimais, absoliučiai neaišku kodėl, 
juk, šiaip ar taip, toji vyriausybė buvo išrinkta. Be to, buvo 
nuspręsta, kad tiems nusikaltimams nebus taikoma sena- 
tis; tai tinka sentimentalių parlamento blakių ausims, nors 
aš po trijų šimtų metų norėčiau pasižiūrėti į tą, kuris bent 
kiek prisimins dabartinius valdžioje esančius šunsnukius. 
Flashlight įmonė iš tiesų kaipmat gavo oficialų prokuratū- 
ros pranešimą, kad jai skambinę kažkokie mulkiai ir kad 
jai skundžiamasi dėl tokių nusikaltimų. Vis dėlto tyrimai, 
susiję su mano asmeniu, aišku, buvę tučtuojau sustabdy- 
ti, esą manęs kaip tokio negali būti, o kaip menininkas aš 
galįs naudotis tam tikromis laisvėmis ir taip toliau, ir taip 
toliau. 

Tai vėlgi rodo, kad net paprasti prokuratūros žmonės 
daug labiau nusituokia apie meną už Vienos akademijos 

profesorius. Tiesa, dabartiniai prokurorai, kaip ir andai- 
nykščiai, yra savo srities idiotai, bet jie bent jau sugeba at- 
pažinti menininką, jei su tokiu susiduria. 

Kai priešpiet atėjau į savo kabinetą, panelė Kromajer 
man pranešė apie jų sprendimą, ir aš priėmiau tą Žinią 
kaip ženklą, kad diena prasideda gerai, tariau sau, jog da- 
bar bus galutinai padėtas taškas kivirčui su „Bild“. 

Deja, pirmiau turėjau aptarti savo kalbą su dama Belini 
ir man tai buvo be galo nemalonu, juolab kad dama Belini 
prisistatė su įmonės teisininku - Žinia, ko gali iš jų tikėtis. 
Didelei mano nuostabai, paragrafų garbintojas nerado prie 
ko prikibti arba beveik nerado, o dama Belini į viską nu- 
mojo ranka, tardama: 

— Vis tiek tai darysim! 

Dar turėjau šiek tiek laiko, todėl patraukiau į savo kabi- 
netą, iš kurio išėjęs Zavackis pasakė ieškojęs manęs ir pa- 
likęs kelis pirmus mūsų gaminių pavyzdžius, jis džiaugėsi 
atpildo diena ir daugeliu kitų dalykų, kurie mane glumi- 
no ir atrodė nesvarbūs. Juolab kad tuos pavyzdžius buvau 
matęs dar vakar: kavos puodelius, lipdukus, sportinius 
marškinėlius, pagal amerikietišką madą dabar vadinamus 
teniso marškinėliais. Vis dėlto Zavackio atsidavimu, kaip 
ir anksčiau, galėjau šimtu procentų pasitikėti. 

— Dvidešimt antrą penkiasdešimt septynios bus paleista 
atsakomoji salvė, - linksmai pažadėjo jis. 

Aš nieko neatsakiau, nutaisęs susidomėjusią miną. 

Ir jis išties pridūrė: 

— Nuo šiol bus atsakoma skiemeniu į skiemenį! 

Patenkintas šyptelėjau ir įžengiau į savo kabinetą, kur 
panelė Kromajer uoliai bandė naujus šriftus mano kalbai. 
Trumpai pasvarsčiau, ar nereikėtų pačiam sukurti savo 
šrifto. Juk pagaliau esu sukūręs ordinų eskizų arba svasti- 

kos simbolį baltame plote ir raudoname fone; buvo ir tebė- 
ra savaime aišku, kad tik aš galiu sukurti geriausią šriftą 
tautos judėjimui. Paskui man dingtelėjo, kad netrukus ko- 
kie nors grafikai spaustuvėse ims diskutuoti, ar verta rink- 
ti tekstą „riebiu Hitleriu“, ir atsisakiau savo sumanymo. 

— Ar tarp tų pavyzdžių yra kas nors nauja? — tarp kitko 
paklausiau. , 

— Tarp kokių pavyzdžių, mana fiūreri? 

— Na, tarp tų, kuriuos ką tik atnešė Zavackis. 

— Ak tų, - atsakė ji, - supratau. Ne, ans atneše tik du 
puodūkus. - Tada greitai čiupo nosinę ir kruopščių kruopš- 
čiausiai išsišnypštė. Kai liovėsi, jos veidas buvo stebėtinai 
raudonas. Ne užverktas, greičiau pagyvėjęs. Ką gi, aš nusi- 
tuokiu ne vien apie prėskus armijos reikalus. 

— Sakykit, panele Kromajer, - atsargiai pasiteiravau, - ar 
gali būti, kad pastaruoju metu poną Zavackį pažinote kiek 
artimiau)?.. 

Ji nedrąsiai šyptelėjo. 

— Ar tai būt blogai? 

— Na, tai ne mano reikalas... 

— Bet jeigu jau paklausėt, tai aš irgi klausiu: ką galėtu- 
mėt pasakyt apie poną Zavackį, mana fiūreri? 

— Uolus, entuziastingas... 

— Ne. Jūs žynot, apie ką aš. Jis pastaruoju metu gan ma- 
lonūs ir dažnai čionai užsuka, bet noriu sužinot, kaip išvis 
vertinat jį kaip vyrą? Manot, kad jis man tiktų? 

— Na, - tariau, ir akimirką prieš akis man šmėstelėjo po- 
nia Jungė, - tai ne pirmas kartas, kai mano prieškambaryje 
susieina dvi širdys. Jūs ir ponas Zavackis? Man atrodo, kad 
judviem susitikus būna labai linksma... 

— Teisybė, - nušvito panelė Kromajer, - jis išties labai 
mielūs! Tik nekalbėkit jam, kad taip sakiau! 

Užtikrinau, kad gali būti rami, laikysiu liežuvį už 
dantų. 

— Ojjūs, - netrukus paklausė ji truputį nerimaudama, — 
arjūs nervinatės? 

— Kodėl turėčiau? 

— Neįtikima, - pasakė ji. - Esu mačius daug televiznykų, 
bet jūs išties šalčiausiūs iš visų. 

— Mano profesija reikalauja, kad žmogaus gyslomis te- 
kėtų ledinis kraujas, - pareiškiau aš. 

— Parodykite jiem, iš kur kojos dygsta, - tarė panelė Kro- 
majer. 

— Jūs žiūrėsit laidą? 

— Stovėsiu čia pat, užkulisiuose, — išdidžiai pareiškė ji. — 
Jau turiu teniso marškinėlius su jumis, mana fiūreri. - Ir 
nespėjus man nė žioptelėti staigiai atsegė savo juodosios 
striukės užtrauktuką ir išdidžiai parodė marškinėlius. 

— Paprašyčiau! - griežtai sudraudžiau ir, kai ji tuojau 
vėl užsitraukė striukę, kiek švelniau pridūriau: - Stebiuosi, 
kad jūs bent sykį vilkite ką nors ne juoda... 

— Viskas dėl jūsų, mana fiūreri! 

Išėjau, įmonės automobiliu nuvažiavau į studiją, kur 
manęs laukianti Jenė garsiai pasveikino: „O, dėdė Ralfas!“ 
Buvau nustojęs ją taisyti, nes beveik neabejojau, kad taip 
kraipydama mano vardą moteris pokštauja sąmoningai. 
Pastarosiomis savaitėmis buvau jai dėdė Ulfas, paskui dėdė 
Golfas, dėdė Šilfas ir dėdė Torfas*! Svarsčiau, ar bus galima 
ja pasitikėti, kai padėtis taps rimta, juk ilgainiui toks len- 
gvabūdiškumas tikrai ims kenkti moralei, todėl Jenę buvau 
jau įsidėmėjęs. Ir maniau, kad jeigu po pirmosios suėmimų 
bangos nenustos maivytis, antrosios tikrai neišvengs. 


* Das Schilf- vok. meldas, nendrė, der Torf- durpės. 

Kol kas, aišku, niekaip neišsidaviau, ką apie Jenę ma- 
nau, jai lydint mane į persirengimo kabiną. 

— Slėpkit pudrą, ponas Hitleris ateina, — nusijuokė ji. — 
Šiandien, kiek girdėjau, svarbi diena. 

— Nelygu kam, - pasakiau ir atsisėdau. 

— Mes jumis pasitikime. 

— Hitleris - paskutinė mūsų viltis, - pasakiau susimąs- 
tęs. - Kaip pirmiau plakatuose... 

— Dabar truputį per storai užtepta, - tarė ji. 

— Tai nuvalykit, - pareikalavau susierzinęs, - nenoriu at- 
rodyti kaip marionetė. 

— Aš ne apie tai — ak, tiek to, pamirškit. Jūsų nereikia 
daug grimuoti. Apie tokią odą galima tik pasvajoti. Eikit ir 
pastatykit juos į vietą. 

Nuėjau į užkulisį, kad palaukčiau, kol Vicgiuras pa- 
skelbs mano numerį. Jis tai darė labai nenoromis, nors tu- 
riu pripažinti, kad pašalinis to nebūtų pastebėjęs. 

— Mano damos ir ponai, o dabar apie Vokietijos multi- 
kultūrinę pusiausvyrą kalbės vokietis - Adolfas Hitleris. 

Mane pasitiko entuziastingi plojimai. Sulig kiekviena 
laida pasirodymai darėsi vis paprastesni. Ritualas tapo 
toks kaip anksčiau Sporto rūmuose. Mirtinai rimtu veidu 
nuslopinau beribį publikos džiaugsmą ir paverčiau minu- 
tės tyla. Ir tik tada šioje įtampos tarp minios lūkesčių ir 
geležinės individo valios pritvinkusioje erdvėje prabilau: 

— Pastaruoju metu... 

nesyk... 

skaičiau... 

apie save... 

laikraščiuose... 

visokių dalykų. 

Aš prie to pripratęs — 

prie liberalios melagingos spaudos. 

Bet neseniai ir tame laikraštyje, 

kuris ką tik buvo labai teisingai parašęs 
apie graikus 

arba apie kai kuriuos turkus 

ir tinginius, 

dabar aš tame laikraštyje buvau kritikuojamas 
už kelias tos pačios krypties... 

frazes. 

Paskui buvo iškelta klausimų, 

tarkim, kas aš išvis toks. 

Manding, šis klausimas 

pats kvailiausias iš jų. 

Ir man tai davė pagrindą 

susimąstyti ir paklausti savęs: 

kas tai per laikraštis? 

Kas per leidinys? 

Tada paklausiau savo bendradarbių. 
Mano bendradarbiai apie jį žino, 

bet jo neskaito. 

Aš paklausiau žmonių gatvėje: 

ar žinot tokį laikraštį? 

Jie žino, 

bet neskaito. 

Niekas to laikraščio neskaito. 

Tačiau milijonai žmonių jį perka. 

Ir niekas geriau už mane to nesupras: 
laikraščiui tai pats geriausias įvertinimas. 
Principas žinomas 

iš „Volkischer Beobachter“ laikų. 

Tada pirmąkart sulaukiau audringo pritarimo. Supra- 
tingai leidau publikai išlieti jausmus, paskui rimtai moste- 
lėjau ranka ir paprašiau tylos. 


— „Volkischer Beobachter“, aišku, turėjo 
vadovą, 

ne iš kelmo spirtą vyrą. 

Leitenantą 

lakūną, dėl tėvynės 

netekusį kojos. 

O kas vadovauja tam „Bild“? 

Taip pat leitenantas, 

Netgi vyresnysis. 

Štai kaip! 

Tai kas tam vyrui negerai? 

Galbūt trūksta ideologinio vadovo? 

Kai „Volkischer Beobachter“ leitenantui 
būdavo kas nors neaišku, 

jis klausdavo mano nuomonės. 

Iš „Bild“ į mane dar niekas 

nesikreipė. 

Iš pradžių maniau, kad tas Žmogus 

priklauso šimtaprocenčiams 

bet kokios politikos vengėjams. 

Bet paskui pastebėjau: jis labai noriai skambina, 
kai prireikia dvasinės paramos. 

Tik - kitur. 

Tokiam ponui Koliui. 

Kitam politikui, 

jeigu jį taip galima pavadinti. 

Tam ponui Koliui, kurio vestuvėse jis buvo liudytojas! 
Aš kreipiausi į šio vyresniojo leitenanto leidyklą. 

Ir išsiaiškinau, kad jų laikraščiui nieko negalima 
prikišti ir kad su „Vėolkischer Beobachter“ jo nėra 
nė ko lyginti. 

O tasai politikas, šiaip ar taip, buvęs 
suvienytosios Vokietijos kancleris. 

Tačiau kaip tik tai 

mane labai trikdo. 

Juk buvęs suvienytos Vokietijos kancleris 
galiausiai esu aš pats. 

Ir abejoju, ar pono Kolio 

suvienytoji Vokietija 

yra tokia suvienyta, kokia buvo manoji. 

Jai kai ko trūksta. 

Elzaso. 

Lotaringijos. 

Austrijos. 

Sudetų krašto. 

Poseno. 

Vakarų Prūsijos. 

Dancigo. 

Aukštutinės Rytų Silezijos. 

Mėmelio srities. 

Nenoriu dabar pernelyg gilintis. 

Ir aš visų pirma pagalvojau: 

jeigu tam kompetentingajam ponui vadovui 
reikia patarimo, 

tai jam, matyt, derėtų kreiptis į Šmitą. 

One į Šmitelį. 


Vėl kilo pritarimo audra, ją priėmiau rimtai linksėda- 
mas galvą, paskui kalbėjau toliau. 

— Bet galbūt tas vadovas 
neieško kompetentingos nuomonės. 
Taigi aš, 

kaip dabar gražiai sakoma, 
pasiguglinau apie tą poną. 
Aptikau jo nuotrauką. 

Ir man viskas paaiškėjo. 
Gera turėti tvirtų žinių 
aple rases, 

tada užtenka žvilgsnio. 
Tasai vadovas, 

teigiantis esąs Dykmanas, 
aišku, nėra rimtas vadovas. 
Tai tik 

vaikščiojantis 

svaras užtepo, 

įvilktas į kostiumą. 


Nauja pritarimo banga man pasakė, kad nutaikydamas 
savo satyros strėles į Dykmaną neprašoviau pro šalį. Šįkart 
neleidau publikai iki galo išsidūkti, kad neišnyktų įtampa. 


— Bet galiausiai viską lemia veiksmas, 

jis aukščiau už tiesą 

ir melą. 

Melas toks: anas laikraštis bando skaitytojus įtikinti 
esąs nuožmus Mano priešas. 

O tiesa tokia... 

Man prireikė daugelio grafinių įgūdžių, kad deramai 
apdoročiau nuotrauką savo telefone, faktai liko nepakeisti, 
tik šiek tiek paryškinti, truputį padidinus ir pašviesinus 
vaizdą. Buvo aiškiai matyti, kad sąskaitą Adlone apmoka 

ponia Kesler. Apačioje ėjo Zavackio šūkis stambiomis rai- 
dėmis: 

„BILD“ FINANSUOJA FIURERĮ 

Turiu pasakyti, kad tokių plojimų paskutinįsyk buvau 
sulaukęs 1936 metais per Austrijos anšliusą. O tikrąjį para- 
mos vaizdą atspindėjo lankytojų skaičiai manajame inter- 
neciniame radijo puslapyje. Vis dėlto mano kalbos dažnai 
negalėjai pasiklausyti — koks apsileidimas! Anksčiau už 
tai būčiau išsiuntęs Zenzenbrinką į frontą. Ramino tai, kad 
šūkis „Bild“ finansuoja fiurerį“ padėjo išparduoti sporti- 
nius marškinėlius, kavos puodelius, raktų pakabučius ir 
panašius dalykus. Išankstinis prekių tiekimas prekyvie- 
tėms veikė be priekaištų. 

Ir tatai keitė mano nuomonę apie Zenzenbrinką į gerąją 
pusę. 


+ 1! 1 1 
XAU. 


D er tris dienas priešininkas kapituliavo. Pirmąją neteko 
J savo laikino pranašumo. Teismas atmetė skundą, grin- 
džiamą neginčijamu faktu, kad laikraščio „Bild“ fiurerio 
laikais išvis nebuvo, taigi esą galima kalbėti tiktai apie te- 
levizinį fiurerį. O kad laikraštis jį finansavo, šitai negin- 
čijama. Teiginio paaštrinimas, beje, yra paties laikraščio 
dažnai vartojama stilistinė priemonė, taigi jis tam tikra 
prasme ir pats turįs taikstytis, kad apie jį atsiliepiama to- 
kia maniera. 

Dar dienos prireikė, kad priešininkas suvoktų, jog jokios 
revizijos nieko neduos, teks susitaikyti su tuo, kad parduo- 
damų sportinių marškinėlių, lipdukų ir puodelių kiekis 
yra neatsiejamas nuo skelbiamo ant jų šūkio. Kažkokie jau- 
ni drąsūs vokiečiai netgi surengė piketą priešais laikraščio 
leidyklą, nors, mano nuomone, gerokai per linksmą. O aš 
negalėjau skųstis kitų leidinių dėmesio stoka. Mūsų kivirčo 
iš pradžių buvau nublokštas į vieną kitą paskalų skiltį, bet 
paskui ėmiau skverbtis į kultūros skyrius. Prieš šešiasde- 
šimt metų man būtų buvę visiškai nesvarbu atsidurti ten, 
kur plepama apie nykias ir nesuprantamas tariamos kul- 
tūros apraiškas. Bet dabar buvo atsiradęs judėjimas, beveik 
viską laikantis kultūra arba viską keliantis iki jos lygio. 

Taigi pasirodymą tuose puslapiuose buvo galima sveikinti 
ir laikyti dalimi transformacijos proceso, teikiančio mano 
dalyvavimui pramoginėse politinėse radijo laidose tam ti- 
kro politinio solidumo. Perdėm sudvasinta tekstų marma- 
lynė per pastaruosius šešiasdešimt metų buvo išlikusi ta 
pati, tad galėjai manyti, kad skaitytojams patinka vien tai, 
ką jie kuo mažiausiai supranta, iš juntamo pozityvaus tono 
tik nuspėja esmę. 

Dėl pozityvaus tono buvo galima neabejoti. „Sūddeuts- 
che Zeitung“ gyrė „tiesiog potiomkinišką retrospektyvą, 
kurios „tariamas neofašistinių monostruktūrų atspindys 
leidžia nuspėti aistringą pliuralistinių, demokratija pa- 
remtų proceso variantų siekimą“. „Frankfurter Algemeine 
Zeitung“ sveikino „stulbinamą sistemos momentinių pa- 
radoksų apdorojimą, nacionalistiniam vilkui prisidengus 
avies kailiu“. O „Spiegel On line“ vadino mane svetimųjų 
fiureriu, ir tai buvo neabejotinas komplimentas. 

Trečią dieną — apie tai sužinojau vėliau — „Bild“ redak- 
toriui paskambino leidėjo našlė. Jų pokalbio turinys buvo 
maždaug toks: kiek ilgai redaktorius dar leis kenkti velio- 
nio leidėjo geram vardui, jo delsimas jai jau įgrisęs, nuo 
rytdienos tam reikią padaryti galą. 

Kaip jis tai padarysiąs, jo reikalas. 

Kitądien ankstyvą popietę eidamas į savo kabinetą jau 
iš tolo pamačiau koridoriais lakstantį Zavackį, truputį ne- 
subrendėliškai kilnojantį sugniaužtą kumštį aukštyn ir 
šaukiantį: „Yes! Yes! Yes!“ Man toks elgesys atrodė ne visai 
deramas, bet jo džiaugsmą galėjau suprasti. Kapituliacija, 
galima sakyti, buvo besąlyginė. Derybos, kurias nuolatos 
pasitardama su manimi vedė pati dama Belini, iš pradžių 
užtikrino daugelio dienų tylos pertrauką, bet per tą laiką 
antraštiniame puslapyje kokia nors dingstimi turėjau būti 

pagirtas kaip „kylanti žvaigždė“ ar „dienos didvyris“. Po 
kiekvieno tokio žingsnio mes turėjome išimti iš apyvartos 
po vieną daiktą „kaip išparduotą“. 

Kaip tik prieš pat naują laidą laikraštis atsiuntė geriau- 
sią savo rašeivą, neapsakomą batlaižį, tokį Robertą ar Her- 
bertą Kiorcdiorterį, ir šis savo užduotį, kaip buvo pripa- 
žinta, įvykdė be priekaištų, pavadindamas mane sąmojin- 
giausiu vokiečiu nuo pono Lorioto laikų. Perskaičiau, kad 
prisidengdamas nacių fiurerio kauke aš reiškiąs protingas 
mintis ir esąs tikras tautos atstovas. Iš tolesnių nepailstan- 
čio pono Zavackio šuolių supratau, kad rezultatas kuo pui- 
kiausias. 

O geriausia buvo tai, kad paprašiau laikraščio padaryti 
man nedidelę paslaugą ir su kai kuo suvesti. Šią idėją man 
netikėtai pakišo Zenzenbrinkas, neseniai buvęs visiškai 
išsisėmęs. Po poros savaičių pasirodė ašaras spaudžianti 
istorija apie nelaimingą mano dokumentų likimą, šie žuvę 
per kažkokį gaisrą, o dar po dviejų dienų jau laikiau savo 
rankose pasą. Nežinau, kokiais teisiniais ar neteisiniais ka- 
nalais tai buvo pasiekta, bet dabar aš pagal visas taisykles 
buvau priregistruotas Berlyne. Oficiali mano gimimo data 
dabar buvo 1954 metų balandžio 30-oji, čia, beje, kaip skai- 
čių klastotojas vėl įsikišo likimas: aš, aišku, buvau parašęs, 
kad gimiau 1945 metais, bet 1954-ieji, savaime suprantama, 
man daug labiau tiko pagal amžių. 

Vienintelė nuolaida priešininkui buvo ta, kad aš atsisa- 
kiau apsilankyti redakcijoje, kur visa jos sudėtis kartu su 
ponu vadovu būtų pasitikusi mane vokišku pasveikinimu 
ir kanonu traukiama Horsto Veselio dainą. 

Tiek to. Užteks ir tiek. 

Ir šiaip viskas ėjo kaip iš pypkės. Lankytojų skaičius in1- 
terneco puslapyje „Fiurerio štabas“ nuolatos reikalavo vis 

daugiau techninių išteklių, kaupėsi prašymai duoti inter- 
viu, ir Zenzenbrinkui bei damai Belini tarpininkaujant 
buvo sutarta dėl specialios laidos apie apsilankymą pas 
tuščiai šaudančius nacionaldemokratus, mat jos pageidavo 
tiesiog neįsivaizduojamas skaičius Žmonių. 

Tos dienos pabaigoje buvau pasiruošęs vėl susidaužti 
stiklais su ponu Zavackiu, galbūt jis ta proga net būtų ga- 
lėjęs gauti to perdėm gardaus belinio gėrimo. Deja, pono 
Zavackio niekur nebuvo matyti, nors jis dar negalėjo būti 
išėjęs namo. Atėjęs į savo kabinetą neradau ir panelės Kro- 
majer. 

Nusprendžiau jų neieškoti. Ši valanda buvo nugalėto- 
jų, jiems priklausė ir ponas Zavackis, išties nemažai pri- 
sidėjęs prie mūsų triumfo. Niekas geriau už mane nežino, 
kaip jauną moterį veikia apsvaigęs nuo pergalės karys. 
Norvegijoje, Prancūzijoje, Austrijoje moterų širdys tiesiog 
lėkė mūsų kareiviams į glėbį. Esu tikras, kad po mūsų įžy- 
giavimo į tas šalis aukščiausios rūšies kraujo savininkai 
pradėjo nuo keturių iki šešių divizijų. Kiek naujų kareivių 
būtume turėję, jeigu vėlesnė, ne tokia grynakraujė karta 
būtų galėjusi atsilaikyti dar kokius niekingus dešimt pen- 
kiolika metų! 

Jaunimas yra mūsų ateitis. UŽ jį mudu su dama Belini ir 
vėl išgėrėme po taurę rūgščių rūgščiausio putojančio vyno. 


XAU 


1 ar niekad nebuvau matęs Zenzenbrinko tokio išblyš- 

/ kusio. Žinia, jis niekad nebuvo didvyris, bet dabar jo 
veidas atrodė tokios spalvos, kokią paskutinįsyk buvau 
matęs 1917 metais apkasuose aną lietingą rudenį, kai iš 
pažliugusios žemės kyšojo kojų strampai. Galbūt Zenzen- 
brinkas taip jaudinosi todėl, kad pats atėjo į kabinetą pa- 
prašyti manęs kuo greičiau ateiti į konferencijų salę, nes 
šiaip jau tokiais atvejais tik paskambindavo. Kita vertus, 
paprastai jis atrodydavo labai sportiškai. 

— Neįtikima, — vis kartojo jis, - neįsivaizduojama. Įmo- 
nės istorijoje to dar nebuvo. - Paskui čiupo prakaituota 
ranka durų rankeną, ketindamas išeiti iš kabineto, atsigrę- 
žė ir pasakė: - Jeigu tuomet prie kiosko būčiau žinojęs... - ir 
smarkiai trenkėsi galva į staktą. 

Paslaugioji panelė Kromajer tuoj pašoko iš vietos, bet 
Zenzenbrinkas lyg transo būklės tik griebėsi už galvos ir 
išsvyravo į koridorių, vis vapėdamas „neįtikima“ ir „viskas 
gerai, aš susidorosiu“. Panelė Kromajer sutrikusi pažiūrėjo 
į mane, tarsi rusas ir vėl būtų stovėjęs Zėlovo aukštumo- 
se, bet aš jai raminamai linktelėjau galvą, tik ne todėl, kad 
pastarosios savaitės ir mėnesiai būtų mane išmokę perne- 
lyg rimtai nežiūrėti į pono Zenzenbrinko nuogąstavimus. 

Galėjo būti, kad koks nors biurokratas ar demokratas vėl 
buvo parašęs kokį nors protesto laišką kokiam nors proku- 
rorui, tai buvo ne naujiena, ir tyrimai visada būdavo nu- 
traukiami kaip nerezultatyvūs ar beprasmiški. Gal šįkart 
ėjosi kitaip, ir pas mus vis dėlto turėjo apsireikšti koks nors 
pareigūnas — vis dėlto būgštauti, manau, tikrai nederėjo. 
Savaime suprantama, aš pats už savo įsitikinimus buvau 
pasiruošęs bet kada sėsti į kalėjimą. 

Turiu prisipažinti, kad eidamas į konferencijų salę ir 
pats buvau apimtas tam tikro smalso. Gal dėl to, kad ten 
link skubėjo ne tik ponas Zavackis ar dama Belini, visame 
koridoriuose buvo justi neaiški įtampa ar nervingumas. 
Bendradarbiai stoviniavo tarpduriuose nedideliais būre- 
liais, pašnibždom plepėjosi ir žvilgčiojo į mane lyg slapčia, 
lyg klausiamai ar sutrikę. Nusprendžiau padaryti nedide- 
lį linkį ir užsukau į mūsiškę kavinukę nusipirkti šiek tiek 
vynuogių cukraus. Kad ir kas būtų vykę toje konferencijų 
salėje vyktų, ketinau truputį patyrinėti savo padėtį ir pri- 
versti ponus susirinkusiuosius šiek tiek palaukti. 

— Na ir nervai gi jūsų, - tarė ponia Šmakes, kavinukės 
patarnautoja. 

— Žinau, - maloniai atsakiau jai, - todėl tik aš išdrįsau 
įžengti į Reino sritį. 

— Neperdėkit, aš irgi esu ten buvusi, - pasigyrė ponia 
Šmakes, - ir taip pat nekenčiu tų kelniškių. Ko pageidausit? 

— Prašyčiau pakelį jūsiškio vynuogių cukraus. 

— Tada paruoškit aštuoniasdešimt centų, - pasakė ji, be- 
veik kaip sąmokslininkė palinkdama į priekį. - Ar žinote, 
kad pirmiau buvo atėjęs pats Kerneris? Girdėjau, jis jau te- 
nai, konferencijų salėje. 

— Taip, taip, - tariau aš ir susimokėjau, - o kas jis toks? 

— Na, sakyčiau, - tarė ponia Šmakes, - viso šito viršinin- 
kas. Šiaip to nepastebi, paprastai visus reikalus tvarko toji 

Belini, ir jeigu jums įdomu, atrodo, kad jai geriau einasi. 
Bet per didžiąsias katastrofas atsiranda pats Kerneris. - Ji 
pastūmė man per stalą dvidešimt centų grąžos. - Per di- 
džiąsias pergales irgi. Tiesa, jos turi būti išties didelės. 
Įmonei sekasi neblogai... 

Aš rūpestingai išvyniojau cukraus gabaliuką ir įsidėjau 
į burną. . 

— Arjums ne metas judėti? 

— 1941 metų Žiemą visi irgi taip sakė, - numojau ranka 
aš ir patraukiau kur reikia, bet lėtu žingsniu. Mat reikėjo, 
kad niekas nepamanytų, jog aš to susirinkimo išsigandau 
ir todėl nesirodau. 

Tuo tarpu koridorinių būrelių buvo dar padaugėję. 
Galima sakyti, susidarė bendradarbių špaleriai, tarp jų 
žingsniavau lyg priimdamas paradą. Maloniai šyptelėjau 
kelioms jaunoms damoms, ištiesiau dešinę ranką į priekį 
ir atmečiau atgal, protarpiais kam nors kikenant, bet ir sa- 
kant: „Jums pavyks!“ 

Savaime suprantama, kad pavyks, bet kas? 

Konferencijų salės durys buvo dar atviros, tarpduryje 
stovėjo Zavackis. Jis jau iš tolo pamatė mane artinantis ir 
vienareikšmiškai mojo, kad paskubėčiau. Buvo visiškai 
aišku, kad tuo savo judesiu man nepriekaištauja - ramus 
veidas veikiau bylojo, kad jam kuo skubiausiai rūpi suži- 
noti, kas čia dedasi. Aš darsyk sulėtinau tempą ir lyg tarp 
kitko pagyriau vieną jauną damą už išties labai dailiai nu- 
nertą suknelę. Mano greitis šiek tiek priminė Achilą ir vėž- 
lį, kaip šis niekada negali ano pasivyti. 

— Labą rytą, pone Zavacki, - tariau tvirtu balsu, - ar mes 
šiandien išvis matėmės? 

— Eikite vidun, - tyliai paragino jis, - eikite, eikite, eikite! 
Antraip numirsiu iš smalsumo. 

- Štai ir jis, - pasakė viduje Zenzenbrinkas, - pagaliau! 

Salėje aplink konferencijų stalą sėdėjo dar keletas ponų. 
Keliais daugiau negu pirmą kartą; šalia damos Belini buvo 
įsitaisęs, matyt, ne kas kitas kaip Kerneris, šiek tiek aptu- 
kęs, bet kadaise sportiškas vyras, jam galėjai duoti apie ke- 
turiasdešimt metų. 

— Poną Hitlerį visi, aišku, pažįsta, - pasakė vis dar baltas 
kaip kreida, tik bent jau nebe toks prakaituotas Zenzen- 
brinkas, - o jis mus ne visus, nors su mumis jau ilgokai 
bendradarbiauja. O kad prie šio stalo sėdi tie, kurie, jeigu 
taip galiu pasakyti, diktuoja įmonės madas, norėčiau juos 
trumpai pristatyti. 

Paskui Zenzenbrinkas išvardijo gausybę pavardžių ir 
pareigybių. Margą dabarties titulų virtinę, pradedant sen- 
jorais, buvusiais finansų vadybininkais ir visokiais kitais. 
Visi šie titulai ir veidai buvo tokie panašūs, kad iškart su- 
pratau, jog vienintelė įsidėmėtina pavardė yra Kernerio, jį 
vienintelį pagerbiau santūriai linktelėdamas galvą. 

— Puiku, - tarė Kerneris, - dabar, kai jau visi žinome, kas 
esame, tikriausiai galėtume pamažu pereiti prie to, dėl ko 
čia susirinkome? Mat netrukus turiu kitą susitikimą. 

— Aišku, - atsakė Zenzenbrinkas. 

Iškart atkreipiau dėmesį, kad man vis dar nebuvo pa- 
siūlyta atsisėsti. Ir kad manęs nelaukia savotiška bando- 
moji scena, kaip per pirmąjį apsilankymą įmonėje. Tad, 
matyt, galėjau manyti, kad man nereikės pasirodyti ir kad 
mano pozicijos tvirtos. Pažvelgiau į Zavackį. Dešinę ranką 
jis buvo sugniaužęs į kumštį, laikė jį prie burnos ir be pers- 
togės gniaužė lyg ką minkydamas. 

- Žinia dar neoficiali, - pasakė Zenzenbrinkas, - bet 
aš ją sužinojau iš absoliučiai patikimo šaltinio. Tikriau, iš 
dviejų visiškai patikimų šaltinių. Aš čia apie specialiąją lai- 

dą iš nacionaldemokratų būstinės. Apie tą, kurią translia- 
vome iškart po pergalės prieš „Bild“. 

- Ir kokia gi tos žinios esmė? - nekantriai paklausė Ker- 
neris. 

— Ponas Hitleris gaus Grimės premiją. 

Patalpoje įsivyravo mirtina tyla. 

Paskui ją nutraukė Kerneris. 

— Ar tai tikra? 

— Visiškai, - atsakė Zenzenbrinkas ir kreipėsi į mane. — 
Maniau, kad kandidatų siūlymo terminas jau praėjęs, bet 
kažkas jus pasiūlė po jo. Kalbama, kad jūs visus sutriuški- 
note iš užnugario. Kaip cunamis. 

- Žaibiška pergalė! — susijaudinęs šūktelėjo Zavackis. 

— Tai mes dabar jau kultūra? - puse ausies išgirdau klau- 
siant vieną iš daugelio finansų vadybininkų, visa kita pa- 
skendo audringuose plojimuose. 

Kerneris atsistojo, beveik tuo pat metu pašoko ant kojų 
ir dama Belini, paskui pakilo visa užstalė. Atsidarė stikli- 
nės durys, įžengė dvi damos, vadovaujamos Zenzenbrinko 
priimamojo sekretorės Helos Lauterbach, ir įnešė daug bu- 
telių rūgštaus putojančio vyno. Man nereikėjo nė atsigręž- 
ti, kad suprasčiau, jog Zavackis tą pačią akimirką užsakė 
vaisinio belinio. Iš koridoriaus įgriuvo daug visokių žmo- 
nių, sekretorių, asistentų, praktikantų ir padėjėjų. Žodžiai 
„Grimės premija“ nuolatos maišėsi su „tikrai?“ ir „kad tave 

kur!“ Mačiau, kaip Kerneris sunkiai braunasi per minią, 
atkišęs ranką ir nutaisęs keistą miną. 

- Žinojau, kad taip bus, — susijaudinęs šaukė jis ir vis 
dirsčiojo tai į mane, tai į Zenzenbrinką, - žinojau! Mes ga- 
lime daugiau nei vien krėsti juokus! Mes galime daugiau! 

— Premija! - šaukė Zenzenbrinkas trūksmingu balsu. — 


Premija! 

Ir man tai pakišo mintį, kad toji premija, ko gero, bus 
mūsų radijo kokybės ženklas. 

- Jūs tiesiog geras, - pasakė švelnus moteriškas balsas 
šalia manęs. Atsigręžiau. Gretimais, kitame ratelyje, nuga- 
ra į mane stovėjo dama Belini. 

— Galiu jums atsakyti tik tuo pačiu, - tariau atsigręžda- 
mas į ją tik tiek, kad šitai pernelyg nekristų į akis. 

— Ar kada nors pagalvojote apie filmą? - sumurmėjo ji. 

- Jau seniai nebegalvoju, - atsakiau aš per petį, - kas yra 
dirbęs su Ryzenštal... 

— Kalbą! Kalbą! - suskato šaukti minia. 

— Jūs turite ką nors pasakyti, - paragino mane Zenzen- 
brinkas. 

Nors paprastai nekalbu per tokius draugiškus susiėji- 
mus, šiuo atveju tai, matyt, buvo neišvengiama. Žmonės 
truputį atsitraukė ir nutilo. Zavackis dar prasibruko pro 
juos, kad paduotų man belinio taurę. Dėkodamas paėmiau 
ją ir nužvelgiau publiką. Deja, nebuvau pasiruošęs kalbėti, 
todėl teko griebtis išbandyto pavyzdžio. 

— Tautietės ir tautiečiai! 

Aš kreipiuosi į jus, 

kad šią triumfo valandą 

paaiškinčiau du dalykus: 

šis triumfas, be abejo, džiugina, 

jis užtarnautas, seniai užtarnautas. Mes pašalinome iš 

kelio 

stambesnes įmones, 

brangesnes, 

taip pat tarptautines! 

Vis dėlto ši pergalė 

tėra etapas 

kelyje 

į galutinę pergalę. 

Į šią pergalę mus visų pirma atvedė jūsų darbas, parem- 

tas tvirtu tikėjimu. 

Jūsų besąlygiška, fanatiška parama. 

Tačiau šią valandą 

turime prisiminti ir tuos, 

kurie praliejo kraują už mūsų reikalą... 

— Pardon, - staiga įsiterpė Kerneris, — bet aš apie tai nie- 
ko nežinau. 

Tik dabar pastebėjau, kad, matyt, per išsiblaškymą 
truputį nukrypau į kalbų po žaibiškų pergalių standartą. 
Galimas daiktas, dabar tai atrodė šiek tiek nederama. Pa- 
svarsčiau, gal reikėtų esant tokiai padėčiai atsiprašyti ar 
panašiai, bet man sutrukdė vienas balsas. 

— Kaip gražu, kad tokią akimirką ir tai atsimenat, - pa- 
sakė nepažįstama bendradarbė be galo sujaudinta mina, — 
ponia Klement iš atlyginimų skyriaus dar tik aną savaitę... 
Juk tai taip... - ir susigraudinusi ėmė šnypštis į nosinę. 

— Ponia Klement... taip! Kaip galėjau pamiršti, - tuojau 
įsiterpė Kerneris, truputį pakeitęs veido spalvą. - Atleiskit, 
prašom kalbėti toliau. Man labai nemalonu. 

Linktelėjimu padėkojau Kreneriui ir pasistengiau pra- 
tęsti savo kalbą. 

— Mane patį jaudina suvokimas, 

kad apvaizda pašaukė mane 

grąžinti Flashlight įmonei 

laisvę ir garbę. 

Gėda, kurią prieš 22 metus 

patyrėme Kompjenės miške, 

buvo nuplauta ten pat, 

atsiprašau, Berlyne. 

Dabar baigdamas kalbėti paminėsiu 

tuos bevardžius Žmones, kurie ne mažiau uoliai 
vykdė savo pareigą, 

milijonus kartų rizikavo savo sveikata ir gyvybe 

ir buvo bet kurią akimirką pasirengę 

kaip dori vokiečių kareiviai bei karininkai, — 

čia dėl vieno kito sutrikusio žvilgsnio man teko atlikti 
tam tikras korektūras, — 

ir kaip dori vokiečių režisieriai bei operatoriai 

ir jų asistentai, 

kaip apšvietėjai bei grimo specialistai 

už savo įmonę sudėjo auką, kurią... 

ir privalo sudėti režisierius ir apšvietėjas. 

Daugelis jų dabar guli palaidoti 

kapų eilėse, 

ten jau ilsisi jų tėvai iš didžiojo... 

iš gerokai stambesnių televizijų. 

Jūs esate liudytojai tylaus didvyriškumo visų tų, — 
dabar buvo išties nelengva sudurti galus, — 

kurie kaip ponia Klement iš buhalterijos 

stojo už laisvę ir ateitį 

ir amžiną didžiosios Vokiet... 

didžios vokiečių įmonės Flashlight klestėjimą. Sieg... 
Ir išties kaip kadaise reichstage publika man atsakė lyg 
aidas: 

— Heil! 

— Sieg... 

— Heil!! 

— S1e9... 

— Heil!!! 


XXIX 
pa 4) „4 


J išėjau iš namų. Buvau nusprendęs pasimėgauti 
ta diena. Mat po įspūdingos pergalės nepaprasta ir di- 
dinga ateiti į tylią vietą. Į įstaigą, dar neprasidėjus energin- 
gam kasdieniam šurmuliui, į likusį be euforiškos publikos 
stadioną, kuriame dar dvelkia pergalės vėjas, arba, tarkim, 
į užkariautą Paryžių penktą valandą ryto. 

Ėjau pėsčiomis, norėjau pabūti akis į akį su miestu. Tą 
giedrą pavasario rytą saulė jau švietė, oras buvo maloniai 
vėsus ir švaresnis negu, tarkim, vidurdienį. Parkuose ne- 
rūpestingai apsitaisę berlyniečiai pirmąkart tą dieną ve- 
džiojo savo šunis, manęs beveik nebestebino sutrikusio 
proto moterys, renkančios į maišelius jų mėšlą. Viena išsi- 
blaškiusi, matyt, prastai išsimiegojusi rūkalė pralinksmino 
mane įsikąsdama maišelį, kad, laikydama cigaretę ranka, 
kita galėtų surinkti mažulyčio šuns paliktis. Ji papurtė gal- 
vą, pasitrynė akis ir ištaisė klaidą. 

Paukščiai užtraukė savo rytmetinę giesmę, ir man vėl 
toptelėjo, kaip vis dėlto mieste tylu be priešlėktuvinių pa- 
būklų griausmo. Išvis viešpatavo nepaprastai rami nuotai- 
ka, temperatūra dabar jau buvo labai maloni. Padariau ne- 
didelį lankstą, kad praeičiau pro laikraštininko kioską, bet 
ir čia viešpatavo visiška tyla. Giliai įkvėpiau oro ir energin- 

gai nužygiavau iki pat įmonės pastato. Atidariau laukujes 
duris ir patenkintas pastebėjau, kad savo vietoje nesėdi nė 
durininkas. Išvakarėse jis buvo uždėjęs apsauginę movą 
ant telefono aparato, jau ne pirmąkart negalėjau neįžvelg- 
ti nepaprastai sąžiningo jo požiūrio į darbą. Priešais du- 
rininko vietą gulėjo dideli laikraščių ryšuliai, jis privalėjo 
vėliau juos paskirstyti ir išnešioti. Bormanui, matyt, būtų 
nepatikę, kad durininko nėra darbo vietoje, bet aš nesu iš 
tų, kurie pernelyg paiso hierarchijos, todėl nedvejodamas 
nusprendžiau pats apsirūpinti rytmečio lektūra. Paėmiau 
rašiklį, ilga grandinėle pritvirtintą prie stalo, ir pažymė- 
jau važtaraštyje: „Savo laikraščius jau pasiėmiau. Ačiū.“ Ir 
pasirašiau „A. Hitleris“. Su pasitenkinimu pastebėjau, kad 
laikraštis „Bild“ mane vėl už kažką buvo padaręs dienos 
didvyriu. Būtinybė unifikuoti vokišką spaudą atrodė su- 
mažėjusi. 

Pasikišau laikraščius po pažastimi ir susimąstęs pa- 
traukiau koridoriais. Saulė švietė pro viršutinius langus, 
už užrakintų stiklinių durų šmėžavo vienas kitas telefono 
aparatas, bet visi jie tylėjo. Kabinetuose kėdės stovėjo prie 
darbo stalų - atrodė, lyg priimčiau baldų paradą. Pasukau 
į koridorių, vedantį į mano kabinetą, ir ten pro duris išvy- 
dau šviesą. Neryžtingai priėjau artyn. 

Durys buvo atviros. Už jų prie savo darbo stalo sėdėjo 
panelė Kromajer ir kažką spausdino. 

— Labą rytą, - pasisveikinau. 

— Turiu jum iškart... mana fiū... - atsakė ji šiek tiek nena- 
tūraliai, - kad daugiau vokiškai nesisveikinsiu ir kad nebe- 
galiu daugiau čia dirbt. Kad nebvalioju daryt, ko iš manęs 
čia norima. 

Paskui panelė Kromajer truputį šnirpštelėjo ir pasilenkė 
prie savo kuprinės. Pasidėjo ją ant kelių, atsegė užtrauk- 

tuką, bet nieko neišėmė. Atsistojo, atidarė rašomojo stalo 
stalčių, pažvelgė vidun, paskui vėl uždarė, atsisėdo ir rašė 
toliau. 

— Panele Kromajer, aš... 

— Man irgi gaila, bet daugiau nebeišgaliu, - kalbėjo ji 
rašydama. - Tai toks šūdas! - Paskui pažvelgė į mane ir su- 
riko: - Kodėl jūs negalit daryt, ką dara kiti? Kaip Klamauk- 
heineris, visąlaik vaidinantis paštininką? Arba tas bavaras 
Mitermejeris? Kodėl negalit kaip nors persimainyt, prabilt 
kakia nors tarme? Tadu būt kas kita! Man tai patiktų! 

Pažvelgiau į panelę Kromajer ir ne itin vykusiai paklau- 
siau: 

— Man reikia persimainyti? 

— Taip! Arba tiesiog plūskit žmones! Netgi nebūtinai 
šmaikščiai! Kodėl visąlaik turit būt Hitleris? 

- Žmogus negali pasirinkti, kuo jam būti, - atsakiau. — 
Apvaizda mus pastato į mūsų vietą, tada mes vykdome 
savo pareigą! 

Ji papurtė galvą. 

— Dar parašysiu, kad skelbiamas vidinis konkursus, — 
šniurkštelėjo ji, — ir jūs greitai gausta man pamainų. Labai 
greitai, pamatysta, atsiras daug merginų ir tuojau stos vie- 
toj manęs. 

Nuleidau balsą ir tyliai, bet tvirtai ištariau: 

— Liaukitės rašyti ir pasakykite man, kas atsitiko. Tuč- 
tuojau! 

— Na, aš daugiau nebegaliu čia dirbt! - atžariai atsakė ji. 

— Taip, taip, negalit. O kodėl? 

— Nes vakar buvau pas savo močiutį! 

— Ir kaip man tai suprasti? 

Panelė Kromajer giliai įkvėpė. 

— Aš myliu savo močiutį. Aš pas jų beveik metus gyve- 
nau, kai mana mama kartą ilgam pasiligoja. Ir vakar vėl jų 
aplankiau. Ji paklausė mani, ką veikiu, ir aš jai papasako- 
jau, kad dirbu pas tikrų žvaigždį. Taip didžiavaus. Paskum 
ji paklausė, kas toj žvaigždė, ir aš paprašiau atspėt, bet ji 
neatspėja, ir tada pasakiau jai, kad pas jus. A tadu ji taip 
supyka, pakėlė tokį triukšmų. O paskum pradėjo raudot 
ir kalbėt, kad tai, ką jūs darot, visai nejuokinga. Kad iš to 
nėr ko juokties. Kad toks kaip jūs išvis neturėtų rodytis 
žmonėm. O aš jai pasakiau, kad viskas yra satyra. Kad jūs 
taip kalbat tam, kad daugiau nepasikartotų, kas būva. Bet 
ji tvirtino, kad ne satyra. Kad jūs tiesiog kartojat, ką andai 
kalbėja Hitleris. Ir kad Žmonės tadu taip pat juokės. O aš 
sėdžiu ten ir galvoju sau, klausyk, ji paprasčiausiai sena, 
viskų perdeda. Juk niekad nepasakoja apie karą, tik pyks- 
ta, nes, matyt, daug priskentėja. Paskui ana priėja prie savo 
rašomaja staliūka, ištraukė voką ir išeme iš ja nuotraukų. 

Panelė Kromajer nutilo ir įdėmiai pažvelgė į mane. 

— Jums reikėja pamatyt, kaip ji ištrauke tų nuotraukų 
Lyg, toj būtų verta milijona eurų. Lyg paskutinė nuotrau- 
ka pasaulyje. Aš pasidariau jos kopijų. Turėjau pusvalandį 
įkalbinėt močiutį, kol išleido nuotraukų iš rankų, kad nu- 
sikopijuoč. 

Ji vėl pasilenkė ir išėmė iš savo kuprinės nuotraukos ko- 
piją ir stumtelėjo man. Pažiūrėjau į ją. Gamtoje buvo nufo- 
tografuotas vyras, moteris ir du berniukai, jie, matyt, poil- 
siavo prie ežero, šiaip ar taip, gulėjo ant apkloto ar didelio 
paplūdimio patiesalo. Galėjai spėti, kad tai šeima. Vyrui su 
glaudėmis būtum davęs per trisdešimt, jis buvo trumpais 
tamsiais plaukais, pažiūrėti sportiškas, o šviesiaplaukė 
moteris gan patraukli. Berniukai buvo su popierinėmis ke- 
purėmis, matyt, padarytomis iš tos dienos laikraščio, laikė 

rankose medinius kardus ir šypsodamiesi pozavo. Aš tei- 
singai spėjau, kad prie ežero, nes kažkas tamsiu pieštuku 
buvo užrašęs nuotraukos apačioje: „Vanzė, 1943 metų vasa- 
ra“. Šiaip jau atrodė, kad tai nepriekaištinga šeima. 

— Ir kas gi čia? - paklausiau aš. 

— Tai mana močiūtės šeima. Jos tėtis, mama ir du bro- 
liukai. 

Ne veltui šešerius metus kariavau, taigi galėjau nujaus- 
ti, kokias tai sukelia tragedijas. Žaizdas, mirties palieka- 
mas sielose. 

— Kas numirė? - paklausiau aš. 

— Visi. Po pusantro mėnesio. 

Aš pažiūrėjau į vyrą, į moterį, į abu berniukus, ypač į 
juos, ir užjausdamas krenkštelėjau. Vokietijos reicho fiu- 
reris privalo iš savęs ir iš savo tautos reikalauti nepalen- 
kiamo tvirtumo, visuomet pirmiausia keliu tokius reika- 
lavimus sau. Ir šiuo atveju, aišku, būčiau parodęs, kad esu 
nepalenkiamas ir tvirtas kaip geležis, jei ta nuotrauka būtų 
buvusi iš vėlesnių laikų, tarkim, jei būtų nufotografuotas 
koks nors naujojo vermachto kareivis, tapęs beprotiškos 
operacijos Afganistane auka. Tačiau ši nuotrauka, aišku, 
bylojo apie tą metą, kuris man tebebuvo artimas ir sujau- 
dino širdį. 

Man nieku gyvu negalima prikišti, kad Vakarų ir Rytų 
frontuose kartais dvejodavau aukoti šimtus tūkstančių, 
kad išgelbėčiau milijonus, siųsti į mirtį vyrus, kurie ėmė- 
si ginklo tikėdami, kad rizikuosiu jų gyvybėmis vokiečių 
tautos labui ir, jeigu kas, net juos aukosiu. Galbūt nufo- 
tografuotasis vyras buvo vienas iš tokių, gal kaip tik tuo 
metu gavęs atostogų. Betgi moteris. Berniukai. Išvis civi- 
liai žmonės... Tebesigraužiu, kad buvau bejėgis apginti na- 
muose liekančius žmones. Kai girtuoklis Čerčilis nesigėdi- 


261 


jo deginti nekalčiausius iš nekalčiausių, versti gyvaisiais 
visa ryjančios savo neapykantos fakelais. 

Visas tų metų pyktis ir neapykanta vėl užvirė manyje, ir 
aš sudrėkusiomis akimis pasakiau panelei Kromajer: 

— Man nuoširdžiai gaila. Bet aš... aš jums pažadu vis- 
ką padaryti, kad anglų bombonešiai nė nedrįstų artintis 
prie mūsų sienų ir mūsų miestų. Niekas nebus pamiršta, ir 
vieną dieną mes tūkstanteriopai atlyginsime už kiekvieną 
bombą... 

— Prašau, - užsikirsdama pasakė panelė Kromajer, - pra- 
šau akimirkų patylėt. Tik vienų akimirkų. Jūs išvis nežinat, 
apie kų kalbat. 

Prie to, aišku, reikėjo priprasti - vis dar. Jau seniai fiure- 
ris nebuvo šitaip peikiamas, ir dar be reikalo, juk paprastai 
pagal hierarchiją būna per aukštai, kad jį pasiektų žmonių 
kritika. Fiurerio išvis negalima kritikuoti, juo reikia pasi- 
tikėti, nes bet koks viršininko, juolab mano, kritikavimas 
yra nepateisinamas, ir vis dėlto panelė Kromajer man atro- 
dė išties nusiminusi, tad šįkart tylomis priėmiau tą, matyt, 
pykčio sukeltą komentarą, juk šiaip jos priekaištai, aišku, 
buvo visiškai absurdiški. Apie tai nusituokiau geriau už 
bet kurį kitą. 

Taigi akimirką patylėjau. 

— Jeigu norėtumėt gauti laisvą dieną, tai prašom, - pa- 
siūliau po kurio laiko, - suprantu, kad jūsų padėtis sunki. 
Tik noriu, kad žinotumėt: aš jūsų darbą labai vertinu. Ir jei 
jūsų poniai močiutei to neužteks, tai gal padės, jeigu pa- 
sakysite, kad ji, matyt, Klysta ir pyksta ne ant to, kuris yra 
kaltas. Tą bombų karą pradėjo Čerčilis... 

— Blogiausia, kad nė kiek neklysta! - suriko panelė Kro- 
majer. - Kas čia kalba apie kažkokį bombų karą? Tie žmonys 
žūva ne per jokį bombų karą. Jie būva nunuodyti dujom! 

Nutilau ir darsyk pažvelgiau į fotografiją. Vyras, mote- 
ris, berniukai nebuvo panašūs į nusikaltėlius, į čigonus ir 
nėmaž į žydus. Nors jų veido bruožai, jei geriau įsižiūrė- 
si, - ne, ko gero, man tik pasirodė. 

— O kur toje fotografijoje jūsų močiutė? — paklausiau aš, 
bet ir pats galėjau tai suprasti. 

- Ji fotografava, — atsakė panelė Kromajer šiurkščiu kaip 
neobliuota lenta balsu. Ji nejudėdama spoksojo į kabineto 
sieną. - Tai vienintelė jai išlikusi šeimas nuotrauka. Ir šioj 
nėra net jos pačios. 

Paskui jai per skruostą nuriedėjo juoda nuo blakstienų 
tušo ašara. 

Padaviau nosinaitę. Panelė Kromajer iš pradžių nerea- 
gavo, paskui paėmė ją ir išsiterliojo tušu visą veidą. 

— Gal įvyko klaida? - ištariau. - Tie Žmonės išvis nepa- 
našūs į... 

— Kas čia per argumentūs? — šaltai paklausė panelė 
Kromajer. - O jeigu jie būva nužudyti per klaidų, tai vis- 
kūs gerai, taip? Ne, klaida, kad kai kam išvis atėja į gal- 
vą, jog žydus reik žudyt! Ir čigonus! Ir homoseksualus! Ir 
visus, kurie jam nepatinka! Žinat, kų aš jums pasakysiu: 
jeigu nieka nenaikini, tai ir neapsirinki. Štai kaip viskas 
paprasta! 

Truputį sutrikęs stovėjau kabinete, man šis jos protrūkis 
buvo gan nelauktas, tikėjausi daug švelnesnės moteriškos 
reakcijos. 

— Taigi įvyko klaida, - prabilau, bet nespėjau baigti saki- 
nio, nes ji kaipmat pašoko ir užbaubė: 

— Ne! Jokia klaida. Jie būva žydai! Naciai visiškai legaliai 
juos nunuodija! Vien už tai, kad jie nenešioja žvaigždžių. 
Pasislėpe ir nusiarde žvaigždis, tikėjosi, niekas nesupras, 
kad jie žydai. Deja, kažkas šnipštelėjo policijai! Tad jie būva 

ne tik Žydai, bet ir netgi nelegalūs žydai! Ar dabar nusira- 
mynat? 

Aš išties nusiraminau. Tai buvo nuostabu, net aš pats tų 
žmonių, ko gero, nebūčiau suėmęs, tokie vokiški jie atrodė. 
Buvau toks apstulbęs, kad pamaniau, jog pasitaikius pro- 
gai reikėtų darsyk padėkoti Himleriui už tokį nuodugnų ir 
nenukrypstamą darbą. Žinia, tą akimirką man neatrodė, 
kad geriausia atsakyti tiesiai ir teisingai. 

— Atsiprašau, - staiga nutraukė įsivyravusią tylą ji. - Jūs 
dėl ta nekaltūs. Bet tai nesvarbu. Aš negaliu toliau su jum 
dirbti dėl sava močiutes. Tiktai... ar negalėtumėt tiesiog 
pasakyti: „Man labai gaila, kad jūsų močiutes šeimai taip 
atsityka, kad tai, kas tadu dėjos, būva baisi beprotystė“? 
Taip pasielgtų kiekvienas normalus Žmogus. Galėtumėt 
pasakyti, kad jūs siekiat žmonėms pagaliau parodyt, kakie 
kiaulės tadu būva tie naciai. Kad jūs su manimi, kad mes 
visi čia tam dirbam, kad takie dalykai daugiau nepaskar- 
totų, — ir beveik maldaudama pridūrė: - Juk kaip tik dėl ta 
mes čia ir dirbam, taip? Pasakykit pagaliau! Man! 

Prisiminiau 1936-ųjų olimpiadą. Gal ne visai atsitikti- 
nai, nes šviesiaplaukė moteris iš nuotraukos man priminė 
žydę fechtuotoją Heleną Majer. Šalyje vyko olimpinės žai- 
dynės, radosi puiki proga varyti puikią pirmarūšę propa- 
gandą. Galėjai padaryti gerą įspūdį užsieniui, laimėti laiko 
ginklavimuisi, jei buvai dar silpnas. Ir reikėjo nuspręsti, ar 
toliau persekioti žydus ir per tai paversti niekais visas savo 
galimybes. Tai buvo metas, kai turėjai nusibrėžti aiškius 
prioritetus. Ir teko leisti Helenai Majer dalyvauti žaidynė- 
se, nors ji laimėjo tik sidabro medalį. Tokiais atvejais reikia 
sau pasakyti: „Gerai, aš dvi savaites nepersekiosiu žydų. 
Gal net tris savaites.“ Tuomet, kaip ir dabar, reikėjo laimėti 
laiko. Tiesa, tauta man iš dalies pritarė, šį tą jau pasiekiau. 

Bet ar galiu tikėtis įkūręs judėjimą? Panelė Kromajer man 
patiko, man jos reikėjo. Ir jeigu jos gyslomis tekėjo nepaste- 
bimas kiekis žydiško kraujo, su tuo teko susitaikyti. 

Manęs tai nejaudino. Jeigu visa kita genetinės medžia- 
gos dalis gera, kūnas gali susidoroti su tam tikra žydišku- 
mo dalimi, tada ši nepaveikia charakterio ir nepalieka ra- 
sinių požymių. Kai Himleris su tuo nesutikdavo, primin- 
davau savo šaunųjį Emilį Morisą. Žydas prosenelis nesu- 
trukdė jam tapti geriausiu mano pagalbininku dešimtyse 
salės mūšių, ištikimu vyru, pirmose gretose kovojančiu su 
bolševikų išgamomis. Aš pats pasiūliau, kad jis liktų mano 
SS eilėse — nes fanatiškos granito tvirtumo pažiūros gali 
viską, net paveikti paveldą. Beje, pats mačiau, kaip vėliau 
Morisas su geležiniu užsispyrimu naikino savyje visa, kas 
žydiška. Mentalinis poveikis sau buvo fenomenalus! Vis 
dėlto ištikimai, bet dar labai jaunai panelei Kromajer iki to 
buvo toli. Savosios menkos žydiškumo dalies suvokimas 
vertė ją abejoti, ir tai reikėjo pašalinti. Dar ir dėl to, kad ji 
darė gerą įtaką ponui Zavackiui, ir atvirkščiai. 

Taip, 1936 metų olimpinės žaidynės buvo pati ta proga 
šiek tiek užmaskuoti savo tikslus. Kita vertus, mane skau- 
dino panelės Kromajer požiūris į viso mano gyvenimo 
triūsą. Tikriau, mano ligšiolinio gyvenimo. Nusprendžiau 
eiti tiesiu keliu. Amžinos grynos tiesos keliu. Tiesiausiu 
vokiečio keliu. Mes, vokiečiai, ir taip nemokame meluoti. 
Ar bent meluojame prastai. 

— Apie kokias kiaules jūs kalbate? - ramiai paklausiau. 

— Nagi apie nacius! 

— Panele Kromajer, - pradėjau dėstyti, - jums, matyt, ne- 
patiks išgirsti, kad daugeliu atžvilgių klystate. Tai ne jūsų 
kaltė, bet vis dėlto klaida. Šiandien mėgstama aiškinti, kad 
anuomet keli įtikėję savo tikslais, viskam pasiryžę nacio- 

nalsocialistai apmulkino visą vokiečių tautą. Tai nėra vi- 
siškai neteisinga, tokio bandymo iš tiesų būta 1923 metais 
Miunchene. Bet jis žlugo ir kainavo daug kruvinų aukų. 
Paskui buvo pasirinktas kitas kelias. 1933 metais tauta ne- 
buvo apmulkinta propagandine akcija. Fiureris buvo iš- 
rinktas tokiu būdu, koks net dabartiniu požiūriu turi būti 
laikomas demokratiniu. Buvo išrinktas fiureris, kuris kuo 
aiškiausiai atskleidė savo planus. Ir vokiečiai jį išrinko. 
Taip, netgi žydai. Galbūt net jūsų ponios močiutės tėvai. 
Partija tuomet jau turėjo keturis milijonus narių. Ir tik to- 
dėl, kad nuo 1933 metų priėmimas į partiją buvo nutrauk- 
tas. 1934 metais jų galėjo būti nuo aštuonių iki dvylikos 
milijonų. Nemanau, kad kuri nors dabartinė partija bent iš 
tolo būtų tokia populiari. 

— Ir ką jūs norit tuo pasakyt? 

— Arba visa tauta tada buvo kiaulės, arba tai, kas atsiti- 
ko, buvo ne kiaulystė, o visos tautos valia. 

Panelė Kromajer pažvelgė į mane didelėmis sutrikusio- 
mis akimis. 

— Jūs... jūs negalit taip sakyt! Visa tauta nenorėja, kad 
mana šeima mirtų! Šita norėja tie žmonės, kurie paskum 
būva apkaltinti. Dėl to, kas būva... Niurnbergi. 

— Panele Kromajer, atsikvošėkit! Juk Niurnbergo 
spektaklis tebuvo vien tautos apgaulė. Jeigu ieškosite at- 
sakingųjų, jums galiausiai teliks dvi galimybės. Arba pa- 
sidomėsite Nacionalsocialistų partijos linija ir sužinosite, 
kad už tai atsako tas, kuris fiurerio valstybėje atsakingas 
už viską — tai yra fiureriš ir niekas kitas. Arba turėsite kal- 
tinti tuos, kurie tą fiurerį išrinko, o vėliau jo nenuvertė. Tai 
buvo paprasti žmonės, nusprendę išrinkti nepaprastą žmo- 
gų ir patikėti jam šalies likimą. Nejaugi norite uždrausti 
rinkimus, panele Kromajer? 

Ji sutrikusi spoksojo į mane. 

— Aš apie tai galbūt nenusituokiu kiek jūs, aišku, esat 
viskų išstudijavįs ir skaitįs. Bet... juk jums tai irgi atrodo 
blogai, tiesa? Tai, kas tada atsityka?! Jūs juk irgi norit su- 
trukdyt, kad tai darsyk... 

— Jūs esate moteris, - pasakiau atlaidžiai, - o moterys 
visada esti perdėm impulsyvios. Tokia jau gamtos valia. 
Vyrai dalykiškesni, mes nemąstome tokiomis kategorijo- 
mis kaip „blogai“, „neblogai“ ir panašiomis. Mums svarbu 
susidoroti su užduotimis, suvokti tikslus, užsibrėžti juos 
ir jų siekti. Čia nepripažįstami sentimentai! Tai svarbiau- 
si mūsų ateities klausimai. Gal ir Žiauriai atrodo, bet mes 
negalime dejuodami žvalgytis į praeitį, iš jos turime tik 
mokytis. Kas buvo, tas buvo. Klaidos ne tam, kad dėl jų 
gailėtumės, o tam, kad daugiau neklystume. Praūžus gais- 
rui aš nebūsiu tas, kuris ištisas savaites rauda senojo namo! 
Aš būsiu tas, kuris statys naują namą. Geresnį. Tvirtesnį, 
gražesnį. Tačiau čia aš galiu vaidinti tik mažą vaidmenį, 
tą, kurį man skirs apvaizda. Galiu tapti tik kukliu to namo 
architektu. Statytojas, panele Kromajer, statytojas bus vo- 
kiečių tauta, ir ji turi visuomet likti vokiečių tauta. 

— Ir ji turi niekada nepamiršt... - pasakė panelė Kroma- 
jer, nutaisiusi perspėjamą miną. 

— Kaip tik taip! Ji turi niekada nepamiršti, kokia jėga 
snaudžia jos viduje. Kokių galimybių ji turi! Vokiečių tauta 
gali pakeisti pasaulį! 

— Taip, - įsiterpė ji, — bet tik į gera! Niekadu daugiau 
neturi būti taip, kad vokiečių tauta darytų ką nors bloga! 

Tą akimirką supratau, kaip labai vertinu panelę Kroma- 
jer. Tiesiog nuostabu, kaip ir kokiais vingiuotais keliais kai 
kurios moterys galiausiai prieina prie teisingų išvadų. Pa- 
nelė Kromajer suprato: istorija rašo nugalėtojai. Ir pozityvų 


267 


vokiečių veiksmų vertinimą, savaime suprantama, nule- 
mia vokiečių pergalės. 

— Toks, kaip tik toks turi būti mūsų tikslas, - pagyriau 
ją, - ir mes jį pasieksime: jeigu vokiečių tautą lydės sėkmė, 
mes su jumis ir po šimto, dviejų šimtų, trijų šimtų metų 
savo istorijos knygose rasime vien pagyrų himnus! 

Panelė Kromajer šyptelėjo. 

— Po dviejų šimtų metų juos skaitys kas nors kitas. Tadu 
mudum su jumis jau būsma negyvi. 

— Na, - mąsliai tariau aš, - bent jau taip reikėtų manyti. 

— Man labai gaila, - pasakė ji ir spustelėjo kažkurį kla- 
viatūros mygtuką. Jau pažinojau tą garsą, jis reiškė, kad 
panelė Kromajer ką nors spausdina bendruoju koridoriuje 
esančiu įrenginiu. —- Aš čia būč išties mielai toliau dirbusi. 

— Ojeigu nesakytumėte savo močiutei? 

— Nee. Negaliu apgaudinėt sava močiutes! — atšovė ji, ir 
toks atsakymas mane labai nudžiugino. 

Kaipmat galėčiau duoti komandą, kad jai būtų pritaiky- 
ta speciali procedūra, dingtelėjo man - bet tik akimirką! 
Juk, blaiviai mąstant, niekam negali pritaikyti specialios 
procedūros, jei neturi savo žinioje gestapo. Ir Heinricho 
Miulerio. 

— Prašom neskubėti, - pasakiau. - Suprantu jūsų padėtį, 
bet ir jus prašau suprasti, kad geros darbuotojos tuzinais 
nesimėto. Jeigu neturit nieko prieš, aplankysiu jūsų močiu- 
tę ir paprašysiu, kad leistų jums toliau dirbti mano biure. 

Ji pažvelgė į mane. 

— Aš nežinau... 

— Pamatysite, išsklaidysiu visas senosios ponios abejo- 
nes, — užtikrinau ją ir aiškių aiškiausiai pamačiau, kad pa- 
nelei Kromajer palengvėjo. 

Nors daugelis žmonių man nebūtų patarę ten eiti, aš pats 
asmeniškai dar niekada neturėjau pagrindo suabejoti sa- 
vąja įtikinėjimo galia. Ir ne todėl, kad man už nugaros, 
žinojau, buvo šnabždamasi, esą man būnant šalia ponios 
Gebels girdėti, kaip bilda, braška ar kaip nors kitaip ne- 
rimsta jos kiaušidės, nelygu kokį žodį tam randa rūsti 
kareivio širdis. Tokios pašaipos pernelyg paviršutiniškos. 
Tai savimi pasitikinčio nugalėtojo, to, kuris neabejoja, spin- 
duliavimas. Teisingai panaudotas, šis paveikia ne tik jau- 
nutes, bet ir senas damas. Žydės čia ne išimtis, priešingai, 
siekdamos asimiliacijos, normalaus gyvenimo, jos darosi 
itin paveikios. Helena Majer, mūsų olimpinės rinktinės 
fechtuotoja žydė, atsiimdama savo sidabro medalį netgi 
vokiškai saliutavo. Arba, tarkim, tie dešimtys tūkstančių 
žydų manė galį jaustis kaip tikri vokiečiai vien todėl, kad 
per praėjusį karą simuliavo fronte ir per visokius melus 
buvo išsirūpinę Geležinį kryžių. Kas taip elgiasi, kai jo ra- 
sės atstovai mušami, kai jų parduotuvės boikotuojamos ir 
siaubiamos, tą po šešiasdešimties metų lengviau apmul- 
kinti, juolab, —- tai sakau ne iš puikybės, o todėl, kad tai 
šventa tiesa, - pripažintam tos rasės silpnybių ir stiprybių 
žinovui. 

Ir aš (deja?) turiu nuvilti visus romantikus ir tikinčius 
bet kokiomis pasakomis žmones, kurie įsivaizduoja, kad 
tie klastingi parazitai yra nepaprastai išradingi ar prana- 
šiau protaujantys. Andai pasakyti, kad dujų kamera yra 
dušinė, irgi nebuvo kažin kokia išradingumo viršūnė. 
O šiuo atveju užteko kaip paprastai mandagiai įvertinti, 
nuoširdžiai ir perdėtai pagirti gabią anūkę už puikų darbą. 
Bendrais bruožais nusakiau, kad panelė Kromajer man itin 
reikalinga, ir senosios vyžos akyse sužibęs pasididžiavi- 
mas man parodė, kad kitos pagalbininkės ieškoti nereikės. 

Kai dėl pažiūrų, tai toji ponia nuo šios akimirkos ir taip 
girdėjo vien tai, ką norėjo girdėti. 

Aišku, protingai padariau, kad atėjau pas ją neunifor- 
muotas. 


MAN. 


1]. nervinausi, bet tik truputį. Lengvas nervinis virpu- 
4 lys mane ramino, rodė, kad esu susikaupęs. Ruošėmės 
laidai puspenkto mėnesio: buvau peraugęs, kaip andai 
Miuncheno rūmų alinės rūsio, Vicgiuro laidos rėmus ir, 
kaip andai į Kronės cirką, persikėlęs į naują studiją, skir- 
tą mano paties laidai. Kiek teko girdėti, pajamos už rekla- 
mą, gaunamos iš Vokietijos pramonės, vėl siekė rėmimo 
lygį prieš pat man paimant valdžią 1939 metais. Iš anksto 
džiaugiausi tuo, kas laukia ateityje, bet išlikau labai susi- 
kaupęs. Ir paskutinįsyk dėl visa ko žvilgtelėjau į veidrodį. 
Atrodžiau be priekaištų. 

Studijos ekrane mačiau įžanginius titrus ir vaizdus. Jie 
buvo geri; vis labiau vertinau buvusį viešbučių užsakytoją 
Zavackį. Skambėjo paprasta bosinių tonų melodija, slinko 
seni vaizdai, kaip aš Niurnberge priimu SA dalinių para- 
dą. Po jų ėjo trumpas Ryfenštal filmuotas intarpas iš „Valios 
triumfo“, palydimas labai malonaus šlagerių atlikėjos balso: 

— Jis vėlei čia, vėlei čia. 

Tada buvo parodyti keli geri kadrai iš žygio į Lenkiją. 
Pikiruojantys koviniai lėktuvai virš Varšuvos. Šaudantys 
pabūklai. Pašėlę Guderiano tankai. Paskui kelios labai gra- 
žios mano apsilankymo fronte nuotraukos. 

— Jis vėlei čia, - dainavo malonus moteriškas balsas, - 9i17- 
dėjau aš. 

Buvo parodytos kelios dabartinės nuotraukos. Jose buvo 
matyti, kaip vaikštinėju po naująją Potsdamo aikštę, kaip 
perku iš kepėjo bandeles ir - šios man ypač patiko - kaip 
žaidimų aikštelėje tapšnoju per galvutes dviem mažiems 
vaikams, berniukui ir mergytei. Jaunimas - mūsų ateitis. 

— Ak kodėl, kodėl, - sielvartavo tas pats balsas, ir tai buvo 
suprantama, - aš jo dar nemačiau, betgi esu tikra, kad jis ateis — 
vėliau, o gal anksčiau. 

Kai pirmąkart išgirdau šlagerį per įžanginės muzikos 
aptarimą, mane ši dainos vieta labai sujaudino. Tiesiog ne- 
galėjau aiškiai pasakyti, kas man darosi. Mane rodė sėdintį 
juodame maibache, važiuojantį filmuotis sename atitarna- 
vusiame kino teatre. Ir kai išlipau iš mašinos, kai įžengiau į 
tą kino teatrą, kamera man už nugaros pakilo į viršų, paro- 
dė įmantriai užrašytą laidos pavadinimą „Kalba fiureris“, 
o dama padainavo labai laiku įterptą dainos pabaigą: 

Būčiau dar nesyk galėjęs Žiūrėti šią įžangą, bet vėliau- 
siai per bandelių pirkimo sceną turėjau eiti į užkulisius, 
kad pasibaigus dainai jau sėdėčiau prie stalo ir nutaisęs 
rimtą miną klausyčiausi mane sveikinančių plojimų. Šiaip 
jau atmosfera buvo laisvėlesnė negu, tarkim, andai Sporto 
rūmuose, bet dėl įžangos vis tiek kaip reikiant iškilminga. 


Man buvo įrengta graži studiją, nepalyginti su paprasta 
Vicgiuro scena. Galėjai įžvelgti užuominą į Vilko Irštvą. 
Tai buvo kompromisas. Mat aš iš pradžių siūliau Ober- 
zalcbergo variantą, bet dama Belini pasakė, kad tai atro- 
dytų pernelyg linksma ir miela, ir pasiūlė fiurerio bun- 
kerį — paskui mes visi sulygome dėl Vilko Irštvos. Buvau 

ten net nuvažiavęs su filmavimo grupe, taip sakant, labiau 
iš smalsumo, nes visą komplekso struktūrą būčiau galė- 
jęs smulkiai nubraižyti iš atminties, tiek vidų, tiek išorę, 
sykiu su sargybų išdėstymu. Tačiau dama Belini visai 
pagrįstai užsispyrė, kad kūrybinė grupė viską pamatytų 
savo akimis. 

Aš, savaime suprantama, maniau, kad rusai savo valdo- 
se bus viską sunaikinę, kas galėtų liudyti mūsų praeitį, bet 
prieš bendrovės Todt betoną jie, aišku, buvo bejėgiai. Gavo 
palikti ramybėje net Vienos priešlėktuvinės artilerijos 
bokštus, nes paprasčiausiai negalėjo susprogdinti. Aišku, 
bokštus buvo galima iki pat stogo prikimšti trinitrotoluo- 
lo, bet Tamsas, velnio vaikas, anuomet genialiai sumanė 
pastatyti juos gyvenamuosiuose rajonuose. Jie ir dabar ten 
tebestūkso, vokiečių įtvirtinimų statybos paminklai, įspū- 
dingai niūrūs. 

O lenkai Vilko Irštvą pavertė savotišku laisvalaikio par- 
ku, tiesiog širdį suspaudžia, kai matai, su kokia abejingai 
naivia mina bet koks nieko nenutuokiantis mulkis dabar 
gali ten slankioti. Ten tiesiog trūksta rimtumo, šiuo at- 
žvilgiu man mielesni šiais laikais visur statomi atminimo 
centrai. Aišku, ten ideologiškai apdorojami žmonės, bet 
judėjimo rimtumas ir tikslas, netgi žydų problematika iš 
esmės perteikiama teisingai. Savaime suprantama, „pasau- 
lio gelbėtojų“ viskas paspalvinta savaip, bet ne taip, kad 
šie saugumo sumetimais nustotų visur skalambiję, kokia 
„Žmones niekinanti“ buvo mūsų politika. Gebelsas jiems 
tokius žodžius būtų kaipmat išbraukęs. „Jeigu tai reikia 
atskirai įrašyti, tai jūsų tekstas niekam vertas. Tekstas turi 
būti toks, kad skaitytojas tučtuojau pagalvotų štai ką: jie 
niekino žmones. Mat tada - ir tik tada - jam atrodys, kad 
pats tai suprato.“ 

Gerasis Gebelsas. Mėgau jo vaikus, fiurerio bunkeryje 
jie man buvo labiausiai prie širdies. 

Vilko Irštva, ką gi. Dabar ji paversta viešbučiu, valgyk- 
loje kasdien mozūriški valgiai, o šalimais šaudykla, kur 
gali pašaudyti oriniu šautuvu, šiaip jau apgailėtinas vaiz- 
das. Jeigu man kas pavestų ten tvarkytis, toje šaudykloje 
būtų originalūs mūsų ginklai, šautuvas 43, pistoletas 35, 
liugeris, gal ne PPK, mat kai prisimenu senąjį gerąjį PPK, 
man visuomet užeina įkyrūs galvos skausmai. Gal reikė- 
tų kreiptis į gydytoją, bet pastaruoju metu vis nėra kada. 
Andai pravertė visuomet šalimais turėti Teo Morelį. Ge- 
ringas jo nemėgo, bet Geringas ne visais atžvilgiais buvo 
išminčius. 

Luktelėjau, kol visiškai nutils plojimai, paprastai tai vi- 
sada esti nervų išbandymas laidos komandai, publikai ir 
man, nes noriu absoliučios tylos. Ir man pavyksta nura- 
minti bet kokią publiką. 

— Tautietės ir 

tautiečiai! 

Mes žinome: 

naciją 

maitina 

jos Žemė. 

Jos žemė yra 

jos gyvenimo erdvė. 

Bet kokia 

tos Žemės 

būklė dabar? 

Kanclerė 

sako: 

puiki. 

Ką gi. 

Anksčiau šioje šalyje 

geriausias įvertinimas 

buvo toks: 

čia gali valgyti nuo Žemės. 

Kur, paklausiau aš tą 

kanclerę, 

jūs galėtumėte valgyti 

nuo žemės? 

Atsakymo tebelaukiu iki šiol, nes 
net kanclerė žino: 

vokiečių žemė užkrėsta 

didžiojo kapitalo, 

tarptautinių aukštųjų finansų nuodais! 
Vokiečių žemė pilna šiukšlių, 
vokiečių vaikui reikia aukštų kėdžių, 
kad sveikai sėdėtų, 

vokietis vyras, vokietė moteris, 
vokiečių šeima bėga kuo toliau, į daugiaaukščius, 
mažas vokiečių šuo 

vardu Štrupis, 

o gal Špiclis, 

savo švelnią leteną 

stato 

ant skardinio kamščio 

arba palaižo dioksino ir stimpa 
kančiose 

tampomas mėšlungio! 

Vargšas, vargšas 

Štrupis! 

Ir tai 

žemė, 

nuo kurios 

kanclerė 

valgytų! 

Ką gi, skanaus! 

Musų šios dienos viešnia yra vokiečių 

žemės ekspertė 

žaliųjų politikė 

Renatė Kiūnast. 

Ją įvedė aukštas 55 uniforma apsirengęs pasiuntinys 
vardu Verneris, jis buvo šviesiaplaukis, puikių manierų, ir 
nors damos mina rodė, kad jai visiškai nepatinka jo unifor- 
ma, iš mimikos lygiai taip pat galėjai spręsti, kad jo fiziniai 
duomenys daro įspūdį. Moteris yra moteris. 

Įtraukti į komandą Vernerį pasiūlė Zavackis. Mat Flas- 
hlisht žmonės nusprendė, kad man reikia asistento. 

— Tai svarbu, — tada pasakė Zenzenbrinkas. - Jūs turė- 
site scenoje dar vieną asmenį, ir jei svečias bus vėpla, jei 
kokia nors replika liks be atgarsio, neliksite prieš publiką 
vienas kaip pirštas. 

— Taigi galėsiu suversti kaltę kam kitam. 

— Taip sakant. 

— Man tai netinka. Fiureris skirsto užduotis, o ne atsa- 
komybę. 

— Bet pats neina atidaryti durų, kam nors paskambi- 
nus, - įsiterpė dama Belini. - O svečių juk sulaukiate dau- 
giau nei reikia. 

Ji, žinia, sakė tiesą. 

— Juk andai irgi turėjote kokį nors asistentą? Kas jums 
atidarydavo duris? 

Patylėjo ir pridūrė: 

— Na, nejums, o Hitleriui. 

— Gerai, - tariau aš, - duris? Matyt, Jungė. Arba kas nors 
iš Šedlės žmonių... 

— O varge, - atsiduso Zenzenbrinkas, - juk tų tipų nie- 
kas nepažįsta. 

— Taip, o ką jūs manėte? Kad pats Himleris man rytais 
lygindavo uniformą? 

— Jį Žmonės bent jau pažinotų! 

— Nekomplikuokim padėties, - nuramino mus dama Be- 
lini. - Juk ir jūs dabar paminėjote ne kokią nors smulkią SS 
žuvelę, o... Šoiblę? 

- Šedlę. 

— Taigi. Tą, kuris jus pavadavo. Tada siekime pakopa 
aukščiau. Juk viskas tik simboliška. 

— Na, gerai, - tariau aš, - tada tegul bus Bormanas. 

— Kas toksai? — paklausė Zenzenbrinkas. 

— Bormanas! Martinas! Reichsleiteris. 

— Pirmąkart girdžiu. 

Vos ištvėriau neišklojęs, ką apie jį manau, bet mane su- 
laikė dama Belini. 

— Jūsų žinios stulbina, - suulbėjo ji, - puiku, kad taip 
puikiai žinote detales, šiuo atžvilgiu jums niekas nepri- 
lygs! Bet jei mes siekiame masių dėmesio, jei norime turėti 
išties daug Žiūrovų, - ir ji, reikia pripažinti, gan apdairiai 
patylėjo, - mums reikia jūsų asistentą rinktis iš itin siauros 
aplinkos. Būkite realistas, mes galime paimti Gebelsą, Ge- 
ringą, Himlerį, gal dar Hesą... 

— Heso nereikia, - įsiterpė Zenzenbrinkas, - gali pasi- 
reikšti užuojautos veiksnys. Vargšas senas žmogus, piktų- 
jų rusų amžiams įkištas už grotų... 

— „aha, gerai, man irgi taip atrodo, - toliau kalbėjo dama 
Belini, - bet mes jau turime rimtų kandidatų. Antraip lai- 
dos metu jau po pusės minutės kiekvienam žiūrovui kils 
klausimas, kas tas keistas tipas šalia fiurerio. Žiūrovų ne- 
reikia gluminti. Jūs ir pats ganėtinai juos gluminat... 

— Gebelsas niekada nebūtų ėjęs vietoj manęs atidaryti 
durų, kam nors paskambinus, - pasakiau truputį nepaten- 
kintas ir vis dėlto suprasdamas, kad ji sako tiesą. Aišku, 
vietoj manęs būtų atidaręs duris ir Gebelsas. Jis būtų bet 
ką dėl manęs padaręs. Panašiai kaip manasis Fokslis, kai 
tupėdavome apkasuose. Bet supratau, kad Gebelsas neturi 
to daryti. Televizininkai būtų jį pavertę Kvazimodu kaip 
kuprių Fricą iš garsiojo filmo apie Frankenšteiną su Borisu 
Kralofu. Būtų pavertę groteskišku padaru ir kiekvienąsyk, 
vos tiktai jam ėmus vilktis per sceną, pasmerkę patyčioms. 
Gebelsas to neužsitarnavo. O Geringas ir Himleris... Na, 
tuodu turėjo nuopelnų, bet mano krūtinėje teberuseno tei- 
sėtas pyktis dėl jų išdavystės. Kita vertus, jie būtų atitraukę 
dėmesį nuo manęs. Juk mačiau, kas nutiko Vicgiurui. 

— Ojeigu paimtume nežinomą kareivį? - pasiūlė viešbu- 
čių užsakytojas Zavackis. 

— Kokį kareivį? — paklausė dama Belini. 

Zavackis išsitempė krėsle. 

— Nagi aukštą, superšviesiaplaukį, — atsakė jis, - tipišką 
esesininką. 

— Nebloga mintis, - tarė dama Belini. 

— Labiausiai juokintų Geringas, — pasakė Zenzen- 
brinkas. 

— Mums nereikia pigaus juokintojo, — ištariau vienu 
metu su Belini. 

Mudu susižvelgėme. Ji kaskart vis labiau man patiko. 


— Džiaugiuosi jus matydamas — pasisveikinau su ponia 
Kiūnast ir pasiūliau jai kėdę. Ji ramiai atsisėdo kaip žmo- 
gus, kuriam ne pirmiena atsidurti prieš kameras. 

— Aha, aširgi, - ponia atsakė pašaipiai, - savaip. 

— Turbūt rūpi paklausti, kodėl jus pakviečiau. 

— Na, kad daugiau niekas nesutiko ateiti... 

— Ką jūs, būtume galėję čia turėti ir jūsų kolegę ponią 
Rot. Beje, gal padarytumėte man vieną paslaugą? 

— Nelygu kokią. 

— Prašau pašalinti tą moterį iš savo partijos. Kaip galima 
kooperuotis su partija, priglaudusia tokią pabaisą! 

— Na, iki šiol tai nekliuvo nei socialdemokratams, nei 
krikščionims demokratams... 

— Bet jus tai irgi stebina, tiesa? 

Ji akimirką sutriko. 

— Norėčiau pabrėžti, kad Klaudija Rot puikiai dirba ir... 

— Jūs teisi, gal užtektų paprasčiausiai jos nerodyti, lai- 
kyti belangiame, nepraleidžiančiame garso rūsyje... tačiau 
mes jau priartėjome prie pokalbio temos: pasikviečiau jus 
todėl, kad, savaime suprantama, turiu planuoti ateitį. Jeigu 
neklystu, kad užimtum valdžią, reikia parlamentinės dau- 
gumos... 

— Parlamentinės daugumos? 

- Žinoma, juk ir 1933 metais man dar reikėjo Vokie- 
čių nacionalinės partijos. Netolimoje ateityje galėtų būti 
panašiai. Deja, Vokiečių nacionalinės partijos nebėra, tad 
vis svarstau, tikrinu, kas galėtų tikti naujam Hercburgo 
frontui... 

— Ir nusprendėte, kad Vokiečių nacionalinę galėtų pa- 
keisti ne kas kita, o žalieji? 

— O kodėl ne? 

— Manau, kad vargu bau, - atsakė ji raukydama kaktą. 

— Kuklumas daro jums garbę, bet neperlenkim lazdos. 
Jūsų partija tam tinkamesnė, nei manote. 

— Darosi įdomu. Kodėl? 

— Aš manau, kad mes turime panašią ateities viziją. Sa- 
kykit, kokią matote Vokietiją po penkių šimtų metų? 

— Po penkių šimtų metų? 

— Arba po trijų šimtų metų. 

— Aš ne pranašė, esu greičiau realistė. 

— Bet, matyt, turite Vokietijos koncepciją? 

— Tik ne trims šimtams metų. Niekas nežino, kas bus po 
trijų šimtų metų. 

— Aš Žinau. 

— Ak taip? Ir kas gi? 

- Žalieji kreipsis į Vokietijos reicho fiurerį prašydami 
patarti jiems ateities vizijos reikalu — juk aš jums sakiau, 
kad kooperuotis nėra neįmanoma... 

— Pasilaikykit tuos patarimus sau, —- skubiai atsitraukė 
Kiūnast, - žalieji puikiai apsieis be jų... 

— Gerai, tai kiek metų siekia jūsų planai? Šimtą? 

— Juk tai nesąmonė. 

— Penkiasdešimt? Keturiasdešimt? Trisdešimt? Dvide- 
šimt? Žinote ką? Aš vardysiu skaičius mažėjančia tvarka, 
kol pasakysite „stop!“ 

— Niekas negali rimtai tvirtinti galįs numatyti būsimus 
įvykius ilgesniam nei, tarkim, dešimties metų laikotarpiui. 

— Dešimties? 

— Na, penkiolikos... 

— Gerai, tai kas laukia Vokietijos po penkiolikos metų? 

Kiūnast atsiduso. 

- Jeigu taip norit: ateityje Vokietija bus gamtą tausojanti, 
nuolatos apsirūpinanti energija aukštų, visų pirma, gam- 
tosauginių technologijų šalis taikingų Europos šalių kai- 
mynystėje, įeinanti į ES ir JT... 

— Ar užsirašėt, Verneri? —- paklausiau savo pasiuntinio. 

— „„taikingų Europos šalių kaimynystėje, įeinanti į ES ir 
JI, - klusniai atsakė Verneris. 

— Ojjūs Žinote, kad iki tol egzistuos ES? —- paklausiau. 


280 


— Savaime suprantama. 

— Ir jai tebepriklausys graikai? Ispanai? Italai? Airiai? 
Portugalai? 

Kiūnast atsiduso. 

— Kas šiandien galėtų tai pasakyti? 

— Vis dėlto energetinė politika jums aiški! Čia jūs mąs- 
tote kaip aš! Kuo mažiau ir netgi visiškai atsisakyti impor- 
to, siekti visiškos autarkijos, naudoti atsinaujinančias ža- 
liavas, vandenį, vėją - tai užtikrins energetinį saugumą ir 
po šimto, dviejų šimtų, tūkstančio metų. Juk galite truputį 
pažvelgti į ateitį. Turiu pasakyti: kaip tik to aš visąlaik rei- 
kalavau... 

— Palūkėkit! Reikalavot dėl perdėm neteisingų prie- 
žasčių! 

— Ką bendra turi priežastys su nuolatiniu apsirūpinimu 
energija? Ar esama gerų ir blogų vėjo malūnų? 

Ji piktai dėbtelėjo į mane. 

— Ar aš jus gerai suprantu, - toliau variau savo, - kad 
delfinai elgtųsi, kaip jiems dera, reikia vartoti gerą, svei- 
ką saulės energiją, o jei ariamoji Ukrainos žemė bus apgy- 
vendinta germanų žemdirbiais, jie gaus tik rudųjų anglių 
energijos? Ar atominės? 

— Ne, - paprieštaravo Kiūnast, - ji bus apgyvendinta 
ukrainiečiais. Jei išvis bus apgyvendinta! 

— O ukrainiečiai tada galės naudotis vėjo energija? Ar 
jūs tai vaizduojatės kitaip? Ar išvis turite energijos rūšių ir 
konkrečios jų panaudos sąrašą? 

Ji atsilošė. 

— Puikiai žinote, kad tokio nėra. Šitaip argumentuoda- 
mas galėtumėte paklausti, ar milijonams žydų nužudyti 
būtų buvę geriau naudoti saulės energiją... 

— Įdomu, - atsakiau aš, - bet žydų tema nejuokinga. 

Akimirką studijoje buvo mirtinai tylu. 

— Tyla televizijoje visuomet yra brangių tautos dažnių 
švaistymas, - ištariau aš. - Padarykime trumpą pertraukė- 
lę reklamai. 

Šviesa buvo pritemdyta. Priėjo specialistės ir pataisė 
mūsų grimą. Kiūnast uždengė mikrofoną ranka. 

— Tai, kąjūs čia kalbate, beveik viršija bet kokias ribas! — 
pasakė prislopinusi balsą. 

— Aš, aišku, suprantu jūsų partijos jausmus, - atsakiau, — 
bet turite pripažinti, kad apie žydus pradėjau ne aš. 

Ji akimirką susimąstė. Paskui šviesa vėl sustiprėjo. Luk- 
telėjau, kol nutils plojimai, ir paklausiau: 

— Ar sutiksite su manimi paėjėti iki žemėlapių stalo? 

Kairėje studijos pusėje mes buvome pastatę žemėlapių 
stalą iš Vilko Irštvos. Aš buvau jį užtiesęs dideliu gražiu 
pasaulio reljefo žemėlapiu. 

— Kodėl, - paklausiau, mums prie jo artinantis, - jūsų 
partija pastaruoju metu atsisako tokio žmogaus kaip buvęs 
jūsiškis karo ministras Fišeris patirties ir žinių? 

— Joška Fišeris niekada nebuvo gynybos ministras, — 
šiurkščiai atsakė Kiūnast. 

— Teisybė, — pritariau jai, —- aš jo niekada ir neįsivaizda- 
vau kaip gynybos ministro. Ginti galima tiktai reicho sri- 
tis, o Kosovas joms visai nepriklauso. Fišerio aneksija būtų 
buvusi beprasmiška dėl atstumo - o gal manote kitaip? 

— Apie Kosovo aneksiją niekuomet nebuvo kalbama! 
Ten vyko etniniai valymai... na, aš jums dabar neimsiu aiš- 
kinti apie intervenciją į Kosovą. Į juos tiesiog nebuvo gali- 
ma nereaguoti! 

— Niekas to geriau nesupras už mane, - mano balsas 


buvo rimtas. — Jūs visiškai teisi, nebuvo jokios alternaty- 

vos, aš tai Žinau jau nuo 1941 metų. Ką gi tas Fišeris veikia 
dabar? 

Ji padvejojo svarstydama, ką rinktis, dabartinę pono Fi- 
šerio padėtį ar pastarųjų septyniasdešimties metų Balkanų 
politiką, ir apsisprendė Fišerio naudai. 

— Svarbu, kad žaliųjų eilėse netrūksta talentų ir jie dėl 
to gali nesijaudinti. Joška Fišeris buvo ir tebėra svarbus as- 
muo žaliųjų judėjimo istorijoje, bet dabar atėjo eilė kitiems. 

— Pavyzdžiui, jums? 

— Tarp daugelio kitų... ir man. 

Tuo metu mes priėjome prie žemėlapių stalo. Buvau lie- 
pęs pažymėti „bundesvero“ buvimo vietas vėliavėlėmis. 

— Ar galiu paklausti, kaip žalieji ketina pergalingai už- 
baigti Žygį į Afganistaną? 

— Ką reiškia „pergalingai užbaigti“ — kariuomenės buvi- 
mą ten reikia kuo greičiau nutraukti. Tai teveda prie toles- 
nio smurto... 

— Afganistane mums nieko nereikia. Šiuo atžvilgiu 
mūsų nuomonės panašios. Ką mums ten veikti? 

— Luktelėkit, - tarė ji, - bet... 

— Tik dabar prašom nesakyti, kad vėl abejojate mano 
motyvais, - pertraukiau aš. - Prašom nesakyti, kad iš Af- 
ganistano reikėtų pasitraukti tik jums, o aš turėčiau likti. 

— Nesu tikra, ar išvis dar ką nors pasakysiu, - burbtelėjo 
Kiūnast, ir jos žvilgsnis ėmė klajoti po studiją, kol pagaliau 
įstrigo po žemėlapių stalu. 

— Tenai tebestovi portfelis, - patenkinta savimi pasakė 
ji, - ar taip turi būti? 

— Jį, matyt, kas nors paliko, - nerūpestingai tariau, — 
kurgi tas Štaufenbergas? 

Padėti portfelį po žemėlapių stalu vėlei buvo mano idė- 
ja. Istorija su portfeliu man iškilo prieš akis lankantis Vil- 

ko Irštvoje. Pasiūliau nuolatos šitai naudoti laidoje. Kaip ir 
ėjimą prie žemėlapių stalo. Pasakiau, kad kaskart, kai turė- 
sime naują svečią, portfelį reikėtų slėpti vis kitoje vietoje. 

— Kai jau sulygome dėl atsitraukimo iš Afganistano, — 
tariau palinkęs prie stalo, - baigiantis mūsų pokalbiui, dar 
atskleiskite tokį dalyką: kokią šalį pirmiausia aneksuosite, 
jei žalieji paims Vokietijoje valdžią į rankas? 

— Portfelis tiksi, - Kiūnast atrodė nustėrusi. 

Šis sumanymas priklausė Zenzenbrinkui. Šis pasiūlė tai 
vos vos anksčiau už mane. 

— Nekalbėkit niekų, - sudraudžiau aš ją. - Portfelis ne- 
gali tiksėti. Tai ne žadintuvas. Tai kokią, sakot, šalį? 

— Dabar pasipils konfeti? Ar miltai? Suodžiai? Dažai? 

— Dieve mano, tai pasižiūrėkit! 

— Norėtumėt! Aš ne beprotė! 

— Tada, matyt, taip ir nesužinosit, - pasakiau aš. - O mes 
apie jūsų partiją sužinojome kai ką įdomaus. Labai ačiū, 
kad pas mus atėjote, ponia Renate Kiūnast! 

Nuščiuvus plojimams, kyštelėjau galvą į užkulisį. Tenai 
stovėjo Zenzenbrinkas ir dama Belini. Ji pakaitomis plojo 
ir rodė man kumščius su atkištais nykščiais. 

Pasijutau puikiai. 


“14 
XM. 


* varbiausia, ko išmokau būdamas politikas, tai deramai 
įvertinti reprezentacines pareigas. Iš esmės aš visuomet 
nekenčiau priklausomybės nuo rėmėjų, bet politikas dėl 
šalies ateities šiuo atžvilgiu dažnai turi peržengti per save. 
Gali būti, kad viešas rankos spaudimas ar visuomenės vir- 
šūnių pagarba žavi tam tikrų politikų kastą, žmones, kurie 
gyvenimą visuomenėje painioja su gyvenimu visuomenei, 
nacijai, mažajam Žmogui, priverstam taupyti tiek valgį, 
tiek aprangą. Jei kas nors bent penkiolika minučių per die- 
ną skiria televizijos aparato rodomoms žinioms, tas būtinai 
pastebės bent pustuzinį Žmonių, žemai besilankstančių ir 
šliaužiojančių prieš kokį nors svarbų asmenį. Į tokius da- 
lykus aš visuomet Žiūrėjau su pasišlykštėjimu ir visokius 
mandagumo vizitus pakenčiau tik dėl reikalo, dėl partijos, 
dėl vokiečių tautos, dėl rasės išsaugojimo ar, tarkim, naujo 
mersedeso. 
Tiek to, dar ir dėl keturių šimtų kvadratinių metrų buto 
Princo Regento aikštėje. 
Tegul bus ir dėl Oberzalcbergo. 
Visi tie pirkiniai, fiurerio ir partijos patrauklumas, šiaip 
ar taip, stiprina judėjimą. Kai prisimenu vien į Berghofą 
plūstančius lankytojų srautus, nemanau, kad tai turėjo ką 

nors bendra su poilsiu! Arba Musolinio vizitas - siaubas! 
Taigi fiureris išvis negali šalintis viešumos, o jei gali, tai tik 
trumpam. Jeigu jo reicho sostinė paverčiama griuvėsiais, jo 
valioje tam tikrą laiką užsidaryti bunkeryje. O šiaip jis pri- 
valo būti su savo tauta. Todėl aš labai apsidžiaugiau, gavęs 
pakvietimą į Miuncheną. 

Dar rugpjūčio pabaigoje man parašė garsus visuomeni- 
nis žurnalas, jo redaktorė paprašė vėlei pas juos apsilankyti 
buvusioje didelėje tautos šventėje, vadinamoje Oktoberfes- 
tu. Visi Flashlight įmonės Žmonės patarė priimti kvietimą, 
tik aš iš pradžių dvejojau. Per pirmąjį savo veiklos etapą 
niekad nebuvau joje lankęsis, tiesa, laikai buvo pasikeitę, 
kaip ir šio renginio, trunkančio beveik dvi savaites, reikš- 
mė. Man buvo nesyk tvirtinama, kad tasai Oktoberfestas 
virtęs tautos švente, joje neapseinama be gausaus vietos 
gyventojų dalyvavimo. Kas nori sėdėti vienoje iš tų šventės 
palapinių ir kuo nors vilgyti gomurį, turi prieš kelis mėne- 
sius, kartais net prieš metus, užsisakyti vietą arba tenkin- 
tis dienos meto vizitu, bet padorus vokietis tam niekada 
nesiryš. 

Tad savaime suprantama, kad joks sveiko proto žmo- 
gus prieš kelis mėnesius ar metus neplanuos tokio nieko 
kaip apsilankymas tautos šventėje. Todėl, sužinojau aš, te- 
nai rytais ir ankstyvomis popietėmis trainiojasi pirmiausia 
nepadorūs vokiečiai ir garsios šventės auros privilioti už- 
sieniečiai bei turistai, įnirtingai besistengiantys per patį vi- 
durdienį paversti dieną vakaru. Tuo metu, kaip man patarė 
tiek dama Belinis, tiek ponas Zenzenbrinkas, ten nepatar- 
tina rodytis, kad neužsirekomenduotum kaip nereikšmin- 
gas, netgi nereikalingas asmuo. Vakarai taip pat priklauso 
ne vietos publikai, o visokių pramonės šakų koncernams. 
Praktiškai kiekviena bent kiek žymesnė įmonė jaučia par- 

eigą savo klientams arba spaudai organizuoti vadinamuo- 
sius apsilankymus pievoje, nors kai kurių spaudos orga- 
nų netenkina įmonių renginiai ar į juos pakviesti svečiai, 
tad jie vis dažniau linkę patys sau rengti tokius vizitus, 
sukurptus pagal savo skonį, - man tai pasirodė puikus, 
tiesiog gebelsiškas sumanymas. Kai kurie iš šių apsilan- 
kymų, kaip buvau tikinamas, savo reikšme galėtų prilygti 
operos pokyliui. Tokiems kokybiškai didžiaverčiams susi- 
tikimams priklausė ir tas, į kurį buvau kviečiamas. Mano 
sutikimas, kvietėjų nuomone, būtų buvęs labai efektyvus 
propagandiniu požiūriu, nes žinodami, kad anksčiau toje 
šventėje niekad nesilankiau, keli bulvariniai laikraščiai 
pirmuose puslapiuose iškart parašė: „Hitleris pirmąkart 
bus pievoje.“ Jei jau viskas taip sklandžiai eina, su tam 
tikru pasitenkinimu maniau sau, tai naujojo „Volkischer 
Beobachter“ steigimas vis labiau traukiasi į antrąjį planą. 

Į miestą atkakau prieš pietus ir pasinaudojau proga 
aplankyti kelias pamėgtas vietas. Karvedžių alėjoje su- 
simąsčiau apie čia pralietą brangių kovos draugų kraują, 
susijaudinęs praėjau pro Rūmų alinės rūsį, paskui, truputį 
būgštaudamas, patraukiau į Karaliaus aikštę. Kaip nudžiu- 
go mano širdis, kai ten išvydau nenukentėjusius puikiuo- 
sius jos statinius: Propilėjaus, Gliptotekos, Antikos kūrinių 
ir — beveik nedrįsau tikėtis - Fiurerio bei administracijos 
pastatai tebestovėjo savo vietoje, jie buvo netgi naudojami! 
Kad šie talentingi statiniai vainikuoja Karaliaus aikštę, su- 
gebėjo pastebėti netgi demokratiškieji pasaulėžiūros teisė- 
jai. Linksmai nusiteikęs truputį paslankiojau po Švabingą, 
kojos tarsi pačios nuvedė į Šelingo gatvę - tenai manęs lau- 
kė netikėtas susitikimas. Sunku įsivaizduoti, kaip nudžiu- 
gau, kai mane pasveikino Osteria Italiana iškaba - juk tai 
buvo ne kas kita kaip nuolatinė senoji mano užeiga Osteria 

Bavaria. Mielai būčiau užėjęs ko nors užkąsti, išgerti švie- 
žio mineralinio vandens - bet spaudė laikas, reikėjo grįžti į 
viešbutį, vakare manęs ten laukė automobilis. 

Atvykimas į Teresės pievą prablaivė. Policija buvo pla- 
čiai ją aptvėrusi, bet nesirūpino nei saugumu, nei tvarka. 
Vos spėjus išlipti iš automobilio, pro mane pralėkė du girti 
kaip pėdai tipai ir griuvo ant užpakalinės sėdynės. 

— Į Brumbum gatvę! - sumurmėjo vienas jų, o kitas, ro- 
dos, spėjo prisnūsti. 

Vairuotojas, tvirtas vyras, išvijo iš savo automobilio abu 
girtuoklius, taręs: „Nešdinkitės, čia ne taksi!“, ir palydėjo 
mane į renginio vietą. 

— Atleiskite, - pasakė jis man, - toje sušiktoje pievoje vi- 
sada taip. 

Paėjėjome kelis metrus gatve link šventės vietos. Man 
buvo sunku įsivaizduoti, kaip kam nors kilo mintis čia su- 
rengti visuomenei svarbų susitikimą. Aptvertame plote vi- 
sur ramstėsi girti asmenys, be perstogės besišlapinantys į 
kitą aptvaro pusę. Kai kurių iš tų asmenų laukė tokios pat 
būsenos moterys, jos kuo mieliausiai būtų dariusios tą patį, 
bet, matyt, neleido pasąmoningo padorumo likučiai. Vie- 
na porelė, atsirėmusi į skelbimų stulpą, bandė glamonėtis. 
Vyrukas, rodos, baudėsi įgrūsti damai liežuvį į burną, bet 
jos nerado, dama buvo slystelėjusi žemyn, todėl jis tenki- 
nosi nosimi. Dama, atsakydama į įkyrų jo lindimą, išsižio- 
jo ir beprasmiškai mataravo liežuviu ore. Paskui abudu iš 
pradžių pamažu, paskui vis greičiau palei apskritą stulpą 
ėmė slysti žemyn. Tuo metu dama spigiai kvatojosi ir ban- 
dė kažką pasakyti, bet neįstengė suprantamai ištarti, mat 
apsiėjo be jokių priebalsių. Jis atsidūrė po ja, išsikapanojo 
viršun, tada atsisėdo, paskui tylomis įkišo ranką damai į 

atvirą iškirptę. Buvo neaišku, ar ji tai pastebėjo, o trys greta 
stovintys italai sekė tą procesą aiškiai susidomėję, net nu- 
sprendė prieiti arčiau, kad geriau matytų. Bet žeminančios 
vyruko pastangos daugiau nebuvo vertos dėmesio, į jas ne- 
kreipė dėmesio nė policija, rankiojanti sąmonės netekusius 
lankytojus, kurių čia netrūko. 

Teresės pievoje, nėmaž nepanašioje į pievą, žalių vietų 
buvo nedaug, vos viena kita, tik prie ratu aplink ją augan- 
čių medžių vešėjo keli žolės skivytai; nuo pirmųjų mano 
apsilankymų mažai kas tepasikeitė. Kone ant kiekvieno 
tokio skivyto, kiek akys užmatė, gulėjo bent vienas iki są- 
monės netekimo prisigėręs tipas, o kur dar negulėjo, ne- 
sunkiai galėjai įžvelgti jau atkėblinantį prisiputėlį, jis tuč- 
tuojau susmukdavo arba apsivemdavo, arba jam išeidavo 
ir viena, ir kita. 

— Čia visada taip? - paklausiau vairuotojo. 

- Penktadieniais dar blogiau, - abejingai atsakė jis. - Šū- 
dina pieva. 

Negaliu to paaiškinti, bet staiga mane kaip verdantis 
vanduo nutvilkė mintis, kodėl taip yra, kokia šitokio žmo- 
gaus nuopuolio priežastis. Matyt, dėl mūsų partijos 1933 
metų sprendimo, kuriuo, aišku, buvo siekiama dar dides- 
nio partijos populiarumo tarp Žmonių - ir nustatyta tvirta 
alaus kaina. Matyt, nuo to laiko ir kitos partijos siekė jį už- 
sitikrinti tokiu pačiu būdu. 

— Iš tų idiotų nieko daugiau ir negali tikėtis! - pratrū- 
kau. - Nejaugi jie nepakėlė alaus kainos? Devyniasdešimt 
pfenigų už bokalą - šiandien vienas juokas! 

— Kodėl devyniasdešimt? - paklausė vairuotojas. - Bo- 
kalas kainuoja devynis eurus. Su arbatpinigiais dešimt. 

Eidamas pro šalį stebėjausi mirtinai nusitašiusiųjų krū- 
vomis. Naujosios partijos, kad ir kaip prastai ūkininkauda- 

mos, buvo sugebėjusios pasiekti netikėtą gerovės lygį. Ką 
gi, joms nereikėjo kariauti, tad galėjo šį tą sutaupyti. Kita 
vertus, iš tokios tautos būsenos, kokia buvo matyti čia, net 
aklasis galėjo spręsti, kad vokiečiai 1942 ar 1944 metais net 
šiurpiausių bombardavimų naktimis geriau jautėsi leisda- 
mi laiką kartu nei šį rugsėjo vakarą trečiojo tūkstantmečio 
pradžioje. 

Bent jau fiziškai. 

Purtydamas galvą sekiau paskui vairuotoją, kol šis prie 
įėjimo į šventės palapinę perdavė mane jaunai šviesiaplau- 
kei damai ir grįžo prie savo automobilio. Ji buvo su kabeliu 
aplink galvą, su mikrofonu priešais burną ir šypsodamasi 
pasakė: 

— Sveiki, aš esu Čilė - o jūs?.. 

— Šmulis Rozencveigas, — atsakiau, vėl truputį susiner- 
vinęs. Nejau mane taip sunku atpažinti? 

— Ačiū. Rozencveigas... Rozencveigas, - pakartojo ji, - to- 
kio mano sąraše nėra. 

— Po šimts, - nusikeikiau, — nejau aš panašus į Rozen- 
cveigą? Hitleris! Adolfas! 

— Atsiprašau, reikėjo iškart pasakyti, - tarė dama tokiu 
drebančiu balsu, jog man beveik pagailo, kad buvau šiurkš- 
tus. — Kiek, žinokit, visokių čia ateina - negaliu jų visų pa- 
žinoti! Kiekvienas dar prisistato svetimu vardu. Pirmiau 
supainiojau ponią Beker su paskutine Bekerio drauge, tai 
jis mane taip išdėjo į šuns dienas... 

Užuojauta man nesvetima. Tikram fiureriui kiekvienas 
tautietis rūpi kaip jo paties vaikas. Vis dėlto užuojauta dar 
niekam nepadėjo. 

— Suimkit save į nagą, - griežtai pasakiau. - Stovite pos- 
te, nes jūsų karininkas jumis pasitiki! Stenkitės iš paskuti- 
niųjų, tada ir jis jus parems. 


290 


Ji pažvelgė į mane kiek sutrikusi, bet truputį susigrie- 
bė, - kaip dažnai būna ir apkasuose po šiurkščios pasta- 
bos, — linktelėjo ir nuvedė mane į renginį viršutiniame 
palapinės aukšte, ten iškart buvau perduotas redaktorei, 
prisirpusiai šviesiaplaukei damai marga bavariška sukne- 
le ir blizgančiomis mėlynomis akimis. Dėl savo gyvo būdo 
ji man pasirodė itin tinkama partijos skyriaus kanceliari- 
jos viršininkės pareigoms. Žurnalo gal ir nebūčiau jai pa- 
tikėjęs, nors paskalų su sveikatos patarimais ir mezgimo 
raštais leidinėliui, ką gali žinot, moteris, ko gero, būtų ti- 
kusi. Be to, jai, matyt, trūko bendravimo, nes atrodė taip, 
lyg būtų spėjusi užauginti keturis penkis vaikus ir dabar 
jautusis namie vieniša. 

— O, - nušvito redaktorė, —- ponas Hitleris! 

Ir jos akys šelmiškai žybtelėjo, lyg būtų pasakiusi itin 
vykusį sąmojį. 

— Teisingai, - burbtelėjau. 

— Vai, kaip puiku, kad jūs čia! 

— Aš irgi labai džiaugiuosi, garbioji ponia, - atsakiau ir, 
nespėjus man daugiau nieko pridurti, jos veidas dar labiau 
nušvito ir kryptelėjo į šalį, iš to supratau, kad dabar, ma- 
tyt, bus daroma privalomoji nuotrauka. Rimtai pažvelgiau 
ton pačion pusėn, aparatas blykstelėjo, ir mano audiencija 
buvo baigta. Greitosiomis sumečiau trumpą ketverių metų 
planą, pagal kurį toji redaktorė jau kitais metais su manimi 
turėjo čia plepėti mažiausiai penkias minutes, o dar kitus 
du dešimtmečius, - savaime suprantama, viską įsivaizda- 
vau tik teoriškai, nes iki tol ketinau mandagiai atsisakyti 
tokių kvietimų kaip šis, - jai teks tenkintis tokiais kaip Ge- 
ringas. 

— Vėliau, aišku, mes dar pasimokysime, - suulbėjo re- 
daktorė, - tikiuosi, truputį paviešėsite pas mus. 

Tada tautiškai apsitaisiusi jaunesnė dama nusitempė 
mane prie kitų tautiškai apsitaisiusių damų. 

Baisesnio papročio man dar nebuvo tekę matyti: ne tik 
redaktorė ir jaunesnioji dama, bet tiesiog kiekviena mote- 
ris čia jautė pareigą įsisprausti į suknelę, iš bėdos vadintiną 
tautine, nors iš pat pirmo žvilgsnio galėjai atpažinti šiurpią 
imitaciją. Panašia kryptimi anuomet buvo einama Vokieti- 
jos mergelių sąjungoje, vis dėlto, kaip aišku iš pavadinimo, 
ten buvo mergelės. O čia susirinko damos, kurių mergai- 
tiškas amžius baigėsi bent prieš dešimtmetį, jeigu ne prieš 
kelis. Aš buvau nuvestas prie alumi apstatyto stalo, ten jau 
sėdėjo kelios personos. 

— Ko jums atnešti? - paklausė padavėja, kurios tautiška 
suknelė turėjo šiokių tokių autentiškų doro darbo drabu- 
žio bruožų. - Bokalą alaus? 

— Gryno vandens, - paprašiau. 

Ji linktelėjo ir dingo. 

— Oho, profas, - tarė apkūnus spalvotasis stalo gale, sė- 
dintis šalia blyškios blondinės, - bet tu turėsi užsisakyti 
alaus! Fotografijose geriau atrodys. Patikėk, aš jau penkias- 
dešimt metų taip darau. - Ir neįtikimai plačiai išsišiepė, pa- 
rodydamas nesuvokiamą kiekį dantų. - Kaipgi čia išeitų — 
alaus šventėje su stikline vandens. 

- Žinok, tyli kiaulė gilią šaknį knisa, - įsiterpė priešais 
mane sėdinti tuklokos povyzos dama su tautine suknele, 
vėliau išgirdau, kad ji pelnosi duoną vaidindama viena 
po kitos kepamose televizijos serijose. Jeigu tik nedaly- 
vauja laidoje, kurioje, jei gerai išgirdau, su kitais tokiais 
pat trečiarūšiais atlikėjais klampoja per džiungles ir lei- 
džiasi, kad ją rodytų brendančią per kirmėlynus ir eks- 

— Jūsų laidos smagios, kelias mačiau, - pasigyrė toji 
dama, patraukė gurkšnį alaus iš bokalo ir palinko į priekį, 
kad parodytų, kas iškirptėje. 

— Labai malonu girdėti, - atsakiau, — aš taip pat kai ką 
jūsų mačiau. 

— Ar turėčiau jus pažinoti? — paklausė jaunas šviesia- 
plaukis vyras į šoną nuo mano vis-ū-vis. 

— Aišku, - atsiliepė negras su bokalu, kitam jaunam vy- 
rui storu flomasteriu pasirašinėdamas ant savo fotografi- 
jos, — tai Hitleris iš Vicgiuro laidos, rodomos penktadie- 
niais per My TV! Ne, ne taip, dabar jis turi savo laidą. Pa- 
žiūrėk, išvirsi iš koto. 

— Bet dabar ji kitokia negu anksčiau, netgi šiek tiek po- 
litiška, - pridūrė apkūnioji dekoltė, - beveik kaip Haraldo 
Šmito! 

— Man ji buvus nebuvus, - pasakė blondinas ir kreipėsi 
į mane: - Sorry, nepriimk asmeniškai, bet politika, na, mes 
jos, matyt, nė kiek nepakeisime. Visos tos partijos ir visa 
kita juk tas pats velnias. 

— Kalbate tai, kas ir man rūpi, - pasakiau, kai padavėja 
atnešė mineralinio ir pastatė priešais mane. Gurkštelėjau 
vandens ir pažvelgiau per stalą į didžiąją palapinės salę, 
kad pamatyčiau, kaip siūbuoja vietinė publika. Bet niekas 
nesiūbavo. Visi stovėjo ant stalų ir suolų, išskyrus nuo jų 
griūvančius. Buvo kviečiamas kažkoks Antonas. Bandžiau 
prisiminti, ar Geringas po savo apsilankymų šventėje kada 
nors pasakojo apie tokį masinį nuosmukį, bet neradau at- 
mintyje nė užuominos. 

— Iš kur jūs? — paklausė kūningoji dama. - Iš pietų Vo- 
kietijos, tiesa? — Man vėl buvo atkišta iškirptė kaip koks 
aukų rinkimo krepšys. 

— Iš Austrijos, - atsakiau. 

— Kaip tikrasis! - šūktelėjo iškirptė. 

Linktelėjau ir ėmiau dairytis po salę. Kažkas suklykė, 
paskui damos su tomis juokingomis suknelėmis taip pat 
bandė užlipti ant suolų ir paskatinti tai daryti kitus. Ši pri- 
valomai gera damų nuotaika beveik nieko nedavė, greičiau 
skleidė klaikų liūdesį. Galbūt man tik taip atrodė, gal dėl 
visko buvo kaltos vien smarkiai sutinusios beveik visų jų 
lūpos, šios, nepaisant jokių pastangų, teikė burnoms nepa- 
tenkintą, netgi truputį įžeistą išraišką. Dirstelėjau tukliajai 
iškirptei į lūpas. Jos atrodė normalios, bent tiek. 

— Nemėgstu to purškinėjimosi, - pasakė iškirptė. 

— Prašau? 

— Jūs juk pažiūrėjote man į lūpas, tiesa? 

Ji gurkštelėjo alaus. 

— Neprisileidžiu jokio gydytojo. Nors kartais pamanau, 
gal tada būtų lengviau. Juk Žmogus nejaunėji. 

- Gydytojo? Jūs sergate? 

— Jūs mielas, - pasakė iškirptė ir taip palinko į priekį, 
kad magėjo sugriebti, ką ji rodo, ir neleisti nukristi ant 
stalo. Ji nutvėrė man už peties ir pasuko taip, kad abudu 
žvelgtume ton pačion pusėn. Ponia aiškiai atsidavė alu- 
mi, nors ir ne tiek, kad keltų pasibjaurėjimą. Tada pradėjo 
truputį netvirtu smiliumi iš kairės į dešinę rodyti įvairias 
damas. 

— Mangas, Gulišas, Mangas, Praha. Nežinau. Mangas. 
Miulbaueris, jau seniai. Nežinau, nežinau. Miulbaueris. 
Čekija. Mangasmangas. Kažkoks šundaktaris, vėl Mangas, 
o už šį remontą mokėjo RTL, arba Pro Sieben, o gal gamybos 
įmonė — už dalyvavimą kokiame nors reportaže. 

Paskui ji vėl įsmuko į savo krėslą ir pažvelgė į mane. 

- Jūs irgi šį tą pasitvarkėte, tiesa? 

- Šį tą pasitvarkiau? 

— Toks panašumas, liaukitės! Visi mūsiškiai jau spėlio- 
ja, kam tai pavyko. Nors, - ji vėl patraukė didelį gurkšnį 
alaus, - jei paklaustumėt manęs, pasakyčiau, kad tą tipelį 
reikėtų paduoti į teismą. 

— Garbioji ponia, nesuprantu, apie ką jūs kalbate! 

— Apie operacijas, - atsakė ji susinervinusi. — Ir neapsi- 
meskit, kad jų nedarėt. Tai kvaila! 

— Aišku, jų buvo, - atsakiau sutrikęs. Ponia atrodė sa- 
vaip simpatiška. - Jūrų Liūtas, Barbarosa, Citadelė... 

— Pirmąkart girdžiu. Ir likote patenkintas? 

Apatinėje salėje užgrojo „Lakūne, pasveikink saulę“. 
Mane tai nuteikė maloniai nostalgiškai. Atsidusau. 

— Iš pradžių viskas ėjosi gerai, bet paskui kilo komplika- 
cijų. Ne todėl, kad anglai būtų buvę geresni. Arba rusai... 
Vis dėlto kilo. 

Ji nužvelgė mane. 

— Nematyti nė vieno rando, - ištarė specialisto tonu. 

— Negaliu skųstis, - prisipažinau, - bet giliausias Žaiz- 
das likimas palieka mūsų širdyse. 

— Gerai sakot, - tarė ji šypsodamasi ir atkišo į mane bo- 
kalą. Susidaužiau su ja savo stikline mineralinio. Ir toliau 
bandžiau perprasti keistąją draugiją. Jaunimo beveik ne- 
buvo, tačiau visi jautėsi turį elgtis taip, lyg jiems būtų tik 
dvidešimt. Dėl to vyko toks iškirpčių paradas ir taip išsi- 
dirbinėjo atskiri asmenys. Pasijutau nei šiaip, nei taip. Kar- 
tą apnikęs šis jausmas nebesitraukė. Dėl to kalti buvo visi 
tie vyrai, nesugebantys vyriškai susidoroti su raumenų ir 
smegenų veiklos nykimu ar bent kompensuoti tai tam ti- 
kra branda. Visos tos moterys, padariusios, kas joms pri- 
klauso, ir išauginusios tautai vaikus, ne patenkintos ramiai 
sėdėjo sudėjusios rankas, o išsidirbinėjo, tarsi dabar, tik 
dabar gavusios nepakartojamą progą kelioms valandoms 

susigrąžinti nuvytusią jaunystę. Kiekvieną tų tipų reikėjo 
nutverti už pakarpos ir apšaukti: „Suimkit save į nagą! Jūs 
darote gėdą sau ir savo tėvynei!“ Taip mintijau, kol kažkas 
priėjo prie stalo ir pabeldė į jį krumpliais. 

— Labs vakars, - išgirdau nesupainiojamą dialektą, visada 
man primenantį nuostabiai gražų Štreicherio miestą. Žmo- 
gus turėjo ilgus tamsius plaukus, galėjo būti įpusėjęs penktą 
dešimtį ar vyresnis ir, matyt, buvo atėjęs su dukterimi. 

— Lotaras! — nudžiugo tuklioji iškirptė ir pasislinko į 
šalį. - Sėskis prie mūsų! 

— Aš, - tarė tasai, — čia tikt trumpam. Tik nor pasakyt, 
ka mą patink, kų dirbi. Matiau tavi ano penktadien, smags 
buva vaizdelys, bet visks tep yr, kap tu saka! Api Euruopa 
ir visų kitų! Ė prieš savaitį api socialins dalyks... 

— Apie socialinius parazitus, - patikslinau jį. 

— „„aha, - pritarė žmogus, - ta laida ir api tus vaiks. Vai- 
ka yr mūsa ateitis, tai jau tikre. Čia tu gera pataike. Tų ir 
noriejau tavei pasakyt. 

— Ačiū, — padėkojau. —- Malonu. Mūsų judėjimui riekia 
paramos. Džiaugčiausi, jeigu ir panelę jūsų dukterį galė- 
čiau laikyti rėmėja. 

Staiga jis piktai susiraukė, bet paskui skambiai nusikva- 
tojo ir kreipėsi į dukterį: 

— Vėl sava vara! Ė visomet pataika. Tėn, kur labiaus 
skaud. — Tada vėl pabeldė krumpliais į stalą. - Čiau, tom 
kartui! 

— Juk jūs supratot, kad ta mergina jam ne duktė? - Lota- 
rui nuėjus, paklausė iškirptė. 

— Aš taip spėjau, — atsakiau, - aišku, ne biologiškai, o 
grynai rasiškai tai neįmanoma; manau, kad jis tą mergi- 
ną įsidukrinęs. Visuomet pritariau tam, kad tokios vargšės 
neaugtų be tėvų našlaičių namuose... 


296 


Iškirptė išpūtė akis. 

— Ar negalite normaliai pakalbėti? — atsiduso ji. - Man 
reikia trumpam kai kur nubėgti! Nepradinkit! Gal jūs ir 
baisus Žmogus, bet bent ne nuoboda. 

Gurkštelėjau vandens. Ėmiau svarstyti, kaip reikėtų 
vertinti šį vakarą, ir sau už nugaros pajutau nemažą su- 
judimą, kurį kėlė dama su visu pulku spaudos fotografų. 
Matyt, ji buvo viena svarbiausių vakaro atrakcijų, nes veik 
be perstogės traukė visų fotografų ir televizijos kamerų dė- 
mesį. Atrodė pietietiško gymio, todėl bavariška jos suknelė 
darė itin keistą įspūdį, o iškirptė buvo kone groteskiškai 
pilna. Išvis dama atrodė taip, kad galėjai pavadinti ją im- 
pozantiška vulgariausiąja prasme, bet šis įspūdis tuojau 
išnykdavo, vos tik ji praverdavo burną. Mat jos balsas pra- 
noko visų man žinomų diskinių pjūklų skleidžiamą garsą. 
Fotografijose balso negirdėti, todėl reporteriams jis, aišku, 
nerūpėjo. Damai kažką spiegiant į kamerą, vienas fotogra- 
fas pamatė antrajame plane mane ir ėmė vilkte vilkti ją prie 
mano stalo, matyt, norėdamas padaryti bendrą nuotrauką. 
Damai tai, rodos, nepatiko. 

Man pažįstama veido išraiška, kai už pirmajame plane 
šypsančių akių sukasi negailestinga skaičiavimo mašina, 
kalkuliuojanti, ar tokia nuotrauka jai būtų naudinga, ar ne. 
Šitai perpratau dėl to, kad mano galvoje vyko tokia pati 
kalkuliacija, tiesa, gerokai greitesnė ir jos rezultatas buvo 
neišvengiamas. O dama, rodos, lig šiol nebuvo priėjusi 
prie jokios išvados, tatai galėjai justi iš dvejojimo. Jos skai- 
čiuoklė tarsi vis dar sukosi, todėl galėjo būti, kad pasakiu- 
si kokį nors sąmojį ji vis dėlto pasišalins. Tačiau tuo metu 
vienas pribėgęs fotografas jau metė į mūšį šūkį „Gražuolė 


ir pabaisa!“, ir reporterių ruja tapo nebesulaikoma. Taigi 

egzotiškoji skaičiavimo mašina metėsi į priekį ir spigiai 
juokdamasi puolė prie manęs. 

Šis moterų tipas ne naujas, jis egzistavo ir prieš septy- 
niasdešimt metų, nors ir nebuvo taip paplitęs. Tokios mo- 
terys be saiko trokšta pripažinimo, menkai suvokdamos 
savo vertę, ir malšina šią aistrą uoliai slėpdamos savo trū- 
kumus. Jos dėl nesuprantamos priežasties mano, kad tam 
tinka vienintelis būdas - visa, kas vyksta, paversti juokais. 
Tai pats pavojingiausias moterų tipas, su kuriuo gali susi- 
durti politikas. 

— Ei, klausyk, - suspigo ji ir bandė pulti man ant kaklo, — 
juk tai super! Ar galiu vadinti tave Adžiu? 

— Vadinkite mane ponu Hitleriu, - šaltai atsakiau. 

Kartais to užtenka, kad nusikratytum Žmogaus. Bet ji, 
užuot pasišalinusi, klestelėjo man ant kelių ir pragydo: 

— Kaip mums nuskilo, pone Hitleri! Kokių puikių nuo- 
traukų dabar pasidarysim! Mmm... 

Tokiomis aplinkybėmis gali viską prarasti ir nieko ne- 
laimėti. Devyniasdešimt devyni iš šimto vyrų būtų neiš- 
tvėrę ir atsitraukę, pavadinę tai fronto lyginimu ar dalinių 
pergrupavimu. Aš ganėtinai to prisižiūrėjau aną 1941 metų 
Rusijos žiemą, 30-50 laipsnių šalčiu netikėtai užgriuvusią 
mano kareivius. Tada irgi netrūko tų, kurie šaukė: „Trauk- 
tis! Trauktis!“ Tik aš vienas išlaikiau šaltą galvą ir pasa- 
kiau: „Nieku gyvu, nė metro atgal! Kas trauksis, bus su- 

šaudytas!“ Napoleonas ištižo, o aš vienas išlaikiau frontą, 
ir pavasarį mes tuos kreivakojus sibirinius vėžlius vijome 
kaip zuikius per Doną iki Rostovo, iki Stalingrado ir dar 
toliau, dabar nenoriu leistis į smulkmenas. 

Šiaip ar taip, apie traukimąsi tada nebuvo nė kalbos, 
kaip ir dabar, šioje palapinėje, atsidūrus nemalonioje pa- 
dėtyje. Fanatiškai siekiant pergalės, padėtis niekada nesti 

beviltiška. Reikia tik prisiminti Brandenburgų dinastijos 
1762 metų stebuklą. Carienė Jelizaveta miršta, jos sūnus 
Petras sudaro taiką, Frydrichas Didysis išsigelbėja. Jeigu 
Frydrichas Didysis būtų kapituliavęs anksčiau, nebūtų 
buvę stebuklo, Prūsijos, nieko, tik mirusi carienė. Daugelis 
tvirtina, kad stebuklais negalima kliautis. Aš sakau: gali- 
ma! Reikia tik ilgai laukti. O iki tol atsilaikyti apkasuose. 
Valandą, metus, dešimtmetį. 

— Matot, ponia, - tariau, siekdamas laimėti laiko, — aš 
labai džiaugiuosi vėl būdamas čia, gražiajame Miunchene, 
savo judėjimo sostinėje - ar jums tai žinoma? 

— Ak, kaip įdomu! - sutrikusi kvyktelėjo ji ir buvo be- 
kelianti rankas, kad sutaršytų man šukuoseną. Tokioms 
moteriškoms nėra nieko lengviau kaip sudarkyti kam nors 
išvaizdą ir sumenkinti autoritetą. Ir man dingtelėjo, kad 
jeigu apvaizda numato stebuklą, tai dabar jam būtų pats 
metas. 

Staiga kažkuris iš fotografų pakišo man po nosimi storą 
juodą pieštuką. 

- Pasirašykit ant suknelės, - pasakė jis. 

— Ant suknelės? 

— Na taip! 

— Aha! Super! - kažkas riktelėjo jo kolegų būryje. 

Žemiausi žmogaus instinktai yra patys patikimiausi 
jo sąjungininkai, ypač jei jis jokių kitų neturi. Tai įtartinai 
moteriai, aišku, nerūpėjo turėti suknelę su mano parašu. 
Bet fotografai ragino ją sutikti, nes užuodė galimybę pada- 
ryti kiek kitokią, kandžią iškirptės nuotrauka. Ir ji nelabai 
galėjo tam priešintis. Kas pakelia kardą, tas nuo kardo ir 
žūva, net jei tas kardas tėra fotoaparatas. Tad ji linktelėjo 
kvyktelėjusi „super!“ Ir aš pamaniau, kad tai šiokia tokia 
galimybė sulaikyti priešą, gal net pasitelkti naujas pajėgas. 

— Ar galima, gerbiamoji ponia? 

— Bet tik ant medžiagos! - sukvykė ji dvejodama. - Ir per 
daug neišsiplėskit. 

— Aišku, - tariau ir ėmiausi darbo. 

Kiekviena laimėto laiko akimirka buvo brangi, ir aš 
papildžiau savo parašą keliais puošybos elementais. Pats 
sau atrodžiau kvailas, reikėjo pagaliau liautis, kad nepa- 
nėšėčiau į mažą mergytę, piešiančią poezijos albume pa- 
veikslėlį. 

— Viskas, - apgailestaudamas pasakiau ir atsisėdau. 

Kažkuris fotografas šūktelėjo „vaivaivai!“ Ir dama pase- 
kė jo žvilgsnį. 

Nusistebėjau, kai ji baisėdamasi išpūtė akis. 

— Atleiskite, - tariau, - kampai, regis, nelabai nusisekė. 
Ant piešimo lapo būtų išėję geriau. Turbūt Žinote, kadaise 
norėjau tapti daili... 

— Gal išprotėjot? —- suspigo ji ir pašoko nuo mano kelių. 
Aš vos galėjau patikėti Teresės pievos stebuklu. 

— Atsiprašau, gerbiamoji ponia, - atsakiau, - aš jūsų ne- 
suprantu. 

— Aš juk negaliu čia duotis su svastika ant krūtinės! 

— Aišku, galit, - ėmiau ją raminti, - juk dabar ne 1924 
metai. Ši šalis gal ir neturi protingos vyriausybės, bet tie 
parlamento plepiai dar neuždraudė laisvai reikšti nuo- 
monės. 

Ji manęs nebesiklausė ir rypaudama taip smarkiai trynė 
iškirptę, kad tai atrodė beveik nepadoriai. Ir nors aš nelabai 
supratau, ko jai sielvartauti, padėtis, rodės, buvo išgelbėta. 
Fotografijoje atrodė prastai ji, o ne aš. Filmuotoji medžiaga 
buvo dar geresnė, galėjai aiškiai matyti, kaip ji pašoka ir 
negražiai perkreiptu veidu, švaistydamasi keiksmais, nė iš 
tolo neatrodo linksma. Daugelis siužetų baigėsi tuo, kaip ji 

po kelių minučių pasipiktinusi išbilda automobiliu, nejti- 
kimai riebiai plūsdamasi. 

Žinoma, būčiau norėjęs pasirodyti kiek oriau. Bet šiaip 
jau, atsižvelgiant į aplinkybes, rezultatas buvo labiau nei 
priimtinas, mano paties nuostoliai atrodė vis dėlto mažes- 
ni negu priešo. Tauta visuomet mėgsta stiprų nugalėtoją, 
kuris sugeba apsigintį, kuriam nuvyti tokią personą tas 
pats kaip įkyrią musę. 

Buvau užsisakąs dar vieną mineralinio, bet priešais 
mane atsirado kita stiklinė. 

— Su maloniais sveikinimas nuo ana to pono, - pasakė 
padavėja ir parodė vienon pusėn. 

Pažvelgiau pro Žmonių kirbinę ir už kelių stalų pama- 
čiau šviesiaplaukę figūrą kepto viščiuko spalvos veidu, 
raukšlės darė jį panašų į senutėlį Lujį Trenkerį ir buvo su- 
simetusios į keistą šypseną. Pastebėjęs mano žvilgsnį tasai 
ponas pakėlė ranką, kad man pamotų, ir iš paskutiniųjų 
veltui stengdamasis dar plačiau iššiepti šikšninę savo fizi- 
onomiją parodė kumštį su iškeltu nykščiu. 

Pasitryniau akis ir nusprendžiau kuo greičiausiai pasi- 
šalinti. Galimas daiktas, kad gėrimai čia buvo užteršti. Mat 
kaip tik šalia to pono sėdėjo tiksli kopija moters, su svasti- 
ka ant krūtinės ką tik išrūkusios iš palapinės. 

f tebėtina, kokius kelius pasirenka apvaizda, siekdama 
5 savo tikslų. Ji pasirūpina, kad vienas žūtų apkase, o ki- 
tas išliktų gyvas. Paprastą grandinį atveda į mažos parti- 
jos posėdį, kad tasai šią vėliau išugdytų iki milijonų narių. 
Apvaizda pasirūpina, kad kai kas, skirtas aukštesniems 
tikslams, įpusėjęs savo darbą, tarkim, gautų metus kalėji- 
mo ir pagaliau rastų laiko didžiai knygai parašyti. Pasirū- 
pina ir tuo, kad nepamainomasis fiureris atsidurtų juok- 
dario turko laidoje ir galiausiai taip šį pranoktų, kad jam 
būtų tiesiog piršte įpiršta nuosava laida. Todėl esu tikras: 
apvaizda pasistengė, kad panelė Kromajer nieko neišma- 
nytų apie skutimosi peiliukus. 

Man vėl teko pristabdyti savo veiklą. Tiesa, visuomet 
tikėjau savo sugrįžimo prasmingumu, bet užgriuvę sun- 
kumai laikinai nustūmė į antrąjį planą tikrosios jo prasmės 
ieškojimus. Kol kas niekas nevertė labai skubėti, nes tauta, 
rodos, neturėjo didelių bėdų, jos niekas pernelyg nežemi- 
no. Ir tada likimas, kaip Kadaise Vienoje, nusprendė antrą- 
kart atverti man akis. 

Iki tol su kasdiene buitimi buvau gan menkai susidū- 
ręs, įvairiais smulkiais dalykais mane aprūpindavo panelė 
Kromajer. Ir tik nusprendęs pats šį tą nusipirkti pamažu 

supratau, kaip viskas pasikeitę. Pastaruoju metu labai pasi- 
gesdavau savo senojo gerojo skutiklio. Iš bėdos tenkinausi 
dirbtinės medžiagos skutikliu, kurio vienintelis pranašu- 
mas buvo keli netikę peiliukai, jais tekdavo nemaloniai 
gremžti odą keliskart iš eilės. Kiek supratau iš užrašo ant 
pakelio, tai buvo laikoma didžiuliu pranašumu prieš se- 
nesnį gaminį, turėjusį vienu peiliuku mažiau. Tik aš vis 
dar nesupratau, kuo šitai geriau už vieną seną gerą peiliu- 
ką. Ir veltui stengiausi nupasakoti panelei Kromajer, kaip 
toks skutiklis atrodo ir kaip veikia, todėl buvau priverstas 
pats leistis jo ieškoti. 

Paskutinįkart buvau išėjęs apsipirkti apie 1924 ar 1925 
metus. Tada tokių dalykų ieškodavai pas smulkių prekių 
pirklį arba muilo krautuvėlėje. Dabar reikėjo eiti į vaistinę. 
Panelė Kromajer man nusakė, kur ją rasti. Atėjęs į vietą tu- 
rėjau pripažinti, kad mano įsivaizduojamos vaistinės vaiz- 
das buvo labai pasikeitęs. Pirmiau joje stovėdavo vienas 
prekystalis, o už jo prekės. Dabar prekystalis stovėjo prie 
pat išėjimo. O už jo išvis nieko nebuvo matyti, tik vidinė 
vitrinos pusė. Pačios prekės gulėjo begalinėse lentynų ei- 
lėse ir buvo visiems prieinamos. Iš pradžių pamaniau, kad 
vaistinėje slankioja tuzinas pardavėjų, apsitaisiusių kaip 
pakliuvo, bet paaiškėjo, kad tai pirkėjai. Jie viską pasiim- 
davo patys, tada eidavo prie prekystalio. Tai buvo labai 
keista. Dar niekad nesijaučiau taip nemandagiai aptarnau- 
jamas. Tarsi kažkas jau prie pat įėjimo būtų leidęs suprasti, 
kad malonėčiau pats susirasti kelis sumautus peiliukus, 
nes ponai vaistininkai turi rimtesnių darbų. 

Tik po kurio laiko supratau, kur čia šuo pakastas: eko- 
nominiu požiūriu tokia prekyba turėjo daug pranašumų. 
Visų pirma, vaistininkas galėjo daugiau parodyti ko turįs 
ir taip padidinti prekybos plotą. Antra, šimtas pirkėjų, aiš- 

ku, galėjo greičiau apsitarnauti, negu juos būtų aptarnavę 
dvidešimt pardavėjų. Galiausiai nereikėjo nė tų pardavėjų. 
Nauda atrodė akivaizdi: visuotinai įvedus tokį principą, 
apytikriai paskaičiavau aš, būtų galima tuoj pat išlaisvinti 
tėvynei 100 000-200 000 žmonių ir panaudoti juos fronte. 
Tai man padarė tokį įspūdį, kad kaipmat panūdau pasvei- 
kinti genialųjį vaistininką. Pripuoliau prie vieno prekysta- 
lio ir paklausiau, kur galėčiau rasti poną Rosmaną. 

— Kokį poną Rosmaną? 

— Nagi tą, kuriam priklauso ši vaistinė! 

— Jo čia nėra! 

Nusivyliau. Kita vertus, nebuvo už ką jo sveikinti, nes 
greitai išsiaiškinau, kad išmintingasis ponas Rosmanas, 
deja, neturi tokių peiliukų, kokių man reikia. Buvau pa- 
siųstas į kitą parduotuvę, priklausančią ponui Miuleriui. 

Trumpai drūtai: ir ponas Miuleris buvo spėjęs įgyven- 
dinti genialųjį pono Rosmano sumanymą. Bet man reika- 
lingų skutimosi peiliukų jis taip pat neturėjo, kaip ir ponas 
Šlekeris, kurio iš pažiūros gerokai apleistoje parduotuvėje 
buvo prekiaujama dar radikalesniu principu: ten nebuvo 
net kasininko, tai ką kalbėti apie mano peiliukus. Ši patir- 
tis man leido padaryti išvadą, kad Vokietijoje vis mažiau 
pardavėjų, pardavinėjančių peiliukus. Tai nedžiugino, bet 
buvo bent jau efektyvu. 

Sutrikęs toliau slankiojau po parduotuves. Vėlei pasi- 
rodė, kad ne be reikalo apsirengiau paprastais gatvės dra- 
bužiais, taigi galėjau susidaryti tikrą, betarpišką vaizdą 
apie gyventojų padėtį, jų baimes, rūpesčius ir skutimosi 
peiliukų nepriteklių. Be to, įsitikinau, kad keistąjį darbo 
principą buvo pritaikę visi knygynai, batų parduotuvės, 
universalinės ir maisto prekių parduotuvės, kaip tik jos ir 
net restoranai dirbo faktiškai be personalo. Pasirodė, kad 

pinigus išduoda ne bankai, o automatai. Tas pats buvo su 
transporto bilietais, pašto ženklais, buvo prieita net iki to, 
kad nebeliko jokių pašto skyrių. Kiekvieną siuntinį reikėjo 
kišti į automatą, gavėjas pats turėjo jį pasiimti iš tokio pat 
automato. Šiomis aplinkybėmis naujasis vermachtas būtų 
įgijęs daugiau kaip milijoną žmonių. O iš tikro vargais ne- 
galais turėjo vos dvigubai tiek, kiek leido gėdingoji Versa- 
lio sutartis. Tai buvo sunkiai suprantama. 

Kur dėjosi visi tie Žmonės? 

Iš pradžių maniau, gal tiesia autostradas, sausina pel- 
kes ir panašiai. Bet aš klydau. Pelkės dabar buvo laikomos 
retenybe, greičiau plėstina negu sausintina. O autostradas, 
kaip ir anksčiau, tiesė lenkai, baltarusiai, ukrainiečiai bei 
kiti svetimšaliai darbininkai už tokią algą, kokia reichui 
būtų buvusi rentabilesnė už bet kokį karą. Jei andai būčiau 
žinojęs, koks pigus yra lenkas, būčiau galėjęs tiesiog per- 
šokti tą šalį. 

Gyveni ir mokaisi. 

Paskui man dingtelėjo, jog vokiečių tauta šiuo metu gali 
būti taip sumažėjusi, kad tų sutaupytų Žmonių tiesiog ne- 
bėra. Vis dėlto statistika sakė, kad tautiečių vis dar priskai- 
čiuojama 81 milijonas. Nenuostabu, kad lig šiol nepagalvo- 
jau apie bedarbius. Ogi todėl, kad bedarbio vaizdas mano 
atmintyje buvo išlikęs kitoks. 

Bedarbis, kokį pažinojau anksčiau, užsikabindavo ant 
kaklo skydą su užrašu „Ieškau bet kokio darbo“ ir eida- 
vo į gatvę. Kai jam įgrisdavo taip duotis, nusikabindavo 
ji, paimdavo į ranką raudoną vėliavą, spraudžiamą besi- 
trainiojančio bolševiko, ir su ja išeidavo į gatvę. Milijonas 
įniršusių bedarbių buvo ideali sąlyga bet kokiai radikaliai 
partijai atsirasti, o radikaliausia iš visų, laimė, buvo mano- 
ji. Vis dėlto naujosios dabarties gatvėse nemačiau nė vieno 

bedarbio. Čia niekas neprotestavo. Nepasitvirtino ir pa- 
matuotas spėjimas, kad tie žmonės galbūt sutelkti kokioje 
nors darbo tarnyboje ar koncentracijos stovykloje. Vietoj to, 
kaip vėliau išsiaiškinau, buvo pasirinktas savotiškas pono 
Harco sprendimas. 

Tasai ponas išrado, kad darbininkiją galima nuraminti 
ne tik didesne alga ir panašiais dalykais, bet ir pakišant jos 
atstovams pinigų bei meilužę iš Brazilijos. Ši išvada gausy- 
be įstatymų dabar pritaikyta bedarbiams, tiesa, daug Že- 
mesniu lygmeniu. Vietoj daugelio milijonų jiems skiriama 
kur kas mažesnė suma, o vietoj tikrų brazilių spokso ven- 
grų ar rumunų meilės tarnaites, todėl kiekvienas bedarbis 
dabar turįs vieną ar kelis kompiuterius. Tad ponai Rosma- 
nas ir Miuleris galį toliau pelnytis iš savojo pardavėjų bei 
skutimosi peiliukų stokojančio verslo ir nebijoti, kad koks 
nors bedarbis išbarškins langus. Galiausiai viskas apmo- 
kama mažojo žmogaus, dirbančio šrapnelių gamykloje, pi- 
nigais. Ir savaime suprantama, kad prityrusiam nacional- 
socialistui viskas čia kvepia kapitalo, žydų finansininkų 
sąmokslu: vargšų pinigais nuramdomi dar didesni vargšai, 
kad turčiai galėtų ramiai pelnytis iš krizės. Apie tai, beje, 
uoliai trimituoja net kairieji politikai, aišku, neminėdami 
žydiškųjų komponentų. 

Tačiau toks aiškinimas neišsamus. Čia reikia paminėti 
ne tikrai finansinę žydiją, bet ir pasaulinę žydiją - tik tada 
atsiskleidžia tikrasis sąmokslo suktumas. Šičia ir glūdi 
užduotis, iškart supratau, kurią man skiria apvaizda. Juk 
galiausiai tik aš vienas galiu šiame liberalių miesčionių ap- 
akintame pasaulyje suvokti ir atskleisti tiesą. 

Mat, paviršutiniškai žiūrint, galėtum pripažinti, kad 
ponui Harcui ir jo parankiniams socialdemokratams neva 
pavyko įgyvendinti savo tikslus. Argi kompiuteris ir bal- 

tarusė moteris ekrane, argi šiltas sausas butas ir ganėtinas 
kiekis maisto, argi visa tai nėra perskirstymas socialistine 
prasme? 

Ne, tiesą suvokia tik tas, kuris pažįsta žydą, kuris žino, 
kad čia nėra nei kairės, nei dešinės, kad abi pusės nuolatos 
dirba ranka rankon, tiesa, neatvirai, bet visąlaik. Ir tik aiš- 
kus, visas miglas perskverbiantis protas gali suvokti, kad 
tikslas pašalinti arijų rasę niekuo nepasikeitė. Galutinė 
kova dėl ribotų žemės išteklių kils, aišku, vėliau, nei bu- 
vau numatęs, bet kils. Ir jos tikslas taip aiškiai matyti, kad 
tiktai kvailys nepripažintų: žydų ordos, kaip ir anksčiau, 
kėsinasi savo šlykščiomis masėmis užtvindyti reichą. Jos 
pasimokė tik iš paskutiniojo karo. Žinodamos, kad negali 
prilygti vokiečių kareiviui, nusprendė suardyti, sumažinti, 
sunaikinti tautos gynybinį pajėgumą. Kad lemiamos ko- 
vos dieną prieš azijatų milijonus stotų tik išglebę Harco 
žmonės, mojuojantys savo kompiuterių pelėmis ir televizi- 
jos Žaidimų aparatais. 

Pašiurpau iš pasibaisėjimo. Ir supratau savo misiją. 

Dabar reikėjo ryžtingai eiti tuo keliu. Visų pirma nu- 
sprendžiau susirasti naują bazę. Dabar mano buveinė turė- 
jo būti nebe viešbutis - man reikėjo tikros būstinės. 


įsivaizdavau kažką tokio kaip andainykštė Princo Regen- 
1. aikštė Miunchene. Butą, kuriame užtektų vietos man, 
svečiams, personalui, jei įmanoma, užimantį visą atskirą 
aukštą, tik ne atskirame name. Vilą su sodu, juolab su tan- 
kiais krūmynais, politiniams priešininkams būtų pernelyg 
lengva sekti arba net užpulti. O didelis namas mieste, ju- 
drioje vietoje, gal net centre, visuomet turi savo pranašu- 
mų. Ir jeigu šalia jo dar stovėtų teatras, man tai visai tiktų. 

— Jums pas mus, matyt, nebepatinka? - paklausė bemaž 
visiškai teisingai besisveikinanti mano viešbučio darbuo- 
toja šiek tiek juokaujamu tonu, beje, nestokojančiu nuošir- 
daus apgailestavimo. 

— Svarstau, kad reikėtų jus pasiimti, —- atsakiau. — Pir- 
miau man padėdavo tvarkytis sesuo, deja, ji jau mirusi. 
Jeigu galėčiau mokėti viešbučio algą, mielai pasiūlyčiau šį 
darbą jums. 

— Ačiū, — padėkojo ji, - bet man patinka ten, kur žmonės 
nuolatos keičiasi. Ir vis dėlto gaila. 

Anksčiau man kas nors būtų paieškojęs buto, dabar teko 
imtis pačiam. Viena vertus, tai buvo įdomu, nes vėl galėjau 
artimiau susipažinti su dabartimi. Kita vertus, gavau susi- 
durti su padugnėmis makleriais. 

Netrukus paaiškėjo, kad be maklerio daugmaž repre- 
zentatyvaus 400-450 kvadratinių metrų buto negausi. 
Dar po kurio laiko supratau nelabai gausiąs ir su kirmė- 
liais makleriais. Mane tiesiog sukrėtė tai, kaip menkai šie 
nuomos pragaro pasiuntiniai išmano apie savo butus. Aš, 
net šešiasdešimt metų nesusidūręs su nekilnojamojo tur- 
to rinkos ypatumais, sugebėjau per trečdaliu trumpesnį 
laiką surasti saugiklių dėžę, nei ją aptiko atsiųstasis „spe- 
cialistas“. Išbandęs trečią įmonę nusprendžiau reikalauti 
vadinamųjų prityrusių žmonių, nes šiaip gaudavau tik še- 
šiolikmečius su per dideliais kostiumais. Tie vargšai ber- 
niokėliai atrodė lyg paimti į maklerių folksšturmą iš mo- 
kyklos suolo. 

Ketvirtuoju bandymu man buvo pasiūlytas visai tinka- 
mas objektas Šenebergo šiaurėje. Nuo ten gerą galą paėjė- 
jęs pėsčiomis, būčiau atsidūręs ties vyriausybiniu kvartalu, 
ir tai buvo gerai - ką gali Žinoti, kiek truks, kol prisireiks 
tokio artumo. 

— Jūs man atrodot pažįstamas, — pasakė pagyvenęs 
makleris, rodydamas netoli virtuvės įrengtą pasiuntinio 
kambarį. 

— Hitleris, Adolfas, - trumpai prisistačiau ir ėmiau daly- 
kiškai tikrinti kelias tuščias spintas. 

— Teisybė, - tarė jis, - dabar, kai pasakėt, supratau! O be 
uniformos, prašau man atleisti, nepažinau. Be to, visuomet 
maniau, kad nusiimat ūsus. 

— Kodėl? 

- Šiaip. Aš namie irgi pirmiausia nusimaunu batus. 

— O aš nusiimu ūsus? 

— Aš taip maniau... 

— Aha. Ar čia yra sporto patalpa? 

— Fitneso kambarys? Paskutinieji nuomininkai tokio ne- 
turėjo, bet prieš juos butą nuomojosi atrankos laidos žiuri 
narys, jis tam naudojo ana tą patalpą. 

— Ar yra dalykų, kuriuos turėčiau Žinoti? 

— Pavyzdžiui? 

— Kaimynų bolševikų? 

— Gal tokių ir buvo ketvirtąjį dešimtmetį. Bet paskui... 
paskui jūs juos... kaip čia pasakius... 

— Suprantu, ką turite galvoje, - tariau, - o šiaip? 

— Mm, šiaip... 

Ilgesingai prisiminiau Gelę. 

— Nebenorėčiau gyventi, kur kas nors būtų nusižudęs, — 
tvirtai pareiškiau. 

— Nuo tada, kai objektas mūsų žinioje, čia niekas nėra 
nusižudęs. Anksčiau irgi ne, - skubiai atsakė makleris. — 
Bent aš taip manau. 

— Butas geras, - sausai tariau aš, - o kaina nepriimtina. 
Nuleiskite 300 eurų, ir būsime sutarę. 

Apsigręžiau eiti. Artėjo aštunta valanda. Po nusiseku- 
sios mano premjeros nustebino dama Belini — nupirko 
bilietus į operą, į atvežtinį „Miuncheno meisterzingerių“ 
spektaklį, nes iškart pagalvojo apie mane. Net pažadėjo eiti 
į operą kartu su manimi —- dėl manęs, pabrėžė ji, nes ne- 
mėgstanti Vagnerio. 

Makleris pasakė pakalbėsiąs su savo viršininkais. 

— Bet mūsiškiai nuolaidų paprastai nedaro, - skeptiškai 
pridūrė jis. 

— Paprastai nuostatos kinta, kai sužinoma, kad klientas 
yra Hitleris, - užtikrintai pareiškiau prieš išeidamas. 


Buvo neįprastai šilta lapkričio pabaigos diena, dangus jau 
seniai aptemęs, aplink mane dūzgė ir šniokštė didmiestis. 

baimė, nesuvaldomas noras padidinti gynybos biudžetą. 
Bet paskui nerimas užleido vietą geram jausmui, kad per 
pastaruosius šešiasdešimt metų mūsų neištiko katastrofa, 
kad apvaizda, aišku, parinko tinkamiausią metą pašaukti 
mane darbams, taigi dar tikrai galiu eiti į operą pasiklau- 
syti Vagnerio. 

Atsisagsčiau paltą ir atsipalaidavęs patraukiau gatvė- 
mis. Kai kurios parduotuvės buvo užsisakiusios krūvas 
eglių ir pušų šakų. Kai miesto šurmulys man šiek tiek pa- 
griso, pasukau į mažesnes šalutinės gatves. Svarstydamas, 
kaip patobulinti kai kurias mano laidos detales, lėtai praė- 
jau pro apšviestą sporto centrą. Nemenka tautos dalis atro- 
dė puikios fizinės būklės - tiesa, ja rūpinasi kiek per daug 
moterų. Žinia, turint gerai ištreniruotą kūną lengviau 
gimdyti, tokios motinos atsparesnės ir sveikesnės, bet šio- 
mis treniruotėmis vis dėlto nesiekiama parengti šimtus 
tūkstančių moterų, tinkamų rikiuotei. Jaunų vyrų skaičių 
tokiuose sporto centruose ateityje reikėtų padidinti. Taip 
svarsčiau pats vienas, kol kelią pastojo du vyrai. 

— Klausyk, tu žydų kiaule, - pasakė vienas. 

— Nejau manai, kad mes ramiai žiūrėsime, kaip įžeidinė- 
ji Vokietiją? - paklausė kitas. 

Lėtai nusiėmiau skrybėlę ir parodžiau savo veidą gatvės 
žibintų šviesoje. 

— Traukitės, šunsnukiai, - ramiai ištariau, — arba jums 
baigsis kaip Remui! 

Akimirką niekas nieko nekalbėjo. Paskui antrasis iškošė 
pro dantis: 

— Kokia baisi kiaulė! Užsioperuoji šį dorą veidą ir puoli 
Vokietiją iš pasalų! 

— Nesveika, neverta gyventi kiaulė, - antrino pirmasis. 

Tada jo rankoje kažkas blykstelėjo. Kumštis stulbinamų 
greičiu šovė mano galvos link. Pasistengiau išlikti tiesus ir 
orus, nemėginau jo išvengti. 

Jis trenkė kaip kulka. Nebuvo jokio skausmo, tik greitis, 
baisus smūgis, tada tyliai šniokšdama į mane ėmė artėti 
namo siena. Bandžiau išsilaikyti ant kojų, ir kažkas smar- 
kiai smogė man per pakaušį. Namas man už nugaros šok- 
telėjo į viršų, įkišau ranką į kišenę, suradau „Meisterzinge- 
rių“ bilietus ir išsitraukiau, o sprogimų aplink vis daugėjo. 
Matyt, anglai bus įsigiję naujų pabūklų, pamaniau, klaiki 
uraganinė ugnis, darosi visiškai tamsu, kaip jie gali taip 
gerai pataikyti, mūsų apkasas tarsi pasaulio pabaiga, nė 
nebežinau, kur mano šalmas ir ištikimas mano šuo, mano 


Fokslis, mano Fokslis, mano Fokslis... 


VAN 


ŽYirmiausia, ką pamačiau, buvo ryški neono šviesa. 
p Dingtelėjo: reikia tikėtis, kad kas nors pasirūpino Ven- 
ko armija. Paskui apsidairiau ir iš kelių stovinčių aplink 
aparatų supratau, kad Venko armija taip skubiai rūpintis 
nebėra reikalo. 

Netoliese stovėjo savotiška kabykla, ant jos kabojo keli 
plastikiniai maišeliai. Jų turinys iš lėto lašėjo į tą mano 
ranką, kurios nedengė kieto gipso rankovė. Tai įžvelgti 
nebuvo paprasta, nes negalėjau atmerkti akies begipsėje 
pusėje. Šitai man sukėlė nerimą, juk turėjo labai skaudėti, 
bet jokių skausmų nejutau, tik be perstogės ūžė galvoje. 
Kryptelėjau ją, kad bent kiek geriau įvertinčiau savo pa- 
dėtį, paskui atsargiai pakėliau ir iškart pajutau krūtinėje 
duriantį skausmą. 

Išgirdau, kaip kitoje mano veido pusėje atsidarė durys. 
Nusprendžiau ten nežiūrėti. Virš mano nosies nugarėlės 
palengva pasirodė medicinos seselės veidas. 

— Pabudot? 

— .,— mėginau prabilti. Tai turėjo būti klausimas, ko- 
kia šiandien diena, bet mano burna teįstengė kranksėti ir 


gergžti. 

— Puiku, - tarė ji, - dabar prašau neužmigti, pakviesiu 
gydytoją. 

— .., = sugergždžiau atsakydamas. 

Buvo justi, kad mano kalbamieji padargai ne sunkiai 
sužeisti, o tik parūdiję, matyt, dėl to, kad jais kurį laiką 
nesinaudojau. Leidau kiek daugiau pasisukioti savo regin- 
čiai akiai. Akiratyje pasirodė mažas staliukas su telefonu ir 
gėlių puokšte. Pamačiau aparatą, rodos, sekantį mano pul- 
są. Bandžiau pajudinti kojas, bet greitai lioviausi, nes buvo 
galima numanyti, kad tai sukels skausmus. Tada perėjau 
prie smulkių kalbos pratimų, maniau, kad būtų neblogai 
paklausinėti gydytoją. 

Iš tiesų ilgą laiką nieko nevyko. Buvau pamiršęs, kaip 
paprastai esti ligoninėse, kai nesi fiureris ir reicho kan- 
cleris. Pacientas čia turi atsigauti, bet iš esmės jis vien tik 
laukia seselių, procedūrų, gydytojų, esą šie turi pasirodyti 
netrukus arba tuojau, bet iš tiesų tuojau reiškia po pusva- 
landžio ar keturiasdešimt penkių minučių, o netrukus — 
daugiau kaip po valandos. 

Mane smarkiai prispyrė gamta, bet iškart pajutau, kad 
ir šiuo atžvilgiu pasirūpinta. Dabar mielai būčiau paspok- 
sojęs televizorių, bet neišmaniau, kaip jį įjungti, o ir fiziš- 
kai būčiau nesugebėjęs. Tad įrėmiau akis į priešais esan- 
čią sieną ir bandžiau atgaminti paskutiniuosius įvykius. 
Akimirką prisiminiau ligonių gabenimo automobilį, kly- 
kiančią panelę Kromajer, ir kažkodėl galvoje vis blyksėjo 
filmo kadrai, kaip aš pagerbiu Prancūzijos kapituliaciją 
džiaugsmo šokeliu ar dryktelėjimu į viršų. Beje, tame filme 
vilkėjau ne uniformą, o turkio spalvos baleto sijonėlį. Prie 
manęs priėjo Geringas, vedinas dviem pabalnotais elniais, 
ir ištarė: „Mano fiureri, jei būsit Lenkijoje, prašom parvežti 
man varškės, vakarienei išvirsiu gardaus valgio!“ Pasižiū- 

rėjau Žemyn, tada sutrikęs į jį ir atsakiau: „Geringai, avi- 
galvi, argi nematot, kad neturiu kišenių!“ Tada jis apsipylė 
ašaromis, ir kažkas papurtė mane už peties. 

— Pone Hitleri! Pone Hitleri! 

Aš pašokau, žinia, kiek tai įmanoma. 

— Atėjo skyriaus gydytojas! 

Jaunas vyras baltu chalatu padavė man ranką. Aš ją sil- 
pnai spustelėjau. 

— Na, vis dėlto atsigavote, - pasakė jis, - aš esu gydytojas 
Raduleskus. 

— Turėdamas tokią pavardę kalbat stebėtinai švariai, — 
sukarkiau aš. 

— Ojjūs tokios būklės esat stebėtinai šnekus, - atsakė im- 
portinis gydytojas. - Ar Žinot, kodėl kalbu be akcento? 

Vangiai papurčiau galvą. 

— Trylika metų mokyklos, devyni semestrai medicinos 
studijų, dveji metai praktikos užsienyje, o tada vedžiau ir 
prisiėmiau žmonos pavardę. 

Aš linktelėjau. Paskui nusikosėjau, iš skausmo mėgi- 
nau iškart suvaldyti kosulį, kartu parodyti, kad esu tvir- 
tas ir gebantis vadovauti, bet tiek telaimėjau, kad iš nosies 
išlindo viena kita negraži smulkmena. Šiaip jau jaučiausi 
prastai. 

— Pirmiausia štai ką pasakysiu: esate daug sveikesnis, 
negu atrodote. Jums nėra to, ko nebūtų galima pagydyti ar 
kas ilgainiui negrįžtų į vėžes... 

— O bal... sas? - sugergždžiau, — ...aš esu oratorius. 

— Balsui išvis nieko nėra, jūs tik atpratęs kalbėti, todėl 
džiūva gerklė. Reikia kuo daugiau gerti. Jeigu gerai su- 
prantu, - pasakė jis, pažvelgęs į mano lovos kraštą, - jums 
dabar nereikia rūpintis gamtos reikalais. Nagi pažiūrėkim, 
ką dar čia turime? Jums baisingai sulaužytas skruostikau- 

lis, sunkiai sukrėstos smegenys. Daugsyk smarkiai smogta 
į smakrą, labiausiai stebina tai, kad jis nelūžo. Kolegos iš 
greitosios pagalbos iškart pasakė, kad naudotasi kastetu, 
ir jei tai tiesa, turėtumėte labai padėkoti Viešpačiui Dievui. 
Užtinusi akis, žinoma, atrodo bjauriai, bet ji vėl regės. Jums 
dar sulaužytas raktikaulis, ranka, - lūžis labai lygus, tai 
idealu, - penki šonkauliai, be to, teko jus prapjauti ir susiū- 
ti trūkusias kepenis. Šia proga galiu pasakyti, kad turite 
gražiausias kepenis, kokias mums kada nors teko matyti. 
Negeriat, tiesa? 

Silpnai linktelėjau. 

— Ir esu vegetaras. 

— Labai geros nuostatos. Su jomis galit išgyventi iki šim- 
to dvidešimties. 

— Man tiek neužteks, - pasakiau paskendęs mintyse. 

— Na, na, - nusijuokė jis, - juk dar turit didelių sumany- 
mų. Nematau, kas galėtų jums sutrukdyti, tereikia truputį 
palūkėti. 

— Jums, matyt, reikėtų kreiptis į policiją, - įsiterpė seselė. 

— Užpuolikams tai labai patiktų! Remas būtų kažin ką 
davęs, jei būčiau jį apskundęs... 

— Aš ne jūsų advokatas, — pasakė gydytojas rumuniška 
pavarde, - bet kai esate taip sužeistas... 

— Aš jiems atkeršysiu savaip, — atsakiau kosėdamas, ir 
tada man dingtelėjo, kad retai kada grasinu tuščiai. - Ge- 
riau pasakykit, kiek mane čia dar laikysite? 

— Savaitę arba dvi, jei nebus komplikacijų, gal ir šiek 
tiek ilgiau. Galutinai pagyti galėsit ir namie. O dabar tru- 
putį pamiegokit. Ir pasvarstykit, ar vis dėlto nereikėtų 
kreiptis į policiją, seselė visiškai teisi. Galima atsukti ir 
kitą skruostą, tik tai anaiptol nereiškia, kad per jį reikia 
šitaip tvatyti. 

— Ir pasakykit, ko norėsit valgyti, - seselė kyštelėjo man 
valgiaraštį. - Turime žinoti, kuo jus maitinti, kol būsite 
pas mus. 

Aš atstūumiau valgiaraštį atgal. 

- Jokių išimčių. Pageidauju tokio maisto, koks skiriamas 
paprastam kareiviui. Vegetariško. Kaip senovės graikų. 

Ji pasižiūrėjo į mane, paskui atsiduso, padėjo gal tuziną 
kryžiukų ir vėl kyštelėjo man valgiaraštį. 

— Pasirašyti turite pats. 

Pasirašiau vargiai judančia ranka. Paskui vėl užsnūdau. 

Stovėjau Ukrainoje, autobusų stotelėje, ir laikiau ranko- 
se milžinišką dubenį varškės. 

Geringo ten nebebuvo, ir aš puikiai prisimenu, kaip la- 
bai dėl to pykau. 


AX, 


"4 šties šmėstelėjo mintis, kad reikėtų kreiptis į policiją, bet 
iu ją tuoj pat ryžtingai ir galutinai atmečiau. Tai prieš- 
taravo visiems mano principams. Fiureriui netinka aukos 
vaidmuo. Jis nepriklausomas nuo tokių pasigailėtinų fi- 
gūrų, kaip prokurorai ar policijos tarnautojai, užtarimo ir 
rūpesčio, jis nesislepia už jų, o pats ima teisingumą į ran- 
kas. Arba, tikriau, atiduoda į rankas esesininkams, tada jį 
perima jų kumščiai. Jeigu būčiau savo Žinioje turėjęs SS, 
būčiau pasirūpinęs, kad neaiškios mano užpuolikų par- 
tijos būstinė suliepsnotų dar tą pačią naktį, o kiekvienas 
bailus jos narys, savaitę gulėdamas savo paties kraujo kla- 
ne, galėtų pagalvoti apie teisingus tautinio mąstymo prin- 
cipus. Bet gi kieno pagalbos tokiu taikiu, atpratusiu nuo 
prievartos metu būčiau galėjęs pareikalauti? Zavackis ge- 
bėjo duoti atkirtį, bet ne jėga, jis buvo proto, o ne kumščio 
darbininkas. Tad man beliko atidėti problemos sprendimą 
neribotam laikui ir pasirūpinti, kad į mano palatą nepra- 
siskverbtų jokie fotografai ir nepadarytų nepageidaujamų 
nuotraukų. Vis dėlto paties incidento nuslėpti nevaliojau, 
ir po kelių dienų laikraščiuose galėjau pasiskaityti, kad 
tapau „dešiniųjų radikalų smurto auka“ - tai buvo eilinė 
nekompetentinga laikraštinė nesąmonė, nes anos kvailos 

vaškinės figūrėlės nebuvo vertos vadintis dešiniaisiais 
radikalais. Vis dėlto šitai savaip išėjo į naudą. Per kelias 
dienas, beveik po kelių valandų nuo įvykio sulaukiau ne- 
tikėčiausių skambučių. Skambino žmonės, kuriems panelė 
Kromajer, Zavackio paraginta ir palaiminta, buvo davusi 
mano mobiliojo telefono aparato numerį. 

Po mūsų įmonės darbuotojų, beveik visuotinai linkin- 
čių pasveikti, paskambino ponia Kiūnast, ji taip pat apsi- 
mestinai nuoširdžiai palinkėjo pasveikti, pasiteiravo, kaip 
jaučiuosi, ir paklausė, ar aš priklausąs kokiai nors partijai. 

— Taip, - atsakiau, — savo paties. 

Kiūnast nusijuokė ir pasakė, kad Nacionalsocialistų 
partija bent kol kas esanti savotiškos snaudulio arba rim- 
ties būklės, ir kolei pabus, aš turėčiau pagalvoti, ar man, 
kaip menininkui, visu kūnu ir siela stojančiam prieš deši- 
niųjų smurtą, negalėtų pasiūlyti prieglobsčio žalieji „bent 
kuriam laikui“; ji darsyk nusijuokė. 

Kraipydamas galvą išklausiau tos moters pasiūlymą 
ir, matyt, būčiau netrukus pamiršęs kaip nevertą dėme- 
sio parlamentinių demokratinių svaičiojimų vaisių, jeigu 
kitądien nebūčiau sulaukęs dar vieno skambučio, labai 
panašaus į pirmąjį. Man paskambino ponas, kaip dabar 
neaiškiai prisimenu, bebaigiąs arba jau baigęs sveikatos 
ministro mokslus. Pavardės, kad ir kaip sukčiau galvą, 
irgi negaliu pasakyti, mat šiaip jau esu galutinai nustojęs 
domėtis ta partija. O kompetentingoji žiniasklaida dažnai 
trimituoja, kad vienintelis jai likęs ryšių su visuomene 
specialistas, pagyvenęs ponas, yra nepataisomas girtuok- 
lis. Man atrodo, tai pernelyg griežtas vertinimas, ir kaip 
tik todėl, kad tiesiog neįmanoma dalyvauti šiuose keis- 
tuose pasišokimuose ir valandą išbūti mirtinai neprisigė- 


rusiam. 

Sveikatos pameistrys man pasakė, kad jam skaudu dėl 
tokių perlenkimų, kad ne ką kitą, o tokį asmenį kaip aš, 
kovojantį už kuo platesnę ir didesnę žodžio bei minties 
laisvę, šiais sunkiais laikais reikia visokeriopai remti. Man 
nebuvo kada įterpti, kad stipriajam geriausia vienam, nes 
pameistrys primygtinai kalė man į galvą viską padarysiąs, 
kad galėčiau kuo greičiau grįžti į televiziją, ir aš akimirką 
išsigandau, jog jis perims mano gydymą į visiškai nekom- 
petentingas ir minkštas savo rankas. Užuot tai padaręs, jis 
lyg tarp kitko pasidomėjo mano partiškumu, ir aš jam 5ą- 
žiningai atsakiau. 

Pameistrys vaikiškai skambiai nusikvatojo. Paskui pa- 
sakė, kad aš žavus ir kad dabar, Nacionalsocialistų partijai 
besiilsint istorijos kapinyne, man galbūt derėtų pasiieškoti 
prieglobsčio Laisvųjų demokratų partijoje. Paprašiau, kad 
jis su savo kolegomis vienąsyk liautųsi įžeidinėti mano 
partiją, ir pareiškiau neturįs jokio noro prasidėti su jo libe- 
ralių politinių kirmėlių kirbine. Pameistrys vėl nusijuokė, 
pasakė, kad aš jam labai patinkąs ir netrukus būsiąs visai 
toks pat, koks buvau anksčiau, ir prieš baigdamas kalbėti 
neprašomas pažadėjo atsiųsti man stojimo popierius. Te- 
lefonas, pamaniau tą akimirką, nėra tinkama priemonė 
susikalbėti su kurčiais žmonėmis. Vos man spėjus nuleisti 
ranką, jis ir vėl suskambo. 

Paaiškėjo, kad sveikatos apsaugos pameistrys ir žalioji 
Kiūnast toli gražu ne vieninteliai savaip suprato manąją 
ryžtingai sudėtą kraujo auką. Daugelis įvairių partijų žmo- 
nių sveikino mane, kad ryžtingai stojau prieš smurtą, jų 
nuomone, demonstratyviai atsisakydamas savigynos, tarp 
jų buvo tik viena grupuotė, kurios pavadinimas man su- 
kėlė simpatiją. Labai maloniai pasikalbėjau su ponu iš Gy- 
vūlių globos draugijos; šis, ačiū jam už tai, atkreipė mano 


320 


dėmesį, kaip neįtikimai Žiauriai elgiamasi su benamiais 
šunimis Rumunijoje... Taigi nusprendžiau artimiausioje 
ateityje itin atkreipti dėmesį į pasipiktinimą keliančius da- 
lykus toje šalyje. 

Beje, paskutiniuosius įvykius, „profesionalių politikų“ 
nuomone, galėjai interpretuoti ir visiškai kitaip. Piliečių 
teisių judėjimas Solidgrumas pareiškė, kad esu kažin kaip 
persekiojamo partijos įkūrėjo Larušo nelaimės draugas, 
keista užsieniečių partija, besivadinanti BIG, įtikinėjo 
mane, kad šalyje, kurioje negalima lupti užsieniečių, sa- 
vaime suprantama, negalima lupti ir vokiečių, ir aš į tai 
kaipmat atsakiau, kad nieku gyvu nenorėčiau gyventi ša- 
lyje, kurioje užsieniečių lupti nevalia — kažkodėl kitame 
laido gale vėl pasigirdo nuoširdus juokas. Dar kitiems aš 
buvau ne nuomonių laisvės simbolis, o priešingai, kovoto- 
jas prieš nederamą nuomonę, stojantis ne tik prieš smurtą, 
bet ir už priešinimąsi jam (šitaip manė Socialinė krikščio- 
nių sąjungą, dvi šaulių sąjungos, vienas šaunamųjų ginklų 
fabrikantas), tapęs smurto prieš senjorus auka (taip atro- 
dė Šeimos partijai). Ypatingu diletantizmu sužibėjo Piratų 
partijos atsišaukimas. Ji mano elgesyje ir ypač atsisakyme 
kreiptis į policiją įžvelgė protestą prieš valstybės kontro- 
lę, ypatingą atsiribojimą nuo valstybės ir „totalinį piratiš- 
ką mąstymą“. Arčiausiai tiesos buvo Violetinių grupuotė, 
vertinanti mane kaip nematerialiojo pasaulio liudytoją, 
„sugrįžusį su visiško taikingumo ir begalinio pakantumo 
žiauriausiems išbandymams vėliava“. Taip ilgai kvatojausi, 
kad paskui turėjau paprašyti daugiau nuskausminamųjų, 
nes labai gėlė sulaužytus šonus. 

Panelė Kromajer atnešė man paštą iš kontoros. Ir ji su- 
laukė gausybės skambučių, daugiausia skambino kiti tų 
pačių partijų ir grupių nariai; naujiena buvo įvairių komu- 

nistinių grupuočių laiškai — kokiu pagrindu šios į mane 
kreipėsi, jau nebeprisimenu, gal kaip Stalinas dėl savojo 
1939 metų pakto su mumis. Visus tuos skambintojus ir 
skriptorius siejo tai, kad kiekvienas jų norėjo įkalbėti mane 
stoti į jo sąjungą. Faktiškai liko tik dvi partijos, kurios į 
mane nesikreipė. Naivuolės, matyt, mėgino dėtis, kad aš 
jų nedominu, bet Žinojau, jog taip nėra. Todėl dar po pus- 
dienio, telefone sužibus nežinomam numeriui, spėtinai 
riktelėjau: 

- Alio! Čia socialdemokratai? 

— E, a- ar aš kalbu su ponu Hitleriu? - paklausė balsas 
kitame laido gale. 

— Na taip, - sušukau, - aš jūsų jau laukiau! 

— Manęs? 

— Ne konkrečiai jūsų. Bet ko išjūsų partijos. Su kuo kalbu? 

— Su Gabrieliu. Zigmaras Gabrielis. Kaip nuostabu, kad 
vėl galite taip puikiai kalbėti telefonu, aš girdėjau ir skai- 
čiau baisių dalykų. Kaip matau, vėl viskas gerai. 

— Tik todėl, kad jūs paskambinote. 

— Ak! Jus tai nudžiugino? 

— Ne, kad jūs paskambinote taip vėlai. Per tą laiką, kol 
vokiečių socialdemokratai ką nors sugalvos, galėtum išgy- 
dyti du sunkius džiovininkus. 

— Cha, cha, - nusikvatojo Gabrielis, jo juokas skambėjo 
stebėtinai natūraliai. - Kartais jūs visai neblogai pataikot. 
Matote, aš skambinu todėl... 

— Žinau. Todėl, kad mano partija dabar rimties būvio. 

— Kokia partija? 

— Jūs mane nuvylėt, Gabrieli! Kaip vadinasi mano 
partija? 

-Ė.. 

— Na! 

— Prašau man atleisti, bet aš, regis, nelabai suprantu... 

— Nacional... 

— „socialistų? 

— Taip. Ji dabar ilsisi. O jums rūpi, ar man šiuo metu at- 
sitiktinai nereikia naujo prieglobsčio. Jūsų partijoje! 

— Aš išties kažką panašaus... 

— Ramiai atsiųskit savo popierius į mano biurą, - nerū- 
pestingai pasiūliau. 

— Gal kartais ką tik išgėrėte nuskausminamųjų? Ar per 
daug migdomųjų? 

— Ne, - atsakiau ir buvau bepriduriąs, kad kaip tik su- 
veikė vienas vaistas. Tada man toptelėjo, kad galbūt Gab- 
rielis neklysta. Niekad nežinai, ką tie medikai tau lašina 
per savo žarneles. Ir pamaniau, kad Socialdemokratų par- 
tija dabartiniu savo pavidalu ne tokia, kad jos narius rei- 
kėtų uždaryti koncentracijos stovykloje. Ji tokia nuobodi, 
kad galėtų kai kuo praversti. Taigi prisipažinau pavartojęs 
tam tikrų medikamentų ir galų gale net visai maloniai at- 
sisveikinau. 

Atsirėmęs į pagalvę ėmiau svarstyti, kas dar man galė- 
tų paskambinti. Iš esmės tetrūko skambučio iš kanclerės 
rinkimų štabo. Kas tokiu atveju su manimi kalbėtų? Aiš- 
ku, ne gremėzdiškoji matrona. Būtų malonu šnektelėti su 
darbo ministre. Aš jos paklausčiau, kodėl ji stabdo dau- 
ginimąsi, atimdama teisę gauti Auksinį motinos kryžių, 
kai iki normos trūksta tik vieno vaiko. Įdomus būtų ir 
Gutenbergas, žmogus, nors ir išsiropštęs iš šimtmečius 
telkšančios aukštuomenės incesto pelkės, bet gebantis 
plačiai mąstyti ir pranokstantis smulkius profesoriškus 
prietarus. Vis dėlto jo klestėjimo metas politikoje, man- 
ding, jau praėjęs. Kas lieka? Ekologija kliedintis akiniuo- 
tas berniokėlis? Nulinės reikšmės frakcijos vadovas? Šva- 

bas finansininkas invalido vežimėlyje, besistengiąs atro- 
dyti doras? 

Vėl suskambo šuoliais lekiančių valkirijų maršas. Nu- 
meris man buvo nežinomas, bet iš kodo mačiau, kad skam- 
binama iš Berlyno. Nusprendžiau atsakyti kaip pakliuvo. 

— Laba diena, pone Pofala! 

— Kaip, ką? - Man aiškiai skambino dama. Manding, ne- 
bejauna, ko gero, įpusėjusi šeštą dešimtį. 

— Atsiprašau, su kuo kalbu? 

— Aš esu Golc, Beatė Golc, - ji pasakė išties gerai žino- 
mos, grynai vokiškos leidyklos pavadinimą. - O su kuo aš 
kalbu? 

— Su Hitleriu, - atsakiau ir krenkštelėjau, - prašau man 
atleisti, laukiau kito asmens skambučio. 

— Aš paskambinau ne laiku? Jūsų biure išgirdau, kad po 
pietų galiu skambinti bet kada... 

— Ne, ne, - nuraminau aš ją, - viskas gerai. Tik nebe- 
klausinėkit apie sveikatą. 

— Jums taip bloga? 

— Ne, bet vis tiek — toks įspūdis, lyg būčiau šelako 
plokštelė. 

— Pone Hitleri... skambinu, kad paklausčiau, ar nenorė- 
tumėt parašyti knygos. 

— Ašjau parašiau, - atsakiau, - netgi dvi. 

— Žinau. Jos išėjo daugiau negu dešimties milijonų tira- 
žu. Mums tai daro didelį įspūdį. Bet Žmogus, turintis tokį 
potencialą, juk negali tylėti ilgiau kaip aštuoniasdešimt 
metų. 

— Taip, matot, čia ne visai mano kaltė... 

— Jūs, aišku, teisus, aš suprantu, kad negalima atsidėti 


rašymui, kai per tavo bunkerį važiuoja rusų tankas... 

— Tataigi, — pritariau aš, nes pats vargu ar būčiau pa- 
sakęs geriau. Mane maloniai nustebino akivaizdus ponios 
Golc gebėjimas įsijausti į kito kailį. 

— Bet dabar rusas jau pasišalinęs. Ir nors mums visiems 
labai patinka jūsų savaitinės apžvalgos per televiziją, man 
atrodo, jau metas fiureriui vėl pateikti platų savo pasau- 
lėjautos vaizdą. O gal — kol nepasirodžiau esanti visiška 
idiotė - jūs jau seniai įsipareigojęs kam kitam? 

— Na, paprastai spausdinuosi Franco Eherio leidykloje, — 
atsakiau, bet paskui man dingtelėjo, kad ji šiuo metu taip 
pat daro pertrauką. 

— Manau, jums jau seniai neteko nieko girdėti apie savo 
leidyklą, juk taip? 

— Taip, - atsakiau susimąstęs, - ir vis svarstau, kas šiuo 
metu ima mano tantjemas. 

— Bavarijos kraštas, jei aš gerai informuota, - atsakė po- 
nia Golc. 

— Koks įžūlumas! 

- Jūs, aišku, galit kreiptis į teismą, bet Žinot, kaip su tais 
teismais... 

— Kam jūs tai kalbat! 

— Aš, beje, džiaugčiausi, jeigu eitumėt kiek paprastesniu 
keliu. 

— Ir kaip jis turėtų atrodyti? 

— Parašykit naują knygą naujame pasaulyje. Mes ją mie- 
lai išleistume. O jei jau kalbamės kaip profesionalai, ketinu 
jums šį tą pasiūlyti. 

Tada ji greta įvairių didelio masto reklamos akcijų pa- 
siūlė tokį avansą, kad aš net žioptelėjau, nors buvo kalba- 
ma apie įtartinuosius eurus. Savaime suprantama, iškart 
nieko neprižadėjau. Be to, ponia Golc pridūrė, kad galiu 

pats susirasti padėjėjų, o honorarą jiems apsiima mokėti 
leidykla. 

— Vienintelė mūsų sąlyga - turite rašyti tiesą. 

Aš pastačiau akis. 

— Jūs, matyt, norėsite žinoti mano vardą ir pavardę. 

— Ne, ne, savaime suprantama, būsite Adolfas Hitleris. 
Kokį dar vardą ir pavardę būtų galima išspausdinti ant to- 
kios knygos? Nejaugi Moišės Halbgevakso? 

Aš nusijuokiau. 

— Arba Šmulio Rozencveigo. Jūs man patinkat. 

— Štai ką noriu pasakyti - mums nereikia komedijos. 
Manau, tai atitinka ir jūsų skonį. Fiureris nejuokauja, 
juk taip? 

Stebėjausi, kaip lengvai einasi su ta dama. Ji tiesiog Žino, 
apie ką kalba. Ir su kuo. 

— Ar pagalvosit apie tai? - paklausė ji. 

— Duokit man šiek tiek laiko, - paprašiau, - aš jums pa- 
skambinsiu. 

Luktelėjau lygiai penkias minutes. Tada paskambinau 
jai. Pareikalavau gerokai didesnės sumos. Man pasirodė, 
kad dama to ir tikėjosi. 

- Jei taip, tada Sieg Heil, - ištarė ponia Golc. 

— Ar galiu tai suprasti kaip sutikimą? - pasitikslinau aš. 

— Galit, - nusijuokė ji. 

— Jūs irgi! - atsakiau. 


MA AH, 


J Pirmą kartą po tiekos laiko sniegas man nieko 
2 Y nereiškia, nors iškrito labai anksti. Didelės snaigės lei- 
džiasi priešais langą, o 1943 metais mane tai būtų varę iš 
proto. Dabar, kai žinau, kad viskas turi gilesnę prasmę, 
kai apvaizda nesitiki, kad aš pirmu ar antru bandymu lai- 
mėčiau pasaulinį karą, kad ji duoda man laiko ir pasitiki 
manimi, galiu po sunkaus meto pagaliau vėl dorai pasimė- 
gauti švelnia prieškalėdine ramybe. Ir aš mėgaujuosi ja be- 
veik kaip tada, kai buvau dar vaikas ir su Homero „Trojos 
karu“ kiūtodavau jaukiame svetainės kampe. Mane šiek 
tiek trikdo tik krūtinės skausmai, kita vertus, esu kupinas 
vilties, nes juntu juos slopstant. 

Leidykla man atsiuntė diktavimo įtaisą. Zavackis norė- 
jo, kad tam panaudočiau savo mobilųjį telefono aparatą, bet 
naudotis diktavimo įtaisu vis dėlto daug lengviau. Paspau- 
di mygtuką - ir jis daro įrašą, paspaudi dar kartą - sustoja. 
Ir niekas tuo metu į jį nepaskambins. Esu didelis visokiau- 
sių funkcijų subendrinimo priešininkas. Dabar per radiją 
dar gali klausytis ir sidabrinių diskų, skutimosi įrenginys 
gali veikti sausai ir drėgnai, degalinė prekiauja maisto pro- 
duktais, telefonas yra ne tik telefonas, bet ir kalendorius, 
fotoaparatas, viskas viename. Tai pavojinga nesąmonė, 

galiausiai privesianti prie to, kad mūsų jaunuomenė gat- 
vėje tik spoksos į savo telefono aparatus ir tūkstančiais lįs 
po ratais. Vienas pirmųjų mano užmojų bus uždrausti to- 
kius telefono aparatus, tikriau sakant, leisti jais naudotis 
tik užsilikusiems rasiškai nevisaverčiams elementams, gal 
tai taptų net jų prievole. Tegu paskui per dienas guli sau 
pagrindinėse Berlyno gatvėse kaip pervažiuoti ežiai, tada 
tie aparatai išties duos praktinės naudos. O šiaip išeina šu- 
nybė! Valstybės finansams, aišku, būtų naudingiau, jeigu 
liuftvafė imtųsi ir atliekų šalinimo užduočių. Tik kas tada 
tai būtų per liuftvafė? 

Gera mintis. Kaipmat įrašau ją į aparatą. 

Vestibiulyje kabo didžiulė kalėdinė dekoracija. Žvaigž- 
dės, eglišakiai ir visa kita. Advento sekmadieniais parda- 
vinėjamas karštas vynas, jau sukurtas ir labai malonaus 
skonio nealkoholinis jo variantas, nors abejoju, ar kariuo- 
menė kada nors tokį pripažins. Ką gi, kareivis yra kareivis. 
Šiaip jau negaliu tvirtinti, kad kalėdinės dekoracijos būtų 
pasidariusios skoningesnės. Tai šen, tai ten vis išlenda ne- 
malonūs industrializavimo reiškiniai. Aš čia nekalbu apie 
kičą ar ne kičą, nes kiekvienas kičas paprastai apima ir dalį 
paprasto žmogaus skonio, todėl visuomet esama galimy- 
bės paversti jį tikru dideliu menu. Mane labai erzina kas 
kita — be galo sureikšmintas Kalėdų Senelio vaidmuo, aiš- 
ku, dėl anglų ir amerikiečių kultūros infiltracijos. O žvakės 
reikšmė gerokai sumažėjusi. 

Galimas daiktas, kad man taip atrodo tik todėl, kad čia, 
ligoninėje, žvakių nėra, jas draudžia gaisrininkai. Kad ir 
kaip vertinu rūpinimąsi tautos turtu, vis dėlto negaliu ne- 
prisiminti, kad man valdant žvakių naudojimas nebuvo 
ribojamas, bet dėl to nekilo daug gaisrų, nebuvo patirta 
didesnių nuostolių. Nors reikia pripažinti, kad nuo 1943 

metų statistika, aišku, darėsi vis mažiau iškalbinga, nes iš- 
vis mažėjo namų. Vis dėlto tokios Kalėdos savaip žavios. 
Jomis reikia mėgautis, kol galima, kai esi nevaržomas vė- 
liau neišvengsimų draudimų. 

Galiu pasakyti, kad ligoninės darbuotojai manimi labai 
rūpinasi. Daug su jais kalbuosi apie jų darbo sąlygas, apie 
socialinį aprūpinimą; kuris — su kiekviena diena aš vis 
daugiau sužinau - yra toks, kad tiesiog stebiuosi, jog žmo- 
nės išvis dar gydomi. Mane dažnai aplanko ir medikai. 
Tada jie nusivelka chalatus ir pasakoja man apie naujas da- 
bartinio negabaus sveikatos ministrą vaizduojančio tipelio 
įžūlybes. Sako galintys papasakoti lygiai tokių pačių nesą- 
monių ir apie jo pirmtaką. Per savo laidą aš turįs aiškiai pa- 
sakyti, kad kai ką būtina keisti, trūks plyš! Pažadu to imtis 
visomis jėgomis. Kartais sakau jiems, kad padėtis iš esmės 
pagerėtų, jei nebūtų gydoma tiek daug užsieniečių. Tada 
jie nusijuokia ir šneka, kad taip, aišku, irgi galima manyti, 
bet paskui tuojau priduria „baigiam juokus“ ir papasakoja 
kokią nors kitą baisenybę. Šių, rodos, išties netrūksta. 

Beje, čia yra viena labai žavi darbuotoja, karšta perso- 
na, guvi, linksma. Tikriau, seselė Irmgard, - bet aš negaliu 
švaistyti jėgų. Jei būčiau dvidešimčia metų jaunesnis, tada 
galbūt... 

Ponas Zavackis ką tik buvo pas mane su panele Kroma- 
jer, su buvusia panele Kromajer — vis dar negaliu pripras- 
ti prie „ponios Zavacki“. Prieš būsimą džiugų įvykį ji jau 
gerokai suapvalėjusi. Sako, dar galima kentėti, nors netru- 
kus pilvas imsiąs gerokai kliudyti. Ji truputį įgavusi spal- 
vos - arba truputį netekusi, man tai vis dar sunku supras- 
ti. Turiu pasakyti, kad juodu puikiai tinka vienas kitam, 
ir kai susižvelgia, man iškart aišku, kad po devyniolikos 
dvidešimties metų užaugins kelis šaunius grenadierius, 

nepriekaištingą genų medžiagą 55 daliniams, vėliau par- 
tijai. Jie paklausė manęs, kur švęsiu Kalėdas, ir pasikvietė į 
svečius. Mane tai be galo džiugina, bet nemanau, kad juos 
apsunkinsiu. Kalėdos yra šeimos šventė. 

— Betgi faktiškai jūs mūsų šeimos narys! - pasakė pane- 
lė... ponia Zavacki. 

— Šiuo metu, — pasakiau aš, nes kaip tik įėjo seselė, - šiuo 
metu mano šeima yra seselė Irmgard. 

Ši nusijuokė ir tarė: 

— Iki to dar toli. O dabar aš čia Žiūriu tvarkos. 

— Ji puiki, kaip būdavo prieš karą, - pajuokavau, ir ji taip 
nuoširdžiai nusikvatojo, kad buvau beimąs svarstyti, ar 
nereikėtų savo politinės veiklos stumtelėti į antrąjį planą. 

— Ponia Belini ir ponas Zenzenbrinkas linki kuo grei- 
čiau pasveikti, — pasakė Zavackis, —- ponia Belini ryt ar 
poryt užsuks čionai pranešti apie naują laidos vietą, naują 
studiją... 

— Jūs juk jau matėt ją, - spėjau aš, - koks įspūdis? 

— Nenusivilsite. Į ją įdėta išties daug pinigų! Maža pa- 
slaptis: biudžetas dar toli gražu neišnaudotas. Toli gražu! 

— O dabar užteks, - nutraukė mūsų kalbą naujoji Zavac- 
ki, - mums reikia nusipirkti vaikišką vežimėlį, kol aš dar 
pajudu. 

— Gerai, — atsakė Zavackis, — bet pagalvokit apie mano 
pasiūlymą. 

Tada abudu pasišalino. Galėčiau prisiekti girdėjęs, kaip 
išeidamas Zavackis ištarė maždaug tokius žodžius: „Ar tu 
jam jau sakei, kuo vardu bus mažylis?“ Vis dėlto galiu ir 
klysti. 

Aha, jo pasiūlymas. Zavackis teisus, toks žingsnis būtų 
visiškai logiškas: jeigu ne viena partija klausia, ar neno- 
rėtum būti jų narys, tai patartina pagalvoti, ar nereikė- 

tų savo asmens vertės panaudoti savo paties, o ne kitų 
tikslams. 1919 metais būčiau nugrimzdęs kitoje partijoje. 
Užuot tai padaręs, perėmiau nereikšmingą mažą partijėlę 
ir perkūriau pagal savo skonį, tai davė daug geresnį efektą. 
O dabar, išeinant naujai knygai ir tuo pat metu pasirodant 
naujai laidai, galėčiau pradėti propagandinį puolimą ir ne- 
trukus įkurti partiją. Zavackis jau atsiuntė į mobilųjį tele- 
fono aparatą kelis plakatų eskizus. Jie man labai patinka, 
išties labai. 

Juose vaizduojamas aš pats, o stilius itin artimas senie- 
siems plakatams. Todėl jie labiau krinta į akį už bet kokį 
skelbimą, kad ir parašytą naujausiu šriftu, sako Zavackis ir 
neklysta. Man reikėtų jo klausyti, tas vyras turi uoslę. Jau 
sukūrė ir naują rinkiminį šūkį. Šis puikuojasi ant visų pla- 
katų kaip jungiamasis elementas, iškelia senus nuopelnus, 
visas abejones ir turi humoristinį taikųjį pradą, kuriuo ga- 
lima patraukti piratų ir kitų jauniklių rinkėjus mūsų pu- 
sėn. Štai tas šūkis: 

„Ne viskas buvo blogai!“ 

Su juo išties galima dirbti. 

2011-ųjų pavasaris. Berlynas. Tuščia aikštelė tarp namų. 
Joje nubunda... Adolfas Hitleris, gyvas ir sveikas. 


Buvęs fiureris nėmaž nenutuokia, kas įvyko iki jam atsibun- 
dant, bet pastebi, kad viskas gerokai pasikeitę: nematyti nei 
Evos Braun, nei nacių partijos narių, nei kokių nors karo žen- 
klų. Hitleris negali patikėti, kad šalis, kurioje pilna svetimtau- 
čių ir kuriai vadovauja moteris, tikrai yra jo numylėtoji tėvynė. 

Berlyno gatvėse besišlaistantis nacių vadas nelieka nepa- 
stebėtas. Tik niekas netiki, kad čia jis, visi laiko aktoriumi, pa- 
rodijuojančiu Hitlerį ir jokiomis aplinkybėmis nepamirštančiu 
savo vaidmens. Įvykiai ima rutuliotis, kai šiuo veikėju susido- 
mi vietos televizijos prodiuseriai. Patekęs į turkų kilmės kome- 
dianto laidą fiureris akimirksniu pritraukia minias žiūrovų. 
Sėkmė milžiniška. Labai greitai jis tampa YouTube žvaigžde, 
virtualiojoje erdvėje sulaukia milijonų pasekėjų, tampa nuosa- 
vos laidos vedėju, ima dominti politines partijas, leidyklos siū- 
losi išleisti būsimą jo knygą. Žmonėms vis labiau rūpi, ką jis 
kalba. Ir Hitleriui kyla mintis: jei jis toks populiarus, kodėl ir 
pačiam neįsteigus politinės partijos? 

Žodis „pasekėjai“ įgauna grėsmingą prasmę, o nekaltai 
prasidėjusi istorija gali tapti visai nebejuokinga... 


Romanas „Jis ir vėl čia“ tapo sensacija visame pasaulyje. 
Ši itin aktuali, negailestinga, intriguojanti, talentingai 
parašyta, labai juokinga knyga atskleidžia žiniasklaidos 
pasaulio absurdiškumą ir parodo 

demokratijos netvarumą. | 
Ką Adolfas Hitleris ar koks nors kitas panašių užmojų 
turintis veikėjas galėtų iškrėsti mūsų pasaulyje šiandien? 

